
CUVÂNT ÎNAINTE 


Am terminat de scris această carte, într-o primă formă, 
pe 15 iunie 2000, în casa noastră din Maui, trăind un 
minunat sentiment de împlinire. M-am bucurat de vară 
cu familia mea, înotând, făcând drumeţii și jucând tenis. 
Am luat cina și am văzut filme cu prietenii apropiați, iar 
eu am avut parte de timp prețios pentru citit și pentru a 
împărtăși momente de intimitate, în special cu soția 
mea, Marcelene, care mi-a fost de mare ajutor când a 
trebuit să găsesc o soluție spirituală la „problema” pe 
care eram pe cale s-o trăiesc. Nici nu-mi dădeam seama 
că, în doar câteva luni, voi fi nevoit să pun în aplicare tot 
ceea ce scrisesem și să testez principiul existenţei unei 
soluţii spirituale pentru orice problemă, în propria mea 
viaţă. 

În toamna lui 2000, am căzut în genunchi, la pro- 
priu, când eram singur într-o cameră de hotel. Abia mai 
puteam să respir. Îmi simțeam pieptul de parcă ar fi fost 
strâns într-o menghină. Transpiram abundent și aveam 
să aflu în curând că suferisem un infarct. Dar ceva era 
teribil de greșit în această imagine. Eu nu fumez și nu 
beau; nu sunt supraponderal; fac mișcare în fiecare zi, și 

asta, de douăzeci și cinci de ani. Sunt atent la ce mănânc; 
meditez; fac ceea ce îmi place și îmi place ceea ce fac. Am 
o căsătorie grozavă și copii minunați. Eu n-am cum să 
fac un infarct! Infarctele sunt pentru alți oameni, care își 
trăiesc viețile în așa fel încât parcă le invită. Nu pentru 
mine. Nu pentru dr. Wayne Dyer. lată-mă, cu toate astea, 
în spital, cu firele aparatului de monitorizare prinse pe 
toată partea de sus a corpului și cu o perfuzie în braţ. 
După trei zile aveam să fac o angiogramă. 


În primele douăzeci şi patru de ore, am zăcut acolo 
într-o stare de șoc și nevenindu-mi să cred. Se numește 
negare. Mi-am plâns de milă. Am refuzat să recunosc că 
un asemenea lucru mi se putea întâmpla mie. M-am tot 
văicărit familiei mele și, la drept vorbind, am fost speriat. 
După acea primă zi, am început să reexaminez ce scrise- 
sem în cartea pe care sunteți pe cale s-o citiți. Mi-am 
repetat, iar și iar, titlul: Există o soluție spirituală pentru 
orice problemă — iar aceasta era, cu siguranță, o problemă. 
Mi-am amintit că puteam aduce energia spiritului chiar 
acolo, în salonul spitalului. Dacă reușeam asta, aș fi putut 
să răstorn situația și să nu mă mai complac în energia 
joasă a autocompătimirii, a sentimentului că am fost le- 
zat, a tristeţii, fricii şi îndoielii. 

Dar faptele sunt fapte, inima mea fusese vătămată. 
De-acum, depindea de mine. Eu nu sunt acest corp. Eu 
sunt o ființă spirituală, eternă, întotdeauna în legătură 
cu Dumnezeu. Îmi puteam schimba perspectiva, modul 
de conștientizare, devenind din victimă observator, 

lucru despre care am scris mereu în ultimii douăzeci de 
ani. A fost ca şi cum lumina s-ar fi revărsat dintr-odată 
într-o cameră obscură. Am simţit, aproape instantaneu, 
prezenţa unei energii mult mai înalte și mai rapid vinde- 
cătoare. Am început să fiu mai degrabă vesel decât mo- 
rocănos. Am mers prin secția de cardiologie, încercând 
să-i îmbărbătez pe cei care erau mult mai rău decât 
mine. Am început să privesc spitalul și personalul medical 
numeros mai degrabă cu admiraţie, dragoste și respect, 
decât cu gânduri de frică și anxietate. Am căutat să văd 
ce era bun în acel loc și am fost recunoscător pentru tot 
ce le fusese dat simțurilor mele să trăiască. Am adus în 
secția de cardiologie modul de conștientizare descris în 
detaliu aici, în această carte care îmi este foarte dragă. 
„Cu siguranță, prezența lui Dumnezeu se face simțită în 
locul acesta”. Desigur, realitatea leziunii cardiace n-a 
dispărut ca prin magie, dar, în mintea mea, acolo unde 
exista „problema', am introdus energia mai înaltă /mai 
rapid vindecătoare a spiritului, iar problema a dispărut 
pentru totdeauna. 


Luni dimineața, pe 4 decembrie 2000, angiograma a 
dezvăluit un blocaj pe una dintre artere, care e posibil să 
fi fost parte a anatomiei mele încă de la naștere. Inima 
mea era puternică, iar leziunea a fost minimă. Mi s-a 
montat un stent în artera blocată, după ce un balon a 
scos placa ce constituia defectul de funcţionare. M-am 
întors de-acum la programul meu normal de exerciţii și 
de muncă. 

Atunci când m-au dus cu căruciorul în laboratorul de 
analize și mi s-a introdus cateterul în picior și substanța 
de contrast în artere, inima mea era deplin împăcată. Am 
glumit cu asistentele și cu cardiologii și i-am strâns mâna 
soției mele, spunându-i că o iubesc. Toată frica, anxieta- 
tea, îndoiala și întunericul m-au părăsit. Am știut că, indi- 
ferent care ar fi fost rezultatul, eram împăcat, conectat cu 
spiritul și în mâinile lui Dumnezeu. 


M-am hotărât să vă împărtășesc toate acestea, aici la 
începutul cărții, pentru a ilustra modul în care o „proble- 
mă” aparent insurmontabilă are o soluție spirituală ușor 
accesibilă, atunci când nu te mai concentrezi asupra 
problemei, ci îți îndrepţi atenţia către energia spirituală. 
Eu am putut să atrag energia mai înaltă a spiritului, lu- 
cru care presupune: 1) M-am dat bătut la propriu și am 
încredințat problema unei puteri superioare; 2) Am văzut 
pretutindeni iubire, mai degrabă decât frică; 3) Mi-am 
reamintit că sunt un suflet infinit într-un trup vremelnic; 
4) Mi-am făcut mintea să tacă și am golit-o de toată ne- 
gativitatea; 5) Am devenit recunoscător față de toți cei 
care s-au străduit să-mi ofere energie vindecătoare; 
6) Am rămas, în mintea mea, conectat cu Dumnezeu; 
7) Am început să le aduc bucurie celor din jurul meu, ca 
un mijloc de a eradica propria slăbiciune. A funcționat! 


Și, parcă pentru a ilustra o concluzie, am primit o fru- 
moasă scrisoare de la Peggy Bartzokis, soția cardiologului 


meu, Thomas Bartzokis, în care arăta cum orice sau 

oricine are de câștigat atunci când permite spiritului să 
fie prezent pe de-a întregul. Ea scrie așa: 


Simt că e ca și cum ai apărut în viețile noastre (a lui Tom și 
a mea) cu un motiv. Faptul că te-ai dus la Tom și nu la alt 
cardiolog într-un moment în care eu aveam nevoie să-ți 
citesc scrierile, iar Tom avea nevoie să învețe mai multe 
despre cum să-și ajute pacienţii încă mă uimește. 

Casetele tale m-au făcut să o apuc pe un nou drum. 
Lucrez din greu la propria vindecare. Sănătatea mea era în 
cădere liberă, dar nu mă gândisem niciodată că problema 
consta în felul în care gândesc. Îți mulțumesc că m-ai făcut 
să văd importanţa conexiunii dintre minte și corp. 


Prin intermediul meu, Tom află și el tot ce citesc (in- 
diferent dacă vrea sau nu) și, din fericire, ideile i se par 
fascinante. Sunt entuziasmată, pentru că tratează peste 
zece mii de pacienți și, dacă le împărtășește aceste idei, va 
putea cu adevărat să prevină problemele cardiace sau alte 
afecțiuni. 

Sunt, de asemenea, bucuroasă că tu ţi-ai revenit com- 
plet și că te-ai reapucat de alergat. Poate că am fost meniți 
cu toții să învăţăm câte ceva din această experiență. Așa 
cum ai spus tu odată: „Fiecare întâlnire din vieţile noastre 
este orchestrată de o forță divină... iar străinii către care 


suntem atrași au ceva să ne învețe.” 


Nici nu pot spune cât de recunoscătoare sunt că v-am 
întâlnit pe amândoi. Veţi fi mereu prezenţi în rugăciunile 
mele, și tu, și Marcelene. Dumnezeu să vă binecuvânteze 


pe voi și toate lucrările bune pe care le faceți. 

Iat-o, așadar. Am pus-o chiar aici, să o vadă toată 
lumea. Totul este în ordine și o soluție spirituală te aş- 
teaptă pentru oricare și pentru toate lucrurile pe care tu le 
percepi ca fiind probleme. Ai încredere în mine. Eu, Way- 
ne Dyer, știu din proprie experienţă. 

INTRODUCERE 


Titlul acestei cărți face o afirmaţie pretențioasă. Da, fără 


exagerare, poţi să scapi de orice problemă și de toate, 


căutând și aplicând soluții spirituale. Am explicat ce în- 


teleg prin spiritual, probleme și soluții chiar în primul 


capitol, așa că nu mai este nevoie să o fac în această 


scurtă introducere. Mesajul esenţial al acestei cărți se 


regăsește în următoarele zece puncte. 


1 


Totul în universul nostru este energie. Asta înseamnă 
că totul, în miezul ființei sale, vibrează la o anumită 
frecvenţă. 


Frecvenţele mai lente par mai solide și de aici se 
ivesc toate problemele noastre. 


Frecvențele mai rapide, precum lumina sau gândul, 
sunt mai puţin vizibile. 

Frecvențele cele mai rapide sunt ceea ce eu numesc 
spirit. 

Atunci când cele mai înalte/rapide frecvenţe ale spi- 
ritului sunt aduse în prezenţa frecvențelor mai joase/ 
lente, ele se anulează reciproc și disipează acele lu- 


cruri pe care noi le numim probleme. 

6. Ai capacitatea și puterea de a-ţi crește energia și de 
a accesa energiile cele mai înalte/rapide cu scopul 
de a eradica orice problemă din viața ta. 


7. Există câteva fundamente și principii de bază pe 
care va trebui să le înţelegi și să le pui în practică 
pentru a accesa soluțiile spirituale la orice „proble- 
mă” pe care ai putea-o avea. 


8. Odată ce înţelegi aceste principii, alegerea ta finală 
este să te aliniezi fie unui câmp energetic înalt, fie 
unui câmp energetic scăzut. 


9. În esență, atunci când ajungi, în cele din urmă, să 
cunoşti și să înţelegi în profunzime lumea spiritului, 
vei vedea limpede că toate problemele sunt doar 
iluzii, în sensul că sunt inventate de minţile noastre, 
deoarece am ajuns să credem că suntem separați de 
sursa noastră, pe care eu o numesc Dumnezeu, dar 
pe care tu o poți eticheta oricum preferi. 


10. Aceste iluzii nu sunt nimic mai mult decât niște gre- 
șeli de gândire și, ca orice eroare, ele dispar când 
sunt puse față în față cu adevărul. 


Am structurat această carte pe două secțiuni. Prima 
secțiune cuprinde șase capitole, ce elaborează elemen- 
tele de bază, pentru a înţelege că o soluţie spirituală este 
ușor accesibilă pentru orice problemă și pentru toate. 
Am cercetat scrierile sfinte ale multor tradiţii spirituale, 
precum și acele domenii pe care am ajuns să le numim 
științifice sau pragmatice. Nu pretind că vreuna dintre 

tradiții sau practici este superioară celorlalte. Am urmă- 
rit să conștientizez eu însumi aceste concepte, cu mintea 
deschisă la orice, însă de nimic atașată. Am cercetat 
volume de spiritualitate antice și moderne, din Orient, 
Occident și de oriunde altundeva, și le-am prezentat, 
știind că sunt pline de adevăr și folositoare. 


A doua secțiune a acestei cărți cuprinde capitolele 
de la șapte la treisprezece, fiecare purtând titlul unui 
verset al uneia dintre cele mai cunoscute și acceptate 
rugăciuni scrise vreodată. Rugăciunea Sfântului Francisc 
din Assisi întruchipează mesajul fundamental al acestei 
cărți. Aducând frecvențele mai înalte ale spiritului în 
prezenţa frecvenţelor mai joase ale „problemelor”, pro- 
blemele vor dispărea. Am depus toate eforturile pentru 
a oferi sugestii punctuale ce te vor ajuta să aplici, pe căi 
practice și folositoare, aceste energii mai înalte, înce- 
pând chiar de astăzi. 


Recitind această carte, sunt conștient de repetițiile 
ocazionale apărute din nevoia de a pleda cauza soluţiei 
spirituale pentru orice problemă. În unele cazuri le-am 
editat, dar în altele am folosit în mod deliberat repetiţia, 
pentru ca ideea să fie mai puternică atunci când o citești. 
Am aflat că repetiţia asigură o accentuare instantanee a 
ideii, posibilitatea ca aceste concepte să se fixeze fiind 
astfel mai mare. 


Scrierea acestei cărți a fost pentru mine un exercițiu 
de autocunoaștere. Consider că acum sunt mult mai ca- 
pabil să ies din tiparele de energie mai joasă /lentă și să 
accesez îndrumarea spirituală și o pot face în doar 

câteva secunde. Cât despre mine, mă simt mai ușor, mai 
iubitor, mai milostiv și, literalmente, eliberat de proble- 
me, atunci când practic accesarea celor mai înalte ener- 
gii ale mele, în momentele înainte de care crezusem că 
am o „problemă” pe care trebuie să o rezolv. Acum mă 
deconectez pur și simplu de la lumea problemelor din 
mintea mea și mă conectez la spirit. Scrierea acestei 
cărți m-a adus mai aproape de Dumnezeu și mi-a adus o 
conștientizare a faptului că nu numai că nu sunt nicioda- 
tă singur, dar și că acest lucru ar fi imposibil. Fie ca și tu, 
citind aceste cuvinte, să găsești liniștea pe care o am eu. 
Și fie ca toate problemele tale să se disipeze, atunci când 
ieși din sfera energiilor mai joase și ajungi să știi că solu- 
ţia spirituală pentru oricare și pentru toate problemele 
este la numai un gând distanţă. 


Dumnezeu să te binecuvânteze, 


Wayne Dyer. 

„Nu e nimic greșit în creaţia lui Dumnezeu. 
Misterul și suferinţa există numai în minte...” 
- RAMANA MAHARSHI 

„Soluția la problema zilelor noastre este ca omenirea să 
conştientizeze natura sa interioară divină .” 
- HAZRAT INAYAT KHAN 


oți face să crească o floare? Probabil că primul tău 
răspuns este: „Ce lucru simplu! Plantează o sămânță 
în pământ, asigură-i lumină solară și apă și, într-o zi, va 
răsări o floare. Drept dovadă, chiar în acest moment, 
milioane și milioane de flori încolţesc peste tot în lume!” 


Cu siguranţă că așa este. Totuși, te invit să recitești 
întrebarea și să te gândești cine sau ce generează viața 
ce face o floare să crească, deoarece acel cineva sau ceva 
reprezintă sursa soluţiilor la toate problemele noastre. 


Cine sau ce face ca sămânţa florii să încolțească și ca 
embrionul micuţ să devină o ființă omenească? Cine sau 
ce ne face unghiile să crească și inima să bată, chiar și în 

timp ce dormim? Cine sau ce se află în spatele mișcării 
vântului, pe care o simțim, dar niciodată nu o vedem? Ce 
este această forță care ține planetele la locul lor și propul- 
sează lumea noastră prin galaxie cu o viteză ce îţi taie ră- 
suflarea? Aceste întrebări au fost puse mereu, de când 
oamenii au avut capacitatea de a-și contempla existența. 


Eu am ales să numesc spirit energia fără formă, invi- 
zibilă, ce reprezintă izvorul și hrana vieţii pe planetă. 
Această forță, indiferent de numele pe care i-l dăm, poate 
rezolva orice problemă cu care ne confruntăm. Există o 
soluţie spirituală la orice problemă, noi trebuie doar să 
învăţăm cum să o accesăm. În această carte voi explica 
modalitățile găsite de mine pentru a accesa această forță. 
Voi începe prin a explica cei trei pași de bază pentru 
găsirea soluţiilor spirituale ale problemelor tale. 


Am citit prima dată despre acești pași atunci când 
m-am cufundat în lectura tratatului Cum să-l cunoști pe 
Dumnezeu: Aforismele lui Patanjali despre yoga, scris 
cândva între secolul patru î.Hr. și secolul patru d.Hr. 
Aceste tehnici și discipline spirituale au fost scrise pen- 
tru a-i permite cititorului să atingă cunoașterea finală, 
unificatoare, a lui Dumnezeu. Mă voi referi la această 
puternică colecție de scrieri în mod frecvent și îţi voi 
împărtăși cum poate fi aplicată în viața ta această 
cunoaștere. 


Am încredere că vei descoperi singur că lucrurile pe 
care ai ajuns să le etichetezi drept probleme au chiar 
acum, în acest moment, în acea lume pe care o numim 
spirit o soluţie simplă pentru tine. 

PRIMUL DINTRE CEI TREI PAȘI 
SPRE ACCESAREA PUTERII 
SPIRITUALE CĂLĂUZITOARE 


Recunoașterea: Poate părea de la sine înţeles că este 
necesar să recunoști ceva înainte de a-l pune în aplicare, 
dar acesta este de fapt cel mai anevoios pas în mișcarea 
către iluminare spirituală. 


Recunoașterea existenței unei forțe invizibile ce poate fi 
folosită în rezolvarea unei probleme ne cere să depășim 
o mare parte din educaţia și condiționarea noastră tim- 
purie. Te-ai gândit vreodată la limitările pe care le trăim 
atunci când ne recunoaștem doar ca un corp fizic aflat 
într-o existență strict materială? 


De exemplu, crezi că există un singur fel de putere 
sau cunoaștere, bazată pe facultăţile tale senzoriale și 
intelectuale, cu care ai putea rezolva problemele? Cei 
mai mulţi dintre noi am fost învăţaţi că așa stau lucrurile 
și că informația astfel dobândită reprezintă întreg in- 
ventarul de opţiuni de care dispunem. Aceasta este însă 
o atitudine condiţionată de faptul că nu recunoaștem 
legătura noastră divină cu rezolvarea spirituală a 
problemelor. 


În această stare de nerecunoaștere, credem că medi- 
camentele, plantele medicinale, operaţiile și medicii 
sunt singurii ce pot vindeca sau că îmbunătăţirea situa- 
tiei financiare implică muncă intensă, studiu, interviuri 
sau trimiterea de CV-uri. În esență, neacceptarea ne face 
să credem că puterea noastră de cunoaștere este 

limitată la acel tip de fenomene ce pot fi explicate prin 
funcţiile noastre senzoriale. 


Patanjali a descris un tip de cunoaștere sau putere 
ce nu este accesată doar prin intermediul lumii materiale 
sau senzoriale. Recunoașterea faptului că această putere 
există și că este disponibilă tot timpul reprezintă primul 
pas în activarea ei. Totuși, ea nu este accesată doar prin 
intermediul învățăturilor altora sau prin scrieri din ve- 
chime, la fel cum nu visăm deoarece cineva ne-a învățat 
sau a scris despre vise. Recunoașterea, ca și visatul, este 
ceva ce accesăm luându-ne un angajament interior și 
exterior față de capacitatea noastră de recunoaștere. 


De exemplu, în cadrul acestui prim pas, atunci când 
te confrunți cu o problemă, îţi sugerez să-ţi creezi o afir- 
mație personală precum: „Poate nu știu exact cum să 
accesez soluţia spirituală acum, dar recunosc pe deplin 
că există o soluţie spirituală.” Recunoscându-i existența, 
invităm puterea să ni se dezvăluie. 


Ca fiinţe fizice, putem face o floare să crească, în sensul 
răspunsului la întrebarea din propoziția de la începutul 
cărții. Dar, dacă ne gândim mai bine, ne dăm seama că 
nu suntem nici măcar la început în încercarea de a dez- 
lega misterul forței invizibile care generează viață. Însă 
numai în această omniprezentă, omniscientă și omnipo- 
tentă lume spirituală găsim soluţiile la toate problemele 
noastre. Această forță spirituală este pretutindeni, în 
toate și în toți. Atunci când ne asumăm interior primul 
pas, recunoașterea, începem procesul de accesare a 
acestei puteri atotcunoscătoare. 

AL DOILEA DINTRE CEI TREI PAȘI 
SPRE ACCESAREA PUTERII SPIRITUALE 
CĂLĂUZITOARE 


Inţelegerea:4 Descoperim că acea cunoaștere 
obţinută prin înţelegere este superioară 
raționamentului intelectual. 


Acesta nu este un exercițiu de raționament intelectual. 
În cadrul acestui pas trecem de la recunoașterea unei 
prezențe spirituale la faza înţelegerii, în care nimic în 
afară de propria experienţă personală nu poate fi crezut. 
Devenim exploratori ai unui teritoriu virgin, în care ni- 
meni în afară de noi nu are acces. Aici, numai tu îţi poți 
valida experienţa. 


Dorinţa noastră de a înțelege prezenţa este parte 
integrantă a dinamicii inexplicabile ce creează viața. 
Atunci când medităm activ asupra unui ideal spiritual 
ales sau chiar asupra unei persoane anume, ne exprimăm 
dorința, invitând astfel prezenţa să fie accesibilă. 


Îţi sugerez să începi procesul de înțelegere prin vi- 
zualizarea prezenţei pe care o cauţi. Creează-ți o imagi- 
ne interioară în care te vezi primind îndrumare divină și 
alungă toate îndoielile asupra validității ei. Înţelege că 
nu este nevoie să-ți poţi explica, nici să te împotrivești în 
timp ce pătrunzi tot mai adânc în tine. În dorinţa tăcută 
de a-ți înțelege spiritul, trebuie să ai convingerea că 
invitaţia ta va fi acceptată. Vei descoperi că imaginea ta 
se dizolvă în realitatea unei prezenţe care-ţi este accesi- 
bilă înlăuntrul tău. Aceasta este înțelegerea. Este o 

experiență personală mai presus de orice ți-ar putea 
vreodată oferi exerciţiul intelectual. Prin antrenament și 
dorinţă, în meditație tăcută, vei ajunge să simţi prezenţa. 

Vor fi momente când intelectul va rămâne neclintit, 
încercând să-ți facă experienţa să se potrivească cu rea- 
litatea lumii materiale. O modalitate de-a te gândi la 
procesul de apropiere de înțelegere este să-ți imaginezi 
un magnet. Percepe-te ca pe un magnet care atrage spre 
tine tot ce ai recunoscut și ai admis ca fiind adevărat. 
Apoi încearcă să devii, treptat, conștient de o forță 
magnetică superioară, ce te atrage către adevăruri mai 
înalte. Efortul nu mai este exclusiv al tău. Te afli într-un 
fel de câmp magnetic metafizic, ce te atrage în direcția 
înțelegerii. 

Am trăit această experiență a înțelegerii în propria-mi 
viață în ultimii câţiva ani. Când intru într-o stare de 
meditație profundă, sunt conștient din plin de o forță 
asemănătoare cu cea magnetică, ce mă atrage spre Dum- 
nezeu. Revelaţiile pe care le trăiesc în acele momente, de 
înţelegere întru Dumnezeu, reprezintă renașterea gân- 
dirii mele. Mă reconectez la un fel de energie ce mă pro- 
pulsează în direcția unei soluţii pentru orice ar putea fi 
supărător. 

De exemplu, ceva atât de lumesc precum achizițio- 
narea unei proprietăți pentru mine și soția mea, în care 
să ne mutăm când copiii vor părăsi cuibul, îmi provoca o 
mare tulburare sufletească. Mi-am reamintit să mă mut 
în câmpul invizibil de energie asemănătoare cu cea 
magnetică și am fost îndrumat spre o soluţie. Chiar la 

momentul potrivit, m-a sunat un prieten și mi-a spus 
ceva ce m-a scos din impas. Rezolvat! lată ce numesc eu 
înțelegerea în acțiune. 


Cu toții putem folosi această înțelegere a disponibi- 
lităţii spiritului în soluționarea problemelor. Învăţând să 
folosești primul pas, recunoașterea soluţiilor spirituale, 
vei ajunge într-o stare de înţelegere, în care simți puterea. 
Îţi vei da seama că orice dizarmonie, dezacord sau boală 
ascultă de energia spirituală care există în tine. 


AL TREILEA DINTRE CEI TREI PAȘI 
SPRE ACCESAREA PUTERII SPIRITUALE 
CĂLĂUZITOARE 


Veneraţia: Comuniunea tacită cu forța spirituală 
este calea de a deveni una cu ea. 


Al treilea pas, venerația, este dobândit repede de unii 
oameni, în vreme ce pentru alții poate dura mult până o 
obțin. Fiind în comuniune tacită cu forța spirituală și 
devenind una cu ea, excludem sentimentul separării. 
Suntem conștienți de divinitatea noastră și suntem în 
strânsă legătură cu acea parte din noi înșine. Cu alte cu- 
vinte, ne percepem ca fiind o parte a lui Dumnezeu; ne 
aflăm într-o stare de venerație pentru tot ceea ce sun- 
tem. Nu există nicio îndoială privind divinitatea noastră. 
În această stare, trăim plenar realitatea acestui citat din 
Biblie: „În ziua aceea, veți cunoaște că Eu sunt întru Tatăl 
Meu și voi în Mine și Eu în voi.” (loan 14:20) 

Comuniunea tacită cu Dumnezeu, atunci când cău- 
tăm îndrumare, este o cale de a opri temporar mintea 
egoului. În loc să lăsăm doar egoul nostru să gândească 
„Pot să rezolv asta”, suntem deschiși să ne cufundăm în 
sinele nostru superior. Ca o picătură de apă separată de 
sursa ei, mica minte este incapabilă să creeze și să susți- 
nă viață. Când picătura de apă se alătură iar oceanului, 
are toate puterile sursei ei. Picătura de apă separată de 
sursa ei simbolizează egoul nostru atunci când suntem 
separați de sursa noastră de putere omnipotentă. 


Comuniunea tacită ne permite experienţa directă a 
cunoașterii unei soluţii spirituale pentru fiecare problemă. 
Prin conexiunea noastră divină ne aflăm întotdeauna în 
legătură cu soluţia. Problemele persistă atunci când nu 
reușim să recunoaștem, să înțelegem și să fim în cele din 
urmă în comuniune tacită cu propria noastră sursă, pu- 
tere, spirit, Dumnezeu. 


Mă gândesc adesea la Abraham Lincoln privindu-și 
preaiubita Uniune năruită sub energia urii care a cu- 
prins această țară. El scria: „Am fost de multe ori înge- 
nuncheat de convingerea copleșitoare că nu mai aveam 
încotro s-o apuc”, „Îngenuncheat” este un mod de a spune: 
„Mă plec în fața sursei mele și încredințez această uriașă 
problemă puterii care mișcă stelele”. Și tu poţi face ace- 
lași lucru în vremuri de restriște. „Mergi mai departe și 
lasă asta în seama lui Dumnezeu”, după cum se spune în 
mișcarea de recuperare. 


Când practici comuniunea tacită cu spiritul, vei sim- 
ți prezenţa unui partener sacru. Îţi poți ceda problemele 

tale acestui asociat „superior” și îți vei găsi pacea sufle- 
tească. Sfântul indian Sri Ramakrishna a folosit urmă- 
toarea parabolă pentru a-și învăța adepţii cum să atingă 
starea de uniune directă cu Dumnezeu. 

A venit odată un discipol la un învățător pentru a fi 
povăţuit cum să mediteze la Dumnezeu. Învățătorul i-a 
dat instrucțiuni, dar, curând, discipolul s-a întors și i-a 
spus că nu reușise să le îndeplinească. De fiecare dată 
când încercase să mediteze, se trezise gândindu-se la 
bivolul lui. 


„Păi atunci”, a spus învățătorul, „meditează la bivolul 
acela la care ţii atât de mult”. 

Discipolul s-a închis într-o cameră și a început să se 
concentreze asupra bivolului. După câteva zile, învăţăto- 
rul a bătut la ușă, iar discipolul a răspuns: „Domnule, îmi 
pare rău că nu pot ieși să te întâmpin. Ușa este prea 
mică. Coarnele mele n-au loc.” 

Apoi învățătorul a zâmbit și a spus: „Minunat! Te-ai 
identificat cu obiectul asupra căruia te concentrai. 
Fixează-ţi acum concentrarea asupra lui Dumnezeu și 
vei reuși cu ușurință.” 

Mesajul este atât de clar. Devino una cu spiritul și nu 
te îndoi și nu te teme de divinitatea ta. Treci dincolo de 
mintea egoului, în sinele tău superior. Nu voi intra aici în 
detalii privind calea de a transcende egoul. Am dedicat 
acestui subiect o carte întreagă — Your Sacred Self (Sinele 


tău sacru). 

Există o soluţie spirituală pentru orice problemă. 
Cei trei pași de bază pentru a avea acces la soluțiile spi- 
rituale ale problemelor din viața ta sunt: recunoașterea, 
înțelegerea și venerațţia. 


Restul acestui prim capitol dezbate ceea ce înțeleg 
eu prin cuvintele-cheie din titlul cărții. Cred că definiții- 
le pe care le folosesc pentru spiritual, problemă și soluţie 
pot constitui baza unui mod unic de a aduce liniște și 
împlinire în viaţa ta de zi cu zi. Punctul meu de vedere 
este în continuare că, odată ce vei asimila aceste trei 
concepte, rar te vei întoarce la convingerea că te con- 
frunți cu probleme insurmontabile. Vei învăța, în cele 
din urmă, că toate așa-zisele „probleme” se pot dizolva 
prin neutralizarea lor cu energia mai înaltă a spiritului. 


Ce înțeleg eu prin „spiritual“ 
E scris în Bhagavad-Gita, străvechea carte sfântă orien- 
tală: „Ne naștem în lumea naturii; a doua noastră naște- 
re este în lumea spiritului.” Lumea spiritului este adesea 
descrisă ca fiind separată sau distinctă de lumea noastră 
fizică. Cred că este important să vezi spiritualul mai de- 
grabă ca fiind o parte a fizicului, decât să separi aceste 
două dimensiuni ale realităţii noastre. Împreună sunt 
un întreg. Spiritul reprezintă ceea ce nu putem valida 
prin simţurile noastre. La fel ca vântul pe care îl simțim, 
dar nu-l putem vedea. 

Doi sfinți importanţi din colțuri diferite ale lumii, cu 
convingeri religioase diferite, au descris spiritul astfel: 

„Spiritul este Dumnezeu trăind înlăuntrul nostru” (Sfân- 
ta Tereza de Avila) și „Orice atrage mintea spre lumea 
din afară e nespiritual și orice atrage mintea spre lumea 
dinăuntru e spiritual” (Ramana Maharshi). Cheia înțele- 
gerii spiritualității este tocmai această idee a unei lumi 
interioare și a alteia exterioare - o singură lume, dar 
două aspecte unice ale ființei omenești. Am un prieten 
care compară fizicul cu un bec, iar spiritualul cu electri- 
citatea. El susține că electricitatea a existat de când exis- 
tă și spiritualitatea, dar nu am făcut din ea o religie 
atunci când am descoperit-o. 


De asemenea, atunci când când vorbesc despre 
„spiritual”, nu spun că e sinonim cu „religios”. Religia 
înseamnă ortodoxie, reguli și scrieri istorice păstrate de 
oameni de-a lungul unor lungi perioade de timp. În ge- 
neral, oamenii se nasc într-o religie și sunt crescuți pentru 
a se supune obiceiurilor și practicilor acelei religii, fără 
să le pună la îndoială. Acestea sunt obiceiuri și așteptări 
exterioare persoanei și nu se potrivesc cu definiţia pe 
care o dau eu spiritualului. 

Eu prefer o definiție a spiritualităţii așa cum este 
aceasta descrisă în observaţiile Sfintei Tereza și ale lui 
Maharshi. Spiritualitatea vine din interior, rezultat al 
recunoașterii, înțelegerii și venerației. Eu, personal, în- 
teleg practica spirituală ca pe o cale de a-mi face viața să 
funcționeze la un nivel mai înalt și de a primi îndrumare 
pentru a face față problemelor. Modalităţile prin care eu, 


personal, fac acest lucru implică practici simple, dar 

fundamentale. Le-am enumerat aici în ordinea însemnă- 
tății lor pentru mine. 


1. Renuntarea Este prima, deoarece este esențială și 
adesea și cea mai dificilă. Pentru aceia dintre noi care 
am crescut crezând că viața este un proiect de genul „Fă-o 
tu însuţi!” ne e greu să admitem că avem nevoie de ajutorul 
altora doar pentru a supraviețui fie și o singură zi. Pen- 
tru a renunţa, trebuie să poți admite că ești neajutorat. 
Chiar așa, neajutorat. 


Atunci când renunţ, gândurile mele sună cam așa: 
„Eu pur și simplu nu știu cum să depășesc această situa- 
ție şi o încredinţez aceleiași forțe căreia îi încredințez 
întreg corpul meu fizic în fiecare noapte când mă culc. 
Am încredere că această forță va continua să-mi digere 
mâncarea, să-mi facă sângele să circule și așa mai departe. 
Ea este acolo, mi se pune la dispoziţie, iar eu voi trata 
această forță, pe care o voi numi Dumnezeu, ca pe parte- 
nerul principal din viața mea. Voi lua ca atare cuvintele 
din Scriptură: „Tot ce am este al tău.” Sunt dispus să în- 
credințez orice problemă acestei forțe invizibile, ce con- 
stituie sursa mea, amintindu-mi permanent că sunt 
conectat neîncetat la acea sursă. 


Cu alte cuvinte, viaţa spirituală este o cale de a merge 
cu Dumnezeu, în loc să mergi singur. 


2. Iubirea Să activezi soluţiile spirituale presupune să-ți 
faci gândurile și sentimentele interioare conflictuale și 

lipsite de armonie să se transforme în iubire. Și, în spiritul 
renunțării și al iubirii, mi se pare util să murmur încet, 
ca pe o mantră: „Invit binele superior al tuturor celor 
implicaţi să se arate” Încerc să privesc supărarea, ura și 
lipsa de armonie ca pe niște invitaţii la renunțare și iubi- 
re. Ele pot fi portaluri către asumarea responsabilității 
față de gânduri și sentimente. Ele reprezintă intrarea în 
lumea lăuntrică în care se află spiritualitatea. Înţelegând 
asta, pot să-i îngădui spiritului să se manifeste și să lu- 
creze pentru mine. 

Eu folosesc metafora unui cablu lung, atârnat de șol- 
dul meu, pe care am opțiunea de a-l introduce într-una 
din două prize. Când îl introduc în priza pentru lumea 
materială, primesc iluzia lipsei de armonie și simt real- 
mente efectele ei în mine. Mă simt întors pe dos, rănit, 
supărat, chinuit și fără speranță în ceea ce privește capa- 
citatea de a-mi rezolva problema sau de a îndrepta situația. 
Atunci când sunt astfel conectat, mă războiesc să obțin 
false puteri. lar lupta mă împiedică să primesc putere 
mistică sau spirituală. A defini această delegare a puterii 
în termeni strict materiali este reflexia stării de deco- 
nectare spirituală. 


Când îmi imaginez cablul smuls din priza lumii ma- 
teriale și reintrodus în priza spirituală, mă cuprinde 
imediat o senzaţie de liniște și eliberare din angoasă. 
Metafora conectării la priza spirituală îmi amintește de- 
îndată să înlocuiesc suferința sau frustrarea cu iubirea. 
Mă pot relaxa și-mi pot aminti că spiritul este Dumne- 
zeu, care este sinonim cu iubirea. Emanuel Swedenborg 

35 


Wayne W. Dyer 


a spus-o foarte bine atunci când le-a amintit studenților 
că „Esenţa divină însăși este iubire”. Sentimentul iubirii 
este chintesenţa a ceea ce ţine laolaltă toate celulele din 
universul nostru. E „cooperare cu”, și nu „luptă împotri- 
va”. E încredere, în loc de îndoială. Simplu? Da. Și, mai 
mult de-atât, e foarte eficient în rezolvarea problemelor. 
Iubirea și numai iubirea topește toată negativitatea, și 
nu atacând-o, ci scăldând-o în frecvențe mai înalte, tot 
așa cum lumina topește întunericul prin simpla sa 
prezenţă. 


3. Infinitul Carl Jung ne reamintește: „Chestiunea grăi- 
toare cu privire la viața unei persoane este relația ei cu 
infinitul.” Conceptul meu de infinit include acceptarea, 
fără urmă de îndoială, a faptului că viața este indestruc- 
tibilă. Viaţa își poate schimba forma, dar nu poate fi 
distrusă. Cred că spiritul este inseparabil de infinit. 


Conștientizarea naturii noastre infinite este perfec- 
tă pentru a pune totul în perspectivă. Să ne bazăm pe 
partea din noi care a existat și va exista întotdeauna ali- 
nă stresul în orice situaţie. „Duhul este cel ce dă viaţă; 
trupul nu folosește la nimic”, se spune în Biblie. Toate 
lucrurile pe care le percepem ca fiind noi înșine aparțin 
trupului. Din punct de vedere al infinitului, ele „nu folo- 
sesc la nimic”. 


Atunci când mă deconectez de la planul material și 
mă reconectez la cel spiritual, las în urmă frica, judecățile 
celorlalți și negativitatea. Știu că trebuie să aduc energia 

din priza spirituală în împrejurările vieții mele de zi cu 
zi. Din noua sursă de energie, primesc iubire infinită. A 
fost întotdeauna acolo, dar abia acum recunosc puterea 
ei infinită şi îmi simt toate circuitele inundate de această 
sursă unică. 


4. Mintea golită Abordarea mea spirituală a rezolvării 
problemelor presupune să mă cufund în tăcere și să în- 
lătur ideile legate de cum anume ar trebui rezolvat ceva. 
Ascult și mă abandonez încrederii depline că voi fi călă- 
uzit în direcția rezolvării. O puteți numi meditație (sau 
rugăciune, dacă doriți); cred cu tărie că avem nevoie de 
meditaţie ca hrană pentru suflet și ca deschidere către 
ajutorul divin. 


Dincolo de actul concret al meditaţiei, există o dis- 
ponibilitate de a-mi goli mintea de planurile mele și de a 
mă deschide către orice va veni, inevitabil, la mine. Îi 
trimit egoului meu un mesaj care spune: „Mă voi încrede 
mai degrabă în forța care mișcă galaxiile și creează copiii, 
decât în aprecierea mea subiectivă legată de cum aș vrea 
să meargă treburile acum.” Cedez gândurile mele puterii 
spiritului de a face lucrurile să funcționeze și abandonez 
orice plan ce interferează cu expresia perfectă a lui 
Dumnezeu din interiorul meu. 


Golirea completă a minţii de planurile noastre duce 
la iertare, care este o componentă esenţială a acestei 
practici. Să ajungem într-o stare de golire înseamnă să 
ne eliberăm de toate gândurile de învinovăţire și mânie 

legate de ceea ce s-a întâmplat în trecut. Gol înseamnă 
exact asta, gol. Nu e loc să ne agățăm de cine și ce a făcut 
şi când şi cât de mult a greșit. Îi lăsăm în urmă pe toți, 
pur și simplu pentru că sunt componente ale planurilor 
noastre, iar noi ne dorim planul lui Dumnezeu, care 
funcționează, și vrem să-l aruncăm pe al nostru, care, 
evident, nu funcționează. Așadar, atunci când ne golim 
mintea de gândurile controlate de ego, invităm iertarea 
să ne cuprindă inimile, iar, lăsând în urmă energiile joase 
ale urii, rușinii și răzbunării, ne creăm o stare de spirit 
potrivită pentru soluționarea problemelor. 


5. Generozitate și recunoștință Simt câteodată nevoia să-mi 
reamintesc că venim pe lume fără nimic și tot așa o pă- 
răsim. Prin urmare, să găsesc o soluţie spirituală pentru 
orice problemă presupune să fac singurul lucru pe ca- 
re-l pot face cu viața mea. Adică să o dăruiesc, fiind, în 
același timp, recunoscător pentru oportunitatea de-a o 
face. lată formula care funcționează în cazul meu: 


e Obțin din lume exact atât cât investesc în ea. E o 
altă modalitate de a exprima proverbul: „Culegi 
ceea ce ai semănat.” 


e Dacă mesajul meu către univers este „Dă-mi! Dă- 
mi! Dă-mi!”, atunci și universul îmi va trimite 
înapoi exact același mesaj: „Dă-mi! Dă-mi! Dă-mi!” 
Rezultatul va fi că eu nu mă voi simți niciodată 
împăcat și voi fi condamnat la o viață în care voi 
încerca să îndeplinesc toate cererile ce-mi sunt 
adresate. 

e Dacă mesajul meu către univers este „Eu ce pot 
da?” sau „Cum pot fi de folos?', mesajul pe care-l 
primesc din partea universului va fi „Cum pot 
să-ți fiu de ajutor?” sau „Ce pot să-ți dau?”. Apoi 
trăiesc magia de a transmite gânduri generoase 
și energie oriunde m-aș duce. 


Eu recomand ca practica ta spirituală să implice să 
fii generos și recunoscător în gândurile tale. Cu cât 
transmiți mai multe gânduri de tipul „Cum pot fi de fo- 
los?”, în loc de „Eu ce am de câștigat?”, cu atât vei auzi 
mai mult: „Cum pot să-ţi fiu de ajutor?” 


6. Starea de conectare Poetul sufist Rumi a explicat odată 
că termenii eu, tu, pe mine, el, ea și ei sunt diferenţe ce 
nu pot fi făcute în grădina misticilor. În conştiinţa spiri- 
tuală, te vezi ca pe o floare din această grădină, iar pe 
toată lumea din grădină, conectată cu tine într-un mod 
invizibil. Atunci vei simţi ajutorul ce-ţi este pus la 
dispoziție. 

Știm că, la nivelul conștiinței spirituale, suntem co- 
nectaţi cu toată lumea. Îngrijorările şi greutăţile noastre 
sunt ceva ce împărțim cu toată lumea. Problemele nu ne 
afectează trupul /mintea/personalitatea, deoarece am 
întrerupt identificarea deplină cu trupul nostru, cu per- 
sonalitatea noastră și cu toate realizările ei. Începem în 
schimb să ne vedem pe noi înșine ca fiind cei iubiți. 

Hrănește-ţi sentimentul legăturii cu ceilalți și cu 
Dumnezeu. Acest lucru îți permite să-ți retragi egoul din 

conflicte. Să nu vezi pe oricine ca pe un dușman sau să 
percepi pe oricine ca pe un obstacol în calea împlinirii 
tale. Conștientizând că ești parte din toți, poţi să suspenzi 
supărarea și frustrarea îndreptate împotriva altora și să-i 
vezi drept parteneri în soluționarea problemelor. 


Să știi că există oameni cu care ești conectat, dispuși 
să te ajute să-ți găsești locul de muncă potrivit, să lămu- 
rești o chestiune încurcată, ce pare fără soluţie, să te 
ajute să te pui din nou pe picioare și să rezolve probleme 
financiare. Fiecare devine mai degrabă un aliat decât un 
competitor. Aceasta este conștientizarea spirituală pe 
care o practic eu. 


Nu suntem singuri. Nu suntem ceea ce avem, ceea ce 
facem, ceea ce cred ceilalți despre noi. Suntem, prin pu- 
terea divină, conectaţi cu Dumnezeu și cu toate creațiile 
lui Dumnezeu și, prin urmare, fiecare dintre noi dispune 
de un arsenal nelimitat de resurse, pentru a-și găsi pacea 
și pentru a soluţiona problemele. 


Să fii conectat înseamnă efectiv că, în orice moment 
din viața ta, poţi să implori ca iubirea ce te înconjoară și 
te conectează la tot și la toate să te îndrume de-acum 
înainte. Apoi renunți la imaginile autodiscursului nega- 
tiv și constați că toți și toate îți sunt ajutoare iubitoare. 
În astfel de momente, persoana sau evenimentul potrivit 
se va materializa și te va ajuta. 


Incerc să-mi reamintesc, în momentele de dispera- 
re, de frumoasa afirmaţie din A Course in Miracles (Curs 
de miracole): „Stă în puterea mea să aleg pacea în loc de 

orice altceva.” Funcţionează. Sau folosesc adesea aceas- 
tă afirmaţie: „Nu văd nimic, nu aud nimic, nu știu nimic 
care e rupt de mine." 


7. Bucuria Din punct de vedere al înfățișării, există ceva 
ce poate fi observat la oamenii care au atins un nivel 
înalt de conștientizare spirituală. Par să se afle într-o 
permanentă stare de beatitudine. Din propria-mi viață 
ştiu că starea mea de bucurie este un indicator demn de 
încredere pentru nivelul de iluminare spirituală din mo- 
mentul respectiv. Cu cât sunt mai vesel, mai fericit, mai 
mulțumit și mai satisfăcut, cu atât sunt mai conștient de 
conexiunea mea profundă cu spiritul. 


Pune-ţi această întrebare-cheie: „Cum mă simt în 
cea mai mare parte a timpului?” Dacă răspunsul este că 
te simți neliniștit, chinuit, rănit, deprimat, frustrat și așa 
mai departe, atunci ești deconectat spiritual. Acest lucru 
ar putea însemna că ai permis ca energia ta să fie conta- 
minată de forțele destabilizatoare din spaţiul de viață 
apropiat. (Vei citi mai multe despre asta și despre cum 
să-ți păstrezi câmpul energetic necontaminat în capito- 
lul cinci.) 

Atunci când ești conectat spiritual, nu cauţi ocazii să 
te simți jignit și nu-i judeci și nu-i etichetezi pe ceilalți. 
Te afli într-o stare de grație, în care știi că ești conectat 
cu Dumnezeu și eliberat, așadar, de efectele exercitate 


de oricine sau orice îţi este exterior. 

Mă întreb adesea: „Cum mă simt eu cu adevărat zile- 
le astea, înlăuntrul meu?” Dacă răspunsul este „Nu prea 
grozav” sau „Supărat”, atunci meditez și mă duc într-un 
loc liniștit în care pot să-mi introduc cablul în priza spi- 
rituală. Starea de veselie se întoarce repede. Fiecare 
învățător care a contat cu adevărat în viața mea a de- 
monstrat această calitate uimitoare de a fi capabil să 
râdă, să abordeze viața cu lejeritate, să se prostească și 
să fie aiurit. 

Folosește această unitate de măsură pentru a-ți testa 
și tu nivelul de conștientizare spirituală, iar, dacă nu ești 
plin de voie bună, reamintește-ți că nu vei fi niciodată pe 
deplin satisfăcut decât cu Dumnezeu. Ador perspectiva 
lui Erich Fromm: „Omul este singurul animal care poate 
fi plictisit, nemulţumit, care se poate simți dat afară din 
Paradis.” Numai tu singur te poţi da afară din grădina 
paradisului. 


Acestea sunt cele șapte căi prin care definesc eu spi- 
ritualul: Renunțarea, Iubirea, Infinitul, Mintea golită, 
Generozitatea, Conectarea, Bucuria. Poţi vedea că, în in- 
terpretarea mea, spiritualul nu este limitat la vreuna 
dintre religii. Păstrează la îndemână această listă în timp 
ce citeşti. 


Ce înțeleg eu prin „problemă” 


Intr-un anumit sens, simt în adâncul inimii mele că exis- 

tă o singură problemă reală pentru oricare dintre noi. 

Aceasta apare atunci când ne dăm voie să fim separați 

de Dumnezeu. Dar, în realitate, nu putem fi niciodată 
separați de Dumnezeu, deoarece nu există niciun loc în 
care Dumnezeu să nu fie. De aici, paradoxul. Suntem în- 
totdeauna conectaţi cu Dumnezeu. Cu toate acestea, noi 
continuăm să credem că avem probleme. 


De altfel, tocmai pe rezolvarea acestei dileme se con- 
centrează, în mare parte, această lucrare. Problemele 
legate de boală, dizarmonie, neînțelegere, frică, anxieta- 
te, lipsuri, nemulțumire, dezamăgiri provocate de alţii și 
așa mai departe sunt numai în mintea noastră. Când 
avem astfel de probleme, ne simțim singuri, înstrăinați, 
izolați, supăraţi, răniți, deprimati, îngroziţi și din ce în ce 
mai zbuciumațţi. Dar, atunci când ne reconectăm la sursa 
noastră, aceste simțăminte dispar. 


De aceea folosesc cuvântul problemă ca și cum ar 
exista cu adevărat; știu însă, de fiecare dată când îl folo- 
sesc, că e doar o iluzie. Așadar, ori de câte ori vei întâlni 
cuvântul în această carte, să știi că eu îl percep ca pe o 
iluzie creată de noi înșine, din cauză că, în momentul 
respectiv, ne-am separat de Dumnezeu. 


În A Course in Miracles (Curs de miracole) există o 
frază puternică, ce-mi amintește de această lecție: „E ne- 
voie de multă învățătură pentru a înțelege că toate lu- 
crurile, evenimentele, întâlnirile au rostul lor” De multă 
învățătură e puțin spus! E nevoie de credinţă și curaj din 
belșug ca să începi să-ți priveşti viața astfel. 

Cât de intens îți dorești să înţelegi cu adevărat, din- 
colo de orice îndoială, că fiecare problemă care îţi este 

dată, inclusiv lucrul cel mai rău din viaţa ta, conţine de 
fapt seminţele lucrului celui mai bun? Putem învăţa să 
privim fiecare moment de criză ca pe o oportunitate, ce 
nu ne-ar face viața neapărat mai ușoară, cât mai satisfă- 
cătoare. N-am mai privi niciodată ceva ca pe o întâmpla- 
re negativă, deoarece am vedea totul ca pe o informaţie 
folositoare. 


Acest lucru sună, poate, simplist, dacă te confrunțţi zi 
de zi cu probleme ce par de nerezolvat. Te implor să-ți 
lași mintea deschisă și, în același timp, să asculţi logica 
înrădăcinată în condiționarea ta religioasă din trecut, 
după cum este ilustrat mai jos, în secțiunea „Probleme- 
le sunt iluzii”. Logica va crea acel spaţiu din care să poți 
invoca legătura ta cu forța spirituală pentru soluțio- 
narea problemelor. În plus, îți va pune la dispoziţie 
instrumentele fundamentale pentru rezolvarea pro- 
blemelor, pe care ţi le ofer în ultimele șapte capitole ale 
acestei cărți. 


Problemele sunt iluzii 


Gândește-te puțin la următoarele trei citate din scripturi: 


e „Dumnezeu este prea curat pentru a privi 
nedreptatea.” 
e „Dumnezeu le-a făcut pe toate ce au fost făcute și 
tot ce a făcut Dumnezeu a fost bun.” 
e „Ochii tăi sunt prea curaţi să privescă răul, nu 
poți îngădui nedreptatea. 

Observaţii aproape identice există în toate religiile. Sfân- 
tul Coran spune astfel: „Tot binele care ţi se întâmplă 
vine de la Dumnezeu, tot răul vine de la tine.” 


Dacă Dumnezeu este bun și Dumnezeu a făcut totul, 
atunci totul este bun. Dumnezeu nu poate privi nedrep- 
tatea. De unde vin, așadar, toate aceste lucruri pe care le 
includem în categoria problemelor? Răspunsul este evi- 
dent. Atunci când ajungem să credem că suntem sepa- 
rați de Dumnezeu, în mintea noastră trăim sentimentul 
separării, iar mintea noastră ne semnalează că avem o 
problemă. Problema, creată de convingerile noastre și 
prezentă în mintea noastră, ne face să simțim absența 
liniștii și a iubirii. Astfel de convingeri se pot manifesta 
ca boli trupești. Începem să căutăm o soluţie. 


Dar, în realitate, de vreme ce Dumnezeu este doar 
bine, iar Dumnezeu este peste tot, ce am făcut a fost să ne 
separăm în mintea noastră de Dumnezeu. Deși constatăm 
că suferim din cauza acestor probleme, absolut tot ce eti- 
chetăm drept problemă este de fapt doar o iluzie. 


Poţi înțelege de ce e important să privești oricare 
dintre probleme și pe toate ca pe ceva creat în mintea 
noastră. Dacă putem crea în mintea noastră non-binele 
sau pe non-Dumnezeu, atunci putem și să nu le creăm, 
deși se prea poate să nu avem idee cum s-o facem. Con- 
diționarea noastră este atât de puternică, încât avem 
adesea mai multă încredere în problemele noastre, de- 


cât în capacitatea noastră de a nu le mai avea. 

Avem adesea mai multă încredere în puterea cance- 
rului, a bolilor de inimă sau a virusului HIV, decât în pu- 
terea noastră de a le vindeca. Facem acest lucru în mai 
multe feluri. Ajungem să fim fermecaţi de problemă și 
de efectul ei distructiv. Trăim iluzia, ignorând faptul că 
nimic nedrept nu poate fi al lui Dumnezeu și că Dumne- 
zeu a făcut totul. Răul, suferința, chinul sunt propriile 
noastre creații și reprezintă oportunităţi de a învăța 
lecţia minunată descrisă în A Course in Miracles (Curs de 
miracole). 


Știu că unele dintre aceste idei par, în mod ciudat, 
imposibil de pus în aplicare. Îţi cer să-ți păstrezi mintea 
deschisă pe măsură ce călătorim pe calea vindecării, 
pentru a aduce permanent liniștea în viaţa ta. 


Diverși guru din Orient folosesc termenul maya (ilu- 
zie) pentru a descrie existența problemelor care în rea- 
litate nu există. Universul este bun. Dumnezeu este bun. 
Dumnezeu este peste tot. Dumnezeu este un spirit invi- 
zibil. Ceea ce nu este bun nu poate exista. Noi avem însă 
impresia că există și că trebuie, astfel, să-i găsim o rezol- 
vare, or, tocmai din acest motiv, am simţit că e de datoria 
mea să scriu această carte. O soluţie există. Stă chiar 
acolo, în fața ta. 

Ultimele șapte capitole ale cărții îți pun la dispoziție 
o serie de soluţii ușor de aplicat pentru această enigmă. 
Pentru moment, hai totuși să analizăm pe scurt cuvântul 


soluţie, așa cum se aplică el titlului acestei cărți. 

Ce înțeleg eu prin soluţie 

Am fost prezent odată la o întâlnire a Alcoolicilor Anonimi, 
la care participau zece oameni care băuseră aproape 
toată viața și care se aflau la un centru de reabilitare, 
unde trebuiau să trăiască departe de familii și de toți cei 
dragi. Cuvintele unui afiș de pe perete m-au frământat 
pe tot parcursul întâlnirii. Era scris: „Cel mai bun gând al 
tău te-a adus aici.” Mi-am dat seama cât de adevărat este 
și cât de bine se potrivește tuturor circumstanțelor din 
viaţa noastră. Gândul nostru cel mai bun ne-a adus aici. 


Chiar în gândul nostru cel mai bun se află toate 
așa-zisele probleme. Dacă nu ne-am gândi la ele, n-ar 
mai exista. Ne putem schimba cel mai bun gând și putem 
începe să vedem greșelile pe care le conține. Avem însă 
nevoie de o schimbare a modului de gândire pentru a 
ne da seama că legătura cu binele divin, cu spiritul sau 
cu Dumnezeu este cea care ne vindecă și anulează 
problemele. 


Puterea pe care o numim Dumnezeu, ce face florile 
să crească și mișcă planetele pe orbite perfecte ne consi- 
deră și pe noi una dintre creațiile Sale. Te încurajez să 
înveţi să te bazezi pe această putere în momentele de 
criză. 


Corectarea erorilor 


La matematică, atunci când aduni doi cu doi, vei obține 

întotdeauna patru. Despre adunarea din acest mic exem- 

plu, de doi plus doi egal cu patru, se spune că are 

substanță, deoarece este adevărată. Acum, dacă afirmi 
că doi plus doi egal cu șapte, greșești, iar despre doi plus 
doi egal cu șapte nu se mai spune că are substanţă sau că 
este exact. Încearcă să-ţi calculezi finanțele folosind doi 
plus doi egal cu șapte. Cum oprim această eroare? Foarte 
simplu, o corectăm și dispare. Asta înseamnă să con- 
fruntăm adevărul cu eroarea, iar eroarea va dispărea. 

Nu poți să-ți alungi problemele din viață atacându-le 
sau încercând să le înţelegi în profunzime. Ci corectând 
erorile de gândire care au creat problema încă de la în- 
ceput. Odată ce faci corecturile necesare, problema nu 
mai are substanță sau validitate și dispare complet din 
viaţa ta. 

Soluţia, expusă aici la modul general și mai specific 
ceva mai târziu în această carte, este să dai valoare spi- 
rituală „problemei” bolii, dizarmoniei și disensiunii. 
Apoi eroarea sau iluzia va dispărea. Problemele repre- 
zintă, într-un fel, un deficit de spirit. Eroarea este întot- 
deauna corectată dacă aplici cele șapte componente ale 
spiritualității. Eroarea constă în faptul că aceste probleme, 
pe care le trăim în mintea noastră, în realitate nu există. 


Corectarea acestor erori este echivalentă cu anula- 
rea fricilor. Te întorci și te confrunți cu propriile frici, iar 
ceea ce înfrunți se topește în lumina conştiinţei. În acest 
context, avem în interiorul nostru capacitatea de a eli- 
mina iluziile pe care le numim probleme. Corectăm 
aceste erori prin crearea unui nou sistem, de transferare 
în spiritual. Aceasta este cheia pentru a înțelege vinde- 
carea, atât a trupului, cât și a relaţiilor noastre. 

Aceasta este introducerea elementară în teoria întru 
câtva radicală potrivit căreia ai la îndemână o soluţie 
spirituală pentru absolut orice problemă. Întotdeauna 
mi-a plăcut versul lui Shakespeare: „Coboară în adâncu-ți, 
cu sfială să baţi la poarta inimii.” Inima simbolizează 
acea parte din noi care nu se bazează exclusiv pe gân- 
duri. Gândirea este sursa problemelor. Atunci când le 
cer oamenilor din public să se arate pe ei înșiși, nouăzeci 
şi nouă la sută dintre ei vor arăta direct către inimă, nu 
către cap. Inima ta deține răspunsurile pentru rezolva- 
rea oricărei probleme din viaţa ta și a tuturor. 


Inchei acest capitol cu o invitație, scrisă în secolul al 
treisprezecelea de poetul sufist Rumi: 


Vino, vino, oricine ai fi, 

Rătăcitor sau idolatru, 

lubitor de despărțiri — nu contează. 
Caravana noastră nu e a deznădejdii. 
Vino, chiar dacă ţi-ai încălcat jurămintele 
De-o sută de ori, de-o mie de ori. 

Vino, întoarce-te, vino. 


Eşti bine-venit în această caravană ce te conduce 
afară din lumea iluziilor, pe care te vei bucura s-o pără- 
sești, către un loc în care soluţiile spirituale te așteaptă 
la fiecare pas, în fiecare moment al vieții tale. 

„Omul de rând care nu ştie ce să facă cu viața lui vrea o alta, 
care să dureze veşnic. 
- ANATOLE FRANCE 


SUNTEM CAPABILI SĂ ATINGEM 
O STARE DE CONȘTIENTIZARE ÎN CARE 
PUTEM SĂVÂRȘI MIRACOLE 


As cum am menționat în capitolul unu, când mă 
pregăteam să scriu această carte, am avut norocul 
să descopăr învățăturile sfântului cunoscut drept Patan- 
jali, care se pare că și-a trăit viața pământească în urmă 
cu câteva mii de ani. Nicio sursă pe care am consultat-o 
nu reușea să stabilească cu precizie cine a fost Patanjali, 
dacă au fost într-adevăr mai multe persoane și nici mă- 
car unde a trăit. Asemeni lui Shakespeare sau lisus și 
multor altor personalități, ideile și învățăturile lui Patanjali 
și-au păstrat influenţa, în ciuda faptului că nu cunoaș- 
tem detalii despre existenţa lui. 

În capitolul anterior am făcut trimiteri la opera sa 
tradusă în engleză, How to Know God: The Yoga Apho- 
risms of Patanjali (Cum să-l cunoști pe Dumnezeu: Aforis- 
mele lui Patanjali despre yoga'). Sunt foarte puţine cărți 
care mi-au produs senzația de anticipare entuziastă pe 
care am simţit-o în timp ce citeam Aforismele despre 
yoga. Patanjali ne învață că suntem capabili să atingem o 
stare de conștientizare în care putem săvârși miracole. 
El spune că suntem în primul rând ființe transcendentale 
şi ne sfătuiește să nu ne temem să transcendem limitările 
impuse de lumea materială. 


Cuvintele lui Patanjali m-au făcut să mă gândesc se- 
rios la mine ca la o ființă capabilă să trăiască la un nivel 
mult mai înalt decât mi-aș fi imaginat până atunci. El 
prezintă idei ce îţi pot schimba viaţa. M-am simţit în- 
demnat să depășesc ideile tradiționale ce funcționau ca 
obstacole în calea fuziunii mele cu Dumnezeu. Te în- 
demn să lași deoparte neîncrederea atunci când citești 
acest capitol. Sunt pe deplin conștient că o parte a textu- 
lui ar putea contrazice dramatic învățăturile religioase 
pe care le-ai moștenit. 


Titlul acestei cărți face o afirmaţie foarte pretențioa- 
să: că există o soluţie spirituală pentru orice problemă 
cu care te vei confrunta. Pentru a aplica această idee, 
trebuie să fii conștient de ideile așa-zis „radicale', pen- 
tru că ele te pot deschide către capacitatea de a pune în 
aplicare soluții spirituale pentru problemele tale. Ţi-ar 


* Apărută în lb. română sub titlul Yoga Sutra, Ed. Herald, București, 
2015. (n.red.) 

putea fi de ajutor să reții că există o diferenţă între dez- 
voltarea spirituală și învățăturile religioase formale. 


Patanjali a prezentat sute de idei și practici specifi- 
ce pentru atingerea legăturii organice sau uniunii cu 
Dumnezeu, pe care le-a numit yoga. Unele dintre afo- 
rismele lui Patanjali vor părea, fără îndoială, mult prea 
îndepărtate de viaţa secolului douăzeci și unu pentru a 
fi aplicate la problemele cu care ne confruntăm în zile- 
le noastre. Am ales cinci dintre aforismele care pe mine 
m-au ajutat să recunosc că soluțiile spirituale sunt la 
numai un gând sau două distanţă. Le prezint pe fiecare 
dintre ele, împreună cu comentariile mele legate de 
importanţa lor în rezolvarea spirituală a problemelor 
din ziua de astăzi. 


În lumea noastră orientată către planul material, ne 
confruntăm des cu probleme ce par de nerezolvat. E ne- 
voie de o schimbare a modului de gândire pentru a des- 
coperi că avem la dispoziție ceva ce poate fi pus în 
practică. Trebuie să ne vedem pe noi înșine ca deținători 
ai unei forțe ce poate fi invocată pentru a găsi soluții 
spirituale. Nu trebuie să consultăm un expert în teologie 
sau să răsfoim manuscrise antice pentru a găsi răspun- 
surile. Trebuie să ne dăm seama că soluțiile spirituale 
sunt ușor accesibile. 


Cu câtva timp în urmă, în pauza unui seminar de o 
jumătate de zi pe care îl coordonam, cineva a lăsat acest 
bilet pe masa de pe scenă. 

Intrebare pentru Dumnezeu: „De ce i-ai lăsat pe toți 
acei oameni de la școala din Denver să moară?” 


Răspuns de la Dumnezeu: „Eu nu mai am voie în școli.” 


În secolul douăzeci și unu, mulți americani par să 
pună semnul egal între Dumnezeu și religie sau educația 
religioasă, pe care ei insistă s-o excludă din programa 
școlară. Nicăieri în Constituţia noastră nu se specifică 
însă că trebuie să-l separăm pe Dumnezeu de stat. Se 
afirmă destul de limpede că separarea bisericii de stat ar 
trebui să fie calea de urmat pentru ţara noastră. Pentru 
a-l separa pe Dumnezeu de stat, ar trebui să retragem 
din circulație fiecare monedă și bancnotă emise de stat 
și să ștergem deviza In God We Trust („În Dumnezeu 
avem încredere”). Ar trebui să modificăm Jurământul de 
credinţă și să înlăturăm toate referirile la Dumnezeu din 
documentele guvernamentale. Încercarea de a elabora 
legi care să-L dea afară pe Dumnezeu din vieţile noastre 
cotidiene contribuie la deficitul spiritual și așa în crește- 
re cu care se confruntă lumea noastră. 


Ideile scrise de Patanjali cu câteva mii de ani în urmă 
sunt astăzi de o imensă valoare. Aceste idei nu țin de o 
anume religie ori biserică. Sunt o recomandare de a in- 
tra în uniune (yoga) cu Dumnezeu și de a-ți recăpăta, 
astfel, toată puterea și măreţia propriei surse. 

Dar destul cu blamările și avertismentele. lată cinci 
aforisme de acum aproximativ două mii de ani ce te pot 
ajuta să ai acces la răspunsurile tale spirituale. Am 

ordonat aceste cinci mari teme într-un fel care s-a dove- 
dit de folos în cazul meu și am toată încrederea că și ţie 
îți va fi de ajutor. 


PRIMUL AFORISM 


Actul fundamental de ignoranță 
este falsa identificare. 


Patanjali descrie ignoranța ca pe o incapacitate funda- 
mentală de a ne înțelege adevărata natură. Potrivit ma- 
estrului antic, atunci când ne identificăm după numele sau 
titlul nostru, după corpul nostru, posesiunile, realizările 
noastre sau după reputație, atunci negăm adevărata 
noastră identitate. Aceasta, susține el, este ignoranța. 


Actul de ignoranță ne face să interpretăm greșit na- 
tura și, prin urmare, să ne plasăm în externalitatea lu- 
crurilor. Când lumea este privită ca o colecție de lucruri 
și fiinţe disparate, conștientizarea ei ca întreg devine 
imposibilă. Maestrul antic a afirmat destul de limpede 
că, atunci când îl negăm pe Dumnezeu din interiorul 
nostru, îl negăm pe Dumnezeu de pretutindeni. Găsirea 
unei soluții spirituale pentru orice problemă începe cu 
angajamentul de a pune punct acestui fel de ignoranță. 


Ca să elimini ignoranța, așa cum este ea definită de 
Patanjali, nu trebuie să te întorci la școală. Ignoranţa nu 
este absența cunoașterii. El nu spune că ești ignorant 
atunci când nu știi să scrii, să rezolvi ecuaţii de gradul 
doi sau să enumeri din memorie capitalele țărilor. Fiecare 
persoană dispune de un bagaj vast de date și cunoștințe. 

Pentru unii, acesta presupune citirea de planuri, iar pen- 
tru alţii, reparatul bicicletelor. Pentru unii înseamnă 
prepararea unor mese copioase, iar pentru alții, să con- 
ducă un camion prin toată țara. Poate să spună cineva că 
vreunul din aceste seturi de cunoștințe și aptitudini este 
mai important decât altele? 


Dacă un set de aptitudini îți permite să faci bani mai 
mulți, iar acest lucru este important pentru tine, atunci, 
cum să nu, învaţă și aplică acele aptitudini în încercările 
tale de a face bani. Nicio persoană care alege un set dife- 
rit de date și aptitudini, ce aduce venituri mai mici, nu 
este ignorantă, deși cultura noastră are adesea tendința 
să echivaleze veniturile scăzute cu ignoranța. 


Ceea ce analizăm aici este ignoranţa definită ca iden- 
tificare greșită, drept ființă aparținând exclusiv lumii 
materiale bazate pe „ego”. 

Pentru a elimina din viața ta ignoranţa definită astfel, 
va trebui să reierarhizezi criteriile după care te defi- 
neşti, atât pe tine, cât şi pe Dumnezeu. În ceea ce te pri- 
vește pe tine, încearcă să renunți la identificarea greșită 
a lui Dumnezeu cu cele cinci simţuri şi cu intelectul. În- 
locuiește identificarea eronată cu imaginea în care ești 
permanent conectat la o sursă divină. Odată cu această 
nouă identificare vine și o hotărâre interioară de a te 
reorienta atunci când înfrunţi o problemă. În loc să-i ceri 
unui Dumnezeu exterior să-ţi rezolve problema, te iden- 
tifici pe tine însuţi ca parte a preaiubitei creaţii divine, 
aşa cum și ești. Dedică-ţi acţiunile lui Dumnezeu și vei 
vedea cum eroarea falsei identificări dispare treptat. 

De exemplu, dacă vrei să pui punct unui obicei com- 
pulsiv de a mânca prea mult, începe prin a nu te mai 
identifica cu un trup plin de pofte (ignoranță). Imagi- 
nează-te în schimb ca fiind liniște și bucurie eterne și 
pure, mereu contopite cu Dumnezeu. Ignoranţa te îm- 
piedică să trăiești plenar plăcerea și împlinirea prin in- 
termediul simţurilor, deoarece tu te agăți mai degrabă 
de ceea ce pare că le furnizează, în loc să cauţi puritatea 
sau fericirea autentice. O identificare greșită te va indu- 
ce întotdeauna în eroare. Simțurile te vor ispiti mereu cu 
lucruri pe care ţi le dorești. 

Dezobișnuiește-te să identifici greșit gândurile cu 
simțurile egoului și percepe-te în schimb ca parte a infini- 
tului. Atunci când faci asta, vei acționa tot pe baza gându- 
rilor tale, dar vei acționa ca o ființă divină, perfect 
echilibrată şi eternă. Îmi place foarte mult ideea de suflet 
etern, prezentată în acest fragment din Bhagavad-Gita: 


Sufletul iluminat... 

Gândește întotdeauna: „Eu nu fac nimic” 
Indiferent ce vede, 

Aude, atinge, miroase, mănâncă... 

El știe întotdeauna că 

„Nu eu văd, nu eu aud: 

Simţurile sunt cele care văd și aud 


și ating lucrurile simțurilor.” 


Pentru a deveni un suflet iluminat trebuie să nu ne 
mai înțelegem pe noi înșine ca fiind simţurile noastre și 

lucrurile la care ele poftesc. Aceasta este ignoranță. Nu 
suntem obiectul experimentului, ci suntem observatorul 
tăcut din cadrul experimentului. Acest fel de percepţie 
ne furnizează un instrument nou pentru rezolvarea de 
probleme. Încearcă-l data viitoare când simţi impulsul 
de a mânca prea mult, de a consuma o substanţă toxică 
sau chiar de a-ţi petrece timpul într-un doliu dureros 
din cauza unei pierderi. 


Un exemplu dramatic al acestui lucru a apărut în 
scrisoarea și poezia următoare, pe care le-am primit de 
la Mary Lou Van Atta din Newark, Ohio. Ea se referă di- 
rect la ideea de identificare greșită, scriind despre cal- 
varul ei și despre calea prin care a găsit în cele din urmă 
soluţia spirituală, amintindu-și cine este și lăsând deo- 
parte ce credea ea în mod greșit că este. 


Dragă dr. Dyer, 

Fiul meu a fost ucis într-o tentativă de jaf acum doi 
ani. Sinceră să fiu, am crezut că durerea de a-l fi pierdut 
nu-mi va trece niciodată. În tot întunericul din viaţa și 
mintea mea, ceva m-a îndrumat, încă o dată, către cărțile 
și înregistrările tale. Citisem și ascultasem multe dintre 
ele în anii precedenti și, deși mi-au plăcut, eram prea ocu- 
pată să le ascult cu adevărat. După ce am mai trecut o dată 
prin ele, mi-am dat seama de un adevăr prezent în toate. 
Suntem spirit într-un trup — și nu un trup cu spirit. 

Sunt iarăși o femeie fericită și sănătoasă, care nu se 
dă bătută. Întotdeauna îi voi simți lipsa lui Ross, dar știu 
că nu acesta este sfârșitul poveștii. Pot să aștept. E în 
regulă. 

Am adăugat aici o scurtă poezie, care sper să-ți placă. 
Eu am scris-o, dar tu ai inspirat-o. 


Încă o dată, mulțumesc. 


Cu stimă, Mary Lou Van Atta 


Într-adevăr, așa cum ne reamintește Patanjali, suntem 
spirit într-un trup. Să crezi altceva înseamnă ignoranță 
din cauza falsei identificări. În starea de ignoranță, deve- 
nim aparent lipsiţi de soluţii. Când trăim ceea ce Sf. Pavel 
a numit „înnoirea minţii”, ne putem percepe așa cum 
suntem cu adevărat. 


Cu permisiunea lui Mary Lou, includ poezia pe care 
a scris-o. Ea rezumă prima idee antică „radicală”. Princi- 
palul act de ignoranță nu constă în a fi dezinformat, ci în 
a te identifica în mod greșit cu forma ta. 


EU SUNT 


Pe Eu cel ce sunt - tu nu-l poţi vedea 
Ce vezi și-ți pare că-s Eu e doar forma mea. 
Astă formă ce-o vezi nu poate veșnic fi; 


însă Eu cel ce sunt - etern va trăi. 


Data viitoare când te confrunți cu o problemă pe 
care n-ai reușit s-o rezolvi, încearcă să te redefinești 
după cum sugerează Mary Lou în „Eu sunt” și să pui în 
aplicare identificarea ta adevărată, ca etern experimen- 
tator, nu ca obiect al celui care experimentează. Pune-ţi 
aceste întrebări esențiale din vechile Upanișade: „În 

folosul cui gândește mintea? Cine-i poruncește trupu- 
lui să trăiască? Cine face urechea să audă și limba să 
vorbească?” 


Adevărata ta identitate este mintea minţii, ochiul 
ochiului și respiraţia respirației. Mergi până acolo și vei 
găsi începutul soluţiei spirituale la orice problemă crezi 
că ai. lată cum a descris Meher Baba acest proces de a-ți 
învinge ignoranta, în sensul în care o definim aici: 


„Astfel, deși începe prin a căuta ceva cu totul nou, 
omul ajunge în realitate să înțeleagă, într-un mod 
nou, ceva străvechi. Călătoria spirituală nu constă în a 
ajunge la o destinație nouă, în care o persoană dobân- 
dește ceva ce nu avea sau devine ceva ce nu era. Ci 
constă în risipirea ignoranței privind propria persoa- 
nă și viaţa și dezvoltarea continuă a acestei înțelegeri, 
ce începe cu trezirea spirituală. Să-l găsești pe Dum- 
nezeu înseamnă să ajungi la propriul sine.” Obiectivul 
tău, atunci când pui în aplicare această înțeleaptă te- 
orie străveche, este să risipești ignoranța referitoare 
la tine și la viață. 


AL DOILEA AFORISM 


Mintea celor cu adevărat iluminațţi este calmă, 
deoarece ei recunosc pacea lui Dumnezeu în toate 
lucrurile, chiar și sub aparenţa nefericirii și a bolii. 


Acest al doilea aforism îmi aduce aminte de proverbul ce 

spune că trei lucruri sunt într-adevăr greu de realizat în 

viață: să dăruiești iubire în schimbul urii; să-i accepţi pe 

cei proscriși; și să spui „am greşit”. Vreau să-l analizez 
aici pe cel dintâi și totodată cel mai anevoios dintre toa- 
te - să răspunzi cu iubire la ură. Studiind vorbele stră- 
vechi ale lui Patanjali am găsit o observaţie ce sugera 
următoarele: Dumnezeu nu Se poate exprima pe Sine în 
tine dacă tu nu ești liniștit. Gândindu-mă la aceste cuvin- 
te, mi s-a revelat că Dumnezeu este iubire. Mi-am dat 
seama că această revelație s-a produs într-o stare de 
pace. Dacă este nevoie de pace ca să-l cunoaștem pe 
Dumnezeu, atunci trebuie să ne aflăm într-o stare de 
împăcare și adoraţie pentru a primi ajutorul lui Dumne- 
zeu în rezolvarea problemelor. Astfel, cel mai dificil lu- 
cru, de a răspunde la ură cu iubire, devine mult mai 
simplu atunci când suntem împăcați, deoarece starea de 
pace este, de fapt, Dumnezeu Însuși, exprimându-Se pe 
Sine înlăuntrul nostru. 


Când dăruim iubire în schimbul urii, exprimăm 
pacea lui Dumnezeu din interiorul nostru. Răspunsul 
nostru este plin de pace și iubire. Această stare de calm 
este un aspect vital al conștiinței, ce ne permite să acce- 
săm soluțiile spirituale. 


Am ales două pasaje din Biblie pentru a susține rela- 
ţia dintre pace sau calm și Dumnezeu. Dacă luăm afir- 
maţia biblică și scriem exact opusul ei, vedem limpede 
ce se întâmplă atunci când nu putem sau nu vrem să 
alegem liniștea. Așadar: „Fiţi neliniștiți sau înfricoșaţi și 
nu-l veți cunoaște pe Dumnezeu” este ceea ce avem în 
loc de „Opriţi-vă și cunoașteţi că Eu sunt Dumnezeu” 
(Psalmi 45:10). 

În loc de „Dumnezeu este dragoste și cine rămâne în 
dragoste rămâne în Dumnezeu, și Dumnezeu rămâne în 
el” (I loan 4:16), am fi avut „Dumnezeu este frică și cine 
rămâne în frică nu poate rămâne în Dumnezeu, și nici 
Dumnezeu în el”. 


Te gândești, probabil, că are sens. Dumnezeu este 
liniște. Dumnezeu este iubire. Dacă eu nu sunt nici una, 
nici alta, n-am nicio șansă să îngădui unei soluţii spiritu- 
ale să apară. Dar cum să ajung la acea stare de calm? 
Cred că poți să treci în acea stare de a-l cunoaște pe 
Dumnezeu în interior prin liniște, alegând în mod inten- 
ționat calmul în situaţii de neliniște și frică. Da, poţi ale- 
ge să fii calm în orice moment, reamintindu-ți că nu mai 
vrei să trăieşti după condiționările trecutului. În mare 
parte din cauza condiţionării noastre îl lăsăm în urmă 
pe Dumnezeu, atunci când nu mai suntem calmi. 


Ne-am educat să fim temători și neliniștiţi atunci 
când ne confruntăm cu probleme. Dacă vrem, ne putem 
reeduca să fim calmi și să-i permitem lui Dumnezeu să 
se exprime din nou pe Sine în noi. După cum am discutat 
în capitolul unu, problemele se nasc, fără niciun dubiu, 
în mintea noastră. Poate e nevoie să ne amintim că pro- 
blema există doar în mintea noastră, și nicăieri altundeva. 
Corectează eroarea, iar iluzia va dispărea. Condiţiona- 
rea noastră ne-a condus la eroarea de a ne gândi la noi 
înșine ca la niște fiinţe finite. 

În cartea sa Finite and Infinite Games (Jocuri finite şi 
infinite), James Carse descrie o lume de jocuri finite în 
care cei care câștigă și cei care pierd, dar și regulile, 

graniţele şi timpul sunt extrem de importante. În lumea 
jocurilor finite, titulaturile, bucuriile și prestigiul sunt 
extrem de importante. Planificarea, strategia și conspi- 
rația sunt cruciale. Pentru a deveni maestru în lumea 
jocurilor finite, ai un public care cunoaște regulile și 
care îți conferă o reputație. E cumplit și periculos să fii 
identificat cu cei care pierd în jocurile finite. Jocurile fini- 
te pun preț pe trup, lucruri și reputație. Pierderea supre- 
mă este moartea. 


Carse explică în cartea lui că rezultatul final al jocu- 
lui finit este autoanihilarea, pentru că mașinile pe care 
le inventăm ca să ne ajute în acest joc al celor ce câștigă 
și al celor ce pierd îi vor distruge, în cele din urmă, pe cei 
care se bazează pe ele. Tehnologie, marketing, producti- 
vitate sunt termeni meniţi să-i încurajeze pe jucători să 
cumpere cât mai multe mașini, iar valoarea ajunge să fie 
dată de numărul de mașini deținute și de priceperea cu 
care le mânuiesc. 

Există și jocul infinit, pe care, dacă vrei, poţi începe 
să-l joci. În acest joc nu există graniţe; forţele ce fac flori- 
le să crească sunt infinite și nu pot fi supuse sau contro- 
late. Scopul jocului infinit este să-i facă pe cât mai mulți 
oameni să se joace, să râdă, să iubească, să danseze și să 
cânte. Viaţa însăși este, la infinit, de neînțeles. Aceste 
forţe au fost aici dinaintea noastră și vor continua să fie, 
dincolo de granițele morții și timpului. 

În vreme ce jucătorul finit trebuie să lupte şi să înve- 
te limbajul /regulile pentru a manevra toate mașinile, 
jucătorul infinit vorbește din inimă și știe că răspunsurile 

se află dincolo de cuvinte și explicaţii. Asta nu înseamnă 
că jucătorii jocului infinit nu pot juca şi jocuri finite, ci 
doar că nu știu cum să ia în serios jocurile finite. 

Este o chestiune de alegere. Ne aflăm într-o lume în 
care conspirația, competiţia, frica și armele fac parte din 
echipamentul folosit pentru a juca jocul finit al vieţii. 
Știm că aceste categorii de „câștigător” și „ratat” sunt 
extrem de prețuite. Jucătorii care preferă să-și petreacă 
mai mult timp jucând jocul infinit îl joacă și pe cel finit. 
Cred că următorul fragment din cartea A Course in Mira- 
cles (Curs de miracole) redă minunat această idee: 


Există un mod de a trăi în lume care nu e aici, deși 
pare că este. Nu-ţi schimbi înfățișarea, deși zâmbești mai 
des. Fruntea ţi-e senină, ochii îți sunt liniștiți. lar cei care 
umblă prin lume la fel ca tine îi recunosc pe cei asemenea 
lor. Cu toate acestea, cei care încă nu au văzut calea te vor 
recunoaște și ei și vor crede că ești ca ei, așa cum erai 


înainte. 


Aceasta este rețeta pentru a ajunge să cunoști pacea 
lui Dumnezeu, chiar și sub aparenţa nefericirii și a bolii. 
Alegerea pe care trebuie s-o faci este să joci în special 
jocuri infinite, iar, atunci când joci jocuri finite, să refuzi 
să le iei în serios. Ceilalți s-ar putea să creadă că ești se- 
rios, dar tu știi mai bine. Tu știi că-ți vezi lumea în ter- 
menii unui joc infinit. Vei zâmbi mai des, vei fi mai senin 
și vei obține soluții spirituale. 

Voi încheia această secțiune cu o poveste ce mi-a 
fost spusă de prietenul meu Gary, care locuiește la New 
York, dar care a fost crescut și educat în India. În fiecare 
an, în luna iunie, la sfârșitul anului școlar, tatăl lui Gary îl 
trimitea să stea cu un maestru spiritual (guru), într-un 
ashram, împreună cu mulți alți băieți. Aici avea să se re- 
tragă două luni pe an cu scopul de a-și dezvolta conștien- 
tizarea spirituală. Erau două barăci mari la acest ashram 
și, în prima zi de vară, toți băieții au primit următoarele 
instrucțiuni. 

„Trebuie să păstraţi tăcerea deplină în primele pa- 
tru săptămâni. Nu veţi vorbi deloc. Cine vorbește, fie și o 
singură dată, va părăsi baraca tăcerii și va sta în cea de-a 
doua baracă, în care poate vorbi după pofta inimii, tot 
restul verii.” 


N-a existat ameninţarea vreunei pedepse. Singura 
consecință era că părăseai pur și simplu baraca tăcerii. 

Gary mi-a spus că, în primul an, a reușit să reziste 
aproape patru zile fără să vorbească. Apoi s-a dus în ba- 
raca numărul doi. În al doilea an, a rezistat aproximativ 
zece zile, iar în al treilea an a reușit să reziste două săp- 
tămâni fără să vorbească. 

În preajma celei de-a cincisprezecea aniversări a sa, 
știind că se va duce la ashram, și-a luat angajamentul 
lăuntric ca, în acel an, să ducă la bun sfârșit timpul de 
tăcere stabilit, indiferent ce s-ar întâmpla. Chiar și-a lipit 
bandă adezivă peste gură și a folosit și alte trucuri pen- 
tru a se asigura că nu va vorbi nici măcar o dată. A 

observat că, în fiecare an, la sfârșitul lunii tăcerii, numai 
doi-trei băieți mai locuiau în baraca numărul unu. Gary 
a dus la bun sfârșit luna, fără să vorbească nici măcar o 
dată. 


În ultima zi, gurul a venit în baraca numărul unu și 
s-a așezat la masa din bucătărie, împreună cu Gary și 
ceilalți doi băieți care reușiseră să rămână tăcuțţi pe în- 
treaga perioadă de timp desemnată, de o lună. Îmi po- 
vestește că ei patru au avut cea mai remarcabilă 
experiență de comunicare pe care i-a fost dat s-o trăiască. 
Și-au spus povești, au râs, au plâns și și-au pus unul altuia 
întrebări. Timp de câteva ore, au interacționat în cea mai 
intensă conversație pe care a avut-o Gary vreodată. Pe 
întreg parcursul acelor conversații, în care cu toții au 
comunicat intens și intim la un nivel emoţional profund, 
nu s-a scos niciun sunet, nu s-a rostit niciun cuvânt. 


S-ar putea să ţi se pară greu de crezut că ar fi posibilă 
comunicarea fără cuvinte sau sunete. Cu toate acestea, 
eu știu că Gary e un om sincer și integru. Vă las pe voi să 
trageţi propriile concluzii. Eu sunt convins că, atunci 
când devenim cu adevărat iluminați, pacea noastră inte- 
rioară, trăită deplin, ne permite să transcendem simbo- 
lurile și zgomotele și să cunoaștem pacea lui Dumnezeu. 
Concluzia mea este că putem comunica, din profunzi- 
mea calmului nostru interior, pe căi care sunt mai degra- 
bă infinite decât finite. Sau, așa cum a spus-o Patanjali: 
„Starea de yoga perfectă poate fi atinsă numai atunci 
când valurile gândurilor se vor fi liniștit.” 

Fiecare dintre noi trebuie să găsească propriile căi 
către liniștea interioară. Una dintre căile mele este să 
analizez în fiecare zi un poster pe care-l am pe perete. 
Sub cerul senin, albastru și frumos dintr-un peisaj de 
munte sunt scrise aceste cuvinte din Paramahansa 
Yogananda: „Calmul este răsuflarea nemuririi lui Dum- 
nezeu sălășluind în tine.” Reflectez la această învățătură 
în fiecare zi din viață. Tu ce căi ai descoperit pentru a-ţi 
găsi liniștea? 


AL TREILEA AFORISM 


Păcatul este non-existent. Există numai obstacole 
în calea uniunii supreme cu Dumnezeu. 


Cei mai mulți dintre noi am crescut cu convingerea că un 
păcat este un act de nesupunere sau de ingratitudine 
față de un Dumnezeu care este și separat de noi, și re- 
presiv. Acest aforism ne spune însă că gândurile și com- 
portamentele ce încalcă o poruncă pe care căutăm s-o 
respectăm în mod ideal sunt ofense la adresa adevăratei 
noastre naturi, care este Dumnezeu. Astfel, ceea ce per- 
cepem ca fiind păcat poate fi înțeles ca un obstacol în 
calea dezvoltării noastre spirituale. Patanjali sugerează 
că ceea ce noi numim păcat este o energie greșit direcțio- 
nată, ce putea fi folosită pentru a găsi legătura cu Dum- 
nezeu, dacă nu eram induși în eroare de ignoranță. 


In greacă, cuvântul păcat însemna „în afara țintei”. In 
acest sens, comportamentul despre care religia ne-a 

învățat că este păcătos reprezintă o conduită ce se află 
„în afara țintei” sau departe de Dumnezeu. Potrivit lui 
Patanjali, acesta nu este un motiv să ne lăsăm copleșiți 
de sentimente de vinovăţie sau să ne consumăm energia 
încercând să îndreptăm cumva greșeala. Ar trebui să-l 
privim mai degrabă ca pe un obstacol pe care încă nu 
l-am depășit. 

Atunci când ne referim la comportamentele „păcă- 
toase” ca la niște obstacole, începem să înțelegem ce avem 
de făcut pentru a obține soluţiile spirituale pe care le cău- 
tăm. Când privim o anumită conduită ca pe un păcat, pu- 
nem responsabilitatea de a o corecta pe umerii unui 
Dumnezeu exterior nouă. Sperăm astfel că acest Dumne- 
zeu exterior ne va ierta și ne simțim copleșiți de vinovăție 
și neliniște, întrebându-ne dacă merităm să fim perfecţi. 
Îmi plac aceste cuvinte impresionante ale lui Mahatma 
Gandhi, referitoare la felul în care ne putem raporta la 
defectele noastre: „Imperfecțiunile și eșecurile mele sunt 
o binecuvântare de la Dumnezeu, la fel ca succesele și ta- 
lentele mele, așadar le așez deopotrivă la picioarele Lui.” 


Să privim un eșec ca pe o invitaţie de a ne îndrepta 
spre Dumnezeu este o modalitate mult mai productivă 
de a face față „problemei”. Să ne complacem în vinovăţie, 
să ne simțim de parcă am fi păcătuit și nu am merita 
iertarea nu sunt cele mai bune metode de a găsi soluții. 
Repetă, în schimb, acest monolog interior: „N-am păcătuit 
împotriva lui Dumnezeu. M-am purtat în așa fel încât am 
împiedicat uniunea mea completă cu Dumnezeu. Aceste 
comportamente sunt obstacole în calea găsirii unei 

soluții spirituale. Incepând chiar din acest moment, voi 
lucra pentru a elimina aceste obstacole din viața mea.” 


Conceptul de „păcătos” creează o imagine de dispreț 
de sine și vinovăţie, în vreme ce conceptul de obstacol ce 
trebuie depăşit este dătător de putere. Îmi place parabo- 
la vindecării orbului de către lisus. 


Şi trecând lisus, a văzut un om orb din naștere. /Și 
ucenicii Lui L-au întrebat, zicând: Învățătorule, cine a pă- 
cătuit; acesta sau părinţii lui, de s-a născut orb? /lisus a 
răspuns: Nici el n-a păcătuit, nici părinții lui, ci ca să se 
arate în el lucrările lui Dumnezeu. (Ioan, 9: 1-3) 


Am fost educați să gândim în termenii păcatului și 
pedepsei. Aceste idei ne știrbesc puterea, punând accen- 
tul pe faptul că suntem slabi și greșim. Calea ce ne dă 
putere este să privim încercările drept lecţii și ocazii de 
a alege diferit. Ne putem ridica deasupra acestei opinii 
detestabile, potrivit căreia am fi niște păcătoși acoperiți 
de vină, ce-și așteaptă pedeapsa. Obţinerea unei soluții 
spirituale la o problemă implică concentrarea asupra 
ideii de soluţie. Păcătosul plin de vină devine neclintit și 
rămâne într-o inerție pasivă. Atunci când privim com- 
portamentul păcătos ca pe un obstacol în calea trecerii 
la un nivel de conștientizare superior, ne putem asuma 
încă responsabilitatea, întrebându-ne: „Ce am învăţat 
din asta? Şi ce pot face pentru a evita acest lucru data 
viitoare?” 

Discipolii din parabolă au presupus că orbirea omului 
trebuie să fi fost cauzată de un păcat săvârșit cândva de ci- 
neva din viaţa bărbatului nevăzător. Dar lisus ne-a învăţat 
că nenorocirile din lumea fizică nu se întâmplă din cauză 
că au păcătuit oamenii. Nenorocirile sunt obstacole ridicate 
în calea contopirii cu infinitul din noi înșine. EI le reamin- 
tește că nu s-a înfăptuit niciun păcat. 

Suntem cu toţii orbi în multe feluri. Prin orbirea 
noastră metaforică, lucrarea lui Dumnezeu se poate ară- 
ta în viața noastră. Mahatma Gandhi, printre alţii, a pro- 
povăduit valoarea laturii întunecate. Latura noastră 
întunecată și punctele noastre întunecate sunt, așa cum 
a spus Gandhi, mai degrabă o binecuvântare de la Dum- 
nezeu, decât o povară pentru care să fim pedepsiți. Sis- 
temul nostru de credinţe plin de condiționări ne-a 
învățat conceptul de păcat. 


Această idee „radicală” ne învață conceptul de ob- 
stacole în calea contopirii conștiente cu Dumnezeul din 
noi. Dacă ai încălcat oricare dintre poruncile pe care, în 
mod ideal, le consideri lege; dacă ai furat, ai înșelat, ai 
mințit ori ai râvnit sau chiar ai rănit fizic pe cineva, 
încearcă să vezi aceste acțiuni ca pe niște obstacole în 
calea uniunii tale spirituale cu tot ceea ce ești cu adevă- 
rat și poţi deveni. Reamintește-ţi că acesta este lucrul 
ce ți-ar plăcea mai mult decât orice. Atunci îţi vei fi acor- 
dat puterea de a începe procesul de înlăturare a 
obstacolelor. 


Este un concept atât de eliberator! Spune-ţi mai de- 
grabă: „Am încă obstacole pe care singur mi le-am pus în 

cale, ce mă împiedică să ajung la o soluţie spirituală”, în 
loc de: „Sunt un păcătos și nu există speranţă pentru 
mine decât dacă Dumnezeu vrea în inima Lui să mă ier- 
te.” Un gând îţi crește puterea, în vreme ce altul ţi-o slă- 
bește. Primul gând te conduce spre o soluţie, celălalt te 
ține neclintit. Pe scurt, mergi și nu mai păcătui, pentru 
că așa ceva nu există. 


Chiar dacă ai greșit iremediabil față de cineva prin 
lăcomie nemăsurată sau furie, încă poţi vedea această 
acțiune în termenii obstacolelor în calea uniunii tale cu 
Dumnezeu. Sigur că vei simți remușcari și vei face tot 
ce-ţi stă în puteri ca să îndrepți faptele greșite. Tot ce 
poți face este să corectezi asemenea vicii în viitor, pri- 
vindu-te ca pe cel ce singur a ridicat bariere în calea 
sinelui cel mai înalt și iertându-te. Pocăinţa sinceră nu 
constă în perpetuarea durerii după ce ai greșit, ci în ho- 
tărârea de a evita în viitor acele fapte ce atrag după sine 
remușcare. 


AL PATRULEA AFORISM 


Persoana care se abţine constant de la falsitate 
are puterea de a culege pentru sine și pentru 
ceilalţi roadele faptelor bune, fără a trebui 
să le înfăptuiască ea însăși. 


In mod normal, atunci când folosim cuvântul onest, înțe- 
legem că spusele unei persoane corespund cu lucrurile 


despre care vorbește. Totuși, în sutra yoga, expresia lui 

Patanjali „a se abţine constant de la falsitate” înseamnă 
ceva foarte diferit de a fi concret și cinstit. 


Se referă la practica de a te identifica complet și pe 
deplin ca ființă spirituală, unită tot timpul cu Dumnezeu 
şi de a nu-ți confunda niciodată identitatea cu lumea de 
posesiuni, realizări și reputație a egoului. Să atingi aceas- 
tă stare înseamnă să te afli în compania sfinţilor extraor- 
dinari pe care îi venerăm cu toții și pe care îi cităm atât 
de des. În această stare putem accede la o înfrânare 
constantă și ajungem să culegem roadele faptelor bune. 
Ele ne vor da posibilitatea să rezolvăm nu numai „pro- 
blemele” noastre, ci și pe ale altora. 


Ascultă cu atenţie cuvintele folosite în sutra yoga. Să 
culegi, pentru tine și pentru ceilalți, roadele faptelor bune, 
fără a trebui să le înfăptuiești tu însuţi. Ce înseamnă 
acest lucru pentru tine? 

Patanjali sugerează că abținerea constantă de la fal- 
sitate presupune ca, odată ce-i spui cuiva: „Dumnezeu să 
te binecuvânteze”, acea persoană să fie cu adevărat bine- 
cuvântată, deoarece noi nu mai suntem capabili nici 
măcar să visăm un neadevăr. În mod asemănător, această 
abţinere constantă de la minciună poate săvârși vinde- 
cări miraculoase, dacă-i spui pur și simplu unei persoane 
bolnave că este sănătoasă. Patanjali sugerează, așadar, 
că, atunci când o persoană devine desăvârșită în adevăr, 
ea dobândește efectiv controlul asupra adevărului. Ființa 
acelei persoane, împreună cu acțiunile și cuvintele sale 
îi permit să culeagă roadele faptelor bune, fără să facă 
efectiv faptele cu ajutorul corpului fizic. 

Acum eu nu susţin că, dacă devii o persoană sută la 
sută onestă, vei avea statut de sfânt. Propun mai degra- 
bă să te deschizi ideii care îţi permite să-ți amintești 
treptat și constant de identitatea ta ca entitate divină, 
spirituală şi conectată cu Dumnezeu. În momentele pe 
care le calificai înainte drept stresante sau problemati- 
ce, vei începe să vezi roadele faptelor bune (un alt fel 
de a spune „rezolvarea problemelor”) cum apar fără să 
fii nevoit să muncești din greu pentru a depăși 
obstacolele. 

Faptul în sine de a-ți aminti că ești unit cu Dumnezeu, 
chiar în momentul de cumpănă, va permite gândurilor și 
afirmațiilor tale să devină realitate. Dobândind constant 
această conștientizare, vei avea același impact și asupra 
altora. Cu alte cuvinte, vei revărsa spirit (adică tot ceea 
ce ești în conștientizarea ta) asupra tuturor persoanelor 
și lucrurilor pe care le întâlnești, iar roadele faptelor 
bune se vor vedea în mod regulat. De câte ori te simți 
plin de frustrare sau furie, o atenţionare blândă de a te 
abține de la această identificare greșită cu lumea mate- 
rială te va readuce la adevărata ta esenţă. Când te-ai în- 
tors, bagă de seamă cum furia și frustrarea s-au risipit. 
Folosește acum cuvinte pentru a te binecuvânta pe tine 
și situaţia în care te afli și vei începe să înţelegi ce a vrut 
să spună Patanjali cu acest aforism „radical”. 


Devenind din ce în ce mai eficient în a te abţine de la 
falsitate, aşa cum este ea definită aici, vei aduce celor din 
imediata ta apropiere acest fel de identitate adevărată, 
calmă și liniștită și o susținere venită de la Dumnezeu. 

73 


Wayne W. Dyer 


Cu cât ești mai statornic în această privință, cu atât mai 
mult îi vei auzi pe ceilalți spunând: „Pur și simplu mă 
simt mai bine când e ea prin preajmă”, „Mă simt calm 
când apare el”, „Am simțit practic cum disconfortul și 
durerea au trecut atunci când mi-a vorbit”. Ridici efectiv 
nivelul de conștientizare al celor din jurul tău atunci 
când ești consecvent în a te abține de la falsitate. Devii 
vindecător, fără să fi mers la școala de vindecători. Devii 
o binecuvântare, fără să ai o diplomă într-ale divinității. 
Obţii rezultatele faptelor bune fără a trebui să transpiri 
și să muncești pentru a înfăptui ce e corect. 


Spiritualitatea este foarte asemănătoare cu sănăta- 
tea. Toată lumea are o anumită stare de sănătate. Unii au 
o stare de sănătate excelentă și alții, șubredă, totuși ea 
nu poate să nu oscileze de la un nivel la altul. Același lu- 
cru este valabil și pentru spiritualitate. Fiecare ființă 
umană este o ființă spirituală. Cu toții avem spirit. Unii 
au spiritualitate superioară, prin urmare, aceasta le îm- 
bogăţește viața, sunt iubitori, liniștiți, buni și se află 
pe cea mai înaltă treaptă a spiritualităţii, așa cum am 
definit-o în capitolul unu. 


Cu cât ne abținem mai eficient de la falsa identifica- 
re, cu atât ajungem să fim mai puţin atașați de orice îi 
este asociat. Crescând gradul de detașare, spiritualitatea 
urcă pe scara de pe care nu mai poți coborî complet, tot 
așa cum nu poți coborî de pe scara stării de sănătate. 
Începem să vedem cum roadele faptelor bune apar fără 
să mai fie nevoie să muncim pentru ele. În cele din urmă, 
ne apropiem de vârf și vedem că mai sunt și alții care 

abia așteaptă să se scalde puțin în aura noastră, ca să 
spun așa. 

Mă gândesc la povestea lui Martin Luther, care a in- 
fluențat viața a milioane de oameni prin abținerea con- 
secventă de la falsitate. Luther n-a vrut niciodată să 
înceapă Reforma. El n-a vrut decât ca oficialii Bisericii 
Catolice să-i răspundă la nouăzeci și cinci de întrebări. 

Ca să strângă fonduri pentru biserică, papa Leon al X-lea, 
un risipitor care avea nevoie de bani pentru a construi pala- 
te aurite şi a crea opere de artă opulente pentru Vatican, 
a trimis reprezentanți cu misiunea de a vinde indulgente. 
Indulgenţele erau declaraţii scrise din partea papei, în 
care le ierta oamenilor păcatele în schimbul banilor. Oa- 
menii credeau că-și pot cumpăra intrarea în Rai. Mulți 
au fost arşi pe rug după mărturisiri obţinute sub tortură 
în interogatorii. 


Luther a vrut să redescopere evanghelia originală, 
așa cum era înainte de a fi coruptă în vremea Inchiziției. 
A cerut răspunsuri la întrebări care-i măcinau conștiința. 
Din acest motiv, a fost excomunicat și a trebuit să se as- 
cundă de biserica oficială, coruptă. Când i s-a cerut să 
retracteze, el a spus: „Mă obligă conștiința și cuvântul lui 
Dumnezeu. Așadar nu pot și nu voi retracta nimic, deoa- 
rece să acționezi împotriva propriei conștiințe nu e nici 
prudent, nici benefic. Aceasta este poziția mea. Altfel nu 
pot face. Așa să-mi ajute Dumnezeu!” 


Abţinându-se cu consecvență de la falsitate, Martin 
Luther a inițiat Reforma Protestantă și a obligat biserica 

oficială să interzică practici ca tortura, execuțiile și vân- 
zarea de indulgențe. 

Nu trebuie să devii peste noapte un Martin Luther. 
Dar acceptă ideea că poți să obţii putere spirituală divi- 
nă pentru a diminua problemele, în primul rând pentru 
tine și apoi și pentru ceilalți, dacă te detașezi de falsa 
identificare. Cu pași mici la început. Reamintește-ți că 
toţi cei care au avut puterea despre care vorbea Patan- 
jali și-au început călătoria amintindu-și, în momentele 
de cumpănă, că sunt în primul rând și fără niciun dubiu 
fiinţe spirituale, mai degrabă conectate, decât separate 
de sursa lor. 


AL CINCILEA AFORISM 


Când o persoană se abţine constant de la a le face 
rău altora, atunci toate ființele vii vor înceta 
să mai simtă ostilitate în prezenţa ei. 


Afirmația lui Patanjali privind „abținerea de la a le face 
rău altora” include nu numai acțiunile concrete prin 
care faci rău cuiva, ci și gândurile de gelozie, judecare și 
ofensă de orice fel. Renunţarea fermă la violenţă în gân- 
dire și în toate raporturile cu ceilalți creează o atmosfe- 
ră în care violenţa și ostilitatea încetează să existe, 
pentru că nu sunt împărtășite. 


Aceasta este o conștientizare profundă, pe care poți 
începe să o incluzi imediat în viaţa ta. Orice situaţie în 
care simți supărare sau chiar și un vag disconfort presu- 
pune gânduri ostile la adresa celorlalte persoane. 

Patanjali explică limpede cum ceilalți oameni nu vor 
mai simţi ostilitate sau neliniște dacă te abții încă de la 
început, cu fermitate, de la a avea gânduri negative față 
de ei. Uimitor! Dacă tu te străduiești să nu îi judeci sau 
să nu ai gânduri negative față de ei, și cei din jurul tău 
vor scăpa de suferință. 

Să atingi acest grad de conștientizare, în care te abții 
constant de la gândurile nocive, înseamnă să ai la înde- 
mână un instrument puternic pentru a obţine o soluţie 
spirituală la problemele de relaționare. Atunci când o 
persoană îți vorbește, iar tu te superi pentru felul în care 
îti vorbește, amintește-ți că poți să te abţii de la a avea 
gânduri nocive sau furioase. Mie mi se pare foarte eficient 
să folosesc următoarele cuvinte, întâi în gând, apoi cu 
voce tare. Ele sunt: „Ai dreptate!” Și nu sarcastic. Fără 
ranchiună, îi îngădui celeilalte persoane să aibă drepta- 
te, asta fiind tot ce vrea egoul ei. 


E un mijloc prin care faci nu ca persoana cealaltă să 
aibă dreptate, ci prin care doar o lași să creadă că are și 
un mijloc care îți permite ție să fii consecvent în a te ab- 
ţine de la gândurile nocive. Începi să trăieşti mai degra- 
bă de la nivelul sinelui tău superior, decât de la nivelul 
egoului, atunci când exersezi cum să le dai voie celorlalți 
să aibă dreptate. În cele din urmă, aceasta va deveni ma- 
niera ta autentică de a reacționa față de ceilalți, chiar și 
atunci când te insultă. 


Există o poveste despre Buddha, în care acesta se 
află în compania unui tovarăș de drum ce-l provoacă pe 
marele învățător, dându-i răspunsuri ostile, insultătoare, 

disprețuitoare și vehemente la tot ce spune. Erau deja 
trei zile de când, ori de câte ori Buddha vorbea, tovară- 
șul de drum îi răspundea numindu-l prost sau ridicu- 
lizându-l, cu aroganță. Într-un târziu, la capătul celei 
de-a treia zile, călătorul n-a mai putut suporta. „Cum se 
face că poți fi atât de iubitor și de bun, când eu, în ulti- 
mele trei zile, n-am făcut decât să te înjosesc și să te jig- 
nesc? De fiecare dată când eu sunt nepoliticos față de 
tine, tu-mi răspunzi cu dragoste. Cum e posibil?” l-a în- 
trebat el. 

Buddha a răspuns și el printr-o întrebare adresată 
călătorului. „Dacă cineva îţi oferă un dar, iar tu nu îl ac- 
cepţi, atunci cui aparţine darul?” Întrebarea lui Buddha 
i-a oferit călătorului o nouă perspectivă. 


Când cineva îţi oferă în dar insultele sale, iar tu re- 
fuzi să le accepți, evident că ele aparţin încă celui care 
le-a deținut de la început. Și de ce ai alege să fii supărat 
sau furios pentru ceva ce aparține altcuiva? 


În acest aforism, Patanjali afirmă: „Toate ființele vii 
vor înceta să mai simtă ostilitate” în prezenţa celui care 
nu gândește și nu acționează cu agresivitate. Aceasta 
sugerează că putem influenţa și regnul animal, atunci 
când suntem statornici în această atitudine. Ai auzit po- 
veștile despre cum Sfântul Francisc din Assisi ar fi îm- 
blânzit lupii sălbatici care decimau turmele, prin simpla 
lui prezență. Mai mult decât atât, porumbeii i s-ar fi 
așezat pe mâini și tot felul de animale sălbatice ar fi sim- 
tit iubirea ce izvora din el și ar fi încetat să fie ostile. 

Am încercat și eu să pun în aplicare această învățătură 
în multe ocazii. În timp ce făceam jogging odată, în Egipt, 
o haită de câini a venit în fugă spre mine la 4:30 dimi- 
neaţa, lătrând feroce. M-am oprit din alergat și mi-am 
oprit totodată și gândurile de frică și agresivitate, iar ei 
au devenit calmi și inofensivi. 

Reflectând asupra acestei idei de abţinere de la in- 
tenţiile sau gândurile nocive, ține minte că zonele din 
viața ta pe care le-ai calificat ca fiind cu „probleme” n-ar 
mai exista dacă tu te-ai identifica cu această idee zi de zi. 
Motivul pentru care nu simţi chiar în acest moment feri- 
cirea este că te concentrezi pe ceea ce este greșit sau 
lipseşte. Începe procesul de a-ţi umple mintea cu iubire, 
recunoștință și iertare. Ernest Holmes a scris: „Până și 
cea mai grea povară e luată de pe umerii responsabilități 
personale atunci când ne dăm seama că mintea eternă 
nu poartă pică nimănui.” 

Ceea ce trebuie să faci atunci când cauţi soluții spiri- 
tuale în viaţa ta este să rămâi pe teritoriul minţii eterne. 
Să nu porți pică nimănui și, dacă tot suntem aici, ține 
minte sugestia utilă a lui Albert Einstein, legată de moti- 
vul pentru care e important să schimbi modul în care 
analizezi toate lucrurile și toți oamenii implicaţi în ceea 
ce tu numești problemele tale. Einstein a spus: „Proble- 
mele semnificative cu care ne confruntăm nu pot fi re- 
zolvate la același nivel de gândire la care au fost create.” 


Problemele sunt iluzii ale lumii materiale. Soluţiile 
sunt atribute ale cufundării tale în lumea spiritului. Da, 
există o soluţie spirituală pentru orice problemă. Dar va 

trebui să te muţi la un nivel mai înalt de gândire pentru 
a o găsi. Acestea sunt cele cinci aforisme de bază ale lui 
Patanjali care te vor îndruma să schimbi modul de gân- 
dire ce a creat problema: 


1. Identifică-te pe tine însuţi dincolo de ignoranță. 
2. Calmul este pacea lui Dumnezeu dinlăuntrul tău. 
3. Creezi obstacole, nu păcătuiești. 

4. Fii consecvent în a te abține de la falsitate. 


5. Fii consecvent în a te abține de la gândurile și fap- 
tele nocive. 


Poţi să lucrezi pentru a le pune în aplicare ori de 
câte ori te confrunțţi cu o „problemă”. Sunt extrem de 
utile în descoperirea și aplicarea soluţiilor spirituale. 


Atunci când te confrunţi cu o problemă, reamintește-ți 
că tu ai creat-o cu un mod de gândire și o vei rezolva cu 
un altul. De aici, ideea care dă și titlul acestei cărţi. „Pro- 
blemele” vin dintr-un mod de gândire non-spiritual. O 
soluție spirituală îţi stă la dispoziție, iar tu poți crea 
energia pentru a o obţine oricând vrei. 

Atunci când lucrezi cu tine însuţi pentru a ajunge să 
stăpânești aceste cinci aforisme ale lui Patanjali, să știi 
că ele reprezintă cele mai înalte trepte pe care le poți 
atinge în lumea spiritului. Ele simbolizează modul în 
care cei pe care-i numim maeștri sau sfinți au trăit, au 
respirat și i-au ajutat pe ceilalți să-și depășească proble- 
mele. Evident că nu vei reuși sută la sută cu toate cinci, 

dar, treptat-treptat, vei ajunge să-ţi amintești că ai nevo- 
ie de o soluţie spirituală în momentele dificile sau atunci 
când te confrunți cu o problemă. 


Încetul cu încetul, vei ajunge să afli harul şi pacea și 
să dai deoparte conflictul. Îţi vei crea efectiv un nou 
câmp energetic, care constituie subiectul următorului 
capitol al acestei cărți și, în același timp, al vieţii tale. 

„Nimic nu se întâmplă până când ceva nu se mișcă.” 
- ALBERT EINSTEIN 


ezolvarea spirituală a problemelor presupune, în 

ultimă instanţă, abordarea conceptului de energie 
dintr-o nouă perspectivă. În general, ne gândim la oa- 
menii cu energie superioară, prin prisma puterii și vita- 
lității, ca la niște persoane entuziaste și neobosite. Eu îţi 
sugerez să priveşti energia în contextul vibrației și 
mișcării. 

În aceşti termeni, energia este frecvenţa câmpului 
energetic al unui individ. Astfel, o frecvență mai înaltă va 
ajuta la rezolvarea problemelor, pe când o frecvență mai 
joasă va intensifica problemele și va împiedica găsirea 
soluţiilor. Acesta este aspectul cel mai important al pa- 
radigmei simplificate pe care o prezint aici și în capitolul 
patru. Ai în interiorul tău capacitatea infinită de a-ți 
crește frecvenţa și de a-ţi intensifica, în viața de zi cu zi, 
câmpul energetic. Crescând viteza la care vibrezi, te 

muţi către acele frecvențe pe care eu le numesc spirit, 
departe de cele dezvoltate în lumea materială a 
problemelor. 


Stephen Hawking, poate cea mai strălucită minte 
științifică a zilelor noastre, a spus: „Se pare că noţiunile 
bunului simţ funcționează bine atunci când avem de-a 
face cu lucruri materiale, cum ar fi merele, și/sau lucruri 
care, prin comparație, se mișcă lent, precum planetele; 
dar ele nu funcționează deloc pentru lucrurile ce se de- 
plasează cu viteza luminii.” Prin urmare, dacă vrei să 
obţii și să utilizezi energia care vibrează la frecvențe mai 
rapide decât nivelurile obișnuite de conștientizare, tre- 
buie să fii capabil să-ți deplasezi, la momentul potrivit, 
energia în afara clasicului „bun simț”. Valerie Hunt con- 
chide în cartea ei bine documentată și fascinantă, Infini- 
te Mind: Science of the Human Vibrations of Consciousness 
(Mintea infinită: Știința vibratiilor conștiinței omenești): 
„Ca urmare a muncii mele, eu nu mai pot privi corpul ca 
pe un ansamblu de sisteme organice sau țesuturi. Cor- 
pul sănătos este un câmp energetic fluid, interactiv și 
electrodinamic. Din punct de vedere al vieții, mișcarea 
este mai naturală decât nemișcarea - lucrurile care se 
află într-un flux continuu sunt bune în sine. Orice inter- 
vine în flux va avea efecte nocive." 

Nu mă aștept să ajungi expert în câmpurile energetice 
electrodinamice sau să studiezi domeniul, în continuă 
dezvoltare, al fizicii cuantice. Tot ce vreau, în acest mo- 
ment, este să te ajut să descoperi conștientizarea funda- 
mentală, de care ai nevoie pentru a-ţi activa frecvența 

mai înaltă. lată cinci aspecte simplificate și verificabile 
care sper că te vor ajuta să-ți descoperi capacitatea în- 
născută de a realiza acest lucru: 


1. Totul vibrează, totul se mișcă. 


2. Vibraţiile mai rapide duc la o mai mare apropiere 
de „spirit”. 

3. Vibraţiile mai lente ne menţin în lumea 
„problemelor”. 

4. Poţi alege să elimini orice intervine în amplifica- 
rea câmpului tău vibrațional. 


5.Poţi negocia prezența factorilor din viața ta pentru 
a-ți amplifica frecvenţa vibraţiilor. 


Pe scurt, acestea sunt. O soluție spirituală pentru 
orice problemă presupune schimbarea câmpului ener- 
getic, în așa fel încât să obţii cea mai înaltă frecvență și 
să o pui în practică așa cum vrei, în viața de zi cu zi. 


Și-acum, să analizăm mai îndeaproape aceste cinci 
elemente de bază și modul în care ele te vor ajuta să pui 
în aplicare soluțiile spirituale. 


Totul vibrează, totul se mișcă 


Dacă te uiţi la o pagină din această carte printr-un micro- 

scop foarte puternic, vei vedea totul ca pe un dans, cu mo- 

lecule, atomi, electroni, particule sub- și sub-subatomice 

mișcându-se încoace și încolo, fără încetare, în aceleași 

tipare energetice. Cartea pare solidă pentru că simțurile 
tale (care vibrează la rândul lor) o percep, la această 
frecvenţă, ca fiind solidă. Astfel, cartea este energie înce- 
tinită atât de mult, încât pare o masă solidă. Același lu- 
cru este valabil și pentru corpul tău și pentru absolut 
orice din lumea materială - toate sunt energie încetinită, 
ce pare să nu vibreze. Dar o singură privire prin micro- 
scop ne dezvăluie perspectiva uluitoare a mișcării. 


De asemenea, totul se află în stare de mișcare. Noi 
părem că stăm nemișcațţi, dar știm că planeta noastră se 
rotește în jurul propriei axe o dată la douăzeci și patru 
de ore și orbitează în jurul soarelui o dată la 365 de zile, 
deplasându-se prin spaţiu cu viteze ameţitoare. A se 
roti, a orbita și a se deplasa sunt, toate, verbe care de- 
scriu mișcarea. Același lucru poate fi spus și despre cor- 
pul tău. E un câmp de vibrații și mișcare ce doar pare a fi 
solid și nemișcat. 

Toate informaţiile pe care le primești îți parvin prin 
intermediul simţurilor. Ochii tăi, de exemplu, percep lu- 
mina, care nu este altceva decât o vibraţie foarte rapidă 
a aerului și a particulelor electromagnetice. Urechile 
tale percep sunetul, care este o frecvență mai lentă a vi- 
braţiilor aerului. Dacă ai fi analizat informaţiile perce- 
pute de ochii și urechile tale, înainte ca simţurile să le fi 
„captat”, ca să spun așa, ai fi văzut că vibraţiile nu au ni- 
mic rău sau dizarmonic în ele însele. Ele sunt pur și sim- 
plu vibrații, lipsite de probleme. Dar, atunci când le 
asimilezi, spui deodată: „Ce aud e o problemă pentru 
mine”, „Ce văd e rău și îngrozitor” și așa mai departe. Cu 

alte cuvinte, ai asimilat energii rapide și lipsite de pro- 
bleme și le-ai procesat în așa fel încât să creezi probleme. 
Chiar dacă energia pe care ai primit-o era lipsită total de 
orice ar aduce vag cu o problemă, cu ceva rău sau îngro- 
zitor. Ţine bine minte această idee extrem de importantă 
în timp ce citești mai departe. 


Și-acum să facem saltul cel mare. Fiecare problemă 
cu care te confrunțţi are o frecvenţă vibrațională și o miş- 
care. Atunci când trăiești exclusiv în lumea încetinită și 
aparent solidă, întâlnești situaţii încetinite și aparent 
solide, pe care le catalogăm drept probleme. Toate lu- 
crurile, inclusiv ceea ce noi numim problemă, au un 
câmp energetic. Atunci când problemele se ciocnesc cu 
lumea noastră încetinită și solidă, simțim conflictul sub 
forma unui dezechilibru în câmpul nostru energetic. 
Numim asta problemă pe care nu o putem înțelege sau 
rezolva. Astfel, bolile de orice fel reprezintă frecvenţă și 
mișcare, la fel ca toate celelalte lucruri din univers. De- 
pendențţele au și ele frecvență și mișcare. Frica, stresul și 
neliniștea sunt, toate, frecvenţe. Eu cred că toți avem 
capacitatea de a explora dincolo de lumea solidă și imo- 
bilă şi de a învăţa să ne creștem viteza vibraţiilor. Acesta 
este secretul abordării cu succes a problemelor cu vi- 
braţie lentă sau imobile din viaţa noastră. 


Să gândești în termeni de frecvenţe și vibrații poate 
fi o idee nouă pentru tine, și totuși oamenii de știință fac 
acest lucru tot timpul. Ei studiază materia la nivel suba- 
tomic şi ne aduc la cunoștință că esenţa creației este 
energie. Particulele energetice par imobile și solide. 

Scopul meu nu este să mă adâncesc în lumea fizicii cuan- 
tice şi să-ți ofer dovezi științifice elaborate. Au făcut-o 
alții mult mai avizaţi decât mine. Scopul meu este să te 
fac să iei în considerare faptul că soluţia pe care o cauţi 
la orice numești problemă se poate să stea în capacita- 
tea de a-ți schimba tiparele energetice vibraționale. 


lată un exemplu. Am creat un instrument care să te 
ajute să conceptualizezi acest câmp energetic diferit. La 
cele mai lente vibrații, avem boală și lipsă de armonie. 
La vibrații mai rapide, dar totuși lente, avem conștiința 
umană obișnuită. Gândul și spiritul se găsesc la cele mai 
rapide vibrații. 


Lente, solide Sunetul, lumina, gândul, 
spiritul 

10 000 de cicluri 20 000 de cicluri mai mult de 100 000 de 

pe secundă pe secundă cicluri pe secundă 

caca ai Beciu ia Cecen aa a 

1. Boala 1. Fără simptome 1. Sănătate perfectă 

2. Frica, neliniștea, 2. Te simți normal 2. Incapabil să fii imobi- 

stresul, depresia lizat 

emoțională 

3.Conștiința 3. Conștiinţa de 3. Conștiinţa lui Dumne- 

egoului grup zeu sau a unității 


Gândește-te la starea de sănătate fizică în care îţi 
consumi cea mai mare parte a timpului încercând să 
atingi punctul B, în care te vei simţi bine pentru că lip- 
sesc simptomele. Între punctul A şi punctul B ești pe 
treapta la care iei medicamente, consulți medici și în 
general te străduiești să ajungi la un punct de conștiință 

umană obișnuită în care te simţi bine. Punctul C repre- 
zintă starea de sănătate superioară, în care te simți 
excelent. Poţi să faci cinci sute de abdomene, să alergi la 
maraton şi eşti complet detoxifiat. În mod ipotetic, boala 
se materializează la o frecvenţă energetică foarte joasă. 
Conștiinţa umană obișnuită este ceea ce numim o frec- 
vență normală, iar starea de sănătate superioară repre- 
zintă o vibrație rapidă echilibrată, ce are capacitatea de 
a contracara frecvențele bolilor. Numai cu scopul de a 
explica am atribuit cifre arbitrare, reprezentând mări- 
mea frecvenței. A= 10 000 de cicluri pe secundă; 
B= 20 000 de cicluri pe secundă; și C= 100 000 de cicluri 
pe secundă și mai mult. Atunci când trăiești mereu la 20 
000 de cps sau mai jos, trăiești într-un câmp energetic 
extrem de încetinit și toate lucrurile pe care tu le numești 
probleme, care vibrează la această frecvență, sunt aproa- 
pe întotdeauna vizibile. Ţelul tău pare să fie să ajungi la 
nivelul la care să te simţi normal. 


Acest exemplu poate fi aplicat și stării tale emoțio- 
nale. La A găsim frică, neliniște, stres, supărare și boli 
mintale. La punctul B, confortul tău emoțional este sta- 
bil și te simţi bine, dar orice schimbare dramatică a con- 
dițiilor sau a comportamentului celorlalți te poate 
trimite înapoi în lumea nebună a grijilor, fricilor, senti- 
mentelor de vinovăţie și a depresiei. Dar la punctul B 
pari să ai viața sub control. Punctul C simbolizează sănă- 
tatea emoțională perfectă. Aici știi că nimeni nu poate 
interveni și nu-ți poate stăvili fericirea. Circumstanţele 
exterioare nu te pot tulbura. Acţiunile și opiniile nu au 

efecte neplăcute asupra stării tale emoționale. În mod 
realist, mișcarea de la A la C este o schimbare a frecvențe- 
lor energetice pe care poți alege să o faci și pe care o poţi 
învăța. Și teoretic, și practic, ai în interiorul tău puterea 
de a te apropia de frecvența luminii și a spiritului. 


Când te muţi de la nivelul de 20 000 de cps și îţi ac- 
celerezi energia, ceea ce tu consideri a fi accidente și 
ghinioane pur şi simplu dispar. În frecvențele vibraţio- 
nale mai rapide, poţi să-ți invoci intuiţia, perspicacitatea 
şi alte abilităţi, latente atunci când te afli în starea de con- 
știință obișnuită. Mai există însă un element în acest con- 
tinuum A-B-C, ce joacă un rol însemnat atunci când pui 
punct problemelor prin accesarea îndrumării spirituale. 


Am analizat stările tale fizice și emoționale din per- 
spectiva frecvențelor. Cu cât frecvența este mai mică, cu 
atât te îndepărtezi mai mult de spirit. Cu cât câmpul tău 
energetic vibrează la înălțimi mai mari, cu atât mai mult 
te apropii de o viață fără probleme. Poţi invoca atribute- 
le spiritului în mișcările lente, în condiţiile obișnuite și 
poţi înlătura erorile de gândire ce creează problema. În 
consecință, iluziile care constituie problemele tale sunt 
anulate atunci când aduci la ele spiritul. 


Voi numi al treilea element din acest exemplu consti- 
ință. La punctul A, cel mai scăzut nivel, se află conștiința 
egoului. La această frecvenţă, perspectiva ta interioară e 
aceea că ești separat de toți ceilalați și aflat în competi- 
ție cu restul lumii. Eşti absorbit de importanţa de sine și 
te validezi pe baza a ceea ce posezi, a ceea ce faci și a 
ceea ce gândesc ceilalți despre tine. Conștiința egoului 

este o frecvenţă foarte mică, în care te simți separat total 
de spirit, care este cea mai rapidă vibrație din univers. 
De fapt, în conștiința egoului, ești îndepărtat la maxi- 
mum de energia lui Dumnezeu, iar toate cele șapte ca- 
racteristici întruchipate de termenul spiritual, așa cum 
l-am definit în capitolul unu, lipsesc în mod esențial din 
viața ta. 


Odată ce progresezi la conștiința umană normală 
sau obișnuită, ajungi la punctul B pe acest continuum. 
Eu numesc punctul B conștiință de grup. Aici te identifici 
în raport cu grupurile fie la care ai ales să te aliniezi, fie 
care ți-au fost desemnate ca rezultat al locului în care 
te-ai născut, al identităţii etnice sau al etichetării cultu- 
rale. În conştiinţa de grup, ai frecvenţa conştiinţei uma- 
ne normale, ce categorisește viața prin expresii ca: Eu 
sunt bărbat, tu ești femeie; Eu sunt bătrân, tu ești tânăr; 
Eu sunt italian, tu ești chinez; Eu sunt creștin, tu ești 
musulman; Eu sunt alb, tu ești negru; Eu sunt conserva- 
tor, tu ești liberal. Și tot așa se fac grupările, categori- 
sind pe toată lumea, într-o frecvenţă în care rezolvarea 
conflictului se realizează stabilind cine are dreptate, 
cine este mai tare, mai puternic, mai bun sau oricum 
altcumva. 


Războaiele sunt efectul conștiinței de grup. Membrii 
grupului gândesc cam așa: Eu m-am născut pe partea 
aceasta a râului, tu pe malul celălalt. La fel și strămoșii 
noștri, prin urmare va trebui să ne luptăm pentru a ve- 
dea cine are acces la râu și cine are dreptate. Vechile 
dușmănii continuă să înflorească din cauza disputelor 

legate de granițele geografice, tradiţiile religioase, prac- 
ticile culturale și așa mai departe. Aceste conflicte își 
găsesc justificări ca păstrarea identității și a tradițiilor 
istorice ale „neamului meu”. Constiinta de grup este nor- 
mală. Înţeleg pe deplin acest lucru. Frecvența de 20 000 
de cps ne încurajează să ne alăturăm grupurilor ce ne-au 
fost desemnate și să ne simțim mândri atunci când în- 
vingem pe cineva care nu este „de-al nostru”. 


De câte ori te trezești că-i etichetezi pe alții sau pe 
tine însuți, creezi o posibilă problemă. Ajungi să fii tu 
împotriva oricui se află în celălalt grup. Relaţiile pot ca- 
uza probleme atunci când te percepi pe tine ca fiind în 
conflict cu celălalt. Boala devine un câmp de bătălie în 
care trebuie să lupţi cu ceva ce îţi invadează teritoriul și 
pe care-l numești „corpul meu”. Lipsa prosperității 
este cauzată de faptul că alții au mai mult din ceea ce 
îti dorești. Așadar, cel care se află la nivelul conștiinței 
de grup trebuie să concureze cu „ceilalți” pentru 
prosperitate. 


Punctul B, conștiința de grup, este cu un pas înainte 
față de A, conștiința egoului. Chiar și așa, punctul B te 
ține prins în miezul unei vieți care nu este împlinită, li- 
niștită și în care nu ești capabil să anulezi problemele. 
La această frecvență, problemele sunt considerate func- 
ţii firești ale vieții. 

Apropiindu-te de punctul C pe scara conștiinței, 
ajungi pe o treaptă pe care eu o numesc unitate sau con- 
știința lui Dumnezeu, acolo unde sentimentul de separare 
îți este complet străin. După cum am arătat, există o 

singură problemă cu care ne confruntăm, și aceasta este 
credința noastră că suntem separați de Dumnezeu. Cres- 
când frecvenţa la care trăiești, îți deplasezi câmpul ener- 
getic la nivelul la care capeți atributele Divinităţii. Devii 
spirit pur. Nu vezi divizări și știi că ești conectat cu toată 
lumea și cu toate ființele vii. Devii parte din Dumnezeu, 
ca să spun așa, iar această senzaţie mistică de conectare 
nu-ți mai îngăduie să te simți separat. 

Vezi la propriu lucrarea lui Dumnezeu în fiecare 
floare, ființă și persoană. La acest nivel de conștiință a 
unității, flecăreala cârcotașă ce te-a plasat în postura de 
victimă sau adversar, în frecvențele mai joase, a dispărut. 
Aduci această frecvenţă vibrațională rapidă în fiecare 
situație de viață și nu mai vezi lumea așa cum o făceai 
când erai în conștiința egoului sau în cea de grup. Mesa- 
jul tău către univers nu mai este „Dă-mi! Dă-mi! Dă-mi!” 
ci „Eu cum aș putea să dăruiesc?”. lar răspunsul univer- 
sului, reflectat ca-ntr-o oglindă, este un răsunător: „Eu 
cum aș putea să-ți dăruiesc ție?” 

În această stare de conștiință a unităţii nu mai vezi 
situaţiile din viaţa ta ca pe nişte probleme. Înţelegi ma- 
gia din celebra poezie a lui Rumi, Casa de oaspeți, ce 
ilustrează poetic lucrurile despre care scriu aici. Proble- 
mele nu pot exista în viețile noastre atunci când vedem 
viața de pe treapta vibraţiilor spirituale mai rapide pe 
care le postulează Rumi. 

O casă de oaspeţi e ființa ceasta omenească: 
În fiecare dimineață, un nou-venit. 

O bucurie, o întristare, o răutate, 

O efemeră conștiință, ce apare 

Ca un oaspete neașteptat. 


Întâmpină-i şi bucură-i pe toți! 
Chiar dacă-s doar o ceată de regrete, 
Ce-ti zdruncină din temelii 

Casa cea pustie. 

Tratează cu omenie fiecare oaspete. 
Căci te-ar putea călăuzi 

Spre o nouă încântare. 

Gândul întunecat, rușinea, răutatea, 
Întâmpină-le pe toate la ușă râzând, 


Și poftește-le înăuntru. 


Fii recunoscător oricărui oaspete ce vine, 
Căci fiecare a fost trimis 


Ca un ghid de dincolo. 


În conştiinţa unităţii te percepi ca fiind mai degrabă 
conectat decât separat. Ştii că nu există accidente și proce- 
sezi fiecare eveniment al vieţii tale din această perspec- 
tivă. Energia are tot timpul efecte asupra noastră, iar 
frecvența la care se deplasează energia ne determină 
sănătatea fizică, mentală și spirituală. 

Acordă-ți acum puțin răgaz să-ți amintești această 
primă conștientizare fundamentală necesară: Totul vi- 
brează, totul se mișcă. 


Vibraţiile mai rapide duc la o mai mare 
apropiere de „spirit” 

Valerie Hunt, scriind despre iluminarea spirituală în fas- 
cinanta ei carte Infinite Mind (Mintea infinită), face ur- 
mătoarea observaţie: „Am descoperit în laboratorul 
meu că, atunci când câmpul energetic al unei persoane 
atinge cele mai înalte și complexe vibrații, prin vizuali- 
zare sau meditație, este pentru că acea persoană a trăit 
experiențe spirituale, indiferent de credinţa ei.” Pentru a 
crea soluţii spirituale trebuie măcar să încerci să accepți 
ideea vibraţiilor energetice, pe care ai, într-o oarecare 
măsură, puterea să le amplifici. Cu cât frecvența este mai 
rapidă și mai complexă, cu atât mai mult te apropii de 
lumea spiritului invizibil și poți anula situaţiile vibrațio- 
nale mai lente. 

Dr. Valerie Hunt, savant și cercetător în fiziologie, a 
studiat câmpurile energetice umane. Concluziile ei sunt 
aproape identice cu cele ale unui om pe care mulți îl 
consideră a fi un maestru spiritual. Numele lui este 
Sathya Sai Baba, un maestru divin înzestrat cu darul în- 
mulțirii peștilor și pâinilor și care are adepţi în lumea 
întreagă. Născut în 1926, Sai Baba și-a petrecut viața 
propovăduind și răspândind iubirea necondiționată, din 
ashramul lui, în sudul Indiei. El le spune numeroșilor lui 
discipoli: „Energia umană este scăzută, iar energia 

divină nu are limite. Tu ești Dumnezeu. Tu ești energia 
divină, atunci când înfăptuiești lucrarea divină. Energia 
ta crește." 

Avem aici filozofia științifică a lui Hunt și pe cea spi- 
rituală a lui Sai Baba, oferindu-ne o viziune grandioasă 
asupra energiei invizibile înţelese ca frecvență rapidă 
care, atunci când este acceptată, ne conduce în sfera di- 
vinității. Teoriile lor pun accentul pe importanţa elibe- 
rării noastre de sub impactul negativ al vibraţiilor 
umane mai lente, terestre. Aceste abilități mentale de 
nivel superior par să se afle dincolo de domeniul realită- 
ţii fizice sau materiale, așa cum suntem noi obișnuiți să 
o măsurăm. S-ar putea ca, într-adevăr, mintea să aibă 
caracteristici diferite de cele ale creierului, prin aceea că 
vibrația ei nu poate fi măsurată cu instrumente materiale. 
Mintea superioară este asemenea unui câmp ce transcen- 
de realitatea fizică a creierului. Atunci când explorezi 
prezenţa spiritului în viața ta sub forma unei frecvențe 
energetice mai rapide și mai complexe, ia în considerare 
că cele mai înalte niveluri mentale cuprind capacitatea 
intuitiei, imaginaţiei, creativității şi conștiinței spirituale. 
Mintea este un concept superior și ne putem gândi la ea 
ca fiind infinită și omniprezentă. 

Ceea ce vreau să faci acum este să-ți imaginezi că 
mintea ta, probabil separată de creier, este ca un câmp 
de energie invizibilă ce vibrează rapid, nu este localizată 
undeva anume și este capabilă de experiențe nelimitate. 
„Mintea experimentează, iar creierul înregistrează”, este 
modul în care Wilder Penfield descrie acest lucru în 

lucrarea lui epică The Mystery of the Mind (Misterul min- 
tii). Prin urmare, atunci când vorbesc despre energie și 
frecvenţe vibraţionale, vorbesc de acum înainte despre 
mintea ta, despre experienţa infinită, nu numai despre 
creierul tău. Mintea, ce poate fi foarte bine delimitată de 
creier, este cea pe care o vei educa să se miște la o frec- 
vență mai rapidă, astfel încât să găsești soluţii spirituale 
pentru problemele tale. Nu vreau să transform acest 
discurs într-unul profund științific. Vreau doar să-ți pre- 
zint ideea potrivit căreia frecvențele mai rapide cores- 
pund evoluției pe o scară ce pornește de la corpurile 
solide și ajunge la sunet, lumină și spirit, iar în spirit îţi 
vei găsi pacea. 

Gândește-te cum este să te afli în preajma oamenilor 
care par să posede aceste capacități mentale superioare. 
Când remarcăm pe cineva cu o intuiție profundă, sun- 
tem cu ușurință transfigurațţi. Persoana cu o intuiţie 
profundă, care îţi atinge sufletul cu vorbele sale și aprin- 
de în tine sentimente de iubire și apreciere, vibrează la o 
frecvență energetică mai rapidă. 

Această calitate a intuiţiei este ingredientul unei 
minți superioare (așadar și mai rapidă). Intuiţia profundă 
nu trebuie neapărat să se manifeste în domenii ezoteri- 
ce, ca fizica cuantică sau nucleară. Îmi amintesc că am 
vorbit cu un jucător de fotbal profesionist care avea o 
intuiție extraordinară legată de modul de construire a 
apărării în fața formațiilor ofensive. Am știut că vorbea 
şi îşi trăia viaţa, în domeniul lui, la o frecvenţă înaltă. 
Oamenii care știu să fie pașnici și iubitori, indiferent de 

circumstanţele exterioare, par să aibă o mai bună intuiție 
asupra modului în care-și trăiesc viața. Ei pot avea un 
efect uriaș asupra celor pe care-i întâlnesc. 


Frecvențele energetice mai înalte din mintea ta sunt 
sursa imaginației și creativității. Cu cât devii mai creativ, 
cu atât este mai ridicată frecvența câmpului tău energe- 
tic și cu atât mai ușor poți accesa lumea invizibilă a spi- 
ritului pentru a anula energiile inferioare, ce creează 
ceea ce noi interpretăm ca fiind probleme. Folosim ade- 
sea cuvântul problemă doar pentru că nu am învăţat că, 
prin imaginație și creativitate, putem face față situaţiei. 

Acum câțiva ani, am primit o scrisoare de la o femeie 
din Oregon care se confrunta cu ceea ce majoritatea ar 
considera o problemă majoră. Reproduc aici scrisoarea, 
ca să vezi cum a fost transformată o problemă într-o bi- 
necuvântare, aducând creativitate și spirit într-o situa- 
ție dureroasă. 


Dragă Wayne, 

Nici nu știu cum să încep această scrisoare. Ți-am 
scris în 1996 pentru că fiul meu era dispărut. A intrat în 
lumea drogurilor și nu mai știam nimic despre el. Atunci 
când ţi-am scris, eram tulburată și speriată. Încercam, 
totodată, să pun bazele unei organizaţii care să-i ajute pe 
alții pentru a-şi găsi copiii trecuți de vârsta majoratului, 
ce căzuseră victime dependenţei de droguri. 

Mi-ai răspuns la scrisoare cu multă amabiliate și prima 
ta propoziţie spunea ferm: „Vei fi condusă spre Jeff! Să nu 
ai absolut nicio îndoială în privinţa asta!” 

Am păstrat scrisoarea cu mine tot timpul. Mi-am re- 
petat în gând cuvintele tale, iar și iar, în timp ce aveam în 
minte imaginea mea și a lui Jeff îmbrățișându-ne atunci 
când îl voi fi regăsit. Toată lumea cu care am vorbit mi-a 
spus că probabil Jeff nu va vrea să mă vadă sau că va fi 
supărat pe mine sau că va fugi de mine. N-am crezut asta 
niciun moment. Am știut că, atunci când vom fi din nou 
față-n față, vom vorbi şi vom ajunge la o înțelegere, cel 
puțin. 

Şi-acum, veștile bune. L-am găsit, într-adevăr, pe Jeff. 
Când ne-am întâlnit față-n față, viziunea mea a devenit 
realitate. M-a luat în braţe, mi-a spus că mă iubește, mi-a 
vorbit despre suferința lui, despre dorința de a trăi o altfel 
de viață, apoi a ieșit alături de mine din lumea drogurilor. 
Punem acum pe picioare, împreună, o agenție numită 
„Third Option” (A treia opțiune) pentru a-i ajuta pe alți 
părinți să-i regăsească pe copiii lor pierduţi. 

Am scris un articol la rubrica „My Turn” („Rândul 
meu”) a ziarului Newsweek, care a apărut în ediția din 18 
august 1997. Pornind de la acel articol, am fost invitaţi să 
apărem la Primetime Live, Good Morning America, CNBC şi 
la multe alte emisiuni. Și tocmai am semnat un contract 
prin care ne-am dat acordul să se facă un film după poves- 
tea noastră. De asemenea, am scris o carte care sper că va 
fi publicată, intitulată To Jeff, Love, Mom (Lui Jeff, cu dra- 
goste, mama). Când vor veni câștigurile din toate aceste 
lucruri, vom avea banii necesari să punem pe picioare or- 
ganizația, așa cum ne-am imaginat-o. Am ajutat deja doi 
părinți să-și găsească copiii și am consiliat alți doispreze- 
ce. Jeff tocmai a rezolvat un caz în San Francisco. 

Încep acum să-i contactez pe legislatorii federali pen- 
tru a vedea ce se poate face pentru a acorda mai multe 
drepturi părinților cu copii majori, atunci când îi pierd în 
lumea drogurilor. 

Am vrut să-ți scriu doar ca să-ţi dau vești bune și să-ți 
mulțumesc pentru acea frază simplă pe care mi-ai scris-o 
în scrisoarea ta. Suntem cu toţii lumini călăuzitoare unii 
pentru alții, iar acele câteva cuvinte în care-mi spuneai 
cum voi fi condusă la Jeff mi-au luminat calea ori de câte 
ori frica și durerea devastatoare de-a fi fără fiul meu mă 
copleșeau. Îți mulțumesc atât de mult. 

Păi, cam asta-i tot, și încă o îmbrățișare imensă din 
partea mea, cu multă recunoștință din inimă. O, și apropo, 
s-ar putea să observi o creștere uriașă în vânzările la cartea 
ta Real Magic (Magia adevărată). E preferata mea și îi reco- 
mand fiecărui părinte cu care vorbesc să o cumpere. 

Ai grijă de tine. 

Cele mai calde urări, de la 


Michale Mohr 


Poţi vedea aici forța covârșitoare pe care o au creati- 


vitatea și imaginaţia în risipirea iluziei unei probleme. 
Nu numai că „problema” a dispărut, dar, din energia in- 
tuiției și creativităţii, a apărut o soluţie spirituală atât 


pentru Michale, cât și pentru alții. 


Cercetătorii în știința vibraţiilor energetice ne rea- 


mintesc că atributele pe care le numim intuiție, imaginație 
și creativitate sunt componente ale stărilor de spirit su- 
perioare. Evident că, atunci când ne gândim la mintea lui 

Dumnezeu, ne gândim la creatorul care și-a imaginat în 
conștiința lui un univers fizic. Și, cu o profundă intuiție, 
povestea Genezei a avut loc. 


Mintea ta este o expresie individualizată a minții lui 
Dumnezeu și mintea universală în același timp. Aceste 
cuvinte ale dr. Valerie Hunt îmi provoacă o stare de entu- 
ziasm, atunci când iau în considerare potenţialul creativ 
al minţii omenești. 


Pe baza experienţei mele privind descifrarea și transmite- 
rea gândurilor dintr-un câmp, cred că toate ideile grandi- 
oase și profunde care au fost prezentate de-a lungul 
vremii, doctrinele culturilor avansate, întâmplările spiritu- 
ale profunde și pline de tâlc în jurul cărora sunt organizate 
religiile ne stau la dispoziție astăzi, în formele lor vibraţi- 
onale de origine... Conceptul de câmp al minţii deschise 
spune că toate gândurile importante ne sunt la 


îndemână. 


Am ţinut pe masa mea de lucru acest citat, când 
scriam cartea precedentă, Wisdom of the Ages (Înţelep- 
ciunea din vechime) , bazată pe cei mai mari șaizeci de 
învățători ai tuturor timpurilor. M-am simțit de parcă aș 
fi fost în contact conștient cu ei atunci când scriam. 


Aceste „forme vibraționale de origine” sunt ceea ce 
eu numesc energie la cel mai rapid sau înalt nivel. Când 
stăpânești cele șapte ingrediente extraordinare ale 


* În curs de apariţie la Editura Act și Politon (n.red.) 

spiritului, descrise în capitolul introductiv al acestei 
cărți, vei fi capabil să-ți anulezi toate problemele. Îți poţi 
crește apoi viteza vibrației mentale și poţi accesa facultă- 
tile superioare ale intuiției, imaginaţiei și creativității, ce 
alcătuiesc baza pentru a fi în mintea lui Dumnezeu. În cele 
din urmă, câmpul tău mental concentrat, mișcându-se la 
cele mai înalte frecvenţe ale spiritului, poate influența 
orice și se poate conecta cu tot ce se întâmplă în lume. 


Când începi să iei în considerare ideea că vibraţiile 
rapide sunt sinonime cu spiritul, reamintește-ţi că trăim 
într-o lume a energiei invizibile, pe care o luăm ca atare. 
Forţele electromagnetice operează, toate, pe frecvențe 
vibraționale pe care nu le putem vedea, mirosi sau atin- 
ge. Gândește-te la electricitate, semnale radio și de tele- 
viziune, microunde, faxuri, telefoane mobile. Ştim că 
putem să transmitem unde radio în atmosferă, să le fa- 
cem să ricoșeze din sateliți, să le codificăm și decodifi- 
căm, primind astfel informaţii din undele respective. 
Crescând frecvența undelor, le putem transmite către 
planete și sisteme solare îndepărtate și, probabil, chiar 
până la Dumnezeu și înapoi. 

Nu tocmai asta este rugăciunea, până la urmă? Un 
semnal energetic invizibil, trimis între câmpul tău men- 
tal și câmpul mental universal, la care trebuie să fii co- 
nectat. Care ar fi, altfel, rostul rugăciunii? Cercetările 
arată că, la oamenii care se roagă sau pentru care se 
roagă alții, incidența de vindecare este mai mare. Rugă- 
ciunea este o vibrație energetică invizibilă, care se apro- 
pie de frecvențele mai înalte ale spiritului. Și, după cum 
au demonstrat-o studiile, chiar funcționează. 

Gândește-te bine la această idee a vibraţiilor mai 
rapide ca fiind asociate cu spiritul, iar la spirit, ca fiind 
sursa rezolvării tuturor problemelor. Această perspecti- 
vă îți va oferi instrumente concrete pentru a ajunge la 
concluzia supremă că ești vibrația lui Dumnezeu mani- 
festată. Te încurajez să găsești o cale de a scăpa de iluzia 
că ai putea fi vreodată separat de Dumnezeu. 


Observaţia mea finală pentru acest capitol este din 
uluitoarea carte a lui Hunt: 


Am descoperit că, atunci când câmpul unei persoane a 
atins stări vibraționale superioare, aceasta n-a mai simţit 
lucrurile materiale, precum trupul și stările egoului, nici 
lumea fizică. A experimentat cunoașterea, informaţia supe- 
rioară, ideile transcendente, intuiţia legată de sursele su- 
preme ale realității și creativitatea în forma sa pură. 


Gândurile au fost grandioase, mai pătrunzătoare și globale. 


Stările vibraționale superioare te vor conduce în 
afara lumii fizice, în afara graniţelor egoului, în care 
există iluziile problemelor. Cea de-a treia și următoarea 
conștientizare este aceea că vibraţiile mai lente te men- 
țin în lumea problemelor. 


Vibraţiile mai lente ne mentin în lumea 
problemelor 


Când trăieşti cu consecvență și permanent în frecvențele 

vibraționale scăzute ale conștiinței materiale, nu te poți 

manifesta pe teritoriul înțelegerii superioare, al ideilor 

transcendente, al intuiției, cunoașterii și creativităţii 

pure. Este ceea ce dezvăluie studiul științific al lui Valerie 
Hunt în domeniul vibraţiilor umane ale conștiinței. 


Am ajuns, de asemenea, să cunosc în profunzime o 
carte fascinantă, intitulată Power versus Force (Putere 
versus forţă ), scrisă de dr. David R. Hawkins, doctor atât 
în medicină, cât și în filozofie. El a cuantificat acțiunile 
umane și emoțiile în funcţie de frecvenţă. Autorul a de- 
dicat douăzeci și nouă de ani unui studiu exhaustiv de 
măsurare a vibraţiilor comportamentelor și gândurilor 
omenești, pentru a ne ajuta să înțelegem cum putem 
trece de la frecvențele mai joase ale rușinii, vinovăţiei, 
apatiei, fricii și furiei la vibraţiile mai înalte ale bunăvo- 
inței, acceptării, rațiunii, iubirii, bucuriei, păcii și ilumi- 
nării. Mi-a plăcut fiecare pagină din această carte 
revoluționară. Citez din prefața lui: 


Mintea omenească individuală este asemeni unui compu- 
ter conectat la o gigantică bază de date. Baza de date este 
însăși conștiința umană, din care conștiința fiecăruia este 
numai o expresie individuală, ce-și are însă rădăcinile în 
conștiința comună a întregii omeniri. Această bază de 
date ține de domeniul geniului; pentru că a fi om înseam- 
nă să fii conectat la baza de date, toată lumea, în virtutea 
faptului că se naște, are acces la geniu. 


Poţi accesa această energie a geniului pentru a înlă- 
tura complet „problemele” din viața ta. Dar ce înseamnă 


* Apărută în lb. română sub acest titlu, la Ed. Cartea Daath, Bucureşti, 
2005. (n.red.) 

asta mai exact pentru tine, cel care te-ai bucura să te 
lepezi de povara zbuciumului și problemelor lumii ma- 
teriale? Răspunsul stă în înţelegerea citatului din Einstein: 
„Nimic nu se întâmplă până când ceva nu se mișcă”, care 
dă și subtitlul acestui capitol. Trebuie să fii hotărât să te 
eliberezi de stările vibraționale mai lente ale lumii ma- 
teriale, deoarece acolo își au locul toate problemele tale. 


Gândește-te la procesul oricărei boli, cum ar fi can- 
cerul. Cancerul, la fel ca orice altceva din lumea fizică, 
are o frecvenţă vibrațională. Acea frecvenţă este incom- 
patibilă cu trupul și va începe să devoreze celulele din 
jurul lui. Frecvenţele bolilor îți pot invada corpul atunci 
când trăiești într-o continuă stare de supărare, teamă, 
invidie, criticism, când îi judeci pe alţii sau ești îngrijorat. 
Aceste vibrații mai joase sunt inerente tuturor circum- 
stanțelor de viață pe care le numim probleme. 


Cum să te împaci, atunci, cu mesajul din primul capitol, 
potrivit căruia Dumnezeu e bun, Dumnezeu e creatorul, 
Dumnezeu e omniprezent și nimic din ce nu e Dumne- 
zeu nu poate să existe decât dacă noi îl îngăduim în gân- 
durile noastre? Ceea ce nu e bun este o iluzie ce dispare 
atunci când spiritul este prezent. În schimb, atunci când 
nu rămânem în spirit, câmpul nostru energetic este în- 
cetinit până la elementele lumii materiale, supărarea, 
ura, invidia, vinovăția și altele asemenea. Atunci apare o 
nișă în câmpul nostru energetic, destul de mare pentru 
ca alte frecvenţe lente de vibraţie să intre și să ne cople- 
șească trupul. 

Ele sunt invitate să intre, ca să spun așa, în mod in- 
conștient, bineînțeles, permițând câmpurilor noastre 
energetice să părăsească domeniul spiritual. Atunci 
când facem asta, nu vom mai avea la dispoziţie nicio vi- 
braţie de frecvenţă înaltă care să reducă activitatea vi- 
braţiilor lente. Așadar, atunci când părăsim starea de 
conștiință spirituală, creăm o poartă de intrare pentru 
frecvențele joase. Antidotul pentru frecvențele care ne 
slăbesc este înlăturarea lor completă din corpul nostru. 
Mai întâi, prin identificarea frecvenţei, apoi, prin contra- 
cararea ei cu vibraţiile mai rapide ale energiei spirituale. 


Stările emoţionale de frică, îngrijorare, supărare, 
invidie, lăcomie, gelozie, vinovăţie și ură sunt reacții de 
frecvență mai joasă, pe care le folosim ca răspuns la situ- 
ațiile și evenimentele din viața noastră. Se poate spune 
că prezenţa acestor stări ale minții inferioare deschid în 
câmpul nostru energetic nișe destul de mari încât să 
lase frecvențe mai joase să intre în corpul nostru, sub 
forma a sute de frecvenţe diferite ale bolilor. 


Dar, dincolo de boală, reacţiile vibraționale de nivel 
inferior deschid nișe largi în toate celelalte registre ale 
vieții noastre. Aceste goluri le permit problemelor și 
frecvențelor mai joase să intre și să provoace neajunsuri 
în relaţiile noastre, în familie sau la locul de muncă, tot 
așa cum ne distrug și corpul. Odată ce ne asumăm res- 
ponsabilitatea pentru prezenţa frecvenţelor mai joase, 
fără sentimente de vinovăție, ne plasăm în poziția din 
care le putem înlătura. 

Lumea materială pare să fie solidă. Această lume 
materială aparent solidă este percepută exclusiv prin 
intermediul simţurilor, care sunt forțele motivaționale 
dominante în viețile noastre. Căutăm să le facem pe 
plac simţurilor încercând să obținem bogăție, adulaţie, 
posesiuni de toate felurile, jucării mai mari și mai per- 
formante, bijuterii, sau folosindu-ne de alcool sau dro- 
guri. Atunci când nu ni se îndeplinesc cerințele simțurilor, 
spunem că avem o problemă: „Nu sunt plătit destul de 
bine, copiii mei nu mă ascultă, n-am fost luat în conside- 
rare pentru o promovare, nu-mi pot permite maşina pe 
care o vreau, sunt dependent, supraponderal, plin de 
neliniști, am luat amendă pentru depășirea vitezei și 
s-ar putea să-mi pierd carnetul de conducere. Iar lista 
ar putea continua încă vreo sută de pagini. 


Toate aceste probleme, plus cele de sănătate, sunt 
rezultatul faptului că le-ai permis simţurilor (care sunt 
vibrații foarte joase și lente) să îți conducă viața. Totuși, 
acestea sunt probleme care există numai în mintea ta. 
Adu-ţi aminte, fiecare relație pe care o ai, cu oricare per- 
soană din lume, se află exclusiv în mintea ta. Acolo îi 
percepi tu pe toți ceilalți. Dacă îi analizezi pe ceilalți prin 
intermediul simțurilor, îi vei percepe, în viaţa de zi cu zi, 
la aceeași frecvenţă scăzută și vei avea mereu probleme 
cărora vei fi nevoit să le faci față. 


Numai atunci când alegi să te muţi dincolo de lumea 
simţurilor și a vibraţiilor energetice mai lente/mai joa- 
se, vei elimina problemele asociate cu lumea materială a 
simţurilor. 

În cartea sfântă numită Talmud, există o frază care 
spune: „Să nu arunci cu pietre în fântâna care-ţi dă apa.” 
A te baza pe frecvențele lumii materiale ca sursă a ta e ca 
și cum ai arunca cu pietre în fântână. Apa este efectiv 
spiritul, rezerva nesecată, iar pietrele cu vibrație mai 
lentă sunt cele care îți contaminează sursa și creează tot 
felul de probleme. 


În vechile filme western, apare adesea o scenă în 
care câte o micuță doamnă din Philadelphia, purtând o 
pălărie cu boruri largi, se află într-o diligență ce scapă 
de sub control. Vizitiul e rănit mortal, cu o săgeată în 
piept, iar cei patru cai trag diligența nebunește prin tufi- 
șuri, în vreme ce micuța doamnă din Philadelphia se 
roagă zadarnic să mai poată controla situația. Păstrează 
în minte scena și gândește-te că diligența reprezintă 
corpul tău, iar vizitiul, intelectul, care a fost redus la tă- 
cere. Frâiele reprezintă emoțiile, inutil legate de caii ce 
simbolizează simțurile. Simțurile sunt complet scăpate 
de sub control, trăgându-te astfel pe potecile și prin în- 
cercările vieţii, iar micuța doamnă din Philadelphia, 
care simbolizează sinele tău superior (conștiința ta), te 
imploră să preiei controlul asupra situației: te rog, te 
rog, te rog, oprește nebunia asta și îndreaptă lucrurile! 
Dar, din nefericire, intelectul este mort, iar emoţiile nu 
sunt de niciun folos, legate așa cum sunt de simțurile 
năvalnice. 


Acesta este un tablou al motivelor pentru care s-ar 
putea să ai atât de multe probleme. Simţurile tale de 
frecvență joasă te trag prin viață, intelectul tău nu 

reacționează, iar sinele tău superior de vibrație mai 
înaltă (spiritul) strigă la tine, dinăuntrul minții tale, să 
faci ceea ce trebuie. 

Am văzut o papilă gustativă, ce cântărește a zecea 
parte dintr-o uncie, trăgând într-o patiserie un om de 
125 de kilograme, în vreme ce micuța doamnă din Phila- 
delphia îl imploră să facă ceea ce trebuie ca să scape de 
obezitate. El va spune: „Am o problemă cu greutatea” și 
își va găsi astfel justificarea pentru faptul că problema 
persistă. De fapt, el are o problemă cu caii și, dacă ar 
putea să dea ascultare vocii slabe și insistente a micuţei 
doamne din Philadelphia, purtând o pălărie cu boruri 
largi, a micuţei doamne care îl roagă să invoce spiritul 
pentru a-și controla caii, aceștia s-ar opri imediat din 
goana lor sălbatică. Ar confrunta problema cu o vibrație 
mai înaltă și, astfel, iluzia problemei ar dispărea defini- 
tiv din viaţa lui. 

Într-un anumit fel, poţi şi trebuie să intervii pentru a 
opri caii din goana lor sălbatică și pentru a te salva din 
lumea problemelor, iar asta ne conduce la cea de-a patra 
conștientizare. 


Poţi alege să elimini orice intervine 

în amplificarea câmpului tău vibrațional 

Vei dori să-ți îndrepți atenţia către frecvențele mai joa- 
se, ce te împiedică să-ți amplifici starea vibrațională de 
conștientizare. Ele sunt obstacole pe care vrei să le de- 


pășești și, pentru asta, trebuie să fii permanent în alertă. 

Amintește-ţi că frecvențele conștiinței sufletului sau 
spiritului, așa cum sunt ele descrise în capitolul unu, in- 
clud cele mai rapide vibrații, ale renunțării, iubirii, rela- 
tiei cu infinitul, generozității și recunoștinței, stării de 
împăcare ce vine din golirea minții, a sentimentului de a 
fi conectat, și nu separat, și, în cele din urmă, a unui sen- 
timent de bucurie. Așa le-am definit eu și ar putea include 
multe subdomenii, precum credința, speranţa, răbdarea, 
solidaritatea, bunătatea, iertarea și detașarea. 


Acestea sunt frecvențele mai înalte, pe care le vei adu- 
ce la ușa din față a vieții tale și cu care vei umple fiecare 
încăpere, până când nu va mai fi loc pentru vibraţiile len- 
te, ce păreau că-ți umplu casa cu probleme. Frecvențele 
joase sunt obstacolele. Ele vor pleca atunci când tu vei 
aduce lumea vibraţională a spiritului în prezenţa lor. 


Pentru a elimina aceste obstacole de vibraţie lentă, 
trebuie să le privești ca pe o parte a câmpului energetic 
cu care te-ai obișnuit și care, la început, va refuza să ple- 
ce din casă. Amintindu-ţi, în mod repetat, că nu lupți cu 
aceste energii de frecvență mai joasă, ele se vor da bătu- 
te în faţa conştientizării prezenţei iubirii. Îndepărtarea 
obstacolelor energetice presupune umplerea spațiului 
pe care ele îl ocupă cu vibrații mai rapide și mai înalte, 
până când energiile inferioare nu vor mai avea de ales și 
vor pleca. Vor părăsi în cele din urmă casa, pentru că nu 
vor mai avea un spaţiu pe care să-l ocupe și în care să-și 
facă treaba murdară. 


Mi-a plăcut întotdeauna răspunsul pe care un mare 
sfânt indian din secolul al nouăsprezecelea l-a dat 

adepților săi, atunci când l-au întrebat cum ar putea scă- 
pa de energiile inferioare. „Primăvara', a răspuns Vive- 
kenanda, „observați florile pomilor fructiferi. Florile 
dispar de la sine pe măsură ce fructul crește. La fel va 
dispărea și sinele inferior, pe măsură ce în voi va crește 
cel divin." 


Merele nu intră într-un conflict aprig cu florile ce se 
află în spaţiul destinat lor pe crengile pomului. Nu există 
supărare, frică sau luptă între fructe și florile lor. Pe mă- 
sură ce fructele cresc, florile dispar. Același lucru se în- 
tâmplă pe măsură ce tu umpli încăperile vieții cu cele 
șapte energii extraordinare ale spiritului, ce vibrează la 
cele mai înalte frecvențe. După cum ar spune amerindi- 
enii: „Niciun copac nu are crengi atât de nesăbuite încât 
să se lupte între ele.” 


Obstacolele sinelui inferior nu au de ales și vor pleca. 
Orice dispare pe măsură ce spiritul e adus să-i ia locul 
este de la început o iluzie. Dacă poate să dispară fără 
urmă, atunci știi că niciodată nu a fost real. Așadar, după 
cum ne sfătuiește Sfânta Tereza de Avila: 


Nimic să nu te tulbure; 
Nimic să nu te sperie; 


Totul trece; 


Dumnezeu nicicând nu Se schimbă, 
Cine Îl are pe Dumnezeu 
Nu duce lipsă de nimic; 
Dumnezeu, singur, ajunge. 

Cea mai importantă revelaţie din observaţia Sfintei 
Tereza este: „Totul trece, Dumnezeu nicicând nu Se 
schimbă” 


Totul, în această lume materială a formelor, se află 
într-o continuă schimbare și, în cele din urmă, va dispă- 
rea. Dar există și lumea neschimbării, pe care o numim 
Dumnezeu, și tocmai acest spirit imuabil va transforma 
lucrurile pe care le numești probleme. Ele trec atunci 
când aduci infinitul neschimbării să le întâmpine. Așa 
cum, cu înțelepciune, a conchis Sfânta Tereza, „Dumne- 
zeu, singur, ajunge”. 

E liniștitor să știi că nu trebuie să te echipezi pentru 
o bătălie uriașă atunci când te pregătești să scoţi proble- 
mele din viaţa ta. Pur și simplu vei aduce în spaţiul vieții 
tale ceva ce se mișcă puţin mai repede decât erai obișnuit. 
Energia superioară va începe, încet dar sigur, să înlocu- 
iască energia inferioară ce se înstăpânise în viața ta. 


Stările vibraționale cu energie inferioară din corpul 
tău sunt responsabile pentru tot ce îți afectează starea 
perfectă de sănătate. Îndepărtând aceste energii incom- 
patibile și înlocuindu-le cu energii superioare, mai spiri- 
tualizate, compatibile cu sănătatea înfloritoare, poţi să 
îndepărtezi iluziile bolii, disconfortului, oboselii, stresu- 
lui şi altele asemenea. În plus, aducând energiile cu vi- 
brație mai rapidă ale spiritului în fața problemelor 
iluzorii ale minții, înlocuiești energiile inferioare, insta- 
late confortabil, cu energii spirituale superioare. 

Ultima secțiune a acestei cărți explică de ce și cum 
să înlocuiești frecvențele mai joase cu vibraţiile înalte 
ale spiritului. Pentru moment, este suficient să recu- 
noști vibraţiile de energie cu frecvență mai joasă și să fii 
atent la căile prin care poți folosi soluţii spirituale ca să 
le elimini. 

Distribuţia personajelor care creează problemele 
iluzorii include frica, îngrijorarea, vinovăția, vanitatea, 
supărarea, invidia, lăcomia, bârfa, ipocrizia, ura, rușinea, 
gelozia și orgoliul. S-au scris volume întregi despre vi- 
braţiile energetice joase și despre impactul distructiv pe 
care-l pot avea asupra vieții tale. Unele dintre aceste 
cărți au fost scrise chiar de mine, aşa că am ales să nu 
mai intru în detalii aici. Dacă ai ajuns, alături de mine, 
până aici, parcurgând aceste trei capitole, cred că ţi-ai 
făcut deja o idee destul de bună despre felul în care 
funcționează vibraţiile energetice joase ale minții. Ştii 
când sunt prezente și știi cum te simţi atunci când le dai 
voie să-ți controleze viaţa de zi cu zi. 


În acest punct, vreau să fii conștient nu numai de 
faptul că ele intervin în calea fericirii și a împlinirii tale 
ca persoană, dar și de faptul că pot fi privite ca energii 
inferioare, pe care ai puterea să le îndepărtezi. Cum? 
Accesând un tipar de energie superioară, pe care eu îl 
numesc soluție spirituală. Aceasta ne conduce către a 
cincea și ultima conștientizare: Poţi negocia prezența 
factorilor din viața ta pentru a-ţi amplifica frecvența 
vibraţiilor. 

Poţi negocia prezenţa factorilor din viaţa ta 
pentru a-ţi amplifica frecvenţa vibraţiilor 


Esenţa celei de-a cincea conștientizări fundamentale re- 
feritoare la vibraţiile energetice constă în faptul că posezi 
capacitatea și puterea de a-ți amplifica nivelul energetic 
până la un plan spiritual, acolo unde problemele dispar. 
Poţi negocia prezența factorilor pentru a-ți mări energia 
și pentru a deveni conștient din punct de vedere spiritu- 
al. Restul acestei cărți se concentrează pe modalităţile 
prin care poți aduce energia spirituală superioară în 
viaţa ta. Pentru moment, aș vrea să-ți amintești că prin- 
cipala ta îndatorire este nu să întrebi „Cum?”, ci mai de- 
grabă să spui „Da!” 

Frica de a fi divin este cea care intervine cel mai adesea 
în procesul de aducere a energiilor spirituale în viața 
cuiva. Frica de a găsi forţa spirituală pare să fie universa- 
lă. Probabil, din cauză că atât de multă energie este di- 
recționată către obţinerea de putere materială, ce 
îmbracă forma banilor, a funcţiilor de conducere, a sta- 
tutului și a prestigiului. Practic, vei constata că toate 
problemele din viaţa ta, inclusiv boala, apar în goana 
după putere materială. 

Dacă ești dispus să soliciți îndrumare spirituală, 
atunci fii dispus și să accepţi și să pui în aplicare acel 
ajutor, chiar dacă nu corespunde întocmai imaginii tale 
despre cum ar trebui să fie viața. Altminteri, cauţi energie 
spirituală care să te ajute să rămâi la fel, ceea ce înseam- 
nă că problemele vor persista la frecvențele energetice 

mai joase. Nu respinge răspunsurile spirituale care par 
să nu corespundă modului în care ai vrea să-ţi organi- 
zezi viața. 

Ca să poți fi în strânsă legătură cu divinul, trebuie să 
te afli pe aceeași frecvență de undă! Nu poți recepționa 
un post de radio FM, dacă ești pe AM. Sigur că frecvențe- 
le mai înalte ale FM-ului sunt acolo și emit. Dar, dacă tu 
nu ești acordat la ele, vei trage concluzia că nu sunt 
disponibile. Trebuie, așadar, să te apropii mai mult de 
natura divină și să fii mai puţin materialist pentru a ac- 
cesa și folosi energia spirituală ca să-ți anulezi și elimini 
problemele. 

Instituţiile noastre sunt construite și organizate în 
jurul ideii de a facilita, reglementa și îndruma compor- 
tamentul uman. Nu poți merge la școli, firme, guverne și 
nici chiar la biserici, moschei sau sinagogi pentru a ne- 
gocia prezenţa acestei energii. Instituţiile există pentru 
a se ocupa de lumea materială și pentru a ţine sub con- 
trol ființele umane. Ele vibrează către energiile inferioare 
ale lumii materiale și sunt adesea mai degrabă sursa, 
decât soluția problemelor tale. 


În cele din urmă, destui oameni vor ajunge la o stare 
mai înaltă de vibraţie spirituală și vor forma o masă cri- 
tică. Atunci vei vedea că apar instituţii ce nu vor mai fi 
proiectate să reglementeze, să faciliteze sau să îndrume 
comportamentul uman, ci să acceseze, să implementeze 
și să-i învețe pe oameni o abordare spirituală a vieţii. Pe 
scurt, scopul instituţiilor noastre se va schimba de la 
control la promovarea fericirii. Dar tu nu trebuie să 

aștepți să se formeze acea masă critică. De fapt, este 
foarte probabil să nici nu ai suficient timp să aștepți. 
Poţi deveni, în schimb, o parte componentă a acelei noi 
mase critice, trăind în fiecare zi din interiorul câmpului 
tău de energie divină. 

Poeţii exprimă acest lucru atât de desăvârșit, în atât 
de puține cuvinte. lată unul dintre preferații mei, vor- 
bind despre modul în care poţi negocia cu această ener- 
gie superioară din viața ta: 


Caut har înaintea Ta, 

îngăduie-mi o clipă odihnă lângă Tine! 
Lucrările ce le fac, 

le voi sfârși mai apoi. 


Pustie de vederea feței Tale, 

inima mea nu cunoaște răgaz și tihnă 

și truda mea-i numai povară fără margini 
într-un pustiu de suferință. 


Acum vara a venit la fereastra mea, 
cu murmurul și suspinele ei 

și albinele grăbite 

aduc dragoste tufișului înflorit. 


lată ceasul de pace și de cântare, 
față către față cu Tine, 
binecuvântarea vieții mele, 
în liniștea acestui blând popas! 
- RABINDRANATH TAGORE 


* Din Antologie lirică, Ed. Polirom, lași, 1998, versiune românească și 
cuv. înainte de George Popa. (n.red.) 

Tagore sugerează că acele „lucrări ce le fac” pot fi 
date deoparte. Ele sunt preocupările materiale, ce nasc 
problemele. Tagore descrie prezența problemelor drept: 
„Pustie de vederea feţei Tale, inima mea nu cunoaște 
răgaz şi tihnă.” 

Când te concentrezi pe aceste cinci modalități simplifi- 
cate de a-ți trăi viața, demarezi procesul de schimbare de 
la o formă de energie la alta. Și nu mai investești energie 
în lucrurile în care, în inima ta, nu vrei să crezi. Analizea- 
ză cu grijă acest gând pe măsură ce te îndrepţi către o 
conștientizare mai rapidă și mai înaltă. O soluţie spiritu- 
ală așteaptă cu adevărat pentru orice consideri a fi o 
problemă. 

INCET SĂ MAI INVESTEȘŞTI 
ENERGI 
CARE NU CREZI 


„Am început să înțeleg că promisiunile lumii sunt în cea mai 
mare parte fantasme deșarte și că cea mai bună și mai sigu- 
ră cale este să ai încredere în tine însuţi și să devii cineva 
vrednic şi însemnat. 

- MICHELANGELO 


N 


n acest capitol aș vrea să-ţi imaginezi gândurile și sen- 

timentele tale lăuntrice ca pe o energie fluidă pe care 
o poți controla, deoarece tu ești sursa acelor gânduri și 
sentimente. Acea sursă poate fi folosită pentru a obține 
atât ceea ce vrei în viață, cât şi ceea ce nu vrei. Hai să 
începem cu sistemul energetic pentru a obține ceea ce 
dorești, pe care îl voi rezuma aici, înainte de a trece mai 
departe la punctul esenţial al acestui capitol, înlăturarea 
energiei pe care o consumi pentru a obține ceea ce nu 
dorești. 

CUM SĂ OBȚII CEEA CE DOREȘTI 


Reţine principiul fundamental care îți călăuzește viața 
în acest univers material — cum gândești, așa vei fi — cinci 
cuvinte pe care se fundamentează transformarea vieții 
tale. Totul începe cu un gând. Gândurile sunt invizibile, 
prin urmare sursa lumii tale materiale se află în dome- 
niul invizibil al energiei, despre care știi de acum că 
poate fi o vibraţie foarte rapidă sau dimpotrivă. Odată ce 
înţelegi pe deplin că ceea ce gândești este ceea ce se dez- 
voltă, începi să devii foarte atent la ceea ce gândești. 


Privește în jurul tău. Bagă de seamă că tot ce observi 
își are originile în lumea invizibilă a energiei. Am auzit 
spunându-se că „o grămadă de pietre încetează să mai 
fie o grămadă de pietre din clipa în care o persoană o 
contemplă, proiectând în ea imaginea unei catedrale”. În 
mod asemănător, un bloc de marmură încetează să fie 
un bloc de marmură în momentul în care un vizionar îl 
vede ca fiind David. Modul în care privești lumea și ima- 
ginile pe care le ai în minte stabilesc ce vei obține în 
viață. Poți fi sigur că toate gândurile tale formează un 
bastion de energie pe care o răspândești spre exterior 
pentru a crea circumstanţele vieții tale. 


Oamenii pe care îi considerăm a fi de succes, fericiți 
sau trăind viața din plin sunt cei care pot să atragă în 
viețile lor ceea ce și-ar dori să aibă. Dar și opusul este 
adevărat. Oamenii fără succes, nefericiți sau împovărați 


de probleme nu pot, în esenţă, să atragă în vieţile lor 

ceea ce și-ar dori să aibă. Hai să ne ocupăm aici de aceste 
două grupuri, în ordine. 


Pentru mine, totul ţine de locul în care îţi plasezi 
energia și de frecvenţa la care îți energizezi lumea inte- 
rioară. Oamenii de succes din primul grup (vorbesc la 
modul general aici, dar voi fi mai precis în capitolele ur- 
mătoare) tind să facă următoarele patru lucruri. 


1. Își exprimă dorinţele. Oamenii de succes şi fără probleme 
nu ezită să spună cu voce tare ce ar vrea să se întâmple 
în viaţa lor. În primul rând, ei pot să-și dorească o soluţie 
în etapa de început a eliminării așa-ziselor probleme. 
„Mi-aș dori să mă pot lăsa de băutură. Mi-ar plăcea mult 
să primesc o mărire de salariu. Mi-aș dori mult să scap 
de kilogramele în plus. Vreau din tot sufletul să mă înţe- 
leg mai bine cu copiii mei.” Aceasta este faza de început. 
Eu o numesc faza dorinței și, prin exprimarea a ceea ce 
vor, oamenii de succes sunt conduși către a doua etapă. 


2. Sunt dispuși să ceară. Acest lucru presupune conștien- 
tizarea faptului că nu sunt singuri, că există o sursă divi- 
nă la care sunt conectaţi permanent și că această sursă 
le va asigura susținerea și răspunsurile, cu condiţia ca ei 
să le ceară. „Cere și ți se va da” nu este o vorbă fără rost, 
este un îndemn al Sfintei Scripturi pentru a obține ajuto- 
rul divin cu scopul de a înlătura obstacolele din calea 


binelui tău superior. 

De câte ori eu, personal, sunt blocat într-o zonă pro- 
blematică, mă duc într-un loc liniștit, departe de tot ce 
mi-ar putea distrage atenţia și îi cer lui Dumnezeu să mă 
călăuzească spre o soluție. Nu-i cer lui Dumnezeu să facă 
acest lucru în locul meu, deoarece știu că nu sunt nicio- 
dată separat de sursa divină. Acţiunea de a cere este o 
formă de a lăsa în urmă egoul și de a accesa cea mai înaltă 
îndrumare spirituală. Am observat că a cere cu voce tare 
este chiar mai eficient. Am dat peste această scurtă poe- 
zie atunci când ţineam discursuri în Africa de Sud. O in- 
troduc aici ca pe un minunat memento al faptului că vei 
obţine orice vei cere, inclusiv o viață neînsemnată. 


M-am târguit cu Viața pentru un bănuț, 
lar viaţa nici că mi-a plătit mai mult, 
Şi totuși, seara cerșeam 


Când îmi număram sărăcăcioasele provizii; 


Căci Viațţa-i un stăpân corect 
Și-ți dă întocmai ce-i ceri. 
Dar, odată ce te-ai tocmit pentru o leafă, 


Ei bine, trebuie să îndeplinești sarcina. 


Am muncit pentru o plată meschină 
Doar ca să aflu, consternat, 
Că orice răsplată i-aș fi cerut Vieţii, 
Bucuroasă, ea mi-ar fi plătit. 
- JESSIE B. RITTENHOUSE 

Îţi vorbesc aici din propria mea experienţă. De fiecare 
dată când mă aflu în situaţia de a cere, aproape simultan 
se întâmplă ceva ce mă conduce la rezolvarea proble- 
mei. Dacă mă blochez atunci când scriu, după ce cer, va 
suna telefonul și cineva îmi va da cheia problemei sau 
voi fi îndrumat spre o carte, o voi deschide și acolo voi 
găsi răspunsul exact la ceea ce mă nedumerea mai de- 
vreme. Se pare că procesul de a cere este unul în care 
orgoliul nostru capitulează și chiar acest proces de capi- 
tulare, pe care l-am descris mai devreme, este cel ce 
duce la următoarea modalitate în care acționează oame- 
nii de succes. 


3. Îşi afirmă intenţia. În această fază, ei încep procesul de 
asumare totală a responsabilității pentru a-și crea lu- 
mea așa cum și-o doresc. Și-au exprimat dorinţa, au ce- 
rut îndrumare, iar acum toată energia lor este accelerată, 
pentru că nu au nicio îndoială legată de capacitatea lor 
de a rezolva problema. „Voi slăbi neapărat. Nu voi per- 
mite artritei să se instaleze în corpul meu. Intenţionez 
să aduc prosperitate în viața mea. De-acum încolo nu voi 
mai mai fi intimidat de el.” Oamenii de mare succes sunt 
cei care știu cum să rezolve problema și nu sunt preocu- 
pați să-și demonstreze punctul de vedere în fața nimă- 
nui. De fapt, cel mai adesea nici nu vorbesc despre acest 
subiect. 

O intenţie este aproape o conexiune stabilită cu divi- 
nitatea, în care aroganţa sau revendicarea sunt absente 
și în care ai sentimentul puternic că „Nu pot permite să 

existe niciun fel de îndoială în mine, altminteri voi acțio- 
na pe baza acelei îndoieli și voi face să se îndeplinească 
exact lucrul de care mă îndoiesc”. Acest cuvânt, intenție, 
este sinonim cu încrederea supremă că poți investi ener- 
gia potrivită în rezolvarea unei probleme, iar atunci ea 
se va materializa. 


Nu vreau să dezvolt ideea, deoarece am scris pe 
această temă o carte întreagă, intitulată Manifest Your 
Destiny (Manifestă-ţi destinul), ci vreau să continui su- 
biectul din acest capitol, vorbind despre cum poţi înceta 
să mai investești energie în lucrurile pe care nu ţi le do- 
rești sau în care nu crezi. Prin urmare, ultima calitate a 
sistemului energetic interior al celor pe care-i percepem 
ca fiind capabili să-și rezolve problemele sau ca fiind 
oameni de succes este: 


4. Îşi întăresc voinţa. În general, prin asta înţeleg să ai 
pasiune pentru ceea ce îți dorești să atragi în viața ta, ca 
să-ți rezolvi problemele. Îmi amintesc de un renumit 
învățător din India, care le spunea adepților săi că orice 
încercare de a face să se manifeste ceea ce își doresc în 
viață, dacă este lipsită de pasiune, este similară cu acțiu- 
nea de a îmbrăca frumos un cadavru. Corpul neînsuflețit 
s-ar putea să arate așa cum trebuie și să aibă o înfățișare 
extraordinară, dar în cele din urmă nu va înșela pe ni- 
meni, deoarece pe dinăuntru este mort. Să fii mort pe 


dinăuntru înseamnă să fii lipsit de pasiune. 

Atunci când oamenii de succes își întăresc voinţa, ei 
devin imuni la forțele exterioare, ce ar putea altfel să-i 
descurajeze în a-și urma pasiunea interioară. De fapt, ei 
folosesc efectiv presiunile exterioare negative pentru 
a-și reaminti de angajamentele luate. 


Probabil că singura și cea mai puternică forță pe 
care tu o poți stăpâni este dorința arzătoare de a-ţi înde- 
plini obiectivul interior. Acum, o dorință este un lucru și 
toată lumea are dorinţa de a scăpa de probleme și de a 
ajunge la o stare superioară de fericire și împlinire. Dacă 
nu mă crezi, întreabă-i numai pe primii zece oameni cu 
care te întâlneşti dacă vor să trăiască o viață fără probleme. 
Cu toții vor spune: „Categoric!” Dorinţa este prezentă. 
Dar o dorinţă arzătoare este altceva. E ca și cum ai avea 
în interior flacăra unei lumânări, care nici măcar nu pâl- 
pâie, chiar și atunci când în jurul tău se întâmplă tot ce 
este mai rău. Este o dorință interioară care nu poate fi 
niciodată stinsă de forțe exterioare. Arde înăuntrul tău 
și trebuie să fie îndeplinită. 

Eu, personal, pot dovedi existența unei dorinţe arză- 
toare sau a voinţei îndârjite în tot ce am întreprins în 
viață. Când mi-am publicat prima carte, Your Erroneous 
Zones (Zonele tale eronate'), în 1976, a fost dorința mea 
arzătoare să transmit lumii acele idei. Am cumpărat 
foarte multe exemplare și am fost în turneu prin țară, 
fiind prezent la toate emisiunile de radio și TV care m-au 
primit, dând paisprezece, cincisprezece interviuri pe zi, 
* Apărută în lb. română sub acest titlu, la Ed. Humanitas, Bucureşti, 
2004. (n.red.) 

plătindu-mi singur cheltuielile. Nu pentru că am vrut să 
ajung pe vreo listă de bestselleruri sau să mă îmbogă- 
tesc, ci pentru că nu puteam să sting acea dorință arză- 
toare de a le spune tuturor celor dispuși să mă asculte 
despre lucrurile în care credeam cu atâta tărie. Aceeași 
voință îndârjită este prezentă și astăzi. Și realmente nu 
știu cum să o atenuez. 


Am produs recent două emisiuni de tip prelegere 
pentru televiziunea publică din Statele Unite. Aceste 
emisiuni și-au propus să strângă fonduri și să încurajeze 
oamenii să facă donații pentru ca televiziunea publică să 
nu se mai susțină financiar din reclame. Am opinii ferme 
cu privire la influența imaginilor pe care le lăsăm în ca- 
sele noastre sub forma semnalelor TV. Aceste semnale 
sunt vibrații energetice transmise în atmosferă, iar noi 
folosim televizorul pentru a lăsa să intre această energie 
în casele noastre. Dacă permitem semnalelor ce poartă 
imaginile energetice ale violenței, promiscuității sexuale, 
lipsei de respect, vulgarităţii și altor asemenea să intre 
în casele noastre și să otrăvească minţile copiilor noștri, 
atunci ei vor rezona cu această energie și o vor reprodu- 
ce în viața de zi cu zi. Televiziunea publică nu ne trans- 
mite semnale energetice viciate de imagini vulgare sau 
violente. 


Când am pregătit cele două emisiuni, ele se numeau 
Improve Your Life Using the Wisdom of the Ages (Fă-ţi 
viața mai bună folosindu-te de înțelepciunea din vechi- 
me) și How to Get What You Really Really Really Really 
Want (Cum să obţii ceea ce îţi dorești mult, mult, mult, 

mult de tot). Şi acea voință îndârjită care se manifestă 
sub forma unei dorinţe arzătoare s-a aprins imediat în 
mine. Dacă avem un deficit de spiritualitate în țara noas- 
tră în care violenţa și vulgaritatea au devenit un mod de 
viață, cu impact în special asupra tinerilor, probabil că 
are legătură cu natura semnalelor energetice pe care le 
lăsăm să pătrundă în casele noastre. Dacă până la vârsta 
de paisprezece ani un copil obișnuit a văzut peste două- 
sprezece mii de crime la televiziunile comerciale sau 
prin cablu, poate, doar poate, acest lucru ar explica, la 
nivel colectiv, incidenţa crescută a violenţei și crimelor 
în masă din școli. 


Așa că m-am dus să strâng bani pentru televiziunea 
publică, consecventă în a nu include vulgaritatea și vio- 
lenţa în programele sale, bazându-se în același timp pe 
public pentru ajutorul financiar. Am simţit acea dorință 
arzătoare de a găsi o soluție colectivă pentru deficitul 
spiritual ce provoacă atâta violență. Am vizitat șaizeci și 
opt de posturi de televiziune, traversând ţara în lung 
și-n lat, și am ajutat la strângerea a milioane de dolari. 
Nu puteam să vizitez doar câteva orașe mari și apoi să 
mă odihnesc; a fost acea voinţă îndârjită, acea dorință 
arzătoare care m-au tot împins să rezist până la capăt. 


Îmi amintesc că am citit despre acordul dintre cei 
doi rivali înverșunați, Israel și Egipt, mediat de preșe- 
dintele Carter la Camp David, în 1978. Carter a avut o 
viziune pe care n-a vrut să și-o lase umbrită de nimic, 
deși obstacolele erau aparent insurmontabile. Președin- 
tele însuși, seară de seară, a bătut drumul dus-întors 

între locuinţele lui Anwar Sadat și Menachem Begin, câ- 
teodată chiar la trei sau patru dimineața, încercând să 
ajungă la o înţelegere. Există o celebră fotografie a lui 
Sadat, Carter și Begin, care-și strâng mâna și sărbăto- 
resc acordul de la Camp David, atunci când foștii duș- 
mani înverșunați, ai căror soldaţi se luptau și se omorau 
între ei în războaie sângeroase, se uneau în pace. O solu- 
ție spirituală la această mare problemă socială s-a găsit 
grație dorinţei arzătoare a președintelui Carter, care nu 
putea și nu voia să se lase stinsă până când nu era realiza- 
tă. Exact aceeași întărire a voinţei, când este folosită pen- 
tru rezolvarea oricărei probleme pe care ţi-ai putea-o 
imagina în viața ta, va duce tot la o soluţie spirituală. 


S-ar putea să te fi întrebat de ce cuvântul „mult” se 
repeta de patru ori în titlul emisiunii de la televiziunea 
publică: Cum să obţii ceea ce îţi dorești mult, mult, mult, 
mult de tot. L-am folosit pe „mult” de patru ori, deoarece 
fiecare simbolizează unul dintre cele patru ingrediente 
prezente în modul de gândire al celor care-și rezolvă 
spiritual problemele și sunt, prin urmare, oameni de 
succes care-și trăiesc viața din plin. Pe scurt, cei patru 
„mult” sunt: Dorinţa, Cererea, Intenţia, Pasiunea. lar ves- 
tea bună este că tot ce intenţionezi mult, mult, mult, 
mult de tot să obţii, vei obține. 


Și-acum vestea proastă. Motivul pentru care cei mai 
mulți oameni nu pot să-și transforme dorinţele în reali- 
tate și să înlăture problemele din viaţa lor este acesta — 
fii atent, deoarece acest lucru va explica, într-un limbaj 
simplu, de ce n-ai avut succes în rezolvarea tuturor 

problemelor - și ceea ce nu-ţi dorești deloc, deloc, deloc, 
deloc, asta și obţii. 


Cum să eviţi să obtii ceea ce nu-ţi dorești 

Acești patru „deloc” sunt valabili și aici. În continuarea 
acestui capitol mă voi concentra pe modul în care poți 
înceta să mai investești energie în lucrurile pe care nu le 
vrei sau în care nu crezi, or, exact aici, în mod surprinză- 
tor, majoritatea oamenilor își păstrează și își întrețin cu 
ardoare rezerva de energie. Dar de ce ar vrea cineva, și 
cu atât mai puțin tu, să aloce energie, fie și pentru o cli- 
pă, lucrurilor pe care nu le dorește și în care nu crede. 


Hai să ne întoarcem puţin la cuvintele magice: cum 
gândești, așa vei fi. Această lege universală se aplică în 
ambele sensuri. Dacă investești, cu pasiune, energia 
gândului în intenții, vei acționa în cele din urmă pe baza 
gândurilor respective și, cu siguranţă, vei atrage în viața 
ta lucrurile la care te gândești. Ca de fiecare dată, pre- 
cursorul fiecărei acțiuni este gândul. Această lege func- 
ționează în așa fel încât te poate și împiedica să atragi în 
viața ta soluții pentru problemele tale. 


lată cele patru subgrupe pe care le întrebuințezi de 
obicei pentru a acorda energie lucrurilor în care nu 
crezi. Aceste patru categorii explică de ce majoritatea 
oamenilor nu se pricep prea bine să-și rezolve proble- 
mele și să obţină ceea ce vor în viaţă. 

Îţi trimiti energia către ceea ce nu vrei. Imaginează-ţi 
următorul scenariu. Îţi dau un milion de dolari şi îţi 
spun să te duci și să cheltuiești acești bani ca să cumperi 
orice vrei, fără restricţii. lei banii și te duci repede la 
mall pentru a-ți lua ceea ce vrei. În primul magazin în 
care intri, vezi o mobilă care ţi se pare groaznică, oribilă, 
dar cheltui 100 000 $ cumpărând-o pe toată. Al doilea 
magazin în care intri este plin de bijuterii care ți se par 
lipsite de gust și prea scumpe. Iarăşi, cheltui alți 100 000 
$ pe bijuterii pe care nu le vrei. Acest tipar se repetă pe 
tot parcursul sesiunii de cumpărături. 

Ai bani să-i cheltuiești pe orice poftești, însă, de fie- 
care dată când vezi ceva ce nu vrei, foloseşti banii ca să-l 
cumperi. Când ajungi acasă și îţi sunt livrate cumpărătu- 
rile, te întrebi: „De ce e casa mea plină de lucruri pe care 
nu le vreau?” Răspunsul: „Pentru că ești nebun! Aveai 
toţi acei bani ca să cumperi ce-ţi doreai, în schimb, tu i-ai 
cheltuit pe lucruri pe care nu ţi le doreai.' E nebunie 
curată. 


Acum, reţinând scenariul de mai sus, amintește-ţi că 
gândurile tale sunt banii cu care poți cumpăra tot ce vrei 
în viață. Amintește-ţi că dorinţele tale, cererile, intenții- 
le și pasiunile, toate sunt gânduri, iar, atunci când îţi in- 
vestești gândurile în ceea ce nu vrei, indiferent cât de 
mult nu ţi-ar conveni, vei acționa pe baza a ceea ce nu 
vrei şi, astfel, tot mai mult din ceea ce nu vrei își va face 
apariţia în viața ta. La fel ca mobila oribilă și bijuteriile 
lipsite de gust. Ele se află acolo, în casa ta, pentru că tu ai 

cheltuit prostește acei bani valoroși pe lucruri pe care 
nu le voiai. 


Cum funcționează acest lucru și care este motivul 
pentru care ţi-ai irosi energia vitală valoroasă, sub for- 
ma gândurilor tale, pe ceva ce nu voiai? Mintea ta este 
activă toată ziua, cu vreo șaizeci de mii de gânduri dife- 
rite în fiecare zi. Analizează aceste gânduri. Câte dintre 
ele sunt despre ceea ce nu vrei? „La ce noroc am eu, n-o 
să meargă niciodată. Răceala aceasta se agravează de la 
o zi la alta. Ştiu că acţiunile acestea se vor devaloriza, se 
pare că așa îmi merge mie mereu. Afacerea probabil că 
nu va reuși. Nu vor mai fi locuri prea grozave când ajun- 
gem noi la teatru. Aceste mese îmi vor adăuga nouă kilo- 
grame numai pe talie. E atât de greu să te lași de fumat. 
Probabil va ploua și se va alege praful de excursie. 

Lista ar putea continua pe mii de pagini. Ai prins 
ideea. Gândurile tale sunt energia care acționează asu- 
pra ta. Dacă gândurile tale sunt despre ceea ce nu vrei, 
indiferent cât de mult detești gândul că exact ce nu vrei 
se va materializa în viaţa ta, vei acționa pe baza acelor 
gânduri și tot mai mult din ceea ce nu vrei va continua să 
apară. Când nu mai investești energie în ceea ce nu vrei, 
vei vedea că te transformi într-o ființă mai rapidă și, prin 
urmare, mai spirituală. lată cum să schimbi acest vechi 
obicei. 

Atunci când te trezești că ai un gând îndreptat către 
ceea ce nu vrei, indiferent cât de puțin important ar fi, 
reamintește-ți că, până la urmă, vei acționa în baza ace- 
lui gând și el se va materializa în viața ta. Oprește-te 

chiar atunci și întreabă-te în tăcere: „Ce vreau?” Adică, 
în loc să te gândești că artrita ta se va agrava, deci toc- 
mai ceea ce nu vrei, schimbă gândul într-o intenție. „Ar- 
trita asta va dispărea cu totul din viața mea” În cele din 
urmă, încet și sigur, vei începe să acționezi în baza noii 
intenții, care este o energie mai rapidă, iar noua intenție 
va deveni realitatea ta. Vei face tot ce trebuie pentru a 
evita să suferi de artrită. Nu te vei plânge de ea, pentru 
că nu te mai gândești la ea ca la o problemă, deci nu ai 
cum să te plângi. Și, minunea minunilor, corpul tău, care 
este un sistem de energie, va reacționa și el la gândurile 
tale. După cum s-a spus de multe ori: „Biografia ta devi- 
ne biologia ta.” 

Dar, încă și mai important, îţi vei investi energia în 
soluţii, prin înlăturarea problemei, la început din mintea 
ta, apoi și din corpul tău. De exemplu, într-o situație în 
care trebuie să parchezi, gândurile tale se schimbă de la 
„Probabil nu va fi niciun loc de parcare” la „Îmi caut locul 
de parcare”. Dintr-odată, nu mai cauţi un loc de parcare 
inexistent, iar energia se schimbă în așa fel încât să-ți 
rezolve problema. 


Folosesc aici cuvântul intenție absolut intenționat. 
Eu nu-ți sugerez să ţii pentru tine gândurile despre ceea 
ce vrei, deoarece, dacă vei face astfel, vei manifesta o 
stare de lipsă pentru tine. Îţi sugerez să urci scara de la 
a-ți dori, la a cere, la a intenţiona și, în cele din urmă, la 
pasiune. Vei acționa și vei da naștere la ceea ce tu inten- 
ționezi cu pasiune în gândurile tale. 

Secretul stă în amintirea constantă a faptului că nu 
trebuie să mai exprimi verbal, direct, ceea ce nu vrei; în 
al doilea rând, surprinde-te și analizează gândul din 
spatele exprimării; și, la sfârșit, schimbă-l într-o intenţie 
a ceea ce vei face pentru tine, deoarece, în cele din urmă, 
vei acționa în baza ei sau vei avea acces la puteri superi- 
oare, mai rapide, universale, care să-ți furnizeze soluțiile. 


lată un exemplu al modului în care a trebuit să aplic 
recent sugestiile de mai sus. Întorcându-mă de la o con- 
ferință în Puerto Rico, am ajuns în camera mea de hotel 
din Chicago la 14:03. Mi-era foarte foame, așa că am su- 
nat la room service să comand un sendviș și un suc. Am 
fost informat că room service-ul se închisese la 14:00 și 
avea să se redeschidă la 17:00, astfel încât n-aveam cum 
să iau ceva de mâncare timp de trei ore. Am rugat-o pe 
femeia de la telefon, spunându-i că nu trecuseră decât 
trei minute peste ora 14:00, chiar nu putea să-mi trimită 
un sendviș? Nu s-a lăsat înduplecată. Ora două însemna 
chiar ora două; 14:00, nu 14:03. Primul meu impuls con- 
diționat a fost să mă supăr. „Cum pot să mă trateze așa? 
Sunt un client care plătește. N-am mâncat toată ziua, nu 
merit asta.” Am ieșit pe ușă, îndreptându-mă spre lift ca 
să-l găsesc pe manager și să-i spun cât de dezamăgit 
eram de felul în care se purtaseră cu mine. 

Închizând ușa camerei mele de hotel, mi-am amintit 
ceea ce tocmai le spusesem celor o mie de oameni, la 
Puerto Rico, cu o zi înainte: „Nu vă direcționați gânduri- 
le și energia vitală către ceea ce nu vă doriți.” Or, eu toc- 
mai asta făceam. Mă gândeam cât de prostească era 

situaţia, cât de supărat eram și, cel mai absurd, că nu 
primeam nimic de mâncare. Am recapitulat imediat cei 
trei pași pe care i-am subliniat mai devreme și m-am 
hotărât să-mi pun toată energia gândurilor în ceea ce 
doream și în ceea ce intenționam să creez. 


Tot ce doream era un sendviș și am început să mă văd 
primind unul și lăsând în urmă supărarea și gândurile că 
am fost jignit grav și că s-au purtat urât cu mine. „Voi pri- 
mi un sendviș'”, mi-am zis și mi-am întărit voinţa. 

leșind din lift cu o nouă hotărâre și energie spiritua- 
lă jucându-mi în minte, am observat în partea cealaltă a 
holului hotelului un bufet cu mâncare, pe care tocmai îl 
strângea un chelner. Am traversat holul calm și am înce- 
put să vorbesc cu omul care strângea mâncarea. Fără 
să-mi dau seama, aveam în mână programul din Puerto 
Rico. Bărbatul mi-a spus cu un pronunțat accent spaniol: 
„Ai fost în Puerto Rico, şi eu sunt din Puerto Rico. l-am 
spus că tocmai am sosit și că am vorbit chiar ieri în fața 
unei mulțimi de oameni. Am mai stat de vorbă puțin și 
apoi i-am pus întrebarea-cheie, ce se afla la baza intenţi- 
ei mele interioare: „Se poate să-mi fac un sendviș din 
mâncarea de la bufet și să fie trecut în contul camerei 
mele?” 


Răspunsul lui a venit pe loc și a fost categoric: „Ai 
ținut o prelegere în orașul meu natal. O să-ți fac cel mai 
bun sendviș pe care l-ai mâncat vreodată. Câteva minute 
mai târziu a apărut cu un sendviș uriaș, înfășurat în șer- 
vețele, și cu două pahare cu suc de portocale, pentru 
care a refuzat să mă lase să plătesc. „A fost atât de plăcut 

să vorbesc cu cineva care tocmai a fost în Puerto Rico! 
Mi-a reamintit de casă. Savurează prânzul din partea 


» 


mea. 


Din clipa în care mi-am retras energia din ceea ce nu 
doream și am plasat-o în ceea ce intenționam să creez, 
universul a conspirat cu mine exact atunci și eu am pu- 
tut să creez rezultatul energiei mele interioare superi- 
oare. Îţi recomand să foloseşti această tehnică până şi în 
cele mai dificile momente, cu lucrurile pe care probabil 
ai fost învățat să crezi că nu le poţi controla. 


Fratele meu îmi spunea recent despre toți oamenii 
cu care se întâlnea și care aveau cancer de prostată. „E 
ca o epidemie”, a spus el. „Trei vecini, doi de la muncă, 
toți cam în ultima săptămână”. Răspunsul meu imediat a 
fost: „Nu mă voi gândi la cancerul de prostată.” Când un 
prieten care a suferit recent o operaţie de înlocuire a 
șoldului din cauza artritei reumatoide mi-a spus că sunt 
și eu un candidat perfect pentru această operație, cu tot 
alergatul meu, răspunsul meu instantaneu a fost: „Eu nu 
voi face operaţie de înlocuire de șold. Eu nu fac artrită 
reumatoidă. 


Când faci planuri lăuntrice, nu numai că vei acționa 
în baza lor, dar îți vei pune și corpul într-o stare de pre- 
venție și sănătate. Urci de la 20 000 de cicluri pe secun- 
dă la frecvențele spirituale mai înalte, ținându-ţi energia 
la distanță de ceea ce nu dorești și menţinând-o în ceea 
ce intenționezi să creezi. Dacă te gândești la ceea ce nu 
dorești și acționezi în baza gândurilor tale, atunci vei 

atrage în viața ta exact ceea ce nu dorești, fie că-ți place, 
fie că nu! 


Să-ţi trimiti energia către ceea ce este. lată un alt motiv 
pentru care este atât de greu pentru oameni să fie capa- 
bili să elimine problemele și să atragă în viețile lor ceea 
ce își doresc. E foarte ușor să-ți consumi energia cu cir- 
cumstanțe din viața ta sau, așa cum spunem aici, cu ceea 
ce este. Încă o dată, revenind la tema noastră, lucrurile la 
care te gândești se dezvoltă. Dacă îţi plasezi energia în 
ceea ce este, vei vedea încă și mai mult din ceea ce este 
continuând să apară în viața ta, deoarece tu vei acționa 
în baza gândurilor la ceea ce este. Chiar dacă detești si- 
tuaţia vieţii tale și urăști împrejurările în care trăieşti, 
dacă îți plasezi energia în ceea ce dispreţuiești, vei acțio- 
na pe baza acelor gânduri, iar împrejurările pe care le 
disprețuiești vor continua să-și facă apariţia în viața ta. 
Aceasta este una dintre zonele energetice cel mai 
greu de schimbat, în mare parte deoarece este foarte 
posibil să fi fost înconjurat de oameni care se plâng, se 
lamentează tot timpul pentru circumstanţele din viața 
lor. Hai să zicem, de exemplu, că ai foarte puţini bani și te 
consideri sărac, neprivilegiat, ghinionist, nenorocos sau 
ca făcând parte din pătura inferioară a clasei de mijloc. 
Indiferent cum te-ai eticheta. Cât timp petreci gândindu-te 
și vorbind despre faptul că ești sărac, plângându-te de 
condiţiile în care ești obligat să trăiești, văicărindu-te de 
lipsa banilor, dând vina pe politicieni, care sunt răspun- 
zători pentru viața ta plină de lipsuri? Toate acestea 

reprezintă energie, energie lentă/joasă, dar, cu toate 
acestea, este moneda prețioasă a vieţii tale, pe care tu o 
risipești pe ceea ce este. Ţine minte această afirmație, 
dacă te afli în categoria celor care au conștiința lipsuri- 
lor: Nu poți face să apară prosperitatea cu gânduri de 
genul: „Detest să fiu sărac.” Vei acționa pe baza acestui 
gând și vei crea în viața ta din ce în ce mai multe astfel de 
gânduri. 

Sfântul Pavel ne reamintește că „Dumnezeu îți poate 
da cu prisosinţă orice binecuvântare.” Ce ţi se cere ţie 
este să faci trecerea de la energia a ceea ce este la ener- 
gia a ceea ce îți dorești și intenționezi să creezi. De câte 
ori gândurile tale se apleacă asupra circumstanțelor 
vieții care nu-ți plac, notează-ți în minte că trebuie să 
faci trecerea către ceea ce ţi-ai dori să trăiești ca situaţie 
prezentă și fă un salt mare spre energia spirituală supe- 
rioară, vizualizând ceea ce intenționezi să creezi. Dacă 
păstrezi viziunea a ceea ce dorești, nu vei putea să acțio- 
nezi altfel decât pe baza acelei energii. 


Unul dintre cele mai mari beneficii, atunci când nu 
mai investești energie în lucrurile în care nu crezi, este 
descoperirea faptului că universul este abundență fără 
limite. Poţi merge la oceanul nesecat cu un degetar sau 
cu o găleată și poți lua din acea sursă orice cantitate ceri. 
Dacă ai destulă credință, poți să iei câte găleți vrei, iar 
pentru ocean nu va conta. Și mai bine, poți merge să iei 
din acea rezervă nelimitată cât de des vrei. Şi uite-așa se 
întâmplă și atunci când ești nemulțumit de ceea ce este 
sau când ceea ce este e plin de probleme. Te-ai dus cu o 

pipetă la oceanul infinit și apoi ai început să te plângi de 
cât de puţin ai! 

Adevărata abundență se află în cunoașterea absolu- 
tă a faptului că îţi va fi furnizat tot ce ai nevoie. După 
cum ne reamintește Sfânta Scriptură: „Tot ce am eu este 
al tău” (Luca 15:31). Totuși, dacă energia ta se află în 
ceea ce este, iar acest lucru pare nesatisfăcător, nu poți 
face altceva decât să-ți manifești nemulțumirea, în mare 
parte pentru că te tot întrebi de ce. Mi-a plăcut întotdeau- 
na remarca lui George Bernard Shaw pe care Robert 
Kennedy a folosit-o elogiindu-și fratele: „Unii oameni 
văd lucrurile așa cum sunt și se întreabă de ce, eu visez 
la lucruri care n-au mai existat și mă întreb de ce nu.” 


Această subsecțiune nu este în niciun caz limitată la 
nicio absenţă a abundenței din viaţa ta. Ea este valabilă 
pentru orice lucru din viaţa ta actuală, de zi cu zi, pe care 
îl numești problemă și căruia continui, în același timp, 
să-i transmiţi o energie joasă. 


Nu pot face să se manifeste pierderea în greutate prin 
gânduri de genul „Urăsc să fiu gras”: 

Nu pot face să se manifeste puritatea din „Dispreţu- 
iesc faptul că sunt dependent”: 


Nu pot face să se manifeste sănătatea din „Detest să 
fiu bolnav’: 


In fiecare dintre enunțurile de mai sus, despre ceea 
ce nu-ți place, îți folosești gândurile pentru a crea din ce 

în ce mai multe de același fel. Din moment ce devii lucru- 
rile la care te gândești pe tot parcursul zilei, o dată în 
plus, soluţiile au nevoie de un nivel de energie diferit 
pentru oricare dintre aceste situații și pentru altele 
similare. 


Dacă te gândești la cât de mult urăști faptul că ești 
supraponderal, va trebui să acționezi în baza a ceea ce 
gândești și, astfel, încă și mai multă ură legată de faptul 
că ești supraponderal va apărea în viața ta. Pe de altă 
parte, dacă-i investești energia interioară în imaginea 
de sine preferată, menții acea viziune ca pe o intenție, îţi 
afișezi greutatea perfectă în cifre, în cât mai multe locuri 
posibile, și îţi trimiți iubire, lăsându-te îndrumat de o 
energie divină din ce în ce mai înaltă, ce te va însoţi pe 
drumul către greutatea ideală, iar astfel va trebui să ac- 
ționezi în baza noilor intenţii și nu vei mai încărca cu 
energie lucrurile în care nu crezi (sau pe care nu le do- 
rești), fiind, în schimb, condus către o soluţie spirituală, 
de energie înaltă, pentru greutatea ta. 


Mai mult, dependenții au fost descriși ca fiind per- 
soane care nu primesc niciodată suficient din ceea ce 
dispreţuiesc. Din nou, aici este vorba despre investirea 
energiei vitale în ceea ce nu-ţi dorești, de fapt în ceea ce 
detești, și despre urmărirea acelui lucru, într-un cerc 
vicios autodistructiv. Pentru a ajunge să te eliberezi de 
orice dependenţă, trebuie să nu mai investești energie 
în obiectul dependenței tale și nici să nu te mai etiche- 
tezi drept dependent, cultivând, în loc de asta, energia ta 
mai înaltă /mai rapidă, de ființă curată și sănătoasă. De 

fiecare dată când apare tentaţia de a-ți plasa energia în 
ceea ce nu dorești (pofta), mută-te către ceea ce vrei să 
creezi. Încet, deliberat și sigur, vei conferi gândurilor le- 
gate de ceea ce nu-ți dorești o prezenţă spirituală și, 
astfel, dependenţele vor dispărea, cu siguranță. 

Deși s-au scris cărți întregi pe tema legăturii dintre 
minte și corp în medicină, cel mai util mi se pare ceea ce 
îmi repetă mereu medicul Deepak Chopra, prietenul și 
colegul meu apropiat: „Gândurile fericite creează mole- 
cule fericite și gândurile sănătoase creează molecule 
sănătoase.” Eu aș adăuga că și opusul este adevărat: 
„Gândurile nesănătoase creează molecule nesănătoase.” 
Dacă energia ta, sub forma gândurilor, se concentrează 
asupra bolilor sau disconfortului din corpul tău, atunci 
corpul va reacționa la aceste gânduri. După cum a spus 
Norman Cousins: „Cea mai puternică forță din corpul 
omenesc este tendinţa naturală a corpului de a se vinde- 
ca singur, dar această forță nu este independentă de 
sistemul de credinţe... totul începe cu credința.” 


Corpul tău va urma același principiu. Va ajunge să 
manifeste starea de boală. Sănătatea nu este ceva ce tre- 
buie să obţii, este ceva ce deja ai. Nu o tulbura, mai ales 
prin ceea ce crezi. E important să admiţi că acest lucru 
se aplică tuturor relațiilor tale. 


Dacă, în vreun fel, caracterul oricărei relaţii interu- 
mane pe care o ai este nesatisfăcător, fii sigur că tu ești 
cel care adâncește problema, prin faptul că investești 
mai departe energie în aspectele care nu îţi plac sau pe 
care nu le dorești. De exemplu, atunci când cineva spune 

că nu se înțelege cu unul dintre părinți sau cu soţia, de- 
finește relația din perspectiva a ceea ce nu îi place. „E 
imposibil de trăit cu ea, ne certăm mereu și nu mă res- 
pectă deloc” și așa mai departe. Gândurile sale se con- 
centrează pe ceea ce nu își dorește și continuă să 
acționeze tocmai în baza acestor gânduri, iar, astfel, tot 
mai mult disconfort și nemulțumire ajung să scrie po- 
vestea relației. 


Dacă tu consideri că faci același lucru, începe să-ți 
crești nivelul energiei și amintește-ți că relaţiile sunt 
experimentate exclusiv în gândurile tale. Schimbă-ţi 
gândurile crescând frecvenţa lor până la nivelul conști- 
inței spirituale și include-o pe aceasta în relaţie. Pentru 
tine, persoana care îmbunătățește vibrația, relația se va 
schimba indiferent de modul în care altcineva acționează 
sau reacționează și, în același timp, problema din relație 
va dispărea. 


Dacă te gândești la ce este în neregulă sau la ce de- 
tești la altă persoană, acesta va fi modul în care trăiești 
relaţia în interiorul tău, locul în care experimentezi toate 
lucrurile. Atunci când încetezi să mai acorzi energie lu- 
crurilor în care nu crezi, pui capăt tuturor problemelor 
din viaţa ta, aproape instantaneu. Îţi cer aici să-ți accesezi 
cea mai înaltă viziune, așa cum a arătat pe scurt James 
Allen: „Cea mai mare realizare a fost, la început și pentru 
o vreme, un vis. Stejarul doarme în ghindă; pasărea aș- 


teaptă în ou. Și în viziunea cea mai înaltă a unui suflet 

freamătă o perspectivă pe cale să se trezească. Visurile 
sunt seminţele realităților...”” 


Urmăreşte-ți cea mai înaltă viziune a sufletului și 
niciodată nu-ţi vei mai plasa energia în situaţii de viață 
pe care nu le dorești sau în care nu crezi. 


Să-ţi trimiti energia către ceea ce a fost dintotdeauna. De 
câte ori ai auzit cuvintele „Dar întotdeauna am făcut așa” 
sau „N-am ce să fac, aşa am fost învăţat”. Sau alte cuvinte 
cu acelaşi înțeles? Încă o dată, mementoul extrem de 
important al celor cinci cuvinte prețioase: „Cum gân- 
dești, așa vei fi.” 


Dacă gândurile tale se îndreaptă către ceea ce a fost 
dintotdeauna, chiar dacă nu îţi displace profund cum au 
fost lucrurile dintotdeauna, atunci vei acţiona în baza 
acelor gânduri, și ceea ce a fost dintotdeauna va conti- 
nua să facă parte din viața ta, chiar dacă detești și îți 
displace acel lucru. Multe dintre problemele cu care ne 
confruntăm există din cauză că suntem atașați de modul 
în care am făcut lucrurile dintotdeauna. Pur și simplu nu 
știm cum să ne investim energia în ceea ce intenționăm 
să creăm. Am auzit că nebunia înseamnă să faci lucrurile 


x Fragment extras din cartea Cum gândește omul, apărută, atât în for- 
mat tipărit cât și audio, la Ed. Act și Politon, București, 2015. (n.red.) 


** Din Pildele lui Solomon, 23:7, traducere după versiunea în limba en- 
gleză: For as he thinketh in his heart, so is he: Eat and drink, saith he to 
thee; but his heartis not with thee (Book of Proverbs 23, 7). În versiunile 
oficiale în limba română, acest verset s-a tradus prin: „Căci el îţi numă- 
ră bucăţile din gură. «Mănâncă și bea!», îţi va spune, dar inima lui nu e 
pentru tine.” (n.red.) 

așa cum le-ai făcut întotdeauna, dar să aștepți rezultate 
diferite. 


Să presupunem că ai un mod de gândire care a dus la 
o mulțime de eșecuri, cu toate problemele ce derivă din 
acest fel de a acționa. Aceste probleme ar putea implica 
o serie de relaţii ratate în care ajungi să te simți perma- 
nent o victimă. Sau pot fi rezultatul unui comportament 
dependent, care persistă, în ciuda faptului că ai schim- 
bat substanțele la care ai poftit de-a lungul anilor. Sau 
este posibil să funcționezi după un tipar ce te face să-ți 
risipești banii iar și iar, chiar dacă circumstanţele au va- 
riat de-a lungul anilor. Sau poate că ai avut boli cronice, 
una după alta, chiar dacă te-au supărat, rând pe rând, 
diferite părți ale corpului. S-ar putea chiar să fi zis: „Așa 
mi-a mers mie dintotdeauna.” 

În acest caz, investești energie în ceea ce nu crezi, 
concentrându-ți atenţia interioară asupra lucrurilor cu 
care te-ai obișnuit. Dar, așa cum știi din titlul acestei 
cărți, există o soluție spirituală pentru orice problemă. 
Începe procesul de a-ţi creşte frecvenţa vibraţiei şi de a 
lăsa în urmă energiile materiale mai lente și mai joase 
pe care le foloseai și le justificai spunând: „Așa am fost 
eu dintotdeauna." 


Ce anume te ține blocat și te face să-ți folosești energia 
interioară pentru a crea probleme pe care nu le dorești? 
Totul se reduce la doi factori, ambii putând fi schimbaţi 
aproape imediat, dacă te hotărăști să-ți îmbunătățești 
vibrațile energetice și să te apropii de lumea spiritului. 

Eu numesc acești doi factori „cea mai mare iluzie” și 
„cum să scapi de istoria personală”. 


Cea mai mare iluzie 


Suntem supuși multor iluzii în viața de zi cu zi. Cea mai 
mare dintre ele este cea care ne ține prinși în capacana 
de a ne investi energia în ceea ce a fost dintotdeauna. 
Această iluzie se caracterizează prin credinţa că: „Trecu- 
tul este motivul pentru care eu mai cred în acest mod de 
a face lucrurile” În unele din scrierile mele de început, 
m-am referit la siajul unei bărci care se deplasează rapid. 
Siajul este dâra pe care ea o lasă în urmă, atât și nimic 
mai mult, doar o dâră aflată în spatele bărcii. Nu trebuie 
să fii expert în fizică nucleară ca să înţelegi că nu siajul 
propulsează barca. Nici siajul vieţii tale n-o face. El este, 
pur și simplu, dâra lăsată în urmă. 

Cea mai mare iluzie este cea în care privești spre 
trecutul tău (siajul) și îți investești energia în ceea ce 
este acolo, chiar dacă ţi se pare vrednic de dispreț, 
pentru ca apoi să acționezi în baza acelor gânduri și să 
continui să produci tot mai mult din ceea ce a fost din- 
totdeauna. Pentru a transcende această iluzie, trebuie să 
vezi în primul rând de ce este o iluzie. Siajul nu poate 
propulsa barca. Siajul vieţii tale nu te propulsează pe 
tine astăzi. Dar energia momentului actual, pe care o 
investești în evenimente și acțiuni din trecutul tău, în 
timp ce cauţi explicaţii și scuze pentru problemele ce 
persistă, îți afectează viața. Aceasta, și numai aceasta, 
este sursa problemelor respective. La fel cum energia 

momentului actual este generată de motorul care face 
barca să înainteze. Dâra pe care ai lăsat-o în urmă nu-ţi 
poate propulsa viața astăzi, decât dacă te convingi sin- 
gur că așa stă situaţia, și tocmai de aceea spun eu că este 
cea mai mare iluzie. 


Cum să scapi de istoria personală 


Al doilea factor care ne face să producem la nesfârșit 
aceleași probleme nedorite este plăcerea de a ne com- 
place în dramele trecutului și de a ne folosi energia inte- 
rioară pentru a ne aminti nouă înșine (și oricui este 
dispus să ne asculte) tot ce a existat în poveștile noastre 
și a creat problemele pe care le trăim în prezent. Nimeni 
n-a spus-o mai bine decât Shakespeare, atunci când ne-a 
amintit: „Ce-a fost făcut rămâne bun făcut” 


Recent am fost abordat de o femeie într-o librărie, în 
timp ce dădeam autografe pe niște cărți pentru o expo- 
ziție la raft. Numele femeii era Erikka și se afla în vizită 
în America. Cu doi ani în urmă, Erikka mă auzise vor- 
bind la Amsterdam și mi-a spus cât de mult au însemnat 
pentru ea cuvintele mele și cât au ajutat-o într-o serie de 
probleme din viaţa ei. La un an după prezentarea mea din 
Amsterdam, cea mai mare bombă din viaţa ei a lovit-o din 
senin. Bărbatul cu care era căsătorită de douăzeci și 
cinci de ani i-a adus la cunoștință că nu o mai iubește, 
că vrea să divorţeze și că se va căsători cu secretara lui 
în vârstă de treizeci de ani. Erikka și soțul ei aveau îm- 
preună patru copii, iar el a ieșit rapid și definitiv din 
vieţile lor. 

Pentru Erikka a fost un șoc cumplit și a spus că anul 
următor s-a simţit de parcă s-ar fi prăbușit în Infernul lui 
Dante. A mers la psihoterapie, a început să ia antidepre- 
sive, nu putea să mănânce și să doarmă, a pierdut în 
greutate peste douăsprezece kilograme și, în general, nu 
mai putea funcționa. Ajunsă în pragul disperării, a luat 
pur și simplu avionul spre America, să mă caute, cu spe- 
ranța că măcar puțin din energia spirituală pozitivă pe 
care o simţise la seminarul meu în urmă cu doi ani o va 
ajuta acum să se smulgă din depresia și furia pe care i le 
provocaseră faptele fostului ei soț. 


Când m-a abordat în librărie, era plină de entuziasm, 
pentru că părea o coincidenţă să fiu acolo și să dau auto- 
grafe, în timp ce ea venise în America să vadă dacă mă 
poate găsi. M-a îmbrățișat plângând și m-a rugat să-i 
spun ceva care să redea vieţii ei senzația de pace și ar- 
monie. l-am cerut să scoată o foaie de hârtie și să scrie 
ceva ce profesorul lui Carlos Castaneda, nagual-ul' Don 
Juan Matus, îi spusese ce îţi trebuie ca să atingi cel mai 
înalt nivel al desăvârșirii. Erikka tremura și își nota cu- 
vintele învățătorului mistic pentru elevul său: „Într-o zi”, 
a spus el, „mi-am dat seama în sfârșit că nu mai am ne- 
voie de o istorie personală și am renunțat la ea așa cum 
renunți la băutură, iar acel lucru, și numai el, a făcut 
toată diferenţa”. 


Erikka a plecat cu speranţa că va găsi o soluţie spiri- 
tuală. Am încurajat-o să accepte că toți anii cu fostul soț, 


* Fiinţă umană care are puterea de a se transforma, fizic sau spiritual, 
într-un animal, cel mai adesea într-un jaguar sau o pumă. (n.tr.) 

furia ei pentru minciuna lui, toate acestea se aflau în lu- 
mea amorfă, informă a gândurilor sale, care alcătuiau 
istoria personală. De fapt, tot ce avea era acum, momen- 
tul prezent, singurul în care Dumnezeu există și poate 
exista. Acum. 


Renunţă la istoria ta personală, care nu e nimic mai 
mult decât energia joasă a gândurilor despre cum erau 
lucrurile pe care le porți cu tine și motivul pentru care 
azi ești supărat fiindcă nu mai sunt cum erau. Multe din- 
tre așa-zisele tale probleme sunt prezente astăzi fie pen- 
tru că ești în siaj și îl consideri responsabil pentru 
greutăţile tale, fie pentru că ești prins în istoria persona- 
lă și refuzi să renunțţi la ea. Să știi în inima ta că tot ce se 
află în siajul tău și în istoria ta personală a trebuit să se 
întâmple pentru ca tu să fii unde ești astăzi. Și care sunt 
dovezile mele pentru o asemenea afirmație? Toate lu- 
crurile s-au întâmplat, punct. În loc să le blestemi, bine- 
cuvântează-le și iubește-le și acceptă-le. 

Probabil că cel mai bun sfat pe care ţi-l pot da pentru 
a-ți oferi o soluţie spirituală la această tendință de a-ți 
investi energia în ceea ce a fost dintotdeauna vine de la 
lisus din Nazareth: „Nimeni care pune mâna pe plug și 
se uită îndărăt nu este potrivit pentru Împărăţia lui 
Dumnezeu.” (Luca, 9:62) Deci, asta este. Privește în 
urmă, și viaţa ta va fi un iad. Mai mult decât atât, amin- 
tește-ți iar și iar: „Dacă nu am o poveste, nu trebuie să 
mă ridic la înălțimea ei.” 

Să-ţi canalizezi energia către ceea ce vor alţii pentru tine. 
Nu duci lipsă de oameni care îți vor aduce la cunoștință 
cum se așteaptă ei să gândești, să simţi și să te porți. 
Și-acum, să presupunem că ești foarte nemulțumit de 
faptul că oamenii îți amintesc permanent care sunt aş- 
teptările lor pentru tine. Dacă ai reținut ce am scris în 
acest capitol, realizezi că, în ciuda nemulțumirii tale, vei 
continua să atragi în viaţa ta ceea ce vor alții pentru tine. 
S-ar putea ca asta să fie pentru tine o problemă conside- 
rabilă, dar, chiar și așa, tu tot vei atrage lucrurile la care 
te gândești, atâta vreme cât investești energie în ceea ce 
vor alții pentru tine. 


Antidotul pentru rezolvarea acestei așa-zise proble- 
me a supărării provocate de faptul că ceilalți îți spun ce 
ar trebui să fii este, bineînţeles, unul spiritual. Trebuie 
să înveți să-ți crești vibraţiile energetice din gama joasă 
a furiei, amărăciunii și ranchiunei, la gamele mai înalte 
ale bunătăţii, iubirii şi iertării. În momentul în care nu 
vei mai reacționa cu energie joasă, iluzia problemelor 
tale va dispărea. 


L-am văzut pe prietenul de optsprezece ani al uneia 
dintre fiicele noastre în timp ce vorbea la telefon cu 
mama lui. După ce a închis frustrat telefonul, a spus: „Mă 
enervează atât de rău, mereu îmi spune ce să gândesc și 
unde să mă duc și cum să fac lucrurile!” Era limpede că 
era supărat și plin de furie. l-am spus că are de ales între 
două variante. Putea să încerce să aibă în continuare 


dreptate sau putea să încerce să fie bun. 

Dacă insiști să ai dreptate, te vei certa, vei deveni 
frustrat, supărat, iar problemele cu mama ta vor persis- 
ta, i-am explicat. Dacă practici pur și simplu bunătatea, 
îți poți aminti că este vorba despre mama ta, ea întot- 
deauna a fost așa, probabil că tot așa va rămâne, dar tu îi 
vei trimite iubire în loc de supărare, atunci când își va 
începe rutina. O simplă afirmaţie plină de bunătate, cum 
ar fi: „Ai dreptate, mamă, mă voi gândi la asta”, și ai o 
soluţie spirituală la problema ta. 

Atunci când simți nevoia să ai dreptate, rămâi în 
lumea energiei joase. Atunci când practici bunătatea, 
aduci o esenţă spirituală în prezenţa iluziei unei proble- 
me și, surprinzător, aceasta din urmă dispare. 


Îmi amintesc că un profesor al meu, foarte evoluat 
din punct de vedere spiritual, mi-a spus: „Nu mai lua 
viața atât de personal!” Am fost șocat și am răspuns ceva 
de genul: „Ce vrei să spui prin asta? E viața mea, e foarte 
personală.” El făcea referire la ideea potrivit căreia noi 
nu suntem trupurile, personalitățile sau oricare dintre 
posesiunile noastre din lumea materială. Suntem ființe 
spirituale eterne, deghizate în taţi, soți, manageri, patroni 
și proprietari. Atunci când ne cunoaștem adevărata na- 
tură divină, încetăm să mai luăm totul personal, inclusiv 
propriile vieți. 

Cu toate că s-ar putea să nu fii pregătit pentru sfatul 
profesorului meu (nici eu nu sunt în cea mai mare parte 
a timpului), îţi recomand să nu mai iei personal părerile 
altora. Reamintește-ţi că nu vei investi energie în ceea ce 
vor ei pentru tine, dacă acest lucru se află în contradicţie 

cu ceea ce intenționezi tu să creezi pentru tine, cu condi- 
ţia ca energia investită să fie bunătate, înțelegere și 
iubire. 

Atunci când transmiţi iubire, compasiune și bunătate 
și le pui față-n față cu probleme ca supărarea, ranchiuna 
și amărăciunea, ele pur și simplu se dematerializează, ca 
întotdeauna. De ce? Pentru că erau, de la început, iluzii. 
Pentru că n-au existat niciodată, decât în mintea ta. Să nu-ți 
mai iei viața atât de personal este un sfat minunat, dar un 
alt mod de a-ți aminti să nu mai investești energie în ceea 
ce vor alții pentru tine este să nu mai iei atât de personal 
vieţile celor care ți se adresează. 


lată patru dintre cele mai obișnuite moduri în care 
se manifestă nebunia de a investi energie în lucruri în 
care nu crezi. Muncește în fiecare zi pentru a-ți aminti să 
oprești energia mentală atunci când ea se concentrează 
pe ceea ce nu-ți dorești, pe circumstanţele vieţii tale, pe 
ceea ce a fost dintotdeauna sau pe ceea ce vor alții pen- 
tru tine. Mută-te pe o frecvență mai înaltă, de energie 
spirituală, pentru a te concentra pe ceea ce îți dorești și 
pe circumstanţele pe care intenționezi să le creezi. 

Aminteşte-ţi, obţii ceea ce îți dorești cu adevărat şi 
ceea ce nu-ți dorești deloc. Alegerea îţi aparține. 

„În anumite clipe... întotdeauna fără de veste... devin fericit. Îi 
privesc pe străinii de lângă mine de parcă i-aș ști de-o via- 
tă... totul mă umple de iubire... S-ar putea să treacă o oră 
până când starea se duce, dar în ultima vreme par să înțeleg 
că intru în ea în momentul în care încetez să urăsc.” 

- WILLIAM BUTLER YEATS 


N 


n acest capitol vei citi despre trei câmpuri energetice 

și căile de a le păstra pure sau necontaminate. Primul 
câmp energetic este corpul tău energetic imediat, pe 
care eu îl mai numesc și eteric. 


Stând în picioare, întinde mâna înainte și notează 
mental cel mai îndepărtat punct până la care ajung de- 
getele tale. Acum imaginează-ţi brațul întinzându-se 
drept, deasupra capului, către un punct aflat deasupra 
corpului și apoi și în spate, și dedesubt. Ai acum 

imaginea unui câmp energetic care îți înconjoară tot 
timpul corpul. Eu numesc acest câmp corpul tău energe- 
tic rapid, care este inseparabil de corpul tău solid și vizi- 
bil, din energie de frecvență joasă. Folosindu-ţi imaginaţia, 
acordă acum un moment vizualizării acestui câmp de 
energie, ce-și are marginile sau graniţele de jur împreju- 
rul tău. 

Atunci când o altă persoană, în special un străin, îți 
încalcă graniţa și începe să-ți vorbească, te simţi imediat 
de parcă ai fi fost invadat. Instinctiv, te retragi pentru a 
crea un spațiu de siguranță. De ce? Deoarece corpul tău 
energetic simte forța invadatoare și te atenționează 
printr-o stare de disconfort ori de câte ori granițele ima- 
ginare sunt încălcate. Dacă cineva rămâne în câmpul 
corpului tău energetic o perioadă mai îndelungată de 
timp, începe să-ți afecteze întreaga ființă cu energia lui, 
trăgându-te în jos, dacă nu ești sincronizat cu el, sau 
ridicându-te, dacă rezonează la o vibraţie energetică 
mai înaltă decât a ta. 


Eu numesc al doilea câmp energetic câmpul energe- 
tic al mediului extins. Pentru a-ți face o idee, din punct de 
vedere fizic, despre acest câmp energetic, gândește-te 
la câmpul energetic care se extinde în casa ta, la locul de 
muncă, pe strada pe care locuiești, în familia și în comu- 
nitatea ta. Să știi că ești cufundat, oriunde te duci, în- 
tr-un câmp energetic ce se extinde nu doar până acolo 
unde ajunge brațul tău, ci până unde vezi cu ochii, auzi 
cu urechile și miroși cu nasul. Tiparul de vibraţie al aces- 
tui câmp energetic constituie câmpul energetic al 

mediului extins. Așadar, ești o siluetă energetică aflată 
într-un câmp mai extins de energie, amestecat cu un 
câmp energetic mai amplu, care este influențat de frec- 
vențele și câmpurile energetice ale altora și de toate ac- 
tivităţile din câmpul global de energie a mediului. Acest 
câmp în care corpul tău solid se plimbă, vorbește, doar- 
me, muncește și se recreează este influenţat de frecven- 
ţa energetică a oricui intră în el. 


Acum vreau să te gândești la un câmp energetic care 
trece dincolo chiar și de corpul tău și de mediul fizic în 
care te miști. Acest câmp energetic este atât de vast, în- 
cât nu poți să îi creezi nici măcar granițe imaginare. Pe 
acesta îl numesc câmpul energetic mental. Gândurile 
tale și ale celorlalţi interacționează în câmpul mental în 
aşa fel încât îţi cresc sau îţi scad frecvenţa vibraţiei. Îmi 
place foarte mult observaţia lui David Hawkins din Power 
over Force (Putere versus forță): „Fiecare gând, acțiune, 
decizie sau sentiment creează un vârtej în câmpurile 
energetice ale vieții care se leagă unele de altele și se 
contrabalansează.” 


Când gândurile și sentimentele celorlalți au efect 
asupra câmpului energetic mental, se va produce unul 
din două rezultate. Ori câmpul tău energetic va crește, 
așa cum se spune că se întâmpla atunci când Buddha 
sau lisus intrau într-un sat. Simpla lor prezenţă în sat ar 
fi ridicat conștiința celor din jur. Ori câmpul tău energe- 
tic va scădea și va deveni, prin urmare, contaminat. Felul 
în care gândesc ceilalți și în care își revarsă energia gân- 
durilor te poate influența. Și reversul este valabil, după 

cum arată Hawkins: „In acest univers interconectat, fieca- 
re îmbunătăţire pe care o facem în lumea noastră privată 
îmbunătățește lumea extinsă pentru toți ceilalți.” 


Dar nu numai oamenii îți influenţează câmpul ener- 
getic. Nivelul de zgomot, calitatea aerului și puritatea 
hranei, toate îţi ating și îţi afectează câmpurile energeti- 
ce. Lucrul de care s-ar putea să-nu îți dai seama este că 
tu joci un rol important în a-ţi păstra câmpurile energe- 
tice curate și necontaminate și că poţi avea un efect de 
curățire și purificare asupra câmpului energetic al celor 
din jurul tău. Din acest motiv îţi cer să faci un pact cu 
tine însuți, cu scopul de a deveni conștient de lucrurile 
pe care le lași să pătrundă în câmpurile tale energetice. 
Atunci când vei face asta, vei vedea cât de ușor poți fi 
tras în jos de energia de frecvență joasă. Să sperăm că te 
vei simți motivat să începi să pui în aplicare o nouă ma- 
nieră de abordare a lucrurilor, care îţi va purifica toate 
câmpurile energetice și va menține o stare de limpezi- 
me, fără tipare energetice care să-ți contamineze în vre- 
un fel viața. 


Cum să-ți purifici câmpurile energetice 

Câmpurile tale energetice invizibile sunt de natură elec- 
trică. Comunitatea științifică numește aceste câmpuri 
energetice, care înconjoară toate ființele vii, unde elec- 
tromagnetice invizibile. Aceste câmpuri energetice de- 
vin cuantificabile pe măsură ce noi inventăm aparate de 


măsurat mai sofisticate, controlate de computer. 

Corpul tău, alimentele pe care le mănânci, apa pe 
care o bei și tot ce există în univers au o schiță pentru 
matricea energetică originală. Câmpul electromagnetic 
al tuturor lucrurilor create de natură este pur și se află 
într-o stare de cooperare și iubire, în lipsa unui cuvânt 
mai potrivit, cu toate celelalte câmpuri energetice. După 
cum a spus Rumi: „lubirea este elixirul energizant al 
universului, cauza și efectul tuturor stărilor de armo- 
nie.” Un câmp energetic contaminat nu mai este echili- 
brat cu armonia sa electromagnetică originală creată de 
natură. Sau, după cum spun metafizicienii, Dumnezeu 
este iubire, iar unde nu este iubire, Dumnezeu nu poate 
exista. Într-un sens profund, să îţi păstrezi câmpul ener- 
getic pur și armonios reprezintă acordul tău de a rămâne 
într-un contact conștient cu Dumnezeu. 


De vreme ce Dumnezeu este iubire, iar cel ce rămâne 
în dragoste rămâne în Dumnezeu, și Dumnezeu rămâne 
în el, este obligatoriu să păstrezi în conștiința ta iubirea 
pe cea mai de sus treaptă, atunci când analizezi această 
idee de a-ți păstra câmpurile energetice necontaminate. 
Orice lucru ce pătrunde în câmpul energetic, pe care îl 
simți și care nu este iubire armonioasă, este un agent 
contaminator și te va ține blocat în lumea problemelor. 


Proiectul tău de curăţire a câmpului energetic cu- 
prinde cele trei categorii de câmpuri energetice pe care 
le-am enumerat mai sus. Nu pretind că aceste trei de- 
scrieri ale câmpurilor energetice pot fi verificate științi- 
fic. Dar așa înțeleg eu energiile și felul în care poți să le 
păstrezi necontaminate de frecvențele joase, care mie 

mi se pare că sunt caracterizate prin absenţa iubirii. Pri- 
mul câmp este cel personal sau cel eteric. 


Cum să-ți decontaminezi câmpul energetic 
eteric 


Reţine extensia de o lungime de braț a corpului tău ener- 
getic, extensie care există de jur împrejurul tău. Acest 
câmp de energie emite în afară și este influențat de doi 
factori. Un factor este relativa armonie dinăuntrul corpului 
tău, iar celălalt factor este ceea ce permiti să-ți influențe- 
ze corpul din exterior. Pentru o analiză a acestui prim 
factor trebuie să răspunzi la următoarele întrebări. 


Cum te porți cu acest corp care este organismul viu 
ce transmite unde de energie electromagnetică? Ce hra- 
nă folosești pentru a-l umple și pentru a-l schimba? Bei 
apă pură, necontaminată, în mod regulat, de-a lungul 
zilei? Ce toxine absorbi? Câtă odihnă liniştitoare îi dai? Îl 
păstrezi echilibrat folosind suplimente nutritive? Faci 
sport regulat? Ai respiraţia armonioasă și relaxată? Ai o 
stare emoțională calmă? Meditezi pentru a ajunge în le- 
gătură armonioasă cu Dumnezeu? Pe scurt, ești un prieten 
bun pentru corpul tău? 


Trebuie să-ți iubeşti corpul; el este casa ta și trebuie 
purificat de toate deșeurile. Corpul tău se află perma- 
nent în serviciul tău. Chiar și atunci când dormi, el lu- 
crează pentru tine, digerând, înlocuind celulele moarte, 
aducând oxigen proaspăt, transformând nutriențţii în 
sânge. Totul, pentru supraviețuirea ta. Corpul tău nu-ți 

este dușman. Nu trebuie să te eliberezi de corpul tău cu 
scopul de a obține îndrumare spirituală. lubirea și com- 
pasiunea sunt necesități absolute. Corpul tău este la fel 
de sacru precum sufletul. În lumea existenţei, totul este 
sacru; totul pulsează de bătaia inimii divinității. Atunci 
când îndepărtezi frecvențele divinității lăsând să intre 
energie neiubitoare, îți contaminezi câmpurile energetice 
ale corpului, aflate în imediata apropiere. 


S-au scris, fără exagerare, mii de cărți care te învață 
cum să te menții în formă. Cărți cu diete, ghiduri de me- 
ditație, volume de nutriție, manuale pentru tratamentul 
dependențţelor, toate concepute pentru a te ajuta să 
menții un echilibru pozitiv al energiei naturale care-i 
permite corpului tău să-ți creeze oasele, sângele, pielea 
și toate celelalte, din combustibilul pe care tu i-l intro- 
duci. Această mașinărie care funcționează perfect știe 
de ce este nevoie, unde este nevoie și cum să acorde 
prioritate acestor nevoi în momente de criză. Dacă cre- 
ierul are nevoie de oxigen, el poate să pună pe pauză 
restul corpului în timp ce aprovizionează cel mai impor- 
tant organ. Dacă ești rănit, corpul direcționează imediat 
globulele albe în zona vătămată. Este un mecanism mag- 
nific și misterios. Respectându-i nevoile, corpul tău și 
câmpul lui energetic sunt menținute la un nivel vibraţio- 
nal înalt. Acest lucru presupune să nu-l umpli de otră- 
vuri, să-i permiţi să devină letargic deoarece nu faci 
sport sau să-l hrănești cu un procent mai mare de ali- 
mente alcaline decât din cele acide. Acestea sunt căi 
evidente prin care îţi poți păstra energia corpului 

necontaminată. Tu controlezi prin intermediul gânduri- 
lor tale acest instrument misterios și minunat de com- 
plex care este casa ta. Fiica noastră Saje a experimentat 
acest lucru la vârsta de șapte ani. 


Timp de aproape trei ani, Saje a suferit de o boală de 
piele serioasă, la nivelul feței, numită veruci plane. Tra- 
tamentele medicale păreau că nu fac decât să ajute la 
creșterea negilor care o desfigurau, până când aceștia au 
ajuns să acopere o mare parte a feței sale frumoase. Saje 
s-a vindecat singură de negi în doar câteva zile, după ce 
a ascultat o lecție spirituală de la un prieten de-al meu, 
Kenny Malott, care e medic dermatolog în Maui. Când 
Saje a primit la școală o temă scrisă, despre depășirea 
obstacolelor, ea a scris despre negi. lată ce s-a întâmplat, 
în cuvintele și grafia lui Saje. 

Temă pentru acasă 
DEPAȘIREA OPSTACOLELOR 
UMFLATURILE MELE 


Acum aproape 5 ani mi-au apărut niște bubiţe când eram într-o 
piscină încălzită în Maui, Hawie. Bubele astea mi-au rămae pe 
faţă încă vreo 2 ani, până într-o vară, în Maui, când părinții mei 
m-au due la un dermatolog gi el mi-a spus că aș putea să iau o 
loțiune de curățare gi să mă <păl pe față, dar a mai zie și că la 
început o să mi se înroșeaecă fața, așa că eu l-am întrebat ce 
altă opțiune mai am și el a spus că aș putea să vorbesc cu ele. 
Și prima mea reacție a fost să râd, dar după aia m-am făcut 
mai serioasă și am zis: cum adică? El a explicat că oamenii i-au 
spus că ei au vorbit cu umflăturile lor. Aga că am zis că o să în- 
cerc gi eu, așa Că, în seara aceea, când am ajuns acasă după ce 
fusesem la surfing gi alte chestii, am făcut un dug și, când m-am 
băgat în pat, am vorbit cu umflăturile mele și am continuat încă 
3 zile, până când, într-o zi, eu gi fratele meu ne jucam Nintendo 
gi mi-am simțit fața și am zis: O, Doamne! și am alergat în ca- 
mera părinţilor și am zis: mi-au dispărut umflăturile, au dispărut! 
şi mama nu părea să mă creadă, așa că i-am zis: uitete, pune 
mâna! și ea a zie că au dispărut și tata a zis: ia să văd și eu, așa 
că m-am dus la el și chiar dispăruseră. Așa că el m-a întrebat: ce 
le-ai spus guguloaielor? gi eu am zie că e secret și mă întreabă 
mereu ce le-am spus și eu tot zic că e secret 


Și de aici înainte tot secret e 
Dacă tu crezi în tine, poți să faci ce vrei tu 

Nici până în ziua de azi, Saje nu a vrut să dezvăluie 
ce a spus. Dar eu știu că, în mintea ei dragă de copil, le-a 
adus acelor umflături o prezență spirituală și și-a ridicat 
câmpul energetic suficient încât să îndepărteze iluzia 
bolii. Concluzia ei este atât de intensă: „Dacă tu crezi în 
tine, poţi să faci ce vrei tu.” 


Al doilea factor care îţi influențează câmpul energetic 
apropiat îl reprezintă lucrurile cărora le permiti să-ţi in- 
fluențeze corpul din exterior. Ce fel de oameni îngădui în 
spaţiul tău apropiat? Atunci când le permiți oamenilor 
toxici să intre în câmpul energetic eteric, vei vedea că 
starea ta de bine se diminuează. Tot așa ca atunci când îi 
dai voie cuiva răcit să-ți strănute în față și crește riscul 
de a te îmbolnăvi, trebuie să ai grijă cu ce persoane alegi 
să te asociezi, pentru a evita să-ți contaminezi energia 
vieţii. Eu m-am străduit să învăţ această lecție în urmă 
cu mulți ani, în următoarea situaţie. 


Cu ani în urmă, eram gata să renunţ pentru totdeau- 
na la alcool. Dar, înainte de a face asta, le-am dat voie 
unor petrecăreţi să pătrundă în spațiul vieții mele. Îmi 
uitam astfel hotărârea și mă întorceam pe făgașul de- 
pendențţei. Atunci când am fost cu adevărat pregătit să-mi 
pun în ordine comportamentul, dar și câmpul energetic, 
m-am îndepărtat de influenţele contagioase ale acelui 
mediu distructiv. Corpul meu trebuia să-și ia adio de la 
influenţele contaminării. Mi-am schimbat numărul de 
telefon, m-am mutat - și nu exagerez! — din cartier și 
m-am ținut departe de oricine folosea substanţe care 
dau dependență. Atunci când m-am abținut să mai intru 

în acel tip de câmp energetic, corpul meu n-a mai fost 
supus la acel tip de poluare. 

Trebuie să-ți iei rămas-bun, deşi cu iubire necondiţio- 
nată, de la oricine îți poluează spațiul vieţii cu o energie 
de frecvență joasă. Sau trebuie să fii pregătit să stăvilești 
intrarea nedorită a oamenilor cu o energie mai joasă, 
recunoscând-o în primul rând și apoi neutralizând-o, 
prin emiterea de energie superioară. Problema în încer- 
carea de a fi în permanenţă un agent neutralizant constă 
în faptul că efortul necesar te epuizează, de cele mai 
multe ori, iar nivelul de oboseală la care ajungi te face 
sensibil la energiile inferioare. 


Este o strategie importantă să îți păstrezi curat 
câmpul energetic al corpului, fiind consecvent în anga- 
jamentul de a sta departe de cei care îţi aduc lucruri 
negative în viață. E valabil pentru orice fel de lucru ne- 
gativ sau energie joasă care îţi invadează în mod regulat 
spaţiul corpului. 

Dacă cineva îţi aduce anxietate, rușine, depresie, 
frică, lamentări, tânguieli, apatie, stres, grijă, furie, vino- 
văție sau orice element din mulțimea de tipare de ener- 
gie mai joasă, te invită să te alături nefericirii lor și îţi 
încarcă viaţa cu problemele cu care ei trăiesc în fiecare 
zi. Devino conștient de natura câmpurilor energetice 
care îți influențează granițele corpului energetic și hotă- 
răște-te să te retragi din orice fel de mediu toxic care îţi 
amenință puritatea spaţiului vital. Atunci când simți că 
este încălcat, ia măsuri imediate, recunoscând în primul 
rând ceea ce se întâmplă și trecând apoi la contraatac. 

Urmărește-ți respirația, având grijă să inspiri încet și 
prelung oxigenul. Transmite apoi gânduri conștiente de 
bunătate și iubire. Retrage-te fără conflict din fața forțe- 
lor energetice invadatoare. 


Am constatat că această strategie funcționează de 
minune ori de câte ori copiii mei fac eforturi să mă tragă 
în jos cu certuri zgomotoase și încearcă să mă convingă 
de ceva în mod irațional. După ce ascult și răspund poli- 
ticos, replicile lor fiind frecvențele joase ale cicălelilor și 
ţipetelor, observ ce se întâmplă cu mine. Îmi urmăresc 
respirația, îmi reamintesc să nu-mi las câmpul energetic 
să se contamineze și mă hotărăsc să mă retrag din scena 
de față. Acest lucru mi se pare folositor și atunci când 
sunt în preajma unor persoane care vorbesc tare şi gro- 
solan din cauza consumului excesiv de alcool. Regula 
mea este să mă retrag politicos, cât mai repede, în loc să 
rămân și să simt cum decad în acele câmpuri energetice 
mai joase. 


Cei pe care-i primești în mod regulat ca vizitatori în 
câmpul energetic al corpului tău trebuie să vină cu iubi- 
re, pace și cu energii spirituale mai înalte. Altfel, făgădu- 
iește-ți să pui în aplicare strategia ta tăcută de a te 
retrage cât mai repede posibil de sub influența acestor 
energii epuizante. Din acest motiv, cei care au atins nive- 
luri de conștiință spirituală au un grup restrâns de prie- 
teni pe care și i-au ales. Ei își preţuiesc intimitatea și se 
păzesc de forțele prădătoare ale oamenilor cu energie 
mai joasă. În plus, ei preţuiesc liniştea și un mediu pur, 

162 


EXISTĂ O SOLUȚIE SPIRITUALĂ PENTRU ORICE PROBLEMĂ 


îndepărtându-se de oamenii gălăgioși, de zgomotele pu- 
ternice, de intruziunile nocive și de mediile toxice. 

Și-acum, să trecem la decontaminarea celui de-al 
doilea câmp energetic. 


Cum să-ți decontaminezi câmpul energetic 
al mediului extins 


Citind secțiunea care urmează, ține minte acest sfat al 
Maicii Tereza din Calcutta: „Vezi tu, la o analiză finală, 
totul este între tine și Dumnezeu; în orice caz, n-a fost 
niciodată nimic între tine și ei.” Acest lucru mi se pare 
foarte folositor atunci când lucrez pentru a-mi păstra 
curate câmpurile energetice. Rezolvarea conflictelor, 
soluționarea problemelor sau eliminarea agenţilor con- 
taminatori din câmpurile energetice extinse ale vieţii 
tale nu reprezintă ceva care se petrece între tine și cei cu 
care ești în conflict; ci este ceva între tine și Dumnezeu. 
Acest lucru presupune căutarea unei energii spirituale 
mai înalte și emiterea ei atunci când întâlnești energie 
mai joasă, care te slăbește. Exact asta s-a întâmplat în 
următoarea situaţie. 


Un prieten cu copii adolescenţi mi-a povestit despre 
încercarea de a o scoate la capăt într-un conflict îngrijo- 
rător cu una dintre fiicele sale. Stătea în oraș toată noap- 
tea, în compania unor persoane cu un caracter îndoielnic 
și sub influența drogurilor și alcoolului. Mi-a povestit 
cum câmpul energetic al căminului lor era contaminat 
în mod regulat. El și soţia lui petreceau ore întregi 

discutând despre cum ar fi mai bine să procedeze, iar 
ceilalți copii sufereau atunci când apăreau certurile. În 
acest mediu fizic al energiei joase, lipsa de respect, ră- 
bufnirile de furie, consumul de alcool și droguri, îngrijo- 
rarea și tristețea contaminau întreaga familie. Apoi, mi-a 
spus el, a venit un moment în care și-a dat seama că 
acest lucru era între el şi Dumnezeu. În toiul unei con- 
fruntări în care fiica sa era în mod evident tulburată și 
totodată rușinată pentru că stătuse în oraș până târziu, 
ea și-a oprit deodată răbufnirea de furie și a zis: „Ai pu- 
tea să mă iei în brațe?” 

Tatăl a îmbrăţișat-o imediat, și atunci relaţia cu ea și 
comportamentul ei s-au mutat în frecvențele mai înalte 
ale spiritului. El mi-a spus că și-a dat seama în acel mo- 
ment că nu e vorba numai despre el și fiica lui; totul era 
între el și Dumnezeu. Putea să ofere iubire în ciuda furi- 
ei și a lipsei de respect? Putea să fie iubitor cu cineva 
care îl sfida? Exista un loc în interiorul lui în care energi- 
ile mai înalte ale iubirii și compasiunii puteau ajunge, 
chiar și atunci când simţea efectele contaminării cu vi- 
brațiile mai joase /mai lente? „Nu era vorba despre mine 
și fiica mea”, mi-a spus el, „totul era între mine și Dum- 
nezeu”. Aceasta este cea mai importantă lecţie pe care o 
poți învăţa pentru a-ți păstra necontaminat câmpul 
energetic al mediului extins. 


Câmpul energetic al mediului tău extins cuprinde 
întreaga gamă de locuri în care te afli zilnic, casa ta, 
cartierul, serviciul, locurile de divertisment, chiar și lo- 
curile pe unde mergi, alergi și treci cu mașina. Privește 

în jurul tău în fiecare clipă și recunoaște că tot ce vezi în 
mediul tău mai larg reprezintă o componentă a câmpului 
tău energetic. Așadar, cum poți tu, o singură persoană, 
să faci ceva pentru a menține un câmp energetic în care 
orice fel de contaminare este redusă la minimum sau 
chiar eliminată cu totul? Întoarce-te la capitolul doi şi 
recapitulează constatările lui Patanjali despre conștiin- 
ţa spirituală. Când ești consecvent în a te abţine de la 
falsitate și de la gândul de a le face rău altora, influențezi 
orice ființă vie și întregul tipar energetic din jurul tău. 

Prietenul meu Deepak Chopra descrie această influ- 
ență într-o serie de înregistrări pe care le-am realizat 
împreună recent, numite Creating Your World the Way 
You Really Want It to Be (Să-ţi creezi lumea așa cum ai 
vrea să fie). Deepak povestește despre un experiment în 
care câteva mii de oameni s-au adunat pentru a medita 
în grup. Fiecărei persoane din grupul de meditaţie i-a 
fost măsurat nivelul de serotonină înainte de sesiunea 
îndelungată de meditaţie. Serotonina este un neuro- 
transmiţător din creier. Prezenţa ei în cantități ridicate 
indică o stare de calm. Cu cât nivelul de serotonină este 
mai mare, cu atât ești mai liniștit. După câteva ore de 
meditaţie intensă în grup, serotonina a fost măsurată 
din nou și a rezultat că exista o creștere semnificativă a 
nivelurilor de serotonină ale tuturor participanţilor. 
După cum era previzibil, participanţii la grupul de medi- 
tație prelungită erau mai liniștiți și mai calmi, așa cum 
au arătat măsurătorile nivelului de serotonină. 

A doua parte a acestui experiment presupunea mă- 
surarea nivelurilor de serotonină ale oamenilor din ime- 
diata vecinătate a marelui grup de meditaţie, care nu 
meditau. Nivelurile lor de serotonină au fost măsurate și 
înainte de sesiune îndelungată de meditaţie... și imediat 
după meditaţia întregului grup de câteva mii de oameni. 
S-a descoperit că nivelurile de serotonină erau semnifi- 
cativ crescute, pur și simplu pentru că în imediata veci- 
nătate era prezent un grup mare de oameni care emiteau 
o energie a liniștii. Dacă stai să te gândești, implicaţiile 
acestui fel de cercetare științifică sunt uluitoare. Imagi- 
nează-ţi, atunci când devii mai liniștit și transmiţi în tă- 
cere acest gen de seninătate, influenţezi pe toată lumea 
din mediul tău fizic. 


În câteva ocazii, am avut plăcerea de a mă afla în 
prezenţa celor care fac asta. Eu îi consider pe acești oa- 
meni maeștri divini. Într-un sătuc din Germania, am stat 
cu alte 199 de persoane în prezența Mamei Meera, un 
suflet luminat, care și-a dedicat viața răspândirii păcii și 
iubirii printre adepții din lumea întreagă. Când mi-a ți- 
nut capul în palme și m-a privit în ochi, m-am simțit de 
parcă m-aș fi aflat în prezența lui Dumnezeu în formă 
umană, lipsită de orice ego. N-am mai avut niciodată o 
asemenea senzație de fericire doar aflându-mă în ace- 
eași încăpere cu cineva. Atunci când Mama Meera a in- 
trat în mica încăpere în care două sute de oameni se 
înghesuiau pentru un darshan de trei ore, atmosfera din 


* Oportunitatea de a vedea o persoană sfântă sau imaginea unei zeități, 
în religia hinduistă. (n.tr.) 

întreaga sală s-a ridicat la un nivel mai înalt de iubire și 
fericire, datorită prezenţei sale. 

Golit de ego și afiliat principiilor spirituale ale iubi- 
rii, bunătăţii, renunţării, păcii, unităţii, iertării, bucuriei 
și recunoștinţei, te vei apropia din ce în ce mai mult de 
Dumnezeu. Când începi să răspândești calități spirituale, 
vei influența câmpul energetic al mediului tău apropiat 
mai mult decât ţi-ai putea da seama. În plus, îţi vei păs- 
tra propriul câmp energetic mai puțin contaminat și vei 
preveni apariția conflictelor și problemelor, doar prin 
conștiința ta spirituală ridicată. Într-adevăr, trebuie să 
ţii minte, în primul rând, că niciodată nu e nimic între 
tine și ei; e între tine și Dumnezeu. 

Lumea fascinantă a energiei invizibile devine tot 
mai ușor de confirmat din punct de vedere științific. Noi 
numim particulele de energie invizibilă feromoni și ob- 
servăm că, în natură, până și copacii emit aceste secreții 
ce nu pot fi văzute cu ochiul liber. De exemplu, atunci 
când boala olandeză a ulmului atacă un ulm într-o anu- 
mită zonă, el trimite un semnal de avertizare, prin inter- 
mediul feromonilor, către toți copacii din vecinătate. 
Apoi, aceștia emană mecanisme de apărare create pen- 
tru a lupta cu germenii invadatori ai bolii olandeze a 
ulmului. 


În mod similar, animalele și oamenii au feromoni de 
energie invizibilă care sunt emanați în momente de frică 
sau, dimpotrivă, de iubire. Studii bine documentate arată 
că animalele care intră într-o cameră în care alte anima- 
le au fost sacrificate manifestă reacții specifice de 

neliniște și frică. La fel, atunci când oamenii se află în- 
tr-o încăpere în care s-au practicat torturi, simt energia 
plină de durere și cruzime. Feromonii de frică există în 
atmosferă și influențează câmpul energetic al mediului, 
astfel încât acesta afectează pe oricine pătrunde în acel 
spaţiu. Şi contrariul este adevărat. În locurile în care 
sunt folosite conștiința spirituală și iubirea necondițio- 
nată, feromonii bunăvoinţei, frumuseţii și sensibilităţii 
sunt emanați și rămân în mediu. 

Am simţit feromonii când am fost în locuri în care 
ambele extreme erau un obicei și, evident, am simţit in- 
fluenţa lor asupra stării mele de bine. lată patru exem- 
ple din experiența mea de viață, două din câmpurile de 
energie joasă ale fricii și două din câmpurile opuse, de 
energie înaltă, ale iubirii. Citindu-le pe toate patru, rea- 
mintește-ți de puterea de a contamina și de a ilumina 
câmpurile energetice în care tu muncești și te recreezi 
în fiecare zi. Doar pentru că nu poţi vedea feromonii, nu 
înseamnă că ei nu există. 


Mediul fricii 


Amsterdam, Olanda Am vizitat, în trei ocazii diferite, 
casa în care Anne Frank a trăit cu frica de a fi capturată 
de naziști în timpul celui de-al Doilea Război Mondial. 
Această casă, inclusiv mansarda în care Anne s-a ascuns 
cu familia ei timp de câțiva ani și și-a consemnat gându- 
rile în jurnalele ei, este acum un muzeu vizitat de mii de 
persoane în fiecare an. Scopul muzeului este, în același 
timp, să aducă un omagiu spiritului Annei Frank și să 

amintească de ororile Holocaustului. De fiecare dată 
când am vizitat și m-am plimbat în jurul acestei case 
aflate pe malul unui canal, am fost impresionat de senti- 
mentul de tristețe ce pare să o bântuie. Acel sentiment 
rămâne în feromonii de frică ai familiei Frank și ai celor 
care și-au riscat viețile pentru a-i apăra de ochii ca de 
vultur ai ocupanților nazişti. În plus, toţi cei care vizitea- 
ză locul par să emane și ei feromoni de energie tristă. 


La ultima mea vizită n-am mai putut suporta câmpul 
energetic din această casă. Mi-a venit foarte greu să res- 
pir, simțeam că mă sufoc și îmi era greață. Vorbind cu 
alte persoane care părăseau casa Annei Frank, mi-au 
povestit la rândul lor despre experiențe asemănătoare, 
în care au simțit energia joasă a tristeții și efectiv s-au 
simţit rău fizic. 


Insula Robben, Cape Town, Africa de Sud Când am văzut 
insula Robben din vârful muntelui Table din Cape Town, 
am simțit imediat un impuls puternic de-a o vizita, cu 
toate că, în acel moment, nu realizam ce reprezenta in- 
sula și nici nu știam istoria ei. Când mi s-a spus că acolo 
și-a petrecut Nelson Mandela șaptesprezece din cei do- 
uăzeci și șapte de ani de detenție, am știut că trebuie 
neapărat să o văd. Am făcut rezervări ca să o vizitez 
chiar a doua zi, care s-a dovedit a fi a zecea aniversare a 
eliberării lui Mandela, din 1990. Soţia mea a ales să nu 
facă excursia de o jumătate de zi, așa că m-am îmbarcat 
pe vas cu prietenul meu Dimitri, care trăiește în Africa 
de Sud, și cu fiul său de unsprezece ani, Simeon. 

Numai deținuții politici de culoare erau închiși pe 
insula Robben, din cauza sistemului de apartheid și a 
secesiunii rasiale din Africa de Sud. La acea vreme, 
sud-africanii de culoare ajungeau deținuți politici chiar 
și numai pentru că participau la vreo întâlnire la care 
erau formulate planuri de răsturnare a sistemului de 
apartheid. Prin urmare, insula Robben era un loc în care 
oameni nevinovaţi erau forțați să muncească zi lumină, 
la cariera de calcar. În zilele noastre, turiștii o vizitează 
și sunt însoțiți în turul insulei de foști deținuți de pe in- 
sula Robben. 

Vizitând închisoarea, împreună cu Dimitri și Simeon, 
am văzut celula în care Nelson Mandela a trăit în izolare 
și tăcere forțată. Eu simt că acest om reprezintă exem- 
plul cel mai înalt a ceea ce cartea de față este concepută 
să te înveţe: că există o soluţie spirituală pentru orice 
problemă. Întemniţarea l-a obligat pe Nelson Mandela la 
tăcere și astfel, retrăgându-se în sine, a putut să intre în 
contact conștient cu Dumnezeu. Tăcerea, asemenea lui 
Dumnezeu, este indivizibilă. 


Când Nelson Mandela a ieșit din închisoare, în 1990, 
avea în inima sa iertarea şi reconcilierea. Eu cred că 
energia lui spirituală a transformat Africa de Sud, a dis- 
trus apartheidul și l-a făcut pe Mandela să fie ales preșe- 
dinte în mod democratic. Acest lucru s-a înfăptuit cu 
relativ puţină violenţă, în contrast cu războiul disperat 
ce fusese planificat pentru eliminarea politicilor 
rasiale. 

De-a lungul vizitei noastre pe insulă, am simţit sufe- 
rinţa din locurile în care s-au aplicat nedreptatea, tortu- 
ra și înfricoșarea. Când am plecat de pe insulă, tânărul 
Simeon s-a întors spre mine și, fără altă introducere sau 
conversație, a spus: „Nu m-am simțit bine acolo. Ai băgat 
şi tu de seamă?” Într-adevăr, acest băiat mi-a confirmat 
ce simțisem toată dimineața. Un câmp energetic al fricii 
este creat acolo unde nedreptatea e în floare, iar Simeon 
a rostit ceea ce am simţit amândoi. 


Mediul iubirii 

Assisi, Italia Într-un sătuc, nu departe de Florenţa, în 
secolul al XIII-lea a fost întemnițat un soldat. Fiul unui 
negustor bogat, acest tânăr soldat a fost „pierdut” mare 
parte din viaţa lui, până când, brusc, a avut o viziune ce-l 
îndemna să-L slujească necondiţionat pe Dumnezeu. 
A renunțat la toate posesiunile materiale și a propovă- 
duit, până la sfârșitul vieţii, mesajul lui lisus din Nazaret. 
El a fost omul care avea să fie cunoscut drept Sfântul 
Francisc din Assisi. 


Sfântul Francisc, care a purtat rănile lui lisus (stigma- 
tele), a practicat sfatul lui Patanjali despre care am scris 
în capitolul doi, acela de a se abține cu consecvență de la 
falsitate și de la gânduri nocive, îndreptate împotriva 
altora. E renumit pentru faptul că i-a ajutat pe mulţi, 
prin simpla lui prezență. Animalele sălbatice și păsările 
se îmblânzeau și se domesticeau lângă el, lingându-i su- 
puse degetele și zburând în palmele sale. 

Pentru mine și soția mea, Assisi a fost un loc de pele- 
rinaj. Am fost în Orașul de Jos să vizităm micuța capelă 
în care Sfântul Francisc se ruga în fiecare zi. Capela este 
încă în picioare, în exact aceeași stare ca atunci. O îm- 
prejmuiește o construcție spațioasă, cu ferestre cu vitra- 
lii splendide, și o boltă pictată. Mii de oameni roiesc în 
această structură exterioară, cu toții veniţi în Assisi pen- 
tru a se ruga și a aduce un omagiu sfântului din secolul 
al XIII-lea. Vizitatori din întreaga lume vin și pleacă în 
fiecare zi, în semn de omagiu solemn, grav și iubitor 
pentru această ființă divină. 

Eu și soția mea am fost conduși în micuța capelă cea 
fost odinioară casa de meditație spirituală a Sfântului 
Francisc din Assisi. Ne-am așezat amândoi pentru a me- 
dita în locul sacru și am simţit imediat feromonii fericirii 
și ai iubirii necondiționate cum intră în câmpurile noas- 
tre energetice. Lacrimile noastre de bucurie și fericire 
au fost răspunsul la aceste minunate sentimente. De 
fapt, ne-am întors și a doua oară să o vizităm, pentru a 
ne confirma cât de intensă fusese experiența și pentru a 
fi siguri că în acea capelă n-au lucrat numai așteptările 
noastre. Încăperea radia de iubire necondiționată. Plu- 
tea în aer, ca să zic așa. Această capelă mică, în interiorul 
camerei exterioare ce o înconjura, părea o metaforă 
pentru noi înșine. Corpul nostru este camera exterioară 
protectoare. Dar, în adâncul camerei, se află un loc al 
armoniei perfecte și al păcii, un loc ce trebuie vizitat 
adesea pentru a simți toată strălucirea ce sălășluiește 
acolo. 

Aici, în Assisi de Jos, este un loc în care Sfântul Francisc 
a intrat în contact conștient cu Dumnezeu și un loc în 
care au venit milioane de oameni, plini de iubire și recu- 
noștință, ca să se plimbe și să se cufunde în aura lăsată 
de câmpul lui energetic. Acest tip de energie lasă o urmă. 
Chiar dacă invizibilă, ea rămâne acolo; cu siguranţă, 
poate fi simțită și trăită. Energia radiantă și iubitoare 
umple cu bucurie câmpul energetic al tuturor celor care 
intră în acel câmp. Eu simt prezenţa Sfântului Francisc 
din Assisi alături de mine în timp ce scriu această carte 
și am recunoscut-o încă de la primele pagini. 


Machu Picchu, Peru Spaniolii au trecut prin America de 
Sud provocând propria versiune a Holocaustului, tot așa 
cum alți jefuitori europeni i-au decimat pe amerindienii 
care trăiseră în America de Nord timp de mii de ani, îna- 
inte de apariția invadatorilor. Niciunul din cei care-au 
ajuns în bătaia puștii conchistadorilor nu a fost cruțat. 
Milioane de oameni au fost măcelăriți. Conștiinţa urii și 
a intoleranţei a străbătut ambele continente. Istoria 
acestor locuri, ce s-a scris în fiecare sat, reprezintă po- 
vestea cruzimii omului față de om. 


Conchistadorii spanioli nu s-au dat înapoi de la ni- 
mic și au răspândit teroarea, omorându-i sistematic pe 
băștinași. Cei care nu au fost uciși de săgeți și gloanţe au 
fost infectați cu boli pe care invadatorii le-au adus cu ei. 
Au pătruns aproape în fiecare sat, cu câte o excepţie pe 
ici, pe colo. Machu Picchu este o asemenea excepție. Le-a 
scăpat cu totul musafirilor nepoftiţi. Acest loc, construit 

ca altar sacru în urmă cu mii de ani de către băștinași, 
este așezat în vârful unui munte îndepărtat din Anzi. A 
rămas nedescoperit de occidentali până în 1911. 


În timp ce ne apropiam de Machu Picchu, mai întâi 
cu avionul, apoi cu trenul, apoi cu autobuzul și în cele 
din urmă pe jos, ne-am pus întrebările legate de acest 
loc pe care toată lumea și le pune. Cum au construit așa 
ceva în urmă cu mii de ani? Cum au transportat milioane 
de pietre uriașe pe o cărare atât de periculoasă, fără ma- 
carale, elicoptere și utilaje pentru terasamente? Cine a 
cărat pietrele până în vârful muntelui îndepărtat și le-a 
aşezat sub formă de terase? Cum au construit această 
ofrandă ca să venereze, divin, natura, cu mii de ani în 
urmă, când roata abia fusese descoperită? Cum a fost 
posibil ca ura care străbătea provincia să ocolească Ma- 
chu Picchu? Cum a fost posibil să rămână un loc sacru 
izolat? 


Soţia mea și patru dintre copiii noștri au petrecut 
câteva zile plimbându-se, meditând, privind în jur și res- 
pirând energia acestui loc magnific. Zilele petrecute la 
Machu Picchu mi-au oferit unele dintre cele mai fericite 
sentimente, de continuă stare de bine, din toată viața 
mea. Am meditat în sanctuarul de pe munte și m-am 
simțit înconjurat de prezenţa lui Dumnezeu. Când le-am 
ținut o prelegere celor șaptezeci sau optzeci de oameni 
care ne însoțeau, cuvintele nu păreau să vină din mine. 
Eu eram doar un vehicul pentru energia fluidă, ce părea 
să ajungă la public din altă parte. Îi tot spuneam soţiei 
mele că n-am mai avut în viaţa mea o asemenea stare de 

bine. Feromonii energiei iubitoare, nealterați de energiile 
joase ale intoleranţei și urii, erau clar prezenți în acest 
loc magnific ce a rămas nevătămat de-a lungul secolelor. 
Energiile inferioare, care au infectat teritoriile înconju- 
rătoare și au creat câmpuri ale durerii, pot fi eradicate 
doar printr-o infuzie proaspătă de iubire sau printr-o 
soluţie spirituală la o problemă colectivă foarte mare. 

lată patru exemple dintre multele pe care le-aș fi 
putut expune aici, în această secțiune. Vizitele mele la 
Dachau, lângă München, la Gettysburg, în Pennsylvania, 
la Alcatraz, în San Francisco, mi-au provocat sentimente 
asemănătoare, de climat cu energie joasă sau de suferin- 
tă. În mod similar, intrarea în câmpurile energetice ale 
Marilor Piramide, ale dealurilor sacre din Sedona, în 
Arizona, şi ale sanctuarelor sacre din Bali mi-a trezit 
sentimentul că mă aflu într-un câmp energetic superior. 
Important nu este să-ți dau o listă nesfârșită de exemple, 
ci să te încurajez să devii conștient de faptul că energia 
este ceva ce radiază în exterior și îi influențează, peste 
epoci, pe toţi cei care intră în acea zonă. Ai puterea de a 
alege să îți faci mediul câmpului energetic fericit, trans- 
mițând acest fel de conștiință, sau să-ți influenţezi me- 
diul în mod catastrofal. 

Atunci când simţi că mediul tău familial, social și de 
lucru este otrăvit, într-un fel sau altul, de negativitate și 
de energia încetinită a celorlalți, poți face ceva în aceas- 
tă privință. Apelez din nou la Maica Tereza ca să-ţi ofere 
o cale de a îmbunătăți câmpurile de mediu negativ. Ur- 
mătoarea secțiune reprezintă o schiță pentru un câmp 

energetic al mediului extins lipsit în permanenţă de 
contaminări. Cei opt pași sunt oferiţi de Maica Tereza 
din Calcutta, fiind urmaţi de comentariile mele, pentru 
fiecare dintre sugestiile ei. 


Un plan în opt pași pentru decontaminare 


Oamenii sunt adesea iraționali, absurzi și egocentrici. 
Oricum, iartă-i. lertarea din inima ta funcţionează ca un 
agent de purificare pentru câmpul tău energetic. Când 
observi comportamentul de energie joasă al altora, în 
loc să-i permiţi să-ți influențeze și să-ți infecteze mediul 
apropiat, trimite-le o binecuvântare tăcută și refuză să 
te lași atras în energia lor joasă. Când îi ierti, alegi să nu 
fii influențat într-o manieră negativă. 


Dacă vei fi bun, oamenii s-ar putea să te acuze că ai avea 
motive egoiste, ascunse. Oricum, fii bun. Câmpul tău ener- 
getic este protejat de contaminări prin intermediul bu- 
nătăţii. În momentul în care eşti independent de 
acuzațiile celorlalţi, nu poți fi supărat sau atins de lucru- 
rile de care ei te acuză. Fii bun pentru că așa ești tu, nu 
ca să obţii reacţiile pe care le aștepți din partea celor- 
lalți. Bunătatea care vine din inima ta va fi suficientă 
pentru a te păzi să nu fii târât în jos, într-un câmp ener- 
getic infectat de acuzaţii false. 


Dacă vei avea succes, vei câștiga câtiva prieteni falși și 
câțiva dușmani adevăraţi. Oricum, să ai succes. Lumea e 

plină de oameni care caută ocazii să se simtă ofensați. 
Succesul tău, în orice ai face, este suficient ca să declan- 
şeze o asemenea reacție în ceilalți. Păstrează-ţi imaculat 
câmpul energetic, concentrându-te pe ceea ce știi că e 
scopul tău divin și, dacă procedezi astfel, universul te va 
ajuta și te va susține cu ceea ce se numește succes. Cei- 
lalți vor fi ofensaţi, dar, dacă tu vei continua să le ignori 
reacțiile, nu vei permite ca prezenţa falșilor prieteni sau 
a dușmanilor adevăraţi să-ţi influenţeze viaţa. 


Dacă vei fi onest și deschis, oamenii s-ar putea să te înșele. 
Oricum, fii onest și deschis. Câmpul tău energetic va ră- 
mâne necontaminat atâta timp cât tu știi că ești onest și 
deschis. Asta ar putea să-i ispitească însă pe alții, cu 
energiile mai joase ale necinstei și înșelăciunii, să încer- 
ce să profite de tine. Dar tu nu vei deveni victima lor, 
pentru că trăiești senzația de pace interioară ce caracte- 
rizează energia spirituală mai înaltă și mai rapidă. Cei 
care încearcă să te înșele îți vor respecta și onora poziția 
atunci când tu rămâi credincios valorilor tale spirituale. 
Comportă-te cu ceilalți de la înălțimea sinelui tău supe- 
rior şi astfel te vei elibera, în cele din urmă, de frica de a 
fi înșelat. În mod ironic, atunci când frica dispare, posi- 
bilitatea de a fi înșelat dispare și ea. 


Ceea ce tu vei construi în ani și ani cineva ar putea să dis- 

trugă peste noapte. Oricum, construiește. Nu construi ceva 

numai cu scopul de a-l vedea terminat. Construiește 

pentru că acesta este felul tău de a-ţi exprima scopul. 
Când mănânci o banană, scopul nu este să o termini, ci 
să savurezi fiecare înghiţitură în timp ce te hrănești. Să 
construiești ceva reprezintă un mijloc de a te exprima. 
Dacă cineva ar lua toate cărțile pe care le-am publicat și 
le-ar distruge, eu tot aș continua să scriu. Dacă fiecare 
înregistrare a prelegerilor mele ar fi distrusă, eu tot aș 
continua să vorbesc. Tot ce e construit în lumea materială 
va fi distrus până la urmă. Nu construi cu teama că va fi 
distrus, ci fă-o pentru că, astfel, dai expresie spiritului 
infinit din interior. 


Dacă vei găsi seninătatea și fericirea, s-ar putea ca oame- 
nii să fie invidioși. Oricum, fii fericit. Îmi amintesc mereu 
că nu există nicio cale spre fericire. Fericirea este calea. 
Dacă ești atent la reacţiile celorlalți și-ţi bazezi pe ele 
felul de a fi, înseamnă că le-ai încredințat sursa fericirii 
tale. Fericirea se realizează din interior. Nu o obţii de la 
ceva sau de la cineva; tu o aduci celorlalţi și fiecărui eve- 
niment din viaţa ta. Păstrează-ţi câmpul energetic 
necontaminat, amintindu-ţi că tu însuți ești sursa purifi- 
cării. Ceilalți s-ar putea să fie geloși, să-ţi găsească vină 
și să spună lucruri îngrozitoare despre tine, dat tu tot 
ești liber să alegi pentru tine fericirea. Efectul secundar 
al răspunsului tău este că le influenţezi, treptat, și lor 
câmpurile energetice pline de gelozie și răutate cu feri- 
cirea ta strălucitoare. 


178 


EXISTĂ O SOLUȚIE SPIRITUALĂ PENTRU ORICE PROBLEMĂ 


Binele pe care îl faci astăzi adesea mâine va fi uitat. Oricum, 
fă bine. La fel ca fericirea, binele este ceva ce faci ca ex- 
presie a esenței tale spirituale invizibile. Nu mai căuta 
aprobarea și recunoștința celorlalți atunci când te gân- 
dești să faci bine. Chiar dacă nu-ţi spune nimeni nicioda- 
tă mulţumesc, fă pentru ceilalți ceea ce îţi dictează inima 
ta, din spirit, care este înrădăcinat în energia mai rapidă 
a iubirii, bunătăţii și conexiunii cu toți ceilalți. Spiritul 
tău te îndeamnă să exprimi energia inimii. Egoul, înră- 
dăcinat în lumea materială, te îndeamnă să faci ceea ce 
faci pentru a fi amintit și răsplătit, ca și cum viața ar fi o 
întrecere. Ascultă-ţi spiritul. Amintește-ţi să oferi iubire 
și să faci bine pentru că așa ești tu, și nu din alte 
motive. 


Dă lumii tot ce ai mai bun și s-ar putea să nu fie de ajuns. 
Oricum, dă lumii tot ce ai mai bun. „Ce ai mai bun”, așa 
cum folosește Maica Tereza expresia, înseamnă sinele 
tău superior cel mai sacru. Acesta reprezintă cea mai 
înaltă energie vibraţională și sursa soluţiilor la toate 
problemele. Ceilalți s-ar putea să încerce să contami- 
neze câmpul energetic cerând mai mult de la tine, criti- 
cându-te repetat sau chiar ignorându-ţi eforturile. Când 
te întorci la sinele tău superior, aproape instantaneu ești 
independent de acele opinii, iar problema sentimentu- 
lui că nu ești apreciat este non-existentă. Dă lumii spiri- 
tul tău, detașează-te de rezulatatele eforturilor tale și 
câmpul tău energetic va fi contaminat din ce în ce mai 
puţin. 

Acestea sunt cele opt sugestii pe care Maica Tereza 
din Calcutta ți le-a oferit ca plan pentru viaţa ta. Conclu- 
zia ei reprezintă cu adevărat esența profundă a acestei 
propuneri. „Vezi tu, la o analiză finală, totul este între 
tine şi Dumnezeu. Oricum, niciodată n-a fost nimic între 
tine şi ei.” 

M-am apropiat recent de un semafor, unde stătea un 
om îmbrăcat în haine ponosite, ținând lângă el un câine 
fără un picior. Așteptând să se schimbe semaforul, am 
privit această scenă cu compasiune și am simțit impul- 
sul să contribui cu ceva. Pancarta pe care o purta menţiona 
că nu are adăpost. Oamenii din mașina mea au comentat 
că e tânăr și în putere, că sunt destule oportunități de 
angajare, așadar, de ce ar da cineva ceva oamenilor care 
sunt apți de muncă. Ei exprimau un fel de dispreț pentru 
acest om care cerșea, când de fapt ar trebui să muncească, 
așa cum munceau ei în fiecare zi. Mă gândeam la el și la 
faptul că avea grijă de câinele lui șchiop și îl hrănea. Am 
coborât geamul și i-am dat câțiva dolari, pentru care și-a 
exprimat o recunoștință enormă. 

Când însoțitorii din mașina mea aproape că mă mus- 
trau pentru că sunt fraier și i-am permis să continue să 
fie cerșetor, am auzit cuvintele pe care le-a spus Maica 
Tereza. Cu adevărat, acest lucru nu era între mine și pri- 
etenii mei din mașină și nici între mine și acel om fără 
adăpost. Era între mine și Dumnezeu. Și ceva din mine 
m-a îndemnat să ofer puţină iubire, dar și niște bani. 
Data viitoare când vezi pe cineva că cere bani, amintește-ți 
acest lucru și, dacă simți sincer că nu vrei să-i dai, atunci, 

fireşte, nu-i da, dar, în loc să fii critic, înfuriat sau chiar 
ușor supărat, oferă-i acelei persoane o binecuvântare 
tăcută și mergi cu mașina mai departe, păstrându-ţi 
câmpul energetic necontaminat de vibraţiile scăzute. 


Înainte de a trece la al treilea câmp energetic, voi 
încheia această secțiune cu observaţia Maicii Tereza. E 
un ghid preţios pentru a împiedica energiile joase ale 
celor din imediata ta apropiere să-ți influențeze câmpul 
energetic într-un mod impur. 


ANALIZA FINALĂ 


Oamenii sunt adesea iraționali, absurzi și egocentrici. 

Oricum, iartă-i. 

Dacă vei fi bun, oamenii s-ar putea să te acuze de 
motive egoiste, ascunse. 

Oricum, fii bun. 

Dacă vei avea succes, vei câștiga câțiva prieteni falși 
și câțiva dușmani adevărați. 

Oricum, să ai succes. 


Dacă vei fi onest și deschis, oamenii s-ar putea să te 
înșele. 


Oricum, fii onest și deschis. 


Ceea ce construiești în ani și ani cineva ar putea să 
distrugă peste noapte. 
Oricum, construiește. 
Dacă vei găsi seninătatea și fericirea, s-ar putea ca 
oamenii să fie geloși. 

Oricum, fii fericit. 

Binele pe care îl faci astăzi adesea mâine va fi uitat. 

Oricum, fă bine. 

Dă lumii tot ce ai mai bun și s-ar putea să nu fie de 
ajuns. 

Oricum, dă lumii tot ce ai mai bun. 


Vezi tu, la o analiză finală, totul este între tine și 
Dumnezeu. 


Oricum, niciodată n-a fost nimic între tine și ei. 


Cum să-ţi decontaminezi câmpurile energetice 
mentale 


Aici intrăm într-o zonă oarecum obscură. Este însă la fel 
de importantă în eforturile tale susținute de a evita con- 
taminarea vieții, astfel încât să poți pune în aplicare so- 
luţii spirituale. Aici vorbim despre gânduri, ale tale și ale 
celor din jurul tău, despre felul în care poţi să le păstrezi 
pure pe ale tale și despre felul în care poți împiedica 
gândurile cu energie joasă ale celorlalți să te contamine- 
ze. Această scenă din viața mea te va ajuta să înţelegi ce 
vreau să spun. 


În 1982 m-am dus în Grecia să alerg pe urmele 
lui Pheidippides, despre care se spune că a alergat în 
490 î.H. mai bine de 42 de kilometri de la Maraton până 
în Atena, pentru a duce vestea victoriei grecilor asupra 
perșilor. Făceam parte dintr-un grup mare de alergători 
și turiști care erau adunați la aeroportul internaţional 
JFK în sala de așteptare, când am aflat că plecarea 

avionului va fi amânată cu șapte ore. Locul a devenit o 
adunare uriașă de oameni care bombăneau, se plângeau 
și erau agitați și care acum trebuiau să hotărască ce să 
facă în următoarele șapte ore. 


În mijlocul acestui haos era o micuță doamnă gre- 
coaică, probabil pe la vreo optzeci de ani, îmbrăcată din 
cap până-n picioare în negru, care s-a așezat la loc pe 
scaun, a închis ochii și, aparent netulburată de întârzie- 
re, avea un zâmbet pe față ca și cum ar fi meditat. M-am 
plimbat de jur împrejurul terminalului liniei aeriene 
olimpice timp de două ore, apoi m-am întors în zona de 
așteptare, iar micuța doamnă grecoaică era tot acolo, cât 
se poate de liniștită, în aceeași poziție, și nu arăta, nici 
acum, nici cel mai mic semn de exasperare. 

Am luat apoi un taxi și m-am dus să văd un film în 
apropiere și m-am întors la aeroport trei ore mai târziu, 
iar micuța doamnă grecoaică era în aceeași stare de 
pace infinită. Ceilalți pasageri au început să se întoarcă, 
tot bombănind și tot supăraţi, la șase ore după anunț. 
Dar micuța doamnă grecoaică în negru era netulburată 
și la fel de liniștită ca înainte. La opt ore de când ar fi 
trebuit să plecăm inițial, am urcat cu toţii la bordul avio- 
nului. Micuța doamnă grecoaică stătea pe locul de din- 
colo de culoar față de mine. Mi-a zâmbit când ne-am 
așezat și apoi, fie că mă crezi, fie că nu, pentru următoa- 
rele treisprezece ore, cât a durat zborul până în celălalt 
capăt al lumii, nu s-a mișcat nici măcar o dată. N-a mân- 
cat, n-a băut, nu s-a ridicat, nu s-a uitat la niciun film, nu 
s-a plâns, nu s-a foit - n-a făcut nimic altceva decât să 

stea în aceeași poziţie ca în sala de așteptare, cu aceeași 
expresie de mulțumire întipărită pe față. 

În sfârşit, la aproape douăzeci şi două de ore de când 
ajunseserăm la JFK pentru zbor, am aterizat la Atena. 
Când ieșeam din zona vamală, am privit-o pe micuța 
doamnă grecoaică în negru în timp ce se întâlnea cu fa- 
milia ei. A râs, a scos cadouri pentru numeroșii copii 
care o așteptau să sosească, a îmbrățișat pe toată lumea 
și era binedispusă, plină de energie și veselă pe când 
părăsea aeroportul. 

Au trecut aproape douăzeci de ani și n-am uitat-o 
niciodată pe micuța doamnă grecoaică, nici influența pe 
care urma s-o aibă asupra vieții mele, cu toate că nu 
schimbaserăm decât o privire surâzătoare. De câte ori 
am văzut-o, fie în zona de așteptare cuprinsă de haos, fie 
în avion, am observat că mă simțeam mai confortabil, 
mai în largul meu și mai puţin predispus la a fi supărat. 
A avut același impact și asupra celorlalți maratoniști 
care se aflau în mulțimea de pasageri. Cu toții am băgat 
de seamă că era de două ori mai în vârstă ca noi și îm- 
brăcată în haine inconfortabile. Şi cu toții am observat 
că nu a cerut mâncare sau bonuri de cazare, nu a ame- 
nințat că îi dă în judecată, ci s-a așezat, pur și simplu, pe 
un scaun și și-a relaxat mintea într-o stare de fericire. 
Starea ei de liniște i-a influențat pe toţi cei care au văzut-o, 
în așa fel încât părea să relaxeze pe toată lumea. Până în 
ziua de azi, ori de câte ori mă aflu într-o situație asemă- 
nătoare, mă gândesc la micuța doamnă grecoaică în vâr- 
stă, îmbrăcată din cap până-n picioare în negru, și îmi 

amintesc cum să intru şi apoi să rămân într-un câmp 
mental al păcii. 

E mult prea evident că gândurile noastre ne influen- 
țează, ca să continui să dezbat această temă. Știm cu toţii 
că devenim ceea ce gândim. Dar este important să ne 
amintim că gândurile noastre sunt un câmp de cicluri 
energetice, un câmp mental și că numai prin interme- 
diul lor ne influențăm nu numai pe noi înșine, ci și pe cei 
din jurul nostru. Micuța doamnă grecoaică în vârstă a 
reușit să răspândească o energie invizibilă de fericire 
împăcată, spre noi toţi cei aflaţi în acea călătorie, fără să 
facă altceva decât se stea și să se gândească. Evident că 
ne-a transmis tuturor calmul ei interior. 

Oamenii de știință descriu gândurile ca pe un câmp 
energetic organizat, compus din tipare complexe de vi- 
braţii care consolidează informaţia. Dr. Valerie Hunt 
scrie în cartea ei Infinite Mind (Mintea infinită): „Gândurile 
reprezintă evenimente din câmpul mental, disponibile 
nu numai conștiinței creatorului lor, ci și altor minţi.” Ea 
spune că gândurile noastre nu sunt personale, ci aparțin 
mai degrabă „câmpului public”. Acest lucru înseamnă că 
nu gândești într-un vid, ci că gândurile tale sunt create 
prin tranzacții cu alte câmpuri. Gândurile pot fi transmi- 
se de la o generaţie la alta, nu numai prin fotografii, tipă- 
rituri sau cuvinte rostite, ci și prin puterea gândurilor 
care au rămas în câmpurile tale mentale. 


Cu cât câmpul tău energetic este mai dinamic, cu 
atât ești mai capabil să comunici și să-i influenţezi pe 
alții prin gândurile tale și să fii, la rândul tău, influențat. 

Cum să începi să-ți faci gândurile atât de dinamice și 
creative? O citez din nou pe dr. Valerie Hunt: „Să nu se 
insiste asupra procesului și nici să nu se facă eforturi 
pentru a obţine răspunsuri. Să se aibă încredere în pro- 
cesul de gândire creativ superior... Aceasta este puterea 
marilor vindecători, oratori, clarvăzători, medici și li- 
deri spirituali, atunci când intră în stări de conștiință 
amplificată.” O poți face și tu. Ai capacitatea de a-ți păs- 
tra câmpul energetic necontaminat și ai capacitatea de a 
emite o energie spirituală dinamică. Doar prin prezenţa 
ta, vibrând în acest câmp mental al creativităţii și al pă- 
cii, îi poţi influenţa pe ceilalți. 

Intelectul tău s-ar putea să protesteze și să încerce 
să te convingă de faptul că și câmpurile mentale, și co- 
municarea tăcută sunt prostii. Dar, odată ce le vei vedea 
funcţionând, vei ști. Intelectul însuși este deconectat 
prea mult de la forţele energetice eterice pentru a ac- 
cepta cu ușurință asemenea posibilități, dar eu le-am 
văzut funcționând, iar și iar, în propria-mi viață. Atunci 
când pot să proiectez în mod conștient iubire, înțelegere 
și compasiune asupra apropiaților mei, simt că energia 
se schimbă. Renunţ la părerea mea sau la dorința de 
a-mi impune punctul de vedere, iar câmpul energetic 
mental se schimbă. Privesc cum, puţin câte puţin, acea 
energie diferită are efect asupra celorlalți și mă bucur eu 
însumi de schimbare. Soția mea Marcelene e expertă în 
asta. 


Am trăit, de mai multe ori, experienţa extraordinară 
de a mă afla în sala de nașteri cu soția mea, atunci când 

a adus pe lume copiii. Ştie că intră într-un spațiu domi- 
nat de stres și teamă, așa că își controlează gândurile 
înainte de a intra în acest spațiu. Radiază gânduri de iu- 
bire, bucurie și recunoștință pentru că poate să partici- 
pe la misterul creației și aducerii pe lume a vieţii. Se 
abandonează misterului, fără frică, numai cu o conștien- 
tă hotărâre lăuntrică de a fi liniștită în timpul acestui 
eveniment minunat. Așa e starea ei de spirit și, prin ur- 
mare, și câmpul său mental. Sunt cu ea și la dispoziţia ei, 
dar de fapt sunt destul de nefolositor. Ea își proiectează 
pacea interioară și hotărârea calmă de a face ceea ce 
„femeile fac dintotdeauna”, după cum spune ea. Prezența 
gândurilor sale aduce o senzaţie de calm și pace celor- 
lalte femei aflate în travaliu, asistentelor și chiar și per- 
sonalului cu experienţă din sala de nașteri. 


Marcelene își scrie propria carte despre nașterea ca 
participare deplină la misterul sacru prin intermediul 
energiei câmpului mental. Ea constituie un exemplu in- 
credibil, impresionant pentru intrarea în sacralitatea 
misterioasă a nașterii prin intermediul energiei câmpu- 
lui mental. Marcelene a născut șapte copii fără niciun fel 
de medicamente, creând de fiecare dată acel fel de ener- 
gie pe care îl descriu aici. Mai mult decât atât, ea este 
acum o doula, o femeie care le ajută pe altele cu energia 
ei înaltă să-și aducă pe lume copiii într-o atmosferă în 
care frica şi anxietatea sunt înlocuite de un sentiment 
liniștit și iubitor de recunoștință pentru posibilitatea de 
a participa la un asemenea miracol. 

Acest câmp mental există, și tu ești capabil nu numai 
să-l păstrezi pe al tău necontaminat, ci și să devii forța 
care să mărească frecvenţa celorlalţi prin simpla ta pre- 
zenţă. Creşterea acestor frecvenţe constituie subiectul 
următorului capitol. Deocamdată, vezi dacă poţi să ac- 
cepți această idee a unui câmp energetic mental, alcătuit 
din gândurile tale și gândurile celor din jurul tău. Cu cât 
te apropii mai mult de starea de graţie dinamică în gân- 
durile tale și de refuzul de a te afla în câmpurile celor 
care proiectează gânduri cu energie mai joasă, de frică, 
stres, rău, anxietate, depresie și altele asemenea, cu atât 
te apropii mai mult de câmpul mental al lui Dumnezeu. 
lată cum a formulat Meister Eckhart acest lucru: 


Telul naturii nu-i nici mâncarea, nici băutura, 
Nu-s nici hainele, nici huzurul, nici altceva 
Din care Dumnezeu lipsește. Dacă 

Îți place sau nu, dacă știi 

Sau nu, natura caută în taină, vânează, 
Încearcă să dea de urma făgașului 


Pe care Dumnezeu ar putea fi găsit. 


Îmi place foarte mult această idee, de găsire a făga- 
șului pe care Dumnezeu ar putea fi găsit. La acest câmp 
energetic îţi cer eu să te gândești. Este lipsit de energiile 
mai joase care ne contaminează viețile și ne împovărea- 
ză cu iluzii pe care le numim probleme. 

188 


EXISTĂ O SOLUȚIE SPIRITUALĂ PENTRU ORICE PROBLEMĂ 


Deoarece am deschis acest capitol cu o observaţie a 
lui William Butler Yeats, dați-mi voie să-l închid cu o altă 
constatare poetică de-a lui. 


ȘOVĂIALĂ (IV) 


Al cincizecilea an de viață a venit și s-a dus, 
Am stat, bărbat singur, 

Într-o cafenea aglomerată din Londra, 

Cu o carte deschisă și o ceașcă goală 


Pe o masă de marmură. 


Şi-n timp ce mă uitam prin cafenea și pe stradă, 
Trupul mi-a luat foc dintr-odată 

Și, timp de douăzeci de minute, mai mult sau mai puțin, 
Fericirea mea a părut atât de mare, 


Încât am fost binecuvântat și am putut binecuvânta. 


Atunci când refuzi să-ți lași câmpurile să se conta- 
mineze, te simți binecuvântat și știi că poți să-i binecu- 
vântezi și pe alţii. Acesta este un câmp energetic cu 
adevărat înalt, unul care schimbă sentimentul de a fi bi- 
necuvântat cu actul de a oferi binecuvântări. Te invit să 
petreci puţin timp în gândurile tale, imaginându-ți cum 
ar fi să ai acest lucru pentru tine. 

Ceea ce urmează în capitolul șase sunt câteva princi- 
pii dinamice pe care să le interiorizezi pentru a trăi la 
frecvențe energetice mai înalte. 

„Dar eu nu cred că omul își poate percepe calităţile «dum- 
nezeiești» până când câmpul lui nu atinge vibrații tot mai 
înalte și mai înalte și până nu ajunge la un grad mai mare 
de coerenţă. 
Indiferent cât de mult am încerca să primim îndrumare spi- 
rituală, nu o putem primi până când câmpurile noastre nu 
sunt acordate cu acel sistem vibrațional. ” 

- DR. VALERIE HUNT 


ohann Wolfgang von Goethe, un geniu creator de la 

începutul secolului al XIX-lea, a făcut această con- 
statare: „Dacă tratezi un om așa cum este, va rămâne așa 
cum este. Dar, dacă îl tratezi așa cum ar trebui să fie și 
cum ar putea să fie, el va deveni ceea ce trebuie și ceea 
ce poate să fie.” Sfatul lui este valabil în zilele noastre și 
deosebit de profund și îți poţi crește energia spirituală 
dacă pui în aplicare această învățătură în felul în care te 
tratezi pe tine însuți. 

În primul rând, cine pari să fii? Condiţionarea, istoria 
și simţurile tale îţi oferă o multitudine de răspunsuri. 
Pari să fii o persoană cu un corp care are anumite limitări 
evidente. Pari a avea o anumită etnie, o anumită vârstă 
și un trecut care te-a adus la acest punct din viaţa ta. Du-te 
și uită-te în oglindă pentru a vedea cine pari să fii. 

Și-acum, treci dincolo de aparente și privește adânc 
în ochii tăi și percepe-te ca ființă spirituală cu o expe- 
riență omenească. Imaginează-ţi ce ai putea fi dacă n-ai 
avea restricții din partea acelor aparenţe. Dedesubtul 
sau în interiorul a ceea ce pari a fi se află imaginea mă- 
reției și a bucuriei nemărginite care ești tu cu adevărat 
și la care îţi cer să te gândești în timp ce citeşti despre 
aceste principii. Ceea ce poți fi reprezintă baza formării 
unui câmp energetic spiritual. Aceasta este fundația din 
care se ridică energia spirituală pentru soluţionarea 
problemelor. Îmi place descrierea lui Shakespeare: „Eşti 
plin de lucruri cerești și porţi adunate în mintea ta cele 
mai bune haruri." 


Lasă pur și simplu această idee să se așeze înăuntrul 
tău: ai fost făcut ca să prosperi și vei alege să te identifici 
potrivit acestui potenţial, mai degrabă decât după ceea 
ce pari a fi pentru ceilalți și pentru tine. Să te recunoști 
drept copil al Celui Mai Înalt, drept prezenţă divină va 
facilita creșterea și menținerea acelui câmp energetic 
spiritual mai înalt și mai rapid. Şi din acest câmp energe- 
tic nou vei aduce scânteile divinității care anulează și 
eradichează problemele din viaţa ta. În restul acestui 

capitol voi descrie o serie de principii pentru a te ajuta 
să pui în aplicare această idee. 


CUM SĂ-ȚI CREȘTI VIBRAȚIILE 
ENERGETICE 


Următoarele principii nu sunt oferite în ordinea impor- 
tanţei. Ele reprezintă punctul meu de vedere despre 
modul în care mintea ta și comportamentul ce derivă 
din ea te pot muta de la nivelurile de energie toxică ale 
lumii materiale la nivelul spiritului, acolo unde se găsește 
soluţia la oricare dintre probleme și la toate deopotrivă. 
Toate aceste idei sunt prezentate cu scopul de a te inspi- 
ra să devii conștient de capacitatea de a te muta din tipa- 
rele energetice mai joase/lente ale lumii materiale către 
vibraţiile mai înalte /rapide ale lumii spiritului. 


Practică prezenţa spiritului 


Fă-ţi obiceiul de a conștientiza că este imposibil să fii în 
afara spiritului omniprezent. O metodă de a face acest 
lucru este să-ți amintești în momentul când te trezești 
că este o zi în care Dumnezeu va fi cu tine tot timpul. 
Amintește-ţi că, oriunde te-ai afla, ești într-un loc sfânt. 
De fiecare dată când te așezi la masă, fii conștient de tot 
ce a fost nevoie pentru ca mâncarea să ajungă în farfuria 
ta. Când dai un telefon, îți conduci mașina sau ajungi la 
locul de muncă, începe să-l vezi pe Dumnezeu în toate 
acestea. Practicând conștientizarea prezenţei spiritului 
divin invizibil, vei observa un sentiment mai profund de 

pace, un sentiment mai puternic de siguranţă și securi- 
tate, vei înțelege că ești sănătos și vei trăi o senzaţie in- 
terioară de plenitudine. Aceste sentimente vin doar 
dacă exersezi cele de mai sus în tăcere și subliniez aici în 
tăcere. Fără să predici și să-i convertești pe alții să gân- 
dească așa cum o faci tu. Numai să-ți dai seama de pre- 
zența sursei tale, de care nu ești niciodată separat cu 
adevărat, decât în mintea ta. Prin simplul fapt de a fi 
conștient de prezența divină, îţi crești vibraţiile câmpu- 
lui energetic. Exact asta vrea să spună dr. Hunt în citatul 
de la începutul acestui capitol. Trebuie să te armonizezi 
cu câmpul energetic vibrațional al lui Dumnezeu ca să 
poți primi îndrumare spirituală. 

Când îţi dai seama că ești prost dispus, anxios sau 
temător, fă un exercițiu mental și invită spiritul omni- 
prezent să se facă cunoscut, acum. Fă acest lucru când 
simți intens frică sau anxietate și vei observa că ele par 
să fie mai puţin tulburătoare. Unii învăţători numesc 
acest lucru practicarea mindfulness-ului. E o cale sigură 
de a crește frecvențele câmpului energetic până în sfere- 
le superioare. Îţi oferi literalmente un tratament atunci 
când te oprești pentru a chema și pentru a simţi prezen- 
ţa lui Dumnezeu în interiorul și în jurul tău. 


Mintea ta este substanţa întregii materii 


Privește-ți acum mâna dreaptă. Ai descrie-o ca fiind in- 

teligentă? Nu, deoarece inteligentă este mintea care îţi 

dirijează mâna să se miște spre dreapta, să prindă, să 

apuce, să strângă pumnul sau să facă semn de rămas-bun. 

Mâna ta răspunde ordinelor date de mintea ta. Da, bine- 
înțeles, mâna are inteligență, tot așa cum fiecare celulă 
vie are un centru de inteligență, dar acea celulă răspunde 
la directivele minţii tale. Așadar, mintea ta este substan- 
ţa materiei numită mâna ta. Şi-acum, gândește-te la toate 
celelalte organe din corpul tău. Inima ta, ficatul, splina, 
toate au fost create în așa fel încât să acționeze în acord 
cu inteligenţa centrală divină din interiorul lor. Cu toate 
acestea, tot mintea ta este substanța. 


Dacă alegi să fie astfel, întregul tău corp va răspunde 
ordinelor date de mintea ta. Cu mintea, le poți spune 
tuturor părților corpului că Dumnezeu le-a hărăzit anu- 
mite funcţii și le poți dirija să le îndeplinească. Dacă îţi 
foloseşti mintea pentru a-ţi dirija corpul în acest fel, în 
cele din urmă o va face singură. La început îi spui tu să 
înfăptuiască lucrarea lui Dumnezeu, așa cum a fost creată 
s-o facă, apoi vei vedea că o face singură. Dar, întotdeauna, 
mintea ta, izvorul de energie spirituală înaltă și invi- 
zibilă, este substanța corpului tău și este cea care îl 
controlează. 


Acum extinde acest principiu și la tot ceea ce te în- 
conjoară. Mintea este locul în care experimentezi întreaga 
materie, iar mintea ta este substanţa a tot ceea ce expe- 
rimentezi. Când îți crești câmpul energetic pentru a te 
include și pe tine în mintea lui Dumnezeu, ai la dispozi- 
ție câmpul energetic al lui Dumnezeu. Fiecare persoană 
de pe pământ este guvernată de mintea lui Dumnezeu, 
cu toate că majoritatea oamenilor nu recunosc acest lu- 
cru. Prin urmare, se confruntă cu problema iluziei 

separării, generată de ego. Chiar dacă am afirmat de 
nenumărate ori că mintea lui Dumnezeu este mintea ta, 
nu vreau să spun că ai avea monopol asupra acesteia, ca 
și când ai fi favorit. Această forță unificatoare nu repre- 
zintă numai inteligența fiecărei persoane, ea este inteli- 
genţa fiecărei celule din univers. Aceasta este întinderea 
minții tale! Dirijează, insistă, cere dacă trebuie, pentru 
ca mintea ta să fie în armonie cu mintea divină, și ener- 
gia ta va trece astfel de la jos la înalt, de la material la 
spiritual, de la probleme la soluții. Data viitoare când te 
confrunţi cu o problemă, privește-ți un moment mâna și 
reamintește-ți că, deși are inteligență, substanţa ei este 
mintea ta care îi dă directiva de a fi mână. Și apoi înfrun- 
tă problema cu mintea ta și mintea lui Dumnezeu ca fiind 
una şi aceeași. 


Simţul muritor trebuie să se predea pentru 
a face loc conștientizării spirituale 


Pe masa de scris a lui Beethoven, înrămate în sticlă, erau 
următoarele cuvinte, scrise de mâna lui. El le descoperi- 
se într-un eseu despre practicile spirituale din Egiptul 
Antic. „Eu sunt ceea ce este, eu sunt totul, ce este, cea 
fost, ce va fi; niciun om muritor nu mi-a ridicat vălul. El 
își aparține numai și numai sieși și lui își datorează exis- 
tența toate lucrurile.” Imaginează-ţi-l pe marele compo- 
zitor citind aceste cuvinte în fiecare zi pentru a-și 
reaminti de sursa creativităţii sale. 

Și tu poţi fi inspirat să te hotărăști să renunți la iden- 
tificarea ta primară cu sinele mental material și să 

cedezi în fața celui căruia toate lucrurile îi datorează 
existența. Când te confrunțţi cu o problemă, oprește-te 
chiar atunci și reamintește-ți că Dumnezeu se află acolo 
şi că tu te poţi lăsa în mâinile Lui. În cazul meu, atunci 
când fac asta, soluţia devine limpede aproape imediat. 
Sunt mereu surprins că nu realizam că încerc să-mi re- 
zolv problema cu ajutorul conștiinței mele muritoare, 
simțindu-mă separat și anxios și înfruntând de unul 
singur problema respectivă. În momentele în care con- 
știința muritoare cedează, câmpul energetic crește, iar 
tu faci loc conștientizării spirituale. 


Am primit o scrisoare de la o femeie care fusese 
diagnosticată cu cancer și căreia i se mai dăduseră doar 
câteva luni de trăit. Se hotărâse să le ascundă acest lucru 
tuturor cunoscuțţilor, inclusiv soțului și copiilor ei. A în- 
chiriat o cabană în pădurile din nordul Minnesotei, unde 
și-a petrecut fiecare zi încercând să renunţe la conștiința 
muritoare și deschizându-se către îndrumarea spiritua- 
lă. Zilele s-au transformat în săptămâni și săptămânile, 
în luni, cu fiecare zi dedicată comuniunii tăcute cu Dum- 
nezeu și eliberării de atașamentul față de corpul ei și de 
cancerul ce-l invadase. A început să se simtă mai puter- 
nică pe măsură ce nu se mai identifica cu corpul ei. După 
ce s-a întors acasă, n-a mai vizitat niciodată o unitate 
medicală. Astăzi, la aproape nouă ani după ce i se pusese 
diagnosticul de boală terminală, înflorește. Angajamen- 
tul ei de a renunța la conștiința muritoare și de a îngădui 


prezenţei calme, liniștite, senine și iubitoare a lui 

Dumnezeu să se ocupe de cancer a fost ce a simțit ea, în 
mod intuitiv, că era calea către vindecare. 


Oricare problemă, și subliniez oricare, se disociază 
de lumea ta interioară atunci când îţi abandonezi sinele 
material muritor și le dai voie frecvențelor mai înalte ale 
spiritului să se manifeste în viața ta. 


Transmite-le iubire dușmanilor tăi și roagă-te 
pentru ei 


Eu folosesc aici cuvântul „dușmani” după ce am chibzuit 
îndelung. Poetul Henry W. Longfellow a scris: „Dacă am 
putea citi istoria secretă a dușmanilor noștri, am găsi în 
tristețea și suferinţa fiecăruia destul cât să dezarmeze 
toată dușmănia.” 


Cât timp nutrești sentimente de furie și ură la adre- 
sa cuiva, garantat rămâi tu însuţi în câmpurile energeti- 
ce joase în care problemele continuă să se ivească în 
viața ta în mod repetat. Îţi sugerez să analizezi fiecare 
relație în care ai gânduri dezaprobatoare și simţi furie și 
ură. Înlocuiește aceste gânduri cu energii ale acceptării, 
bunătăţii, bunei dispoziţii și iubirii. Va trebui să-ți iei un 
angajament personal pentru a observa, în primul rând, 
ceea ce simți și apoi pentru a-ți exersa capacitatea de a 
alege să transmiţi iubire. Când inima ta devine pură, 
dușmanul îți devine prieten sau, și mai important, învă- 
țător. Cei mai aprigi dușmani ai tăi îţi sunt cei mai aprigi 
învățători, pentru că ei îți dau voie să analizezi emoțiile 
de furie și răzbunare și apoi să te ridici deasupra lor. Ei 

îți oferă exact acele instrumente de care ai nevoie ca să te 
ridici la energiile spirituale care-ţi furnizează soluțiile. 

Atunci când răspunzi cu iubire la ură, realizezi unul 
dintre cele mai dificile lucruri pentru oricine. Privind în 
conștiința mea, pot spune acum, cu mâna pe inimă, că 
nu există nimeni pe care să-l numesc dușman, nimeni 
despre care să pot spune că-l urăsc. Am fost dezamăgit 
de multe ori de-a lungul vieţii. Pe unii i-am împrumutat 
cu bani și nu mi i-au dat înapoi. Alții și-au uitat promisi- 
unile. Unele m-au părăsit pentru alţii. Unii m-au înjurat 
și au împrăștiat zvonuri despre mine. Alţii au furat de la 
mine. Le transmit iubire tuturor, având mereu în minte 
cuvintele lui Buddha: „Suntem cu adevărat fericiți atunci 
când nu-i urâm pe cei care ne urăsc. În mijlocul oamenilor 
care ne urăsc, trăim eliberaţi de ură.” Această transfor- 
mare în modul de a gândi, poate mai mult decât orice, 
mi-a permis să ies din acele zone problematice cu ener- 
gie joasă ale vieții mele. E o strategie imbatabilă pentru 
a-ți crește gradul de conștientizare spirituală. 


Dumnezeu nu înseamnă refuz 

Imaginează-ți pentru o clipă că știi o persoană care a 
pus la păstrare tot ceea ce vrei sau tot ce ţi-ar trebui ca 
să fii fericit, dar refuză să-ți dea acel lucru dacă nu faci ce 
îți spune, dacă nu ceri cum se cuvine și dacă nu te porți 
cum vrea ea. Mai mult de-atât, această persoană te poate 
vindeca de boală, dar deocamdată te lasă să suferi și 
poate va lua în calcul să te vindece la un moment dat în 
viitor. Aceea n-ar fi o persoană prea cumsecade, ca să nu 

mai vorbim de un Dumnezeu foarte cumsecade. Un ase- 
menea Dumnezeu, care refuză să-ți dea, îți imaginezi tu 
că este energia spirituală? În Sfânta Scriptură se spune 
clar: „Tu totdeauna ești cu mine și toate ale mele ale tale 
sunt.” (Luca, 15:31) Aceste cuvinte s-ar putea să fie se- 
cretul pe care îl căutai pentru a-ți crește conştientizarea 
până la un nivel spiritual. 


Dumnezeu este adesea perceput ca o ființă invizibilă 
căreia i te rogi atunci când ajungi să te confrunți cu di- 
verse lipsuri în viață. „Te rog, Doamne, trimite-mi banii 
de care am nevoie. Dragă Doamne, vreau să mă vindeci 
de boală. Te implor, Doamne, adu-mi înapoi nevasta care 
m-a părăsit pentru alt bărbat. lar și iar, te tot rogi pen- 
tru lucrurile care ai impresia că-i lipsesc. Având acest 
mod de gândire, îți imaginezi că Dumnezeu decide dacă 
să-ți dea sau nu darurile care lipsesc din viața ta, în 
funcție de felul în care te porți sau numai dacă faci peni- 
tența adecvată și dacă ceri așa cum vrea Dumnezeu. 

Atunci când îți muţi energia la nivelul spiritului, știi 
că Dumnezeu nu va face, peste o oră, ceva diferit de ceea 
ce face acum. Și, mai mult, Dumnezeu nu face acum ni- 
mic diferit față de ceea ce făcea acum o oră sau acum o 
sută de ani. Dumnezeu este numai aici, în momentul 
prezent, într-un acum etern. Dumnezeu se întrepătrun- 
de în mod inextricabil cu capacitatea ta de a-ți muta 
gândurile de la ziua de ieri și cea de mâine și de a evada 
în momentul prezent, în care se află singura reședință a 
lui Dumnezeu. 

Momentul prezent este doar o fărâmă într-un univers 
al abundenței nelimitate. „Toate ale mele” este echiva- 
lent cu prosperitatea fără limite a universului. „Ale tale 
sunt” înseamnă că poți avea orice lucru asupra căruia îţi 
concentrezi atenţia, cu iubire, acum, nu într-un moment 
viitor, ci acum. Dumnezeu nu-ți refuză partea ta din 
această plăcintă fără limite, așteptând să te comporti 
așa cum se cuvine. Dumnezeu nici nu privește bucuros 
cum suferi în sărăcie și boală până când se hotărăște să 
nu-ți mai refuze nimic. Orice soluţie cauţi pentru orice 
problemă ai avea, ea îţi stă la dispoziție în acest mo- 
ment. Ea se află în tine, nu într-o ființă mitică, asemeni 
lui Moș Crăciun, cu o barbă lungă și unduitoare, plutind 
prin ceruri, împărțind unora „lucruri bune” și altora „lu- 
cruri rele”. Te afli întotdeauna conectat la sursa universală 
de energie a momentului prezent. 


După cum a spus Sfântul Pavel, în Epistola către 
Corinteni: „Nu știți, oare, că voi sunteţi templu al lui 
Dumnezeu și că Duhul lui Dumnezeu locuiește în voi?” 
Când știi acest adevăr, nu-i mai ceri lui Dumnezeu să-ți 
dea ce crezi tu că El îţi refuză. Poţi, în schimb, să aduci 
Duhul lui Dumnezeu care sălășluiește în tine către zonele 
cu lipsuri sau probleme. Și astfel vei găsi secretul soluției 
spirituale la problemele tale. 

Odată ce îţi dai seama că nu-l poţi influența pe Dum- 
nezeu, nici nu-l poți găsi într-un loc în care s-ar fi ascuns 
de tine, știi că nu ţi se reţine nimic și poți fi în strânsă 
legătură cu sursa omniprezentă și poţi aduce iubirea să-ți 
mistuie problemele personale. 

Nu ești pedepsit 

Așa cum Dumnezeu nu-ţi refuză nimic, nici nu te pedep- 
sește împovărându-te cu probleme. După cum a spus-o 
Joel Goldsmith, fondatorul Infinite Way: „Tot ce trebuie 
să faci este să te trezești din credinţa în două puteri, cea 
a binelui și cea a răului, și să începi să-l cinstești pe 
Dumnezeu, respectând prima poruncă... cum poți să te 
temi de o putere a răului, dacă există o singură putere, și 
aceea este Dumnezeu?” Dumnezeu este iubire și El a fă- 
cut toate lucrurile frumose, la timpul lor, inclusiv pe tine 
și pe toți ceilalți. 

Acţiunile și gândurile pe care le-ai putea numi rele 
sunt rezultatul greșelii pe care o faci atunci când crezi că 
ești separat de Dumnezeu. E o greșeală a egoului sau a 
intelectului să crezi că există rău pentru care Dumnezeu 
trebuie să te pedepsească. Corectezi eroarea aducând-o 
față în față cu adevărul. Şi atunci anulezi eroarea. Ideea 
că Dumnezeu te va condamna este incompatibilă cu un 
Dumnezeu al iertării. 


Crezi ori într-o putere, ori în două. Puterea unică 
este puterea iubirii. Răul există în primul rând ca un 
gând al non-binelui sau al lui non-Dumnezeu și apoi ca o 
acțiune bazată pe acel gând. Dar totul este o eroare. 
„Dumnezeu e prea curat ca să privească nelegiuirea.” 
Dacă nu este bine, nu aparţine lui Dumnezeu și, dacă nu 
aparține lui Dumnezeu, n-are cum să existe, de vreme ce 
totul aparține puterii unice pe care o numim Dumnezeu. 
Poţi corecta toate erorile ce vin din convingerea că ai fi 

separat de Dumnezeu dacă aduci energia mai înaltă, iu- 
bitoare, în acele zone ale vieţii tale care sunt chinuite de 
probleme. Ele nu reprezintă pedepse. Gândește-te la ele 
mai degrabă ca la niște erori ce trebuie corectate. Vor 
dispărea la fel de sigur cum dispar doi plus doi egal cu 
șapte atunci când aduci față în față cu eroarea substanța 
adevărului. 


Dumnezeu nu condamnă, Dumnezeu iartă. Dumne- 
zeu nu pedepsește, Dumnezeu este iubire. Pui capăt 
erorii răului, care este un gând al non-Dumnezeului, 
aducând în faţa lui un gând al lui Dumnezeu. Îţi creşti 
energia spirituală dacă recunoști că energiile mai joase 
sunt, în primul rând, rezultatul separării tale de spirit. 
Te eliberezi de ideea potrivit căreia o ființă rea te con- 
trolează, pentru că există o singură putere în univers 
care ține totul la un loc, și acea putere este binele. Tot 
ceea ce nu este bine reprezintă lucrarea minții tale, ce 
creează iluziile problemelor. Nimic rău prin natura sa nu 
l-a atins vreodată pe Dumnezeu. Orice lucru pentru care 
crezi că te-a pedepsit Dumnezeu s-a întâmplat pentru că 
ai trăit în mintea unui om, mai degrabă decât în mintea 
lui Dumnezeu. Atunci când mintea unui om devine ilu- 
minată, el devine parte din Dumnezeu, și aceasta repre- 
zintă soluţia pentru frica ta de pedeapsă. 


Dumnezeu nu este o putere învingătoare 


N-ai niciun motiv să stai și să aștepți să ți se facă favoarea 

de a trăi o experiență spirituală, pentru că, mai mult ca 

sigur, acest lucru nu se va întâmpla. Tot ce trebuie să faci 

pentru a-ți crește și a-ți menţine o energie spirituală mai 
înaltă este să înveţi aceste principii și apoi să le pui în 
aplicare. Purul adevăr e că, dacă ai gânduri bune, vinde- 
cătoare, iubitoare, poți produce rezultate bune, vindecă- 
toare, iubitoare. Și invers, dacă ai gânduri rele, poți 
produce rezultate rele. Cum ne depășim, așadar, inerția 
mentală? Schimbându-ne sistemul fundamental de cre- 
dințe. Când crezi în două puteri, trebuie să-ți îmbunătă- 
teşti mereu lupta, căci cel mai puternic îl înfrânge pe cel 
mai slab. O forță mai mare înfrânge o forță mai mică. 
Avem astfel două forțe sau puteri aflate întotdeauna în 
conflict una cu alta. 


Aș vrea să încerci aici o abordare diferită, care va 
înlătura bariera inerției mentale. Nu există puteri bune 
și rele, forțe bune și rele. Există o singură putere și aceea 
este puterea lui Dumnezeu sau a spiritului. Această pu- 
tere nu învinge răul, boala, lipsa armoniei sau probleme- 
le. Puterea lui Dumnezeu nu este o putere învingătoare. 
Ea nu înfrânge și nu se angajează în conflicte, pentru 
simplul fapt că este singura putere existentă. Nu există o 
putere secundară pe care ea să o supună. Ideea celor 
două puteri este o creaţie materială a omului, în care 
luptăm cu forțe mai mici cu ajutorul unor forțe mai mari 
pentru a ieși învingători sau avem gânduri iubitoare 
pentru a le învinge pe cele rele - pentru a fi mai fericiți. 
Puterea lui Dumnezeu nu învinge. 


Puterea lui Dumnezeu este una creatoare și care ne 
sprijină. Când accepţi această idee a unei puteri unice, 
204 


EXISTĂ O SOLUȚIE SPIRITUALĂ PENTRU ORICE PROBLEMĂ 


toate celelalte forme de putere, fie ele materiale sau 
mentale, dispar. Odată ce știi acest lucru, nu te mai lupţi 
cu gândurile rele, ci accepţi unicitatea lui Dumnezeu. 
„Nu opune rezistență răului” înseamnă ca, încă de la în- 
ceput, să nu dai crezare răului. Răul nu are putere decât 
asupra celor care cred că există două puteri. 


Odată ce accepțţi ideea unei puteri unice, intri în 
strânsă legătură cu acea putere și renunți la iluzia că o 
altă putere în afară de cea a lui Dumnezeu ar fi dat naș- 
tere problemelor tale. Acesta este modul de gândire 
duală, pe care l-am numit frecvenţă vibrațională joasă. 
El există deoarece tu trăieşti în dualitatea potrivit căreia 
non-Dumnezeu și Dumnezeu există simultan. În plus, 
Dumnezeu se află în acest conflict etern și fără de sfârșit 
cu non-Dumnezeu, conflict pe care nu l-a câștigat și nici 
nu-l va câștiga vreodată - acest lucru este total absurd. 
Renunțând la acest mod de gândire duală și acceptând 
ideea unei puteri unice, lași în urmă conflictul. Te duci 
la sursa unică, neavând nevoie să te lupţi cu nimic, și 
aduci acest adevăr în zonele cu probleme și observi 
cum ele se evaporă în prezența puterii unice, putere pe 
care nu o poți căuta, obține, influenţa sau constrânge, 
deoarece ești deja conectat la ea chiar aici, chiar acum. 
Chiar în locul în care stai. Acesta este înțelesul expresi- 
ei „împărăţia lui Dumnezeu este cu tine”. Din nou, după 
cum a spus-o Sfântul Pavel: „Voi sunteţi templu al lui 
Dumnezeu”. (I Corinteni 3:16) 

lubirea divină va satisface orice nevoie 
omenească 


Mary Baker Eddy este responsabilă pentru aceste cuvinte 
ce stau scrise pe pereții fiecărei Biserici Creștine Scien- 
tologice: „lubirea divină va satisface orice nevoie ome- 
nească.” Cum e posibil să crezi că acest lucru este 
adevărat? Oamenii continuă să aibă multe nevoi nesatis- 
făcute în prezenţa iubirii divine. Simt iubirea divină și 
totuși problemele și bolile lor continuă să existe. Această 
afirmație nu sugerează, așa cum presupun mulți din cei 
care vor să-și vadă rezolvate problemele, că iubirea divi- 
nă e undeva acolo și face asta în locul tău. Iubirea divină 
e ceva ce tu trebuie să exprimi și, atunci când o vei face, 
orice problemă sau nevoie a ta va fi rezolvată sau 
satisfăcută. 


Iubirea divină nu plutește în aer și nici nu stă pe un 
norișor pufos ca să se reverse asupra ta și să-ți facă toate 
problemele să dispară. lubirea divină este ceea ce tu re- 
verși în exterior și nu ceea ce tu consideri a fi iubirea 
omenească. În iubirea divină nu există condiţii, reguli, 
nevoia de a fi mulțumit sau de a fi răsplătit. lubirea divi- 
nă este o iubire spirituală care cuprinde cele șapte com- 
ponente ale spiritualităţii descrise pe larg în capitolul 
unu. Trebuie să lași aceste binecuvântări să se reverse 
din tine, în loc să te îndrepți către Dumnezeu pentru ele, 
deoarece tu ești instrumentul prin care se revarsă această 
bunăvoință. Dacă vrei să-ți crești și să-ți mențţii energia 
spirituală, trebuie să păstrezi pe treapta cea mai de sus 
în minte gândul că tu (și nu un Dumnezeu de care tu ești 

separat) ești dispus să permiţi iubirii divine să rezolve 
problema. 


Rudolf Steiner observa: „Dacă nu dezvoltăm în noi 
înșine sentimentul adânc înrădăcinat că există ceva mai 
presus de noi, nu vom găsi niciodată puterea să evoluăm 
către ceva ce se află mai sus.” Iubirea divină nu este cu 
adevărat mai presus de tine, dar este mai presus de sine- 
le tău fizic sau de sinele egoului despre care ai ajuns să 
crezi că te reprezintă. Tu ești deja această iubire divină, 
o poți revărsa în exterior și o poţi îndrepta spre nevoile 
tale nesatisfăcute odată ce începi să recunoști că ea 


există. 


Nu îl poţi avea pe Dumnezeu și în același timp 
să-ţi fie frică 

Vorbind la modul general, cei mai mulţi oameni se tem 
de potenţialul lor cel mai înalt și se tem să devină ceea 
ce pot să-și imagineze în cele mai minunate și perfecte 
momente. Prin urmare, frica devine un mod de a fi, iar 
evitarea propriei divinități devine un obicei. 

Vreau să spun că potențialul tău suprem este de a 
ajunge la cunoașterea propriei divinități. Cu toate aces- 
tea, condiționarea ta te-a făcut să crezi că este aproape 
profanator să presupui că ești divin. Divinitatea, ți s-a 
spus, îi aparţine lui Dumnezeu și poate și sfinților aleși 
de EI, ţie, în schimb, nu. Așadar, frica de potenţialul tău 
suprem te oprește să-l cunoști pe Dumnezeu și să tră- 
iești o viață în care poți obține soluții spirituale. 

În esenţă, sunt două emoţii care nu ţin cont una de 
cealaltă — iubirea și frica. lar aceste două stări emoționa- 
le nu pot fi experimentate simultan. Dacă îţi este frică, ai 
eliminat iubirea și viceversa. Sfânta Scriptură ne rea- 
mintește că „dragostea desăvârșită izgonește frica”. Tot 
ea ne spune iar și iar că: „Și noi am cunoscut și am crezut 
iubirea, pe care Dumnezeu o are către noi. Dumnezeu 
este iubire și cel ce rămâne în iubire rămâne în Dumne- 
zeu și Dumnezeu rămâne întru el. ” (1 loan 4:16). Deci, 
evident, soluţia este să te eliberezi de toată frica și sin- 
gurul mod de a face acest lucru este să te oprești într-un 
moment de frică și să vezi dacă o poți înlocui cu iubire 
chiar atunci, pe loc. În momentul în care înlocuiești frica 
cu iubirea, deja ai făcut loc unei soluţii spirituale pentru 
problema ce însoțește frica. Amintește-ți mereu în mo- 
mentele de frică că Dumnezeu nu poate locui acolo unde 
există frica. 


Sunt sigur că zicala potrivit căreia frica noastră cea 
mai mare este cea de necunoscut îţi este familiară. Dacă 
e adevărat, cum putem îndrepta acest lucru? Făcând cu- 
noștinţă cu lucrul pe care nu îl cunoști și de care te temi. 
Și apoi el va dispărea. Și ce pretindem noi că este necu- 
noscut? Dumnezeu, spiritul, conștientizarea superioară 
și iubirea, în cele din urmă. Oricare dintre temerile pe 
care le simți și toate deopotrivă fac din tine proprietarul 
unei fantome. Înfrunt-o şi simte frica. Înlocuieşte frica 
îngăduind pur și simplu sentimentului de iubire sau 
prezenţei lui Dumnezeu să ocupe exact locul fantomatic 
în care a existat frica. 

Am descoperit în viață că rareori mă mai confrunt 
cu temeri. Vechile temeri de eșec, de a suporta dezapro- 
barea celorlalți sau de a nu ști cum vor decurge lucrurile 
pur și simplu nu se mai ivesc în lumea mea interioară. Și 
asta nu din cauză că am atins un anumit nivel al succesu- 
lui sau al posesiunilor materiale (din experienţa mea, 
oamenii care se ridică la un nivel înalt de succes material 
se tem foarte mult să nu-l piardă), ci pentru că am un 
sentiment puternic de iubire, acolo unde înainte domnea 
frica, și pentru că știu că nu sunt niciodată singur sau 
separat de Dumnezeu. Dacă descoperi că lucrul de care 
îți este cel mai frică este doar o iluzie a minții tale, atunci 
ai identificat punctul în care te vei dezvolta în continuare. 
Eradicarea fricii, la urma urmelor, se face prin introdu- 
cerea spiritului, care nu poate trăi în același spațiu cu 
frica. 

Nu-l poţi avea pe Dumnezeu și, în același timp, să-ți 
fie frică. Orice frică reprezintă o neîncredere de moment 
în Dumnezeu. Păstrează pe cea mai înaltă treaptă în 
minte aceste două observaţii. Una, din Sfânta Scriptură: 
„Nu mă tem de niciun rău, căci Tu ești cu mine” și una 
din sufism: „Cel mai mare dar al tău stă dincolo de ușa 
numită frică.” 


Nu te simti spiritual — Fii! 

Nu te plimbi toată ziua simțindu-te moral sau onest. Pur 

și simplu ești o persoană morală. Dacă te-ai simți moral 

în mod conștient, ai face cunoscut acest lucru toată ziua, 

explicând fiecare act de onestitate ca pe o reflexie a sen- 
timentelor tale de moralitate. Mai degrabă, pur și simplu 
ești onest și moral, iar comportamentul vine din interi- 
or. La fel stau lucrurile și cu spiritualitatea ta. Să fii spiri- 
tual nu este o realizare emoţională cu care să te 
mândrești. E un mod de a fi împreună cu Dumnezeu care 
este la fel de natural precum sănătatea ta, moralitatea ta 
sau chiar ca simţul tău artistic. Încercarea de a te simţi 
spiritual nu este același lucru cu a fi astfel. 

Când încerci să te simți spiritual, ridici o barieră, 
deoarece atunci introduci în peisaj egoul tău. Egoul vrea 
să te laude pentru că ești mai spiritual decât cei din jurul 
tău și să te condamne atunci când alții sunt mai spiritu- 
ali decât tine. Egoul vrea să-ți explice și să-ţi apere spiri- 
tualitatea și să monitorizeze cât de spiritual te simți în 
diferite momente și în nenumărate situații. 


Recunoscându-ți, pur și simplu, legătura cu Dumne- 
zeu și invitând acea parte din tine în conștiință, îţi crești 
nivelul energetic până la cel al spiritului. Dar, dacă te 
transformi într-un pion într-un joc intitulat „Cât de mis- 
tic mă pot simţi?”, atunci îţi inviți egoul să aprecieze în 
ce măsură le ești superior altora. Egoul crede că a te 
simţi mai spiritual este echivalent cu a te afla într-o 
elită și va încerca să obțină mai multe puncte spirituale 
decât oponenții tăi. Or, tocmai lumea foarte elitistă a 
vibraţiilor mai joase este cea pe care vrei să o lași în 
urmă. Nu încerca să te simți spiritual, fii, pur și simplu, 
spiritual. 

Dumnezeu nu poate fi dezbinat împotriva 
lui Dumnezeu 


Dumnezeu este o putere infinită, omnipotentă, omniscien- 
tă, omniprezentă, care nu poate fi fragmentată sau scin- 
dată. Asta înseamnă că Dumnezeu nu poate fi disponibil 
pentru unii oameni și indisponibil pentru alții. Nu se 
poate afla azi aici și mâine nu. Nu se poate afla în ceva ce 
este rău și totodată în ceva ce este bun. În definiţia lui 
Dumnezeu, toate dezbaterile dispar și rămâi numai cu 
prezența unică, desăvârșit știutoare, desăvârșit bună și 
desăvârșit iubitoare. 

Când te găsești în dualitate, te afli în lumea fizică, în 
care simțurile tale percep lucruri opuse precum: bine/ 
rău, sănătos /bolnav, viu/mort, corect/greșit și aşa mai 
departe. Aici te percepi pe tine însuți ca fiind plin de 
probleme și cauţi soluții. Așa că egoul tău perseverează 
în ideea că soluția pentru boală este să găsești sănăta- 
tea; soluția pentru sărăcie este abundența; iar soluția 
pentru durere este plăcerea. În lumea ta dominată de 
ego, percepi toate aceste lucruri antagonice. 


Dar, dacă boala sau răul există, atunci Dumnezeu ar 
fi responsabil pentru ele și, prin urmare, natura lor ar fi 
una bună. De vreme ce Dumnezeu a creat totul și tot 
ceea ce a creat Dumnezeu este bun, lucrurile pe care noi 
le numim probleme sunt constructe ale gândurilor și 
simţurilor noastre. Recunoaște că nimicul, sub forma 


unei probleme, este cel care ne înspăimântă. Nu 

Dumnezeu este scindat în probleme versus soluții, bine 
versus rău, boală contra sănătate, ci tu ești. 


Calea desăvârșită către sănătate, prosperitate și iu- 
bire stă în cunoașterea faptului că boala, sărăcia sau răul 
nu au putere. Dacă îi ceri lui Dumnezeu să te vindece, re- 
cunoşti faptul că Dumnezeu te-a îmbolnăvit. Când îi ceri 
lui Dumnezeu favoruri speciale, recunoști o putere dum- 
nezeiască ce ţi-a refuzat acele favoruri. Când îi ceri sănă- 
tate lui Dumnezeu, e ca și cum ai spune: „Doamne, tu ai 
acest lucru numit sănătate, dar nu vrei să mi-l dai, te rog, 
mai gândeşte-te!” Îi ceri lui Dumnezeu să fie scindat între 
a avea și a nu avea sănătate sau bogăţie sau orice altceva. 


În loc să cauţi beneficii şi favoruri din partea lui Dum- 
nezeu, amintește-ți să fii în strânsă legătură cu această 
prezenţă eternă care se află în tine. Adu această prezen- 
tă față în față cu iluziile din mintea ta, numite probleme. 
Ai să vezi că, în prezența acestei iubiri necondiționate, 
lipsite de prejudecăţi, problemele bazate pe dualitate 
dispar și rămâne numai prezența iubitoare. 


După cum a spus-o Joel Goldsmith, descriind calea 
infinită în Foundations of Mysticism (Fundamentele 
misticismului): 


Tot ceea ce trebuie să faci este să înfrunți sursa imperso- 
nală a tuturor relelor lumești și să-i recunoști inexistenţa, 
anarhia. Apoi stai nemișcat, tăcut, calm și privește - pri- 
vește cum hipnotismul și imaginile lui dispar din tine. Așa 
se face. 

Armonia este starea ta normală, naturală de a fi 


Dumnezeu reprezintă puterea unică și nu recunoaște o 
altă putere, însă mintea ta e cu totul altceva. Mintea ta 
are și puterea binelui, și pe cea a răului. Atât timp cât 
folosești această putere pentru a crea armonie în tine și 
în alții, ești în concordanță cu puterea unică a spiritului. 
Spiritul este singura forţă unificatoare din univers. 


E posibil să folosești puterea minţii pentru a crea 
dizarmonie, iar, atunci când mergi în această direcție, îţi 
scazi frecvenţa la care vibrezi din punct de vedere ener- 
getic. Corpul tău nu poate fi independent de el însuși, 
are nevoie de un „eu” care să-l conducă. Dacă mintea ta 
spune să mănânci peste măsură, corpul tău se confor- 
mează indicaţiilor minţii. Dacă mintea ta îți spune să bei 
otrăvuri, mâna ta se va supune și va turna toxinele în 
corpul tău. O minte saturată de ignoranță sau erori va 
menţine corpul într-o permanentă decădere și va gene- 
ra probleme. Aceeași minte năpădită de erori va crea 
corpului tău o multitudine de probleme și toate circum- 
stanţele aferente. Armonia este starea ta normală, natu- 
rală de a fi, deoarece atunci când ești natural, te afli în 
mâinile prezenţei iubitoare numite Dumnezeu. Mintea 
ta este cea care generează lipsa de armonie și îţi creează 
haos sau probleme. 


Acum, bineînţeles că nu vrei să scapi de minte sau 
de corp pentru a găsi o soluţie spirituală pentru proble- 
mele tale! Corpul este un instrument minunat prin in- 
termediul căruia funcționezi ca ființă umană. Ai nevoie 

de el pentru a te bucura de această încarnare și pentru a 
putea să înoțţi, să conduci un automobil și să faci dragoste. 
Nu vrei să scapi de el. Mintea ta, care este căpitanul 
acestui vas numit corpul tău, are puterea de a te dirija 
prin această viaţă și de a o face o călătorie minunată. 
Când atingi pacea spirituală despre care este vorba în 
această carte, mintea și corpul tău devin instrumentele 
prin care circulă energia lui Dumnezeu. Nu mai ești limi- 
tat de granițele corpului și minții. 

La acest nivel de conștiință nu există limită pentru 
ceea ce ţi se poate dezvălui. Vei gusta din fructele sincro- 
nizării, prin care colaborezi cu soarta pentru a administra 
coincidențele din viața ta. Vei avea acces la o cunoaștere 
ce va depăși mintea și corpul. Pe măsură ce devii mai 
conștient de divinitatea ta, îți vei descoperi capacitățile 
de a elimina iluziile bolii, sărăciei și răului pe căile la 
care Patanjali făcea referire în al doilea capitol al acestei 
cărți. Relaţia armonioasă cu spiritul reprezintă starea ta 
naturală de a fi. 


Lipsurile noastre vin din eșecul de a înţelege 
legea lui Dumnezeu 


De-a lungul anilor, am fost adesea întrebat dacă am o 
rețetă secretă pentru succesul pe care l-am obţinut, în- 
cepând cu faptul că am depășit o copilărie petrecută în 
parte la familii adoptive și terminând cu faptul că am 
obținut aproape tot ce mi-aș fi putut dori. Răspunsul 
meu este întotdeauna același. Am crezut în legea lui 
Dumnezeu, a abundenței, și am aplicat-o mereu în viața 

mea. Chiar de când eram copil am știut că puteam să am 
orice mi-aş fi pus în minte și nu am avut rețineri să le 
spun secretul celor de vârsta mea. Ceilalți copii se plân- 
geau că nu au bani destui pentru a cumpăra ce își do- 
reau, dar buzunarele mele păreau să zornăie mereu de 
monedele câștigate. 


În nopţile cu ninsoare, dormeam efectiv cu lopata 
pentru zăpadă sub pătură și mă trezeam la cinci dimi- 
neața. Mergeam prin cartier și deszăpezeam câte alei 
reușeam și apoi, la ora zece, le spuneam vecinilor că le-am 
deszăpezit aleile și ei mă răsplăteau negreșit cu zece sau 
douăzeci și cinci de cenți pentru efortul meu. 


Am știut dintotdeauna că legea lui Dumnezeu este 
una a abundenței nelimitate. De foarte devreme am sim- 
tit că Domnul ne învăţa asta atunci când a făcut să apară 
peștele și pâinile revărsându-se din coșurile celor care 
credeau că nu e cu putinţă. Mulţi oameni cred și practică 
o lege a sărăciei și multe dintre problemele lor decurg 
din faptul că se agaţă cu înverșunare de această lege. Ei 
se complac în problemele lor autoimpuse, în loc să se 
ridice către o energie mai spirituală. 

Eu am putut vedea și vizualiza abundența lui Dum- 
nezeu în viața mea. O văd chiar înainte să apară, dar 
faptul că știu că o pot face să apară își are originea în 
convingerea mea interioară că sunt deja conectat la ceea 
ce doar pare să lipsească. Sentimentul de conexiune mă 
impulsionează să mă port de parcă ceea ce eu vreau mă 
vrea la rândul lui. Așadar, atunci când mă rog, nu încerc 
niciodată să-l influențez pe Dumnezeu, să cer favoruri 

sau să-L rog să facă ceva pentru mine, în timp ce eu aș- 
tept și stau degeaba. Folosesc, în schimb, rugăciunea 
pentru a-mi deschide porţile sufletului în faţa prezenţei 
divine. Am folosit rugăciunea ca pe o cale de a fi în acea 
putere unică, și nu de a-i cere lui Dumnezeu să facă ceva, 
ci, mai degrabă, de a fi în conștiința lui Dumnezeu, unde 
gândurile de sărăcie dispar, pur și simplu, și eu mă simt 
îndrumat să atrag piesele lipsă din viața mea, la fel cum 
un magnet atrage pilitura de fier. 


Așa cum o văd eu, legea lui Dumnezeu spune în pri- 
mul rând: „Fiule, tu ești întotdeauna cu Mine și tot ceeal 
meu e și al tău” și în al doilea rând: „Cu Dumnezeu, toate 
lucrurile sunt posibile” Încrederea în aceste două pro- 
misiuni va face diferența pentru tine, ajutându-te să-ți 
crești și să-ți păstrezi energia spirituală. Analizează 
aceste două expresii cheie. „Tot ce am...” Ce este lăsat pe 
dinafară? ” Și „toate lucrurile...” Încă o dată, ce lipsește? 
Răspunsul reprezintă cheia ta pentru a înțelege că tot ce 
consideri că lipsește din viața ta, fără excepții, își are 
originea în eșecul tău de a înțelege și de a aplica legea 
abundenței lui Dumnezeu. 


„Să nu te împotrivești celui rău” înseamnă să 
renunți să mai lupţi cu problemele tale 


Am scris mai devreme despre acest lucru și vreau să 

subliniez, o dată în plus, cât de important este să înlături 

din viața ta forța, dacă vrei să obţii o viață fără proble- 

me. Unul dintre pasajele din Scripturi care dau cel mai 

mult de gândit este rostit de lisus în Evanghelia după 

Matei 5:39: „Să nu vă împotriviţi celui rău.” Aș vrea să o 
folosesc și eu aici, cu sensul: „Să nu vă împotriviți pro- 
blemelor” Acesta pare să fie un lucru pe care l-am învă- 
tat cu toții. Învățăm că binele triumfă împotrivindu-se 
răului, luptând cu răul. Credem că victoria presupune ca 
binele să iasă învingător asupra răului. Luptăm cu o tu- 
moră malignă pentru ca sănătatea să învingă. 


Câteva rânduri mai departe în Evanghelia după Matei, 
la 5:45, poţi citi: „EI face să răsară soarele și peste cei răi 
și peste cei buni.” Eu cred că acest lucru este esenţial 
pentru a înțelege și a practica neîmpotrivirea, deoarece 
versetul ne spune să aducem spiritul lui Dumnezeu în 
prezenţa a tot ce percepem ca fiind rău și numai așa se 
va transforma în bine. Îţi doreşti să eviţi să dai orice fel 
de putere, în mintea ta sau în viața de zi cu zi, prezenţei 
acestor probleme. Adu o conștiință mai înaltă a spiritului 
în prezența problemelor, iar lumina acestei noi prezenţe 
va face întunericul să dispară. 

Când începi să lupţi împotriva oricărui lucru, îți 
unești forțele cu ceea ce a creat problema în primă in- 
stanță, dând astfel naștere unei contraforțe. Atunci când 
Maica Tereza a fost întrebată în timpul războiului din 
Vietnam: „Vă veţi alătura marșului nostru împotriva răz- 
boiului?”, ea a răspuns: „Nu, dar dacă faceți un marș 
pentru pace, voi fi acolo.” Lupta împotriva războiului nu 
e altceva decât un alt război. Dacă îţi concentrezi atenţia 
și energia ca să lupţi pentru ceva, dacă nu vei da crezare 


altei puteri în afară de Dumnezeu sau de puterea binelui, 

vei face ca forța atotcunoscătoare și atotputernică să dez- 
integreze iluziile. 


Aceeași logică se aplică în cazul conflictelor din toată 
lumea. Când ne concentrăm energia colectivă pentru 
ceva, aducând bunătate și iubire acolo unde există dife- 
rențe de opinie, nevoia de a ne împotrivi dispare. Când 
ne dăm seama că pe o planetă rotundă nu avem cum să 
alegem o parte sau alta și că există o singură minte cu 
mai multe sclipiri, atunci vom pune capăt iluziilor urii, 
furiei și represiunii. Numai printr-o schimbare în conști- 
ință se va transforma lumea noastră. Acest lucru este 
valabil și pentru viața și problemele tale. 


Benjamin Hoff, în inteligenta cărticică The Tao of 
Pooh (Taoismul lui Pooh), a spus-o astfel: 


Maeștrii vieții cunosc Calea. Ei ascultă vocea din interiorul 
lor, vocea înțelepciunii și a simplităţii, vocea care raționea- 
ză dincolo de inteligenţă și cunoaște dincolo de cunoaștere. 
Acea voce nu este doar puterea şi proprietatea câtorva pri- 
vilegiați, ci a fost dată tuturor. Ea este cheia pentru a ex- 


ploata puterea blocului de piatră necioplit. 


Este și cheia ta pentru a exploata puterea unică și 
pentru a renunța la convingerea că ar exista o putere se- 
cundară a răului sau că ar exista probleme. Această pute- 
re unică, fiind dată tuturor, evident că ţi-a fost dată și ţie! 


Această lege de a nu te împotrivi răului este valabilă 
și pentru latura ta întunecată, umbra ta. Să lupţi cu 

demonii tăi sau să fii furios pe tine însuţi pentru că ţi-ai 
rătăcit calea înseamnă să dai și mai multă energie acelei 
puteri secundare inexistente a răului. Amintește-ţi în- 
totdeauna că există o singură putere, cea a binelui, și 
alege să atragi această putere pentru a-ţi influența oricare 
dintre comportamentele întunecate și pe toate laolaltă. 
Dialogul tău interior poate fi: „Am crezut în iluzia că 
sunt separat de Dumnezeu și am acționat pe baza ei, dar 
acum voi atrage puterea unică a binelui, în ciuda acestor 
gânduri sfâșietoare, iar ele vor fi astfel anulate.” 


Bineînţeles că îţi asumi responsabilitatea pentru 
acele fapte. Aducerea spiritului în prezența umbrelor 
este totuna cu aducerea luminii într-o cameră întunecată. 
Însăşi prezenţa luminii anulează întunericul. Transmite 
iubire părții tale întunecate și privește-o cum dispare 
astfel și cum, în același timp, îţi crești energia spirituală. 
Nu lupta cu ea, deoarece, făcând astfel, perpetuezi iluzia 
că răul este o putere reală. Există o singură putere. 
Folosește-o. 


Nu judeca pe nimeni și nimic 


În lumea materială ne aflăm adeseori în conflict din cau- 
za opiniilor legate de ceea ce e corect sau greșit. Când 
negociem pacea, în general considerăm că o tabără are 
dreptate și cealaltă, nu. Este valabil pentru conflictele 
dintre națiuni, comunități, familii și chiar și pentru rela- 
tiile personale. Nu poți aduce armonia spirituală în re- 
zolvarea unei probleme atâta vreme cât accepţi ideea că 
o tabără are dreptate, iar cealaltă, nu. În lumea spiritului 

nu există o parte care să aibă dreptate și o alta care să nu 
aibă. Nu există decât un câmp de armonie infinită pe 
care îl numim spiritual. Așa cum spune Sfânta Scriptură: 
„Există un singur Dumnezeu, Tatăl Ceresc.” Încă o dată, 
există o singură putere, nu două. Odată ce lăsăm deopar- 
te judecățţile legate de cine are dreptate și cine nu și gă- 
sind, pur și simplu, o cale de a aduce armonia fără 
prejudecăţi față-n față cu o problemă, eliminăm nevoia 
egoului de a da vina pe cineva, lucru care, inevitabil, exa- 
cerbează problema. 


Una dintre cele mai convingătoare idei privind jude- 
cățile, pe care le-am auzit vreodată, este aceasta: Când 
judeci o altă persoană, nu o definești. Nu faci decât să te 
definești pe tine ca persoană care are nevoie să judece pe 
cineva. Doar pentru că afirmi că cineva e prost, zgârcit, 
arogant, aiurit sau promiscuu, asta nu înseamnă că acest 
lucru definește persoana respectivă. Nu spune decât că 
ceva din interiorul tău se află în conflict cu ceva din ex- 
teriorul tău. 


Dacă continui să judeci fără să cauţi sursa conflictu- 
lui din interiorul tău, problemele vor continua să apară 
și ele, fără oprire. O soluţie spirituală pe care o poţi apli- 
ca în momentele în care intri în starea de a emite jude- 
căți, năpădită de probleme, ar putea fi: „Nu judecaţi 
după înfățișare, ci judecați după dreptate.” Nivelul ener- 
giei tale spirituale crește imediat atunci când poţi rezista 
tentației puternice de a aprecia că alții greșesc, în timp 
ce tu ai dreptate. Gândește-te la tot binele ca fiind mani- 
festarea lui Dumnezeu, iar la rău (sau la ceea ce este 

greșit) sau la dezacord ca fiind o necunoaștere a acestui 
adevăr. Aducând senzația de armonie în prezenţa con- 
flictului, vei vedea nu numai că problema dispare, dar 
vei vedea și că vibrația ta crește, iar tu te simți mai liniștit 
și mai plin de succes. 

Când trăieşti cu foarte multă ură în tine, te vei trezi 
că atragi energia cu frecvență mai joasă a urii, pe care o 
disprețuiești. Atunci când Denise (acesta nefiind numele 
ei adevărat) trecea printr-un divorţ, împroșca cu venin 
ori de câte ori vorbea despre soțul ei. Viața ei zilnică era 
plină de chinul mental al urii, răzbunării, tristeţii, depre- 
siei și fricii legate de cum avea să supraviețuiască din 
punct de vedere financiar. Îşi justifica mereu judecăţile, 
povestind cum îi greşise el. În vreme ce ea îşi menținea 
aceste atitudini interioare, „norocul” ei continua să fie în 
declin. O iritație i-a apărut deodată pe piele, a fost dia- 
gnosticată cu ulcer perforat, avea crampe musculare 
groaznice la picioare, una dintre fiicele ei a fost arestată 
pentru posesie de droguri și, în cele din urmă, ea a fost 
implicată într-un accident de mașină foarte grav, din 
care s-a ales cu fracturi și răni la cap. Pentru Denise totul 
părea să meargă din rău în mai rău. Nu reușea deloc să 
vadă că ura ei ce o făcea să emită judecăți o menținea la 
frecvențele mai joase la care tot mai multă și mai multă 
energie joasă era atrasă către ea. Oricât de dificil ar pă- 
rea, atunci când norocul tău e la pământ și lucrurile par 
să se deterioreze, întreabă-te câte opinii de genul eu am 
dreptate, iar tu nu, porți cu tine și lucrează un moment 
pentru a le înlocui cu puterea armoniei spirituale. 

Adevărata nobleţe nu înseamnă să fii mai bun 
decât toţi: înseamnă să fii mai bun decât erai 
înainte 


Stând și scriind aceste cuvinte, mi te imaginez pe tine, 
cititorule, undeva pe acest pământ, într-un moment vii- 
tor. Știu în sufletul meu că, indiferent cine ai fi, de orice 
vârstă sau sex, orice statut social ai fi obținut, indiferent 
câte diplome sau ce nivel de bogăţie ai avea, eu, Wayne 
Dyer, aș avea de învăţat de la tine la fel de mult cum ai tu 
de la mine. În plus, eu sunt profund conştient de faptul 
că, într-un mod foarte profund și spiritual, tu și cu mine 
suntem conectaţi. 

Simplul fapt că știu că tu, la rândul tău, ai să mă în- 
veți pe mine tot atât cât am și eu să te învăţ pe tine, îmi 
spune că eu nu sunt cu nimic mai bun decât orice altă 
persoană de oriunde de pe această planetă. Știu, în ace- 
lași timp, că sunt mai bun decât eram înainte. Mult mai 
bun. Și folosesc acest lucru ca pe un barometru al capa- 
cității mele de a-mi crește energia spirituală. Sunt mai 
bun decât eram înainte. Nu mai sunt complet dominat 
de nevoia egoului meu de a avea dreptate, de a realiza 
lucruri și de a ieși învingător. Acum pot întreba cum aș 
putea fi de folos, înainte să mă întreb ce-mi iese mie din 
afacerea asta. Mă văd acum răspândind mesajul păcii, 
bunăvoinţei, iubirii, iertării, conexiunii, bunătăţii și bu- 
curiei, în loc de mesajul victoriei, al sentimentului că ai 
dreptate, al forței, puterii, al unei poziții superioare, al 
succesului și așa mai departe. Eu recomand mai degrabă 

meditaţia decât medicamentele și sunt un tată, un soţ și 
un fiu mai bun decât am fost. 


Am auzit spunându-se că singura diferenţă dintre o 
floare vie şi una moartă este că floarea vie creşte. Acesta 
este adevăratul test al dezvoltării spirituale și al creșterii 
vibraţiilor tale pentru a fi în armonie cu spiritul. Te dez- 
volți? Eşti mai bun decât erai înainte? lată cum a expri- 
mat acest lucru Lao Chu, acum câteva mii de ani. E valabil 
și astăzi și va fi valabil și peste câteva mii de ani de acum 
înainte. 


La naștere, toți oamenii sunt delicați și maleabili. 
La moarte, sunt duri și ţepeni. 

Toate plantele verzi sunt fragede și flexibile. 

La moarte, sunt fragile și uscate. 

Când suntem duri și rigizi, 

Ne însoțim cu moartea. 

Când suntem delicați și flexibili, 


Susținem o viață minunată. 


Trebuie să încetinești pentru a-ți mări energia 
spirituală 

Această activitate rapidă și frenetică este, în mod ironic, 
o formă de vibraţie foarte lentă. Când mintea și corpul 
tău se află într-o stare continuă de îngrijorare și anxieta- 
te, analizând și evaluând, mereu pe fugă, respectând 
termene și alergând să ajungi la următoarea întâlnire, 
amintește-ți că, în lumea formelor fizice, tiparul energetic 

este de fapt extrem de jos. Numai atunci când te apropii 
de undele energetice ale luminii și spiritului, vibraţiile 
sunt mai rapide. Undele luminoase, deși par nemișcate, 
vibrează mult mai rapid decât frecvențele materiei 
solide. 

De aici și ironia, pentru că, atunci când încetinești și 
emiți gânduri liniștite, calme, de fapt elimini din viața ta 
anxietatea și stresul. În mod asemănător, atunci când 
meditezi, aduci iubirea tăcută a lui Dumnezeu în mo- 
mentul prezent. În tăcere şi nemișcare, energia lui Dum- 
nezeu va deveni a ta. Încetinindu-ţi mintea şi eliberând-o 
de trăncăneala nesfârșită a gândurilor ce concurează 
unele cu altele, permiţi celor mai rapide vibrații ale spi- 
ritului să ajungă la tine. Vibrația mai rapidă este una a 
armoniei, iubirii și păcii. Exact așa cum a spus Patanjali, 
ajungi să-l cunoști pe Dumnezeu, intrând în contact con- 
ştient cu El. 


Eu am folosit în trafic o tehnică pentru a-mi încetini 
mintea și a-i permite, așadar, păcii vibraţiilor rapide ale 
lui Dumnezeu să fie prezente în mine. Când opresc la 
semafor pe roșu, îmi amintesc că am de ales între a-mi 
lăsa mintea să stea nemișcată și a-i da voie să bodogă- 
nească întruna, emițând gânduri de genul: întârzii, de ce 
șoferul din fața mea n-a trecut pe galben, e vina lui că 
încă stau aici, de acum încolo va trebui să opresc la toate 
semafoarele, din cauza conspirației planificatorilor de 
trafic și așa mai departe. Aleg, de obicei, să folosesc acest 
minut sau două în care totul s-a oprit ca să stau nemișcat 
și să-mi opresc și mintea. E tot o alegere. Constat că pot, 

pur și simplu, să închid ochii, să meditez în timpul de 
oprire stabilit și să mă bucur de pacea acelui moment. 

Am mai descoperit și că, aproape întotdeauna, este 
cineva în spatele meu care mă va claxona delicat ca să 
mă trezească și să-mi aducă aminte că timpul de medita- 
ţie s-a scurs! Încetinind și oprindu-mi pălăvrăgeala 
mentală la semafor, invit vibrația crescută a spiritului în 
viaţa mea. Și invers, rămânând într-o vibraţie frenetică 
în mintea și corpul meu, blochez prezenţa lui Dumnezeu 
și continui să trăiesc cu așa-zisele mele probleme. 


Acestea sunt câteva dintre principiile pe care te în- 
curajez să le studiezi și adopţi atunci când te gândești 
cum să-ți crești, în mod conștient, nivelurile energetice, 
pentru a te apropia de conștientizarea spirituală și pen- 
tru a o menţine. Cu asta închei, totodată, secțiunea dedi- 
cată modurilor în care poţi adopta punctul de vedere 
potrivit căruia există o soluție spirituală pentru orice 
problemă. 


În capitolele ce urmează, voi prezenta poate cea mai 
cunoscută rugăciune a tuturor timpurilor și voi expune 
ceea ce Sfântul Francisc a vrut să ofere ca sfaturi practi- 
ce pentru aplicarea soluţiilor spirituale. Titlul fiecărui 
capitol reprezintă un vers din rugăciunea Sfântului 
Francisc, urmat de sugestii referitoare la felul în care 
putem folosi gândurile Sfântului Francisc în viețile noas- 
tre şi în lumea zilelor noastre. 


225 


PARTE ||- 


CUM SĂ PUI 
ÎN APLICARE SOLUȚIA 
SPIRITUALĂ 

A PROBLEMELOR 


Doamne, fă din mine unealta păcii Tale 

Acolo unde este ură, să semăn iubire, 

Acolo unde este vătămare, să semăn iertare, 
Acolo unde este îndoială, să semăn credinţă, 
Acolo unde este deznădejde, să semăn speranţă, 
Acolo unde este întuneric, să semăn lumina Ta, 
Acolo unde este tristețe, să semăn bucurie. 


O, Doamne, nu Te-am căutat atât 

Spre a fi consolat, cât pentru a consola, 
Spre a fi înțeles, cât pentru a înțelege, 
Spre a fi iubit, cât pentru a iubi. 


Căci: 
Dăruind, primeşti, 
lertând, ești iertat, 
Murind, reînvii în viaţa eternă! 
- SFÂNTUL FRANCISC DIN ASSISI 


N 


n prima jumătate a acestei cărți, am prezentat pe larg 

principiile ce stau la baza înţelegerii faptului că există 
o soluţie spirituală pentru orice problemă. În această a 
doua parte, ofer câteva aplicaţii practice ale acestor 
principii, bazate pe binecunoscuta rugăciune a Sfântului 
Francisc din Assisi. Ea pare să reflecte atât de bine tema 
acestei cărți, încât am ales câte un vers din prima jumă- 
tate a celebrei rugăciuni ca titlu pentru fiecare dintre 
următoarele șapte capitole. 


Fiecare vers pune la dispoziţie un exercițiu simplu și 
perfect menit să-ți crească nivelul energetic, oferindu-ți 
astfel posibilitatea să-ți trăieşti problemele ca pe niște 
iluzii care se destramă atunci când le confrunţi cu pute- 
rea unică a spiritului. Nu trebuie să fii călugăr celibatar, 
fără bunuri lumești, dedicat unui stil de viață auster, 
pentru a înțelege mesajul profund, pe care această rugă- 
ciune îl poartă. Vei găsi sugestii precise, ce se pot aplica 
în viața ta de zi cu zi, inspirate din rugăciunea Sfântului 
Francisc, în a doua parte a fiecărui capitol. Te vor condu- 
ce, în cele din urmă, la revelaţia unui adevăr ce îţi va 
schimba viața, și anume că poţi beneficia de pe urma 
așa-ziselor probleme, dacă alegi să găsești pentru ele 
soluţii spirituale. 

Inspirat de rugăciunea Sfântului Francisc, nu trebuie 
să renunțţi la nimic altceva decât la iluzia care stă la baza 
problemei. Motivat de dorinţa de a-ţi crește nivelul 

energetic și punând în practică sugestiile ce își au origi- 
nea în rugăciunea Sfântului Francisc, vei reuși să nu te 
mai gândești la ce ar trebui să primești de la univers. 
Poţi învăţa să înlocuiești această atitudine neajutorată 
cu gânduri despre lucruri prin care tu poţi contribui la 
mediul energetic al situaţiilor ce par problematice. Aces- 
ta este spiritul celei de-a doua părți a acestei rugăciuni, 
care cere: „O, Doamne, nu te-am căutat atât/ Spre a fi 
consolat, cât pentru a consola,/ Spre a fi înţeles, cât pentru 
a înțelege, / Spre a fi iubit, cât pentru a iubi.” 

Soluţiile spirituale presupun să fii o unealtă menită 
să ofere pacea, mai degrabă decât să ceri să ti se ofere 
pace. Presupun să te acomodezi cu ironia supremă a 
unei vieți lipsite de probleme, așa cum stă scris în înche- 
ierea rugăciunii Sfântului Francisc: „Dăruind, primești,/ 
lertând, ești iertat, / Murind, reînvii în viaţa eternă!” Da, 
primim atunci când dăruim, iar această răsturnare în 
gândire este esențială pentru găsirea soluţiilor spiritua- 
le. Începe prin a deveni o unealtă a păcii. 

„Dacă tu eşti în pace, atunci există cel puţin o fărâmă de 
pace în lume. Împarte atunci pacea ta cu toată lumea, şi toa- 
tă lumea va fi în pace” 

- THOMAS MERTON 


ele două cuvinte pacea Ta reprezintă partea cea 

mai importantă a solicitări Sfântului Francisc. 
Când te gândești la Dumnezeu, gândește-te la pace. Ea 
apare atunci când ne aflăm în contact conștient cu Dum- 
nezeu. Am auzit iluminarea descrisă ca fiind cufundare 
și învăluire în pace. Această definiție sugerează că viața 
iluminată este una în care pacea reprezintă o experiență 
copleșitoare. Să te conectezi cu simțul tău spiritual cel 
mai înalt este totuna cu a trăi în pacea pe care o numim 
Dumnezeu. 


Gândește-te la cei mai mari sfinţi care au pășit vreo- 


dată printre noi. Ei sunt diferiți de noi ceilalți printr-o 

singură calitate deosebită. Tot ce au ei de oferit este 
pacea. Și ce este această pace? Este expresia inteligenţei 
universale creatoare, care își șerpuiește calea în și prin 
toate lucrurile. Ea reprezintă perfecțiunea creației. Asta 
înțeleg eu prin „pacea Ta”. E ceva la care sunt mereu co- 
nectat, de vreme ce nu este loc în care ea să nu existe. Eu 
pierd pacea numai atunci când le permit gândurilor 
mele să întrețină iluzia problemelor. 


Mi-l amintesc pe prietenul meu Edgar Mitchell, co- 
mandantul misiunii Apollo 14 și al șaselea om care a pășit 
pe Lună, descriindu-mi cum putea să acopere întreg 
Pământul cu unghia de la degetul mare, din interiorul 
capsulei sale, atunci când înconjura Luna. El a avut o 
revelaţie în care şi-a dat seama că există un sistem inte- 
ligent al păcii, din care facem cu toţii parte, atunci când 
a văzut milioane de obiecte cerești deplasându-se ca 
fulgerul, învârtindu-se și orbitând într-o sincronizare 
perfectă. În interiorul fiecărui obiect se regăseşte aceeaşi 
armonie pașnică, iar aici includem Pământul, precum și 
în fiecare centimetru cub de spațiu de pe planetă, fieca- 
re obiect sau creatură vie. 


„Pacea Ta” reprezintă esența universului nostru. Ea 
îl reprezintă pe Dumnezeu la lucru, la joacă și oriunde 
între cele două. Este iubire infinită. Nu există furie, frică, 
lăcomie, răutate sau invidie. Există un ocean vast de 
pace, disponibil mereu, odată ce cineva ajunge să cu- 
noască „pacea Ta”. El se află la distanță de numai un 
gând. În acest loc problemele nu există. 

Cel mai convingător aspect din toate acestea este că 
„pacea Ta” poate să devină exclusiv a ta, tot timpul, ori- 
când decizi, în mod conștient, că așa vrei să trăiești. 
„Pacea Ta” devine acel lucru a cărui unealtă ești tu, așa 
cum cere Sfântul Francisc în versetul ce deschide rugă- 
ciunea. Dacă o urmezi, îți asigură o soluţie spirituală 
pentru orice problemă. 


FĂ DIN MINE O UNEALTĂ 


Dacă armonia reprezintă natura lucrurilor și toate sunt 
ținute laolaltă, într-o uniune perfectă, de către o putere 
invizibilă, atunci pare de bun simț să-ți spui: Vreau să 
fac și eu parte din acea pace, deoarece este în natura 
mea să fiu mai degrabă de acord, decât împotriva păcii 
lui Dumnezeu. În adâncul tău, tu ştii că a fi pe pace este 
firesc, chiar dacă simţi că e imposibil să rămâi împăcat 
în prezenţa atâtor probleme. Să nu te simţi împăcat este 
rezultatul unei erori în gândirea ta. 


Gândurile care te alungă de lângă pacea ta sună cam 
aşa: „Dacă ai semăna mai mult cu mine, atunci n-ar mai 
trebui să fiu supărat acum” sau „Dacă lumea ar fi cum 
cred eu că ar trebui să fie, atunci aș avea pace”. Dar oa- 
menii nu sunt așa cum crezi tu că ar trebui să fie, iar lu- 
mea nu e altceva decât ceea ce este. Pacea este rezultatul 
reformării minții tale în așa fel încât să înţelegi că viața 
este așa cum este, și nu așa cum crezi tu că ar trebui să 
fie. Așa simplu cum sună, în asta constă secretul de a fi o 
unealtă a păcii lui Dumnezeu. 

Nu îţi cer să devii indiferent sau apatic, ci să priveşti, 
pur și simplu, lumea și pe toţi oamenii din ea exact așa 
cum sunt și să nu-ţi îngădui să dai naștere unor gânduri 
ce te fac să părăsești starea pașnică de energie naturală. 
l-am dat acest sfat unei însoţitoare de zbor, după ce avi- 
onul nostru stătuse pe pistă patruzeci și cinci de minute 
și căpitanul anunţase că ne vom întoarce la poartă din 
cauza unui beculeț de avertizare care se aprinsese pe 
bord. Îndreptându-ne înapoi spre poartă, unde aveam 
să rămânem timp îndelungat, însoțitoarea de zbor a în- 
ceput să mi se plângă de soarta ce o aștepta. „Hai, că în- 
cepem”, mi-a zis ea. „O să am două sute cincizeci de 
pasageri, toți furioși pe mine, ce-mi vor arunca priviri 
furioase în timp ce părăsesc avionul. Asta îmi produce 
atât de mult stres, ori de câte ori apar întârzierile 
acestea.” 


Am vorbit cu ea câteva minute, sugerându-i să înţe- 
leagă că ea era pe pace în ființa ei cea mai intimă. l-am 
explicat că această ființă intimă este acoperită de struc- 
tura ei scheletică, tot așa cum corpul ei are o uniformă 
care să-l acopere. „Încearcă să nu lași nicio persoană 
care nu vine în pace să pătrundă pe teritoriul adevăratei 
tale ființe”, i-am spus. „Lasă-i să aibă efect doar asupra 
uniformei sau asupra învelișului extern numit corp, dar 
fă în așa fel încât sinele interior să nu poată fi pătruns 
decât de pace.” Am privit cum pasagerii care se uitau 
urât la ea au fost întâmpinați cu o atitudine pașnică, iu- 
bitoare. În doar câteva minute, reușise să întoarcă din 
drum ceea ce înainte i se infiltra în suflet. 

În secolul al XIX-lea, într-o capelă din Anglia a fost 
găsit un manuscris intitulat Desiderata. Conţine multă 
înțelepciune și o replică rafinată, pe care mi-am amintit-o 
mereu. „Evită persoanele zgomotoase și agresive. Ele 
sunt necazuri pentru spirit.” Aș mai putea să adaug că te 
țin departe de pace. 


Tu, cel adevărat, poți întotdeauna să alegi să rămâi 
impenetrabil la rugămințţile care nu sunt pașnice. Când 
alții nu vin în pace la tine, pot atinge doar învelișurile 
protectoare exterioare. Întotdeauna felul în care alegi să 
înţelegi evenimentele, și nu evenimentele în sine, îți de- 
termină nivelul de pace lăuntrică. 


Poți deveni o unealtă a păcii în orice moment al vieții 
tale, dacă decizi că nu îţi vei folosi mintea decât pentru 
gânduri pașnice. S-ar putea să îți sune exagerat, dacă iei 
în considerare toți oamenii dificili cu care trebuie să ai 
de-a face, situaţia ta financiară, boala unei rude apropia- 
te, pe șeful insensibil pe care trebuie să-l înfrunți, impo- 
zitele datorate sau întârzierile cumplite din trafic și așa 
mai departe. Încearcă să iei o scurtă pauză de la obiceiul 
de a căuta în permanenţă ocazii în care să nu fii pașnic. 
Mergi în acel loc liniștit, senin, pașnic din interiorul tău 
care este acoperit de straturile exterioare ale vieții ma- 
teriale. În acest loc ştii ce înseamnă să fii o unealtă a 
păcii. Aici accentul cade pe dăruirea, și nu pe primirea, 
păcii. 

CUM SĂ TRANSMIȚI PACE 


Când ești o unealtă a păcii Tale, nu cauţi nimic, ci ești tu 
însuți un furnizor de pace. Nu cauţi pacea analizând vie- 
tile celorlalţi și așteptând ca ei să se schimbe în așa fel 
încât tu să devii mai liniștit. Mai degrabă tu transmiţi 
starea ta de calm tuturor celor pe care îi întâlnești. Nu 
începi să examinezi fiecare situaţie a vieţii tale ca să vezi 
dacă se ridică la standardul tău de pace. Aduci mai de- 
grabă comportamentul tău pașnic în haosul pe care îl 
întâlnești și prezenţa ta liniștește haosul exterior. Chiar 
dacă haosul continuă, tu ai libertatea să alegi un gând 
pașnic sau să te îndepărtezi în liniște din peisaj. Cum faci 
acest lucru? Memorează acest vers din rugăciune și 
spune-l în gând: Doamne, fă din mine unealta păcii Tale. 
Clipele haotice sunt momentele în care trebuie să-ți 
amintești că nu îţi vei dobândi pacea de la altcineva, ci tu 
însuți poţi să aduci pace în fiecare situaţie de viață pe care 
o întâlnești. Treptat, acest gând va începe să aibă efect. 


Cele mai potrivite momente în care poți cultiva 
această conștientizare sunt cele în care ești într-un 
schimb de replici zgomotos, când cineva este certăreț, 
ursuz sau irațional și tu simţi că aluneci în nebunie. De 
obicei, în astfel de momente, tendinţa este să dai vina pe 
forțele exterioare pentru faptul că îţi lipseşte pacea. În- 
cepe să privești aceste situații într-un mod cu totul nou, 
unul care te va ajuta nu numai să devii un furnizor de 
calm, ci te va și transforma într-o unealtă mai de încre- 
dere și mai constantă a păcii. 

CUM SĂ-ȚI RESPECȚI MARII ÎNVĂȚĂTORI 


Cine sunt oamenii care par a fi capabili să te stârnească 
și să te înfurie? Soțul sau soția? Copiii tăi? Părinţii? Un 
anumit angajat? Şeful? Un vecin? Vorbesc despre cei 
care chiar par să-ți pună capac. Oricine altcineva ar pu- 
tea spune același lucru și poţi să-l ignori fericit și chiar 
să-i răspunzi pe tonul cel mai plin de spiritualitate și 
iubire necondiționată cu putință: „Îţi mulțumesc că mi-ai 
spus. Evident că acei oameni nu prezintă o amenințare 
pentru tine ca unealtă a păcii. Cei care te stârnesc, cei 
care reușesc să te aducă într-o stare de frustrare și tul- 
burare cu o simplă privire dezaprobatoare sau cu o în- 
cruntătură, aceștia sunt cei mai mari învățători ai tăi. 


Începe prin a recunoaște că toţi acești oameni sunt 
maeștrii tăi învățători, ei ajutându-te să fii o unealtă a 
păcii. Exact, ei sunt îndrumătorii tăi și au multe să te în- 
vețe. Momentele în care crezi că altcineva provoacă dez- 
ordinea și haosul pe care le simţi sunt cele în care trebuie 
să recunoști că acea persoană îţi dă ocazia să descoperi 
că nu te stăpânești încă. Așa este, ai nevoie să-ți amin- 
teşti că ai de lucrat cu tine însuţi pentru a fi o unealtă a 
păcii. Amintește-ţi, starea de iluminare este o stare în 
care ești cufundat în, și înconjurat de, pace. Orice per- 
soană căreia i-ai conferit autoritatea de a te scoate din 
această stare reprezintă pentru tine un memento a ceea 
ce trebuie să faci pentru a deveni mai împăcat. 

În viaţa mea, soția și copiii îmi sunt cei mai mari în- 
vățători. Pe acești învăţători speciali eu îi numesc 

sufletele mele pereche. Dar definiția mea pentru un su- 
flet pereche nu este o persoană care este de acord cu 
tine în toate privințele, care împărtășește aceleași inte- 
rese și încearcă mereu să te mulțumească. Eu definesc 
sufletele pereche ca fiind acele persoane pe care le iu- 
bești enorm, dar de care nu poţi scăpa niciodată, care 
sunt mereu prezente și cu care te afli adesea în deza- 
cord. Aceste suflete pereche sunt cei mai mari învățători 
ai tăi, deoarece ei sunt un memento permanent, trimis 
de Dumnezeu, pentru a te ajuta să te stăpânești. Așa că 
este extrem de benefic să fii conștient de faptul că trebuie 
să-i respecţi pe acești oameni. 

Soția mea este exact o astfel de persoană. Am fost 
împreună mulți ani, trecând împreună cu bine prin multe 
momente foarte importante, dar tot mă mai pot supăra 
pentru ceva ce a spus sau pentru tonul vocii pe care s-ar 
putea să-l fi folosit. Știu foarte bine că, dacă altcineva mi-ar 
fi spus același lucru exact în același fel, nu l-aș fi băgat în 
seamă și aș fi fost calm cât ai clipi. Totuși, cu sufletul 
meu pereche nu sunt împăcat. Tot așa, le-am dat copiilor 
mei aceeași putere. 


În momentele în care reflectez în tăcere din cauză că 
sunt supărat, îmi dau seama că, din nou, nu am trecut 
acest test simplu - nu am avut capacitatea de a fi calm în 
fața maeștrilor mei învățători. Pentru a fi unealta păcii 
Tale, tu (și eu) trebuie să putem să emitem în afară sta- 
rea din interior. Indiferent de ce sau în ce moment îi în- 
tâlnim, maeștrii noștri învățători sunt acolo pentru a ne 
ajuta să devenim unealta păcii. Într-o bună zi, la care voi 

ajunge treptat, bineînţeles, voi putea să fiu calm chiar și 
în acele momente în care cei mai mari învățători ai mei 
își vor face treaba cât se poate de bine! 


CUM SĂ ALEGI PACEA 


În A Course in Miracles (Curs de miracole) este un rând 
care m-a captivat mereu. De fapt, l-am copiat și mi l-am 
afișat acasă, la birou și în mașină, în diferite momente. 
Spune, atât de simplu: „Decât așa, mai bine aleg pacea. 
E un memento extraordinar pentru clipele în care nu 
eşti unealta păcii. Într-una din acele clipe, acest memento 
poate să schimbe complet situaţia în favoarea ta. 


Îmi amintesc că m-am simţit foarte indispus când 
unul dintre copiii mei a fost implicat, într-o seară, târziu, 
într-un conflict dintr-un bar. El tocmai pleca din local, 
când mai mulți bărbaţi care băuseră bine l-au atacat. 
A ajuns cu dinții din față sparți și cu câteva răni minore. 
Evident că sufeream pentru el, dar mai treceam și prin 
propria suferință, recapitulând în minte de câte ori vor- 
bisem cu el să nu frecventeze locuri în care alcoolul 
scoate la iveală cele mai josnice comportamente și în 
care poți da, frecvent, de necazuri cu N mare. 


În plină tortură mentală, mi-am adus deodată aminte 
de rândul din A Course in Miracles (Curs de miracole). 
Mi-am repetat: Decât așa, mai bine aleg pacea. Şi sufe- 
rinţa a dispărut. Apoi i-am făcut o programare de urgen- 


tă la un prieten stomatolog și am putut astfel să fiu o 

unealtă a păcii. Mai mult, fiul meu a decis, după acea 
experiență, s-o termine cu băutura și barurile. 


Cât timp nu am fost o unealtă a păcii, am rămas imo- 
bilizat și supărat. Alegerea păcii, în acel moment, a dat 
naștere unei soluţii la care probabil nici nu m-aș fi gândit 
dacă aș fi rămas în starea de spirit dominată de durere. 
Poetul libanez Kahlil Gibran a spus: „O mare parte din 
suferința ta este autoimpusă. Ea este poțiunea amară 
prin care vindecătorul din tine îți vindecă sinele bolnav.” 
Este valabil pentru toate situaţiile pe care le etichetăm 
ca fiind non-paşnice sau dureroase. 

Când ajungi să-ți dai seama că poți alege pacea, până 
și în clipele cele mai grele, devii un reprezentant al lui 
Dumnezeu. În loc să te rogi ca suferinţa să dispară, în- 
cepi să recunoști înțelepciunea rugăciunii pentru a învă- 
ţa cât poți mai mult. Alegerea păcii reprezintă un apel 
energizant la acțiune, ce elimină autocompătimirea și 
gândurile despre motivul pentru care unele lucruri n-ar 
trebui să se întâmple. Alegerea păcii îți oferă mai apoi o 
gândire senină și liniștită, care intră în contact conștient 
cu Dumnezeu și aduce pacea pentru a îndrepta așa-zisa 
problemă. Încă o dată, după cum se afirmă în A Course in 
Miracles (Curs de miracole): „Toată suferinţa vine, pur și 
simplu, dintr-o căutare inutilă a ceea ce îţi dorești, insis- 
tând asupra locului în care ar trebui găsit.” 

În primul verset al rugăciunii Sfântului Francisc, 
acesta îl imploră pe Dumnezeu să facă din el o unealtă a 
păcii Sale. El recunoaște că Dumnezeu și pacea sunt si- 
nonime și că a te afla într-o altă stare decât una de pace 

înseamnă să crezi că poți fi separat de Dumnezeu. Numai 
gândurile tale îți spun că Dumnezeu este absent. Pacea 
şi Dumnezeu sunt unul și același lucru. Atunci când lu- 
crezi zi de zi pentru a fi în starea pașnică a bunăvoinţei, 
indiferent de ceea ce se întâmplă, ești deschis soluţiilor 
spirituale. Deși este posibil ca împrejurările să nu se 
schimbe și să te ocupi în continuare de realitățile vieții 
de zi cu zi, starea de calm îţi va permite să priveşti pro- 
blemele conștientizând că modul în care te gândești la 
ele reprezintă adevărata ta experiență. Odată ce vei fi pe 
pace, vei fi îndrumat să te porţi rezonabil și înțelept. Dar 
problema însăși, ceea ce tu experimentezi în interiorul 
tău, va dispărea. 

lată, deci, sugestiile mele legate de modul în care 
poți folosi solicitarea Sfântului Francisc către Dumne- 
zeu, din acest prim verset: „Doamne, fă din mine unealta 
păcii Tale”, pentru a găsi soluţii spirituale la problemele 
pe care le întâlnești. 


SUGESTII PENTRU A DEVENI 
O UNEALTĂ A PĂCII 


Scrie această afirmaţie și copiaz-o pentru a o afișa în lo- 
curi strategice din casa ta, la locul de muncă și în mașină. 
Decât așa, mai bine aleg pacea. Când îţi dai seama că ex- 
perimentezi chinul, frica, depresia, agitația și chiar furia, 
oprește-te și citește sau repetă-ți acest rând. Atunci când 
te gândești bine la aceste șase cuvinte, fă un efort con- 
certat pentru a aduce gânduri de pace și calm în mintea 

ta, în plin chin mental. Vei fi plăcut surprins să descoperi 
că vechiul tău obicei de a nu gândi pașnic va dispărea 
chiar în momentul în care alegi să introduci un gând 
paşnic. 

Asta nu înseamnă că această tehnică va repara ime- 
diat un picior rupt, va anula un accident sau îţi va scăpa 
casa de termite, dar îţi vei fi dovedit ție însuţi în acel 
moment magic că ai puterea de a alege pacea. Mai mult, 
aducând gândul pașnic să îndrepte orice problemă ai 
avea, vei descoperi un adevăr și mai important. Proble- 
mele tale, toate, pot fi experimentate doar în mintea ta 
și, numai atunci când aduci pacea în mintea ta, te pui în 
starea de a întreprinde orice acțiune este potrivită. Dacă 
alegi pacea într-un moment de neliniște, toată neliniștea 
va fi anulată acolo unde o simţi, adică în gândurile tale. 


Acordă-ţi o anumită perioadă de timp în fiecare zi în care 
să fii singur și în care să nu te deranjeze nimeni. Fă o 
plimbare care să te învioreze, încuie ușa dormitorului ca 
să te poţi bucura de liniște sau ieși din ritmul frenetic al 
biroului și du-te în altă parte, ca să fii singur și aminteș- 
te-ți să intri în contact conștient cu Dumnezeu. Binecu- 
noscuta frază Renunţă și lasă-te în voia Domnului 
reprezintă un concept foarte util. În momentele tale 
prețioase, când ești singur și nu te deranjează nimeni, 
spune-ți: „Renunţ și mă las în voia Domnului. Astfel, 
renunțţi la sentimentul de asumare personală a respon- 
sabilității pentru tot și toţi din jurul tău și, calm, îi predai 

totul lui Dumnezeu. Vei simți aproape imediat cum te 
învăluie pacea. 


Amintește-ţi că egoul tău este un obstacol teribil în 
calea găsirii lui Dumnezeu. Identificarea ta cu ideea că ai 
fi separat de Dumnezeu îţi creează așa-zisele probleme. 
Acordându-ți câteva momente de singurătate, pe care 
eu le numesc timp petrecut cu Dumnezeu, devii o unealtă 
a păcii, chiar dacă doar în acele clipe. Întoarcerea ta în 
lumea zgomotoasă se va face acum alături de un parte- 
ner nou, Dumnezeu, care este cu adevărat „pacea Ta”. 
Treptat-treptat, dacă faci acest exercițiu, vei vedea cum 
devii, în mod regulat, o unealtă a păcii, în toate momen- 
tele tale de veghe. 


Fă din meditaţie o parte a vieţii tale zilnice. Rezistenţa în 
faţa meditaţiei este un fenomen universal în lumea occi- 
dentală. Aud în fiecare zi: „Sunt prea ocupat. Se pare că, 
pur și simplu, nu pot să-mi liniștesc mintea. Nu funcțio- 
nează. Am prea multe pe cap.” Sunt sigur că și tu ai pro- 
pria versiune a pretextului pentru care nu găsești 
niciodată timpul sau calea de a medita. Aruncă în uria- 
șul recipient al egoului toate scuzele cu care justifici 
faptul că nu faci din meditaţie parte a vieţii tale de zi cu 
zi. Aceste scuze nu sunt nimic altceva decât frica ta de a 
ajunge să-L cunoşti pe Dumnezeu și, astfel, de a-ţi îm- 
blânzi egoul pretenţios. 

Pentru următoarele șaizeci de zile, stabilește-ţi ca 


directivă să meditezi cel puţin o dată, de preferat de două 

ori pe zi. Tehnica pe care o folosești depinde numai de 
tine. Am făcut o înregistrare cu titlul Meditations for Ma- 
nifesting (Meditaţii pentru manifestare) , în care te ghi- 
dez într-o meditaţie de dimineață și una de seară, numite 
JAPA, ce constau în repetarea sunetului numelui lui 
Dumnezeu sub formă de mantra. Este o tehnică străve- 
che, pe care Patanjali o descrie în Aforismele despre yoga, 
pe care le-am expus în capitolul doi. Nu mă interesează 
atât metodologia, cât angajamentul tău de a medita. 
Există multe tehnici și ghiduri disponibile. Am tratat pe 
larg valoarea și tehnicile meditaţiei în multe dintre căr- 
tile și înregistrările mele. Orice metodă este bună dacă 
îți permite să-ţi liniștești pălăvrăgeala mentală și te aju- 
tă să ajungi la pacea reprezentând „secretul ce stă în 
centru și cunoaște”, după cum a spus-o Robert Frost. 


În meditaţie accezi la linişte. Liniştea nu poate fi di- 
vizată. La fel ca zero, în matematică, nu poate fi împărți- 
tă în bucăţi pentru a obţine altceva decât zero. La fel e și 
cu Dumnezeu. Numai unul. Indivizibil. Exerciţiul de me- 
ditație este calea ta de a experimenta caracterul indivi- 
zibil, unicitatea care este Dumnezeu. Tot ce îţi pot spune 
este că, atunci când practici regulat meditaţia, fiecare 
sesiune este ca și cum ai ridica de pe umerii tăi greuta- 
tea problemelor și capeți sentimentul că sufletul tău e 
hrănit, astfel încât acum îi abordezi pe toți și toate înso- 
tit de pacea Ta. Sfântul Francisc le-a spus adepților lui: 
* CD de meditații apărut în lb. română sub acest titlu, la Ed. Act și Poli- 
ton, București, 2016. (n.red.) 

„Ce stă mai presus de cuvinte? Acţiunea. Ce stă mai pre- 
sus de acțiune? Tăcerea." 


Oprește-te atunci când faci ca pacea să depindă de cir- 
cumstanţele exterioare. Simpla recunoaștere a faptului 
că dai vina pe alții sau pe circumstanţe pentru lipsa ta de 
pace este suficient să te readucă pe drumul cel bun. 
Chiar într-un moment lipsit de pace, amintește-ţi cu 
blândeţe că nimeni și nimic nu-ţi poate lua pacea fără 
consimțământul tău. Dacă cei mici au vărsat suc de fruc- 
te peste tot pe covor și au făcut mizerie în casă, iar tu țipi 
și strigi, un memento interior delicat cum că nu trebuie 
să renunțţi la pacea ta doar pentru că lumea nu merge 
acum în direcția pe care o preferi tu îți poate readuce 
pacea. Cu cât poţi să-ţi depășești mai ușor răspunsul 
condiționat de a da vina pe lucrurile din exteriorul tău, 
cu atât mai probabil vei deveni, în cele din urmă, o decla- 
rație vie a păcii Tale. 

Pacea ta este între tine și Dumnezeu. Punct. Nu e 
între tine și altcineva sau între tine și un set de împreju- 
rări, oricât de dificil ar fi câteodată de acceptat. Când 
oamenii îmi spun: „Cum e posibil să fii liniștit într-o 
lume lipsită de pace?”, eu le reamintesc că pacea interioa- 
ră este doar interioară, nu exterioară. Trebuie să ajungi 
în punctul în care tu însuți aduci pacea ta tuturor per- 
soanelor și lucrurilor, în loc să încerci să o dobândești 


din experienţele exterioare. 

Una dintre experienţele lipsite de pace care îmi dis- 
place profund o reprezintă vizita, de două ori pe săptă- 
mână, a oamenilor care tund peluza, în spaţiul în care 
mă refugiez ca să scriu. Vin înarmaţi până-n dinți cu 
mașini de tuns iarba extrem de zgomotoase, cu moto- 
coase, trimere și suflante pentru frunze, umplând aerul 
cu fum și zgomote răsunătoare. A fost o vreme când mă 
plângeam la soţia mea și la oricine mă asculta compăti- 
mitor în legătură cu acești perturbatori ai păcii. Acum îi 
percep ca pe învăţători ai mei. Soția mea m-a susținut 
atât de mult, încât am ajuns să nu-i mai observ. 

Când ei îi dau înainte, eu le transmit o binecuvântare 
tăcută și, cu toate că nu sunt încă un fan al mașinăriilor 
zgomotoase, nu îmi mai dau voie să-mi pierd pacea în 
prezenţa lor. Pacea mea reprezintă propria mea alegere 
și nu îi mai învinuiesc pe oamenii înarmaţi și mașinăriile 
lor zgomotoase pentru că-mi disturbă pacea, de fapt 
chiar îi primesc bucuros ca pe maeștrii mei învățători, 
care mă ajută să mă stăpânesc pe mine și egoul meu. 
Thomas Carlyle are o idee foarte utilă, despre diferența 
dintre zgomot și creaţie, de care îmi aduc aminte când 
își fac apariția oamenii care tund peluza. „Când stejarul 
e doborât, întreaga pădure răsună de căderea lui, dar o 
sută de ghinde sunt semănate în liniște de o adiere de 
vânt neobservată.” 


Practică gândirea păcii. Amintește-ţi, devii lucrurile la 

care te gândești toată ziua. De câte ori îţi tulburi mintea 

cu gânduri conflictuale? De câte ori pe zi spui cu voce 

tare că lumea e groaznică? Cât de violenți am devenit cu 
toții? Cât de nepăsători părem să fim? În ce măsură sun- 
tem rasiști? Cât de puţin îi pasă guvernului de noi? Toate 
aceste gânduri și exprimarea lor sunt indicii că ai rămas 
captiv în capcana unei gândiri deloc pașnice și, prin ur- 
mare, într-o lume pe măsură. De fiecare dată când te 
vaiți de grozăviile din lume, când îi asculți pe reporterii 
din mass-media vorbind despre tot ce e rău sau citești 
tabloidele care exploatează împrejurările neplăcute ale 
vieților altor persoane, tu perpetuezi condiționarea care 
te face să nu devii o unealtă a păcii Tale. 


Atunci când îţi reamintești că pentru fiecare faptă 
rea există o mie de fapte bune, îți plasezi gândurile îna- 
poi spre pace. Când oprești pe cineva care relatează încă 
o poveste cu dezastre și schimbi tonul discuţiei către 
ceva mai plin de afecțiune, devii o unealtă a păcii. Când 
încetezi să reiei aceleași scene vechi, cu personaje noi, 
privind accidente, crime, sărăcie, abuzuri și dezastre de 
toate felurile și îți pui mintea la contribuţie pentru a le 
face să dispară, devii o unealtă a păcii. Folosește-ți min- 
tea pentru a te gândi la pace, deoarece pacea este starea 
naturală și fericită a omului, iar răul, războiul și ura sunt 
rușinea lui. În gândirea ta, fă parte din ceea ce e natural, 
nu din rușinea noastră. 


Devino un pacificator. În fiecare zi ai multe ocazii pentru 

a exersa pacificarea. Sfântul Francisc a scris: „Dăruind, 

primeşti.” Dăruind pace, vei primi pace și, odată ce ești 

liniștit, toate problemele tale vor dispărea. Devenind 
247 


Wayne W. Dyer 


pacificator îţi asiguri, fără exagerare, un remediu pentru 
toate momentele tale de tensiune. Astăzi, fii cu ochii în 
patru să găsești orice ocazie de a deveni pacificator. 


Chiar în dimineaţa aceasta, în timp ce eram la maga- 
zin și aşteptam la rând să-mi plătesc benzina, casierul a 
fost nepoliticos cu un tânăr care nu înțelesese cum func- 
ționa spălătoria de mașini cu trei dolari. Casierul îl ataca 
verbal pe acest adolescent care cerea să-i fie înapoiați 
banii, lucru pe care el îl refuza cu încăpățânare. În plus, 
era evident că adolescentul nu vorbea engleză și nu pu- 
tea înțelege ce i se spunea, asta lăsând deoparte motivul 
pentru care era victima abuzului casierului. Cum adoles- 
centul stătea acolo dezorientat, eu am văzut în acea situa- 
ție o ocazie de a fi pacificator. Mi-am pus brațul pe după 
umărul lui, am mers afară cu el și i-am arătat cum să folo- 
sească aparatul, lucru care i-a permis să zâmbească pen- 
tru prima oară de când îl întâlnisem. 


Aseară, la o reuniune la cină la care se strânseseră 
familia și prietenii, am simţit că două dintre persoanele 
mai în vârstă, care se tot contraziceau, ajunseseră peri- 
culos de aproape de o explozie de furie, din cauză că nu 
cădeau de acord cu privire la întâmplările petrecute la o 
reuniune anterioară, la care luaseră parte amândouă. 
Știam că ceea ce era pe cale să se întâmple va fi neplăcut 
pentru toată lumea, deoarece eu fusesem martor la așa 
ceva în multe ocazii. Am intrat în starea mea de pacifica- 
tor și le-am oferit ambilor indivizi o cale de a avea drep- 
tate. Imediat după ce am intervenit pentru a transmite 

pacea, i-am văzut pe amândoi cedând și, practic, zâm- 
bindu-și unul altuia. 

În această după-amiază, pe autostradă, am întâlnit 
un șofer care mergea pe acostament, de-a lungul unui 
obstacol lung aflat în construcţie, și care încerca să intre 
înapoi pe bandă. Niciunul din ceilalți șoferi nu voia să-i 
dea voie să se întoarcă pe banda deschisă, pedepsindu-l 
astfel pentru fapta lui. Oprind mașina, mi-am adus amin- 
te că nu era nimic între mine și acest șofer, totul era între 
mine și Dumnezeu. Şi intuiţia mea de la Dumnezeu era 
că aș fi putut să fiu pacificator pentru acest om, care s-ar 
putea să fi avut un motiv întemeiat să meargă pe acosta- 
ment, şi i-am făcut semn să intre în fața mea. 


Într-o singură zi, am avut zece sau unsprezece ocazii 
să fiu pacificator. Şi, de fiecare dată când profit de ocazie, 
devin o unealtă a păcii, aducând astfel în viața mea un 
sentiment de energie spirituală, care îmi permite ca în 
acele momente să fiu lipsit de probleme. Fă din ziua 
aceasta ziua în care exersezi să fii pacificator, în loc să 
aștepți ca pacea să vină la tine din exterior. Cu adevărat, 
dăruind pacea, o vei primi. 


Fă pace cu tine însuţi. Nu poţi dărui ceea ce nu ai. Dacă 

nu ești împăcat cu tine însuţi, nu poți dărui pace. Dacă 

nu oferi pace, nu vei deveni niciodată o unealtă a păcii. 

la decizia de a te ierta pe tine însuţi pentru toate slăbi- 

ciunile și eșecurile, de a lăsa în urmă toată vinovăția 

autodistructivă pentru greșelile trecute și de a ști că a 
249 


Wayne W. Dyer 


existat un sens în călătoria sufletului tău prin noaptea 
neagră. 

Atunci când faci pace cu tine însuţi, analizează bine 
tot ceea ce ai făcut de-a lungul timpului și amintește-ţi 
că ai avut nevoie de toate acele experienţe ca să-ți furni- 
zeze energia necesară pentru a te propulsa către o frec- 
vență spirituală mai înaltă. Vei admite, în cele din urmă, 
că, practic, fiecare pas spiritual înainte este precedat de 
un dezastru de un anumit fel și că toate evenimentele 
nedorite ale vieţii tale au fost necesare. De ce? Pentru că 
s-au întâmplat, iar în acest sistem inteligent pe care îl 
numim universul nostru nu există accidente. Dacă ești 
mai bun decât erai înainte, este un motiv suficient să faci 
pace cu tine însuți. Toate reproșurile, vinovăția, dispre- 
tul de sine și furia pe care le îndrepți către tine, te înde- 
părtează, pur și simplu, de pace. 

Am observat că, ori de câte ori intru într-un episod 
de autorenegare, încep să mă simt neliniștit și chiar să-mi 
fie rău din punct de vedere fizic. În astfel de momente, 
mă gândesc la primul vers din rugăciunea Sfântului 
Francisc, „Fă din mine unealta păcii Tale”. Apoi mă în- 
conjor în mintea mea cu lumina strălucitoare a păcii și in- 
voc energia pașnică și iubitoare către mine, învăluindu-mă 
într-o pătură imaginară de seninătate de la Dumnezeu. 
Ca prin minune, neliniștea și starea de rău mi se trans- 
formă într-un minunat sentiment de stare de bine. Odată 
cu această pace proaspăt imaginată, mă trezesc că o ofer, 
în loc de duritatea pe care o ofeream în momentele de 
neliniște și autorenegare. Făcând pace cu mine însumi și 

invocând pace de la Dumnezeu, pot să îmi iert păcatele 
și îmi promit să fiu, pur și simplu, mai bun decât eram 
înainte. Încearcă acest lucru azi, în orice moment de auto- 
renegare. Vei fi surprins şi încântat de rezultate. 


Întoarce-te la natură. Luther Burbank a constatat: „Nu 
există o altă poartă spre cunoaștere în afară de poarta 
pe care o deschide natura, nu există alt adevăr în afară 
de adevărurile pe care le descoperim în natură”. E ușor 
să devii o unealtă a păcii dacă te întorci spre lumea natu- 
rală. Sunt sigur că ai auzit de multe ori spunându-se că 
soluţia, atunci când te afli în plin haos, este să faci o 
plimbare pe plajă sau în natură. Când te întorci în natu- 
ră, te întorci la liniștea și armonia care constituie mediul 
tău natural. 


Departe de lumea rapidă a tehnologiei avansate, de 
toate deciziile legate de investiţii, telefoane mobile și 
e-mail, de dispute, zgomote și de o lume cel mai adesea 
aglomerată, natura te cheamă. Știu că poți simți chema- 
rea naturii, deoarece toată lumea cu care vorbesc despre 
acest lucru își exprimă dorința de a evada într-un mediu 
natural. De fiecare dată când treci pe lângă un parc fru- 
mos, pare să existe o energie magnetică ce te atrage să 
mergi printre copaci și flori și să-ți liniștești mintea. Ideea 
drumețiilor și a mersului cu cortul în sălbăticie are un 
farmec aparte chiar și pentru persoanele cele mai atașate 
de oraș. Să asculți trilurile păsărilor, zumzetul insectelor 
și adierea vântului reprezintă o experiență plăcută pen- 
tru aproape toată lumea. Experienţa de a fi într-un loc 

întunecat și de a privi la mii și mii de stele într-o seară 
senină le dă fiori de pace și fericire tuturor celor pe care îi 
cunosc. Recent, eu și soția mea am mers la craterul Halea- 
kala din Maui și singurul comentariu pe care l-am făcut a 
fost să remarcăm pacea pe care am simtit-o în liniștea 
acelui loc maiestuos. Soţiei mele îi spunea mereu bunica 
ei că „mersul pe jos te face frumoasă”. Se referea la mai 
mult decât la înfățișarea fizică. 


Oferă-ți darul naturii cât poţi de des. Cufundă-te în 
pacea care te înconjoară și observă cum aproape că ești 
luat în braţe de Dumnezeu, cât de mult îţi place liniștea 
și cum toate lucrurile par să se afle într-o armonie per- 
fectă. Pe mine, să înot pe distanţe mari în ocean mă um- 
ple de pace, indiferent ce se întâmplă în acel moment în 
viața mea. Bonusul pe care îl primesc din acea partidă 
de înot este că simt în munca mea o claritate nouă. Zone- 
le care îmi păreau tulburi, neclare, devin limpezi, vizibi- 
le. Natura îți oferă pace, deoarece în natură te afli în 
câmpul energetic al lui Dumnezeu, în care conduce mai 
degrabă spiritul decât iluzia. Întoarcerea ta la natură îţi 
deschide, efectiv, un set cu totul nou de soluții spirituale 
pentru oricare dintre așa-zisele probleme. 

Edna St. Vincent Millay exprimă acest mesaj cum nu 
am văzut mai frumos în poezia God's World (Lumea lui 
Dumnezeu). Sentimentul ei extatic de pace exprimă lu- 
crurile despre care scriu eu aici. 

LUMEA LUI DUMNEZEU 


O, lume, nu te pot ține destul de aproape! 

Ale tale vânturi, ale tale ceruri vaste și cenușii! 

Ale tale ceţuri ce se învăluie și se ridică! 

Ale tale păduri, în astă toamnă, ce suferă și se ofilesc! 
Mai au puţin și plâng în culori! Acel pisc golaș 

Ce stă să cadă! Să înalțe versantul acelei faleze negre! 


Lume, lume! Nu te pot ţine destul de aproape! 


Îi ştiu de mult splendoarea, 

Dar niciodată nu am știut 

Că e atâta pasiune aici 

Încât să mă tulbure. Doamne, mă tem 

Că ai făcut lumea prea frumoasă anul acesta. 

Mai e puţin și sufletul îmi iese din piept - Nu lăsa să cadă 


Nicio frunză aprinsă; rogu-te, nu lăsa nicio pasăre să cânte! 


Ca să găsești o soluţie spirituală pentru orice pro- 
blemă și pentru toate laolaltă, devino, în primul rând, o 
unealtă a păcii. În prezenţa problemelor, vei aduce pacea 
și le vei vedea cum, sub puterea ei, dispar. 


253 


ACOLO UNDE ESTE URA, 


SĂ SEMĂN IUBI 


AJ 
[TI] 


„Pământul e ticsit de rai, 
Şi fiecare tufiș oarecare, aprins de Dumnezeu, 
Şi numai cel ce vede își leapădă încălțările, 
Restul stau în juru-i și culeg murele.” 
- ELIZABETH BARRETT BROWNING 


A une când analizezi bagajul de necazuri care con- 
stituie problemele tale specifice, ține minte aceste 
cuvinte scrise de Sfântul Pavel în Epistola către Corin- 
teni: „Dragostea nu cade niciodată.” Gândește-te bine la 
aceste cuvinte în timp ce te întrebi dacă te poți găsi vreo 
excepție. „Niciodată” înseamnă exact asta - niciodată. 
Cred că vei ajunge la aceeași concluzie la care am ajuns 
și eu. De câte ori sunt prins într-o problemă imaginară, 
revărsarea iubirii nu dă greș niciodată. Oricare ai consi- 
dera că sunt problemele tale, poţi găsi o soluţie în aceste 

cuvinte fără complicaţii, fără absurdităţi, fără ambigui- 
tăți, dragostea nu cade niciodată. Acest lucru este valabil 
chiar și în situații în care problema pare să fie ura. 


În ceea ce priveşte ura, rămân consecvent cu tot ce 
am prezentat pe parcursul acestei cărți. Existenţa unei 
credințe în ură reprezintă o sursă majoră a celor mai 
multe dintre probleme. La început, acest lucru ţi s-ar 
putea părea de neînțeles. Totuși, eu cred că a analiza 
modul în care te gândești la ură te va ajuta să faci ceea ce 
sugerează titlul acestui capitol. Să aduci iubire înseamnă 
să faci să dispară iluzia urii, transformând acest proces 
într-un sistem de livrare a iubirii. Când reușești să faci 
asta, te afli deja pe calea pe care poţi obține soluţii spiri- 
tuale pentru toate problemele. 


CE ESTE URA? 


Poţi vedea peste tot forțele aflate în competiţie ale bine- 
lui și răului, ale iubirii și urii. Mulţi cred că aceste forțe 
antagonice sunt Dumnezeu și diavolul. Am dedicat o 
bună bucată de timp, în această carte, încercării de a 
combate o asemenea idee absurdă. Cum e posibil ca și 
Dumnezeu, și diavolul să existe, dacă există un singur 
creator și o singură putere în univers? Dumnezeu l-a 
creat pe diavol? Sau, dacă diavolul există, l-a creat el pe 
Dumnezeu? 


Dacă există un singur adevăr creator aflat în spatele 
universului și dacă accepți că acest adevăr este diavolul, 
trebuie să crezi atunci că ura, violența, urâţenia, 

prejudecata, boala, sărăcia și haosul sunt manifestări ale 
acestui adevăr. Şi că toată iubirea și bunătatea sunt false. 
Dacă accepți că Dumnezeu este adevărul, atunci trebuie 
să accepți că iubirea este adevărată și răul este fals. lar 
ura face parte, cu siguranță, din acel rău care este fals. 


Din punctul meu de vedere, adevărul despre ură e 
acela că ura este iubire. Chiar așa. Eu percep ura ca ener- 
gie a iubirii ce merge în direcția opusă. Toată ura poate 
fi depășită prin iubire, deoarece iubirea se află toată 
acolo, așa că este obligatoriu să includă și ura. Sentimen- 
tul și expresia urii trebuie inversate pentru a se îndrepta 
în direcţia opusă. În străvechea Dhammapada, ni se rea- 
mintește că ura încetează să existe prin iubire, nu prin 
ură. Din acest motiv l-a rugat Sfântul Francisc pe Dum- 
nezeu să-i dea capacitatea de a aduce iubire în prezența 
urii și de a înlătura astfel iluzia că ura există. 


În esenţă, oamenii care par să împroaşte cu ură îşi 
proiectează sentimentul că nu ar fi iubiți. Nu realizează 
că viața îi iubește. Când nu te simți iubit de viaţă, negi 
prezenţa iubirii, cu toate că ea este elixirul care ţine to- 
tul laolaltă în univers. Așa că iei prezenţa acestei forțe 
omniprezente numite iubire și o întorci în direcția opu- 
să și începi să practici ura. O persoană care urăște este o 
persoană care se simte urâtă și își proiectează în exterior 
acel sentiment sau acea credinţă. 


Când întâlneşti pe cineva care nu te place, poți fi si- 
gur că această persoană simte că nu este plăcută și face 
atât cât poate ea să facă, adică să ofere ceea ce are. Dacă 
vezi o persoană care te judecă, fii sigur că această 

persoană nu face decât să transmită opinia pe care o 
simte îndreptată spre ea. Acestea sunt exemple de oa- 
meni care cred că nu sunt iubiţi și care transmit energie 
dezagreabilă și detestabilă. 


Știm că Dumnezeu este iubire, unica putere care 
există pretutindeni, astfel încât nu este niciun loc în care 
această putere să nu existe, inclusiv în persoana care urăș- 
te. De aceea spun că adevărul despre ură e acela că ea 
este iubire și că modul prin care o putem face să dispară, 
oriunde s-ar afla, este să-i inversăm direcţia și să facem 
un efort plin de iubire pentru a-l convinge pe cel care 
urăște că este iubit. După cum imploră Sfântul Fran- 
cisc, acolo unde este ură, să aduc iubire. 


Hai să vedem unde întâlnim ura și cum putem revăr- 
sa iubire asupra problemelor care însoțesc ura. 


CUM SĂ SEMENI IUBIREA CĂTRE 
URA DIN LUME 


În bazarul lumii, poți observa, sub numeroase forme, 
ceea ce pare a fi ură — o rasă de oameni care își exprimă 
ura invadând sau abuzând alte grupuri rasiale; oameni 
care controlează rezervele de hrană, în timp ce alții sunt 
lăsați să moară de foame; o dietă constantă de violenţă, 
administrată altora cu forța sub forma omorurilor, lup- 
telor, abuzului verbal și încercărilor de înșelătorie; legi 
care favorizează un grup în defavoarea altui grup, urât 


de către majoritatea de la putere. Când frâiele puterii se 

schimbă, răzbunarea împotriva celor care urau înainte 
devine regula. Ura pare să dea naștere la ură. 


Ești aruncat în această lume cu o pornire naturală să 
iubeşti. De cele mai multe ori, când întâlneşti oameni 
care proiectează ură spre tine, te percepi pe tine ca 
având o problemă. Cum e problema urii în cazul unui 
funcționar public îmbufnat care nu vrea să te asculte și 
te face să aștepți la nesfârșit. Cum e problema urii în 
cazul unui proces ce ţi-a fost intentat numai pentru a 
obţine niște bani. Cum e problema urii pe care ţi-o trans- 
mite o persoană cu autoritate, însetată de putere, care te 
intimidează doar de dragul de-a o face. Exemplele ar 
putea continua la nesfârșit. Ceea ce ţie îți pare real este 
doar ura lor. 


Credința comună a celor care urăsc este o convinge- 
re fermă că viața nu îi iubește. Ura este răspunsul lor 
pentru că se simt urâţi. E neobișnuit pentru o persoană 
care se simte iubită să proiecteze ură. Ține minte me- 
mentoul biblic important: „Dumnezeu este iubire.” Răul 
e doar în mintea omului. Orice fel de ură ai întâlni, ea 
vine din mintea oamenilor care se simt separați de Dum- 
nezeu și de fluxul de energie a iubirii care există. Dacă 
subscrii la ura lor, și tu ești deconectat. Răzbunarea, fu- 
ria, represaliile, tristeţea și toate celelalte lucruri pe care 
le percepi ca fiind probleme sunt concepte mentale. 


Când te schimbi pentru a semăna iubire în împreju- 
rările vieţii tale în care întâlnești ura, se întâmplă ceva 
unic. Mai întâi cu tine, apoi și cu câmpul energetic al urii, 
în care te afli. Când începi să ai încredere în iubire și 

începi să recunoști că, în cele din urmă, vom fi una cu ea, 
ai un impact major asupra tiparului energetic scăzut al 
urii. De fiecare dată când observi pe cineva în lume ma- 
nifestând ură, să fii absolut sigur că acea persoană se 
simte urâtă. În acelaşi timp, să știi că această persoană 
este iubită de Dumnezeu (deoarece Dumnezeu este iu- 
bire). Ca martor sau destinatar al urii, tu ești o scânteie 
a iubirii. Dacă poți oferi iubire ca răspuns la ură (unul 
dintre cele mai grele trei lucruri pe care le poate face o 
ființă umană, pe care le-am descris într-un capitol ante- 
rior), vei vedea cum ura devine iubire, până la urmă. Vei 
ști sigur atunci că ura este numai o eroare creată de 
mintea omului. 


În lunga noastră istorie presărată cu tirani şi dicta- 
tori, am văzut oameni care se simțeau la rândul lor urâţi, 
îndreptându-și ura spre alţii. Când maeștrii divini au 
venit să ne învețe, cu toții au spus, fără excepţie, că iubirea 
nu dă niciodată greș. Aruncă doar o privire pe această 
listă de parafrazări din diferite religii. 


Creștină: Dumnezeu este iubire; suntem toți ai lui Dumne- 
zeu și copii ai celui Preaînalt. 


Shintoistă: În iubire îl primești pe Dumnezeu. 


Zoroastriană: Omul este iubit de Dumnezeu și tu trebuie 
să-l iubești în schimb. 


Iudaică: Să-L iubeşti pe Domnul, Dumnezeul tău, cu toată ini- 
ma ta și pe aproapele tău, ca pe tine însuți. 

Sikh: Dumnezeu îi va primeni pe cei în mâinile cărora se 


află iubirea. 


Budistă: Lasă omul să cultive față de întreaga lume o inimă 
de aur. 


Taoistă: Cerul îi înarmează cu iubire pe cei pe care nu vrea 


să-i vadă distruși. 


Islamistă: Aceasta este iubirea, să te consideri pe tine 


foarte mărunt și pe Dumnezeu, foarte măreț. 


Baha'i: Dacă tu nu mă iubești, iubirea mea nu poate ajun- 


ge la tine în niciun fel. 


Confucianistă: Să iubeşti toți oamenii reprezintă cea mai 


mare bunăvoință. 


Hindusă: Domnul poate fi venerat cel mai bine prin 
iubire. 


Eu cred că tirania urii poate fi înlocuită de o conștiință 


iubitoare. Nelson Mandela a adus iubire și reconciliere 
acolo unde domnea ura apartheidului, iar acesta a dis- 
părut încetul cu încetul. Dușmăniile din războaiele tre- 
cute sunt schimbate treptat de recunoașterea uniunii, 
pe care o împărtășim cu toţii. lar vechii dușmani devin 
frați întru pace. Bineînțeles că iluzia urii rămâne și că 
avem multe de făcut, în evoluția noastră, pentru a învăța 
să aducem iubire acolo unde este ură. E imperios necesar 

pentru toți cei care caută soluții spirituale să-și dea sea- 
ma că numai iubirea poate exista. 


Ura vine de la cei care se simt urâţi într-un fel sau 
altul. Sunt două moduri în care îi poţi ajuta să-și schim- 
be sentimentul că cineva îi urăște. Primul e să-i lași pe 
oamenii cu un comportament dușmănos să vadă că tu, 
personal, nu ai decât iubire să le oferi, iar al doilea e ca 
tu să vezi că Dumnezeu îi iubește necondiţionat, chiar 
dacă ei nu pot admite acest adevăr. Sfântul loan este ci- 
tat cu următoarea afirmaţie: „În aceasta este dragostea, 
nu fiindcă noi am iubit pe Dumnezeu, ci fiindcă El ne-a 
iubit pe noi.” Iubirea ta absolută va alunga, în cele din 
urmă, ura, pentru că iubirea absolută conștientizează că 
există o singură existenţă indivizibilă. 

S-ar putea să crezi că toate afirmaţiile acestea des- 
pre iubire sunt prea teoretice și teologice pentru a fi 
aplicate atunci când te afli într-un conflict cu cineva care 
îndreaptă către tine ură. Te asigur că simpla recunoaștere 
a faptului că ura este o formă de iubire greșit direcționată 
și o reflexie a faptului că o persoană nu se simte iubită 
este suficientă pentru a priva de putere ura și a o elibera. 
Deocamdată admite măcar ideea că încercarea ta de a 
semăna iubire pe câmpul urii și de a privi ura ca pe o 
nevoie de iubire va schimba mediul și, până la urmă, va 
înlocui ura cu iubire. 


Aș vrea să împărtășesc cu voi un fragment dintr-o 
scrisoare pe care am primit-o de la o femeie care s-a 
confruntat cu o situație extremă de ură și violență. A 

reușit să aducă iubire în prezenţa urii, într-un moment de 
frică și teroare profunde. lată cum mi l-a povestit ea mie. 


Vineri dimineața, pe la 2:30, am fost trezită din somn de un 
bărbat mascat care îmi ținea un cuțit la gât. La început am 
crezut că am doar un coșmar, dar curând aveam să-mi dau 
seama că mă aflu în timpul real și că acea persoană era 
acolo cu adevărat și nu mai e nevoie să spun că eram în- 
grozită. Mi-a pus destule întrebări în timp ce îmi lipea 
bandă adezivă pe față, de deasupra ochilor până la jumă- 
tatea distanţei către gură, apoi mi-a legat mâinile la spate 
cu bandă și mi-a tăiat cămașa de noapte și lenjeria cu un 
cuțit. Mi-am dat seama că aveam de ales între a mă lupta 
cu el și a accepta în tăcere și a nu-mi pierde speranța. Am 
ales varianta din urmă și, în timp ce el mă atingea, am pu- 
tut să mă detașez oarecum de ceea ce se întâmpla și apoi, 
dintr-o dată, am devenit foarte calmă și am început să vor- 
besc cu el. Mi-am amintit probabil gânduri de pe înregis- 
trări, deoarece cuvintele pe care le-am spus nu erau cele pe 


care le-ai spune în mod firesc în această situație. 


(Ruth se referă la un fragment anterior din scrisoa- 
rea ei, în care descrie cum asculta o serie de înregistrări 
de-ale mele, care i-au fost de ajutor după moartea frate- 
lui ei, cu un an în urmă. În săptămâna precedentă aces- 
tui atac, ea începuse să asculte din nou înregistrările, în 
timp ce exersa.) 


Mi-a spus că era din Los Angeles și avea nevoie de bani și 

de o mașină pentru a se întoarce acolo. Și cuvintele mi-au 

venit... „Eşti un tânăr atât de cumsecade, ai vrea să mă rog 

pentru tine? Doamne, ajută-l pe acest tânăr cumsecade să 
obţină banii de care are nevoie să se ducă în Los Angeles 
și ajută-l să fie fericit și să aibă o viață bună.” L-am între- 
bat dacă are o prietenă și a zis: „Da, în Los Angeles.” L-am 
întrebat apoi dacă are copii, iar el a spus: „Nu, aș mai fi aici 
dacă aveam copii?” l-am zis: „Eu am copii și nepoți și sunt 
minunați, ar trebui să te întâlneşti cu prietena ta și să 
aveți copii într-o zi, sunt minunaţi!” Am continuat să-i 
vorbesc ca și cum ar fi fost un om cumsecade și, în cele din 
urmă, el a spus „Nu merge” și de fapt nu m-a mai violat. A 
mai făcut însă multe și am crezut că probabil așa voi sfârși, 
dar a plecat în cele din urmă și, când ieșea, mi-a spus: „Ești 
o doamnă cumsecade.” 

Capacitatea mea de a fi calmă și de a folosi cuvinte 
blânde în această situaţie o pun pe seama faptului că ţi-am 
ascultat înregistrările, pe care, fără îndoială, mi le-am 
amintit și care mi-au dat pacea, puterea și cuvintele blân- 
de din momentele acelea. Și acum vreau să-ți mulțumesc 
foarte mult pentru că ţi-ai împărtășit viața și înțelepciu- 
nea, ce furnizează alternative minunate la „a deveni implicat 
fără voie în anumite lucruri”. 

Mulţumesc, mulțumesc, mulțumesc, din adâncul ini- 
mii mele pentru cărțile și înregistrările tale minunate... 
sunt mult mai mult decât niște simple cuvinte scrise și 


rostite. 


Am vorbit cu Ruth și ea mi-a dat permisiunea să in- 
clud povestea ei aici, în speranța că cineva, „acolo”, aflat 
față în față cu ura, ar putea să semene iubire. 

CUM SĂ SEMENI IUBIRE ATUNCI CÂND 
URA IESE LA SUPRAFAȚĂ ÎN RELAȚIILE 
TALE APROPIATE 


lată un secret pentru a o scoate la capăt cu cei apropiaţi 
ţie, care manifestă ură. Întâi de toate, aminteşte-ţi că ura 
este o reacție la iubirea frustrată. Apoi repetă-ți întruna, 
în tăcere: „Doamne, fă din mine unealta păcii Tale, /Acolo 
unde este ură, să semăn iubire” 


Transmiţi iubire recunoscând în mod pașnic că ace- 
la care urăște, la un nivel profund și, probabil, inconști- 
ent, se simte urât şi oferă ceea ce el sau ea simte înăuntrul 
său. Iubirea absolută nu poate conviețui cu ura, așa că, 
în aceste momente, e treaba ta să aduci iubire acolo 
unde există ură. Îi transmiţi persoanei care se simte ne- 
iubită că, indiferent cât de greu pare, tu nu o urăști. Pro- 
cedând astfel, vei alunga ura și vei aduce totodată o 
soluţie spirituală pentru această problemă a urii. 


Ura pe care o vezi îndreptată în exterior, către tine, 
este de fapt suferința expusă a persoanei care o simte. 
Când ura dispare, suferința nu mai este groaznică și chi- 
nuitoare. Acest vers din rugăciunea Sfântului Francisc 
cere putere pentru a aduce în faţa urii iubire, care anihi- 
lează suferința. Poţi face același lucru, chiar și atunci 
când ura este îndreptată spre tine de către cei cu care 
trăieşti și muncești. 

Nimic din ceea ce spun aici nu presupune că trebuie 
să fii victima cuiva. Unul dintre cele mai iubitoare lu- 
cruri pe care le poţi face ca răspuns la ură este să 

transmiţi în tăcere acelei persoane o binecuvântare și să 
te îndepărtezi de câmpul energetic al fricii și urii. Dacă 
te retragi încet, fără țipete și înjurături sau chiar și fără a 
ridica tonul, transmiți un mesaj celui care urăște, acela 
că tu te iubești prea mult pentru a deveni victima lui. 
Apoi, în momentul în care se linişteşte, poţi fi acolo pen- 
tru a vorbi, atunci când câmpul energetic nu mai este 
stăpânit de ură. 

Ceea ce vrei să eviți este să permiţi cuiva să te facă să 
simți repulsie, dezgust sau durere cumplită. Obiectivul 
tău este să rămâi în starea de iubire. Un mod de a-ţi păs- 
tra câmpul energetic necontaminat și de a oferi spaţiu 
celor care urăsc, pentru a reflecta singuri la faptele lor, 
este să te îndepărtezi din peisaj. Amintește-ți, ura lor re- 
prezintă chinul lor. Dacă nu permiţi ca ura lor să devină și a 
ta, îl ajuţi pe cel care urăște să-și anuleze durerea. 


Când te lovești de ură din partea cuiva din viața ta, 
folosește acele momente pentru a-ți aminti să te întorci 
la Dumnezeu. Părăsindu-ți egoul, care vrea să se răzbu- 
ne și să triumfe asupra urii, îţi dai voie, în acele momen- 
te, să semeni iubire. Sursa ta este Dumnezeu. Sursa urii 
o constituie credința greșită a cuiva că este separat de 
Dumnezeu. Apelează la sursa ta, atunci când te con- 
frunţi cu ura, și vei fi îndrumat să transmiţi iubire. Dacă 
cineva încearcă să te ispitească cu ura lui sau a ei, poţi 
alege să nu accepți provocarea. E ca și cum ai căuta, cu 
bună știință, ceartă cu cineva care refuză să ia parte la 
ea. Persoana furioasă este dezarmată de răspunsul paci- 
fismului sau al iubirii. Toate lucrurile către care iubirea 

se îndreaptă sunt transformate în bucurie și frumuseţe. 
Sau, cu alte cuvinte, iubirea și ura nu pot conviețui. 


Multe dintre așa-zisele probleme de viață sunt re- 
zultatul nevoii de a avea de-a face cu alţii care aduc ură 
în câmpul energetic. Observă cât de mult din acea ură îți 
infestează casa, locul de muncă, familia, prietenii și chiar 
şi sănătatea. Întreabă-te apoi dacă nu cumva contribui şi 
tu la ură, urându-i pe cei care urăsc. 


Vezi tu, niciuna dintre acestea nu este o problemă, 
dacă tu practici lucrul cu care Sfântul Francisc l-a implo- 
rat pe Dumnezeu să-l ajute în acest verset al rugăciunii 
sale: „Acolo unde este ură, să semăn iubire.” Provocarea 
este să nu îți permiţi să fii încurcat într-o reţea a urii, 
care antrenează și mai multă ură. Chiar dacă ești încon- 
jurat din toate părţile de acest fel de energie și crezi că e 
imposibil din punct de vedere fizic să te îndepărtezi, 
poți lua o decizie conștientă de a nu emite altfel de gân- 
duri decât iubitoare. Recitând în tăcere, „Doamne, fă din 
mine unealta păcii Tale,/Acolo unde este ură, să semăn 
iubire”, vei schimba situaţia. 


Cum? Problemele le trăiești în primul rând în gân- 
durile tale. Dacă acolo ai iubire, nu vei mai avea loc pentru 
ură, de vreme ce ele nu pot convieţui. Soluţia spirituală 
constă în a deveni conștient de gândurile tale în faţa urii 
și să îți propui să rămâi cu gândurile iubirii. E nevoie de 
timp, dar, treptat și sigur, iubirea va transforma ura în 
bucurie și frumuseţe. 

CUM SĂ SEMENI PENTRU TINE SEMINȚELE 
IUBIRII ATUNCI CÂND Al DE-A FACE 
CU URA DE SINE 


Dacă în inima ta ai locuri ocupate de ura față de tine în- 
suți, atunci este obligatoriu să lași iubirea să o înlocuias- 
că. Să semeni iubire în locurile ocupate de ură, înseamnă 
absolut oriunde o întâlnești, chiar și adânc înăuntrul 
tău. Gândește-te la aceste cuvinte ale Sfântului Francisc: 
„Am făcut tot felul de lucruri păcătoase, dacă Dumnezeu 
poate lucra prin mine, atunci poate lucra prin oricine." 


Imaginează-ți-l pe omul care a purtat stigmatele lui 
Hristos, a îmblânzit animalele sălbatice prin prezența 
lui divină, i-a vindecat pe bolnavi și a propovăduit iubi- 
rea necondiționată pentru toată lumea, spunând: „Am 
făcut tot felul de lucruri păcătoase. Dacă acest lucru e 
adevărat în ceea ce-l privește pe Sfântul Francisc, cu si- 
guranţă poți și tu să arunci o privire la toate faptele și 
gândurile tale păcătoase și să recunoști nevoia de a te 
ierta pe tine însuți și de a înlocui ura de sine cu iubire 
de sine. 


Toate lucrurile pe care le-ai făcut vreodată, pentru 
care s-ar putea să nutrești un dispreţ de sine, fac parte 
din trecut. Așa că nu-ți petrece nicio clipă din ziua de azi 
întreținând ura de sine. Amintește-ți că adevărul despre 
ură e că ea este iubire, doar că orientată în direcția gre- 
șită. Schimbă viteza, bagă în marșarier și începe să îţi 
muţi gândurile în direcţia iubirii. Poţi face această in- 
versare doar prin iertare. Am scris atât de multe în 

această carte (precum și în altele) despre însemnăta- 
tea iubirii și a iertării de sine, încât aleg să nu le mai 
reproduc aici. 

Am inclus acestă scurtă secțiune pentru că semăna- 
rea iubirii acolo unde există ură este valabilă pentru 
orice loc în care ura apare. Toate rătăcirile din trecutul 
tău, erorile de gândire și faptul că ţi-ai găsit defecte au 
existat pentru că așa a trebuit. Trebuia să fii acolo, în 
acel întuneric, pentru a putea trece de el. În ceea ce pri- 
vește greșelile tale, pur și simplu să vezi astfel lucrurile 
este o insultă la adresa lui Dumnezeu. Eşti o desăvârșită 
bucăţică divină ruptă din Dumnezeu, pentru că El este 
bun și tot ce este creat din EI și de către El tot Dumnezeu 
este, fără greșeli, fără defecte, nimeni mai bun decât cei- 
lalți. Aplică observaţia lui Emerson ca antidot pentru 
ceea ce tu percepi ca fiind defectele tale: 


Nu rata niciodată ocazia de a vedea ceva frumos; deoarece 
frumuseţea este caligrafia lui Dumnezeu - o împărtășanie 
la marginea drumului. Primește-o cu bucurie în fiecare 
chip frumos, în fiecare cer senin, în fiecare floare frumoa- 
să și mulțumește-i lui Dumnezeu pentru ea, ca pentru o 


cupă a binecuvântării. 


În acelaşi fel priveşte-te şi pe tine. Priveşte-te ca pe 
un ingredient din acea cupă a binecuvântării și lasă iubi- 
rea să fie acolo, în interiorul tău, pentru tine. Chiar este 
una dintre ocaziile de a vedea ceva frumos. 

CÂTEVA SUGESTII PENTRU A SEMĂNA 
IUBIRE ACOLO UNDE ESTE URĂ 


Îţi recomand să exersezi ceea ce fac eu ori de câte ori mă 
găsesc într-o situaţie în care ura este prezentă. Repet 
versetul din rugăciunea Sfântului Francisc: „Acolo unde 
este ură, să semăn iubire” Indiferent dacă vrei sau nu să 
crezi, acțiunea lipsită de efort de a-mi repeta versetul 
îmi permite să-mi mut dialogul interior departe de ură 
și spre gânduri de iubire. Acest memento sub forma ru- 
găciunii îmi dă totodată puterea de a întreprinde acțiuni 
bazate mai degrabă pe iubire decât pe tendința egoului 
meu de a lupta cu propria-mi ură. 


Săptămâna trecută, pe un teren de tenis, în mijlocul 
unui meci la dublu, unul dintre jucători a început să-i 
adreseze altui jucător invective, acuzându-l că trișează. 
Cu cât devenea mai veninos în insultele sale, cu atât mai 
otrăvit devenea și mediul terenului de joc. Eu scriam 
despre rugăciunea Sfântului Francisc și mi-am amintit 
imediat de atenţionarea de a aduce iubire acolo unde 
este ură. l-am spus partenerului meu, care era cel vizat 
de răbufnirea de ură, ca pur și simplu să nu spună nimic 
drept răspuns, în loc să întoarcă insultele. Am spus apoi 
tare, încât să audă toată lumea, și direct către bărbatul 
plin de ură: „Ştii că te iubim cu toții, indiferent dacă câș- 
tigi sau pierzi.” Am fost surprins că am făcut-o, dar am 
fost și mai surprins de răspunsul lui. M-a privit, a zâmbit 
şi a spus: „Îmi pare rău, pur şi simplu mi-am pierdut 
cumpătul. A fost un exemplu uimitor de situație în care 

270 


EXISTĂ O SOLUȚIE SPIRITUALĂ PENTRU ORICE PROBLEMĂ 


semeni iubire în fața urii și vezi cum aceasta din urmă 
dispare aproape instantaneu. 


Când te afli în prezenţa cuiva care își îndreaptă clar ura 
către tine, gândește-te la lisus spălând picioarele ucenici- 
lor Lui în noaptea dinaintea răstignirii. Soţia mea mi-a 
spus că a fost învățată să gândească astfel încă de când 
era mică și că a făcut asta în tăcere toată viața ei. Imagi- 
nează-ți în mintea ta că te pui în pielea celui care urăște. 
Apoi, mental, dă-i jos încălțările din picioare și creează o 
imagine cu tine spălându-i picioarele, așa cum a făcut 
lisus. Această imagine mentală nu numai că îți dă posibi- 
litatea de a proiecta iubire către ura la care ești martor, 
dar te şi abate de la obiceiul tău condiționat de a te simţi 
rănit și furios. 


După fiecare episod în care ura a fost îndreptată spre tine 
sau în care ai fost martor tăcut la ură, nu-i permite inci- 
dentului să-ţi stăruie în minte. Mai mult, rezistă tentaţiei 
de a discuta despre episodul respectiv sau de a face din 
el punctul central al conversaţiei. Mulți oameni, care nu 
transmit ei înșiși ură, par să se delecteze discutând des- 
pre felul de a fi plin de ură al altora și au tendința de a 
face din acest subiect punctul central al aproape tuturor 
conversațţiilor lor. O ţin una și bună povestind ce a spus 
altcineva, ce îngrozitor a fost și cum i-a afectat pe toți 
din jur. Până una alta, mediul momentului prezent este 
redus, prin intermediere, la unul al urii. 

Atunci când vorbești despre o altă persoană, fă un 
efort serios de a transmite sau de a îndrepta spre câm- 
pul ei energetic un sprijin iubitor și de a-i încuraja pe 
alții să gândească și să transmită energie iubitoare celor 
care par pierduţi în ura lor. Fii persoana care promovea- 
ză ideea că oamenii se pot schimba. Cere-le tuturor din 
familie și cercul tău de prieteni să canalizeze o îndruma- 
re iubitoare și plină de rugăciune către cei care sunt 
blocați în chinul propriei lor uri. 


Când porţi conversații private, fă punctul central al 
conversației mai degrabă din iubire, decât din ura pen- 
tru cel care urăște. Poţi semăna iubire și în momentele 
în care nu ești martor la ură. Are la fel de mult sens să te 
rogi pentru o persoană plină de ură, cum are să te rogi 
pentru cineva care este bolnav, sărac sau rănit într-un 
anume fel. 


Intră discret cu iubire în câmpurile energetice ale urii. 
Fără să te identifici cu ele, ai nenumărate ocazii de a-ți 
folosi energia iubirii pentru a opri patima urii. Atunci 
când trăieşti cu iubire în inima ta, emiţi în exterior o 
energie mai rapidă și mai spiritualizată. Poţi îndrepta 
această energie mai înaltă a iubirii către situațiile domi- 
nate de ură. 


Îmi amintesc că eram într-o după-amiază într-un 
parc cu doi dintre copiii mei, când un tată a început să-și 
verse furia pe puştiul său. Țipa și îl ameninţa cu bătaia 
pe băiețel. Am trecut imediat la acțiune, nu pentru a-l 

confrunta pe tatăl furios, ci pentru a mă muta mai aproa- 
pe și a-i trimite energie iubitoare. L-am învăluit într-un 
nor imaginar de bunătate. Mutându-mă pe furiș în câm- 
pul lui energetic, l-am văzut cum începe să se înmoaie, 
într-o oarecare măsură pentru că m-a observat și s-a 
rușinat de comportamentul lui, dar în cea mai mare parte 
pentru că eu aduceam energia iubirii, mai înaltă, într-un 
spațiu în care era prezentă energia urii, mai joasă. Această 
energie mai înaltă îi influența comportamentul chiar 
dinainte să-mi fi observat prezența. 


Ai auzit expresia „Hai să-i transmitem energie pozi- 
tivă!”. Nu e ficțiune; e doar o altă metodă de a semăna 
iubire acolo unde este ură. Ai în orice moment, puterea 
de a-ţi folosi astfel energia iubitoare. 


Ori de câte ori te izbești de ură, amintește-ţi că persoana 
care îndreaptă acea ură spre exterior se simte urâtă la 
rândul ei. Acest lucru va aprinde în tine dorința de a-i 
alina chinul de a se simți, la rândul său, urâtă, prin căl- 
dura iubirii tale. Ori de câte ori vreunul dintre copiii 
noștri spune sau face lucruri care ne semnalează că sim- 
te ură, și eu, și soția mea încercăm să-l asigurăm că este 
și că merită să fie iubit. Apoi, după ce trece furtuna, le 
dăm mici semne de dragoste, cum ar fi o îmbrățișare, o 
bătaie pe umăr sau o afirmaţie de genul: „Ştii, mami te 
iubește, la fel cum te iubește și Dumnezeu; tot timpul, 
chiar și atunci când ești furios.” Nu o prelegere îndelun- 
gată, numai un semn delicat că sunt iubiţi. 

În mijlocul unei certe serioase, în care se proiectea- 
ză ură, amintește-ţi că Dumnezeu îi iubește pe toți cei 
implicaţi. Dacă reușești cumva să transmiţi acest gând 
tuturor combatanților, inclusiv ţie, e de ajuns încât să 
dezamorsezi ura și totodată să aduci o soluție spirituală 
situației. 


Ia-ti, deliberat, angajamentul că vei petrece o oră, în mod 
dezinteresat, cu cineva mai puţin norocos. La trei străzi 
de casa ta e cineva care se simte disperat și neajutorat. 
Cel mai adesea, acești oameni nu știu că originea chinu- 
lui lor constă în absenţa sentimentului că sunt iubiți. Cel 
mai adesea se simt neiubiți de toată lumea, în general, și 
de persoanele din vieţile lor, în particular. Poţi fi unealta 
păcii, semănând iubire și pentru acea persoană, și pen- 
tru tine. Nu trebuie să oferi bani, mâncare sau ceva ma- 
terial. Numai fapta minunată de a revărsa iubire 
generează o soluție spirituală pentru această problemă, 
în timp ce îţi hrănește și ție sufletul. 

Nu lua niciodată ura la modul personal. Să aduci iubire 
acolo unde este ură înseamnă să-ți reamintești că tu ești 
iubire și că numai iubire trebuie să oferi. Prin urmare, 
indiferent cine și-ar abate ura asupra ta nu va avea cum 
să ajungă la sufletul tău, deoarece ura nu poate trăi aco- 
lo unde este prezentă iubirea. 


Cea mai bună metodă prin care poți devia ura este 
să fii conștient de maniera în care reacționezi la ură. 
Dacă te simţi imediat jignit de comportamentul celui ce 

urăște, atunci înseamnă că ai luat-o personal și i-ai per- 
mis egoului tău să fie prezent în conflict. Când îi răs- 
punzi celui ce urăște prin cuvintele „Tu simţi”, atunci ai 
pus accentul pe ceea ce trebuie și n-ai luat-o personal. 
Deoarece, personal vorbind, știi că tu aici semeni iubire 
și că ura n-are nimic de-a face cu tine. Imaginează-ți că 
cineva îți spune: „Te urăsc; ești așa de insipid și nu-mi 
recunoști niciodată meritele. Tot ce faci e să mă critici.” 
Ai putea răspunde prin ceva de genul: „Tu simți că nu îţi 
recunosc meritele atât cât ţi-ai dori și asta te înfurie. 
Vreau să știi că eu cred că ești capabil și talentat și mă 
voi strădui să ţi-o spun mai des.” N-ai luat nimic la mo- 
dul personal și ai răspuns la ură cu iubire. O soluţie spi- 
rituală! Și, chiar dacă ura se revarsă în continuare, tu 
menține-ți hotărârea de a nu lua niciodată la modul 
personal ura cuiva. 


Fă-ţi timp să li te alături celor care transmit ură, în vieţile 
lor. Când ajungi să-i cunoști pe oamenii care par plini de 
ură, vei descoperi că și ei își doresc aceleași lucruri ca și 
tine. Vor să se simtă iubiţi, iar manifestările exterioare 
ale sentimentului lor de ură nu sunt altceva decât un 
strigăt după iubire. 

Cu ani în urmă, una dintre fiicele mele adolescente 
se revolta cu furie și adesea cu ură împotriva oricărei fi- 
guri de autoritate și în special împotriva mea. Am între- 
bat-o dacă am putea să ne rezervăm o seară pe care să o 
petrecem împreună, la cină, iar ea a consimțit în silă. 
Acele câteva ore petrecute mai degrabă vorbind cu ea, 

decât vorbindu-i, și interesându-mă de viaţa ei fără să 
adopt o poziţie de autoritate au schimbat total lucrurile 
în relația noastră. 


Ajungând să cunoști pe cineva, petrecând timp cu 
persoana respectivă, făcând un mic efort suplimentar ca 
să semeni puțină iubire înspre cineva care simți că ar 
putea emana ură, creezi o atmosferă de deschidere, în 
care iubirea are o şansă să înflorească. Nu este valabil 
doar pentru membrii familiei. Poţi merge să iei prânzul 
cu colegul de serviciu care se poartă cu tine cu cel mai 
puțin respect dintre toți și, în numai o oră de stat împre- 
ună, vei dezamorsa o mare parte din ură. Cuvântul „pre- 
judecată” vine din termenul latinesc ce însemna „a avea 
idei preconcepute despre ceva”. Să ai idei preconcepute 
înseamnă să-ţi formezi o opinie fără a avea niciun fel de 
contact cu situaţia sau persoana respectivă. Opinia este 
gata formată înainte de a avea vreun contact. Prin con- 
tact, accepţi lumina pe care o împărtășiți amândoi, iar 
particula „pre” dispare, așa cum dispare și judecata. 


Folosește o scrisoare ca mijloc de a transmite iubirea. 
Foarte adesea pare imposibil să ajungi la cineva care 
este plin de ură. Cu cât te străduiești mai mult să îi vor- 
bești despre asta, cu atât mai îndârjit devine în credința 
lui că nu are altă soluţie decât să fie aşa cum este. Aceste 
conflicte degenerează frecvent în certuri și rezultatele 
sunt adesea schimburile de cuvinte răstite, neplăcute, 
intolerante. 

Eu îți recomand să îţi faci cunoscute sentimentele 
sub forma unei scrisori, astfel încât cel care citește să nu 
poată să te combată cu ura pe care și-a cultivat-o. Chiar 
dacă persoanele respective nu sunt de acord cu nimic 
din ceea ce scrii tu în scrisoare, depune un efort să-i faci 
să știe că sunt importanți, demni de laudă, inteligenți și, 
cel mai important, iubiţi, de către tine și de către Dum- 
nezeu. Referă-te însă și la felul în care te simți tu atunci 
când ei își îndreaptă ura spre tine și la motivul pentru 
care te îndepărtezi adesea din imediata apropiere a urii. 
Trimițând iubire sub forma unei scrisori nu înteţești 
scânteile urii, care se aprind atunci când cuvintele zboară 
de la unul la altul în discuţii înfierbântate. Este o ocazie 
în plus pentru tine de a ajunge adânc în sufletul tău și de 
a semăna iubire acolo unde este ură. 


Ca răspuns, încearcă să fii mai bun și tot mai bun. Una 
dintre cele mai bune căi pe care le-am descoperit de a 
semăna iubire acolo unde există ură este să fiu generos 
și darnic, drept răspuns. Trimite flori cuiva care ţi-a vor- 
bit urât. Expediază o cutie de bomboane sau trimite un 
talon cadou, ca răspuns la ură. 


De-a lungul anilor, mi s-a întâmplat în multe ocazii 
ca oamenii să comande produse, să-mi trimită un cec și 
apoi, după aproape o săptămână, să descopăr că persoa- 
na nu avea fonduri suficiente pentru a acoperi costul 
materialelor pe care le achiziționasem și expediasem 
pentru ea. A fost o vreme în care reacționam la această 
experienţă a fraudei, plângându-mă întruna de cât de 

iresponsabilă și imorală era. Acum vreo cinci ani, am fă- 
cut însă o schimbare radicală. De fiecare dată când mi 
s-a întâmplat acest lucru, i-am expediat persoanei re- 
spective cadou o carte cu autograf și am cerut plata pen- 
tru cecul returnat. Răspunsul a fost uimitor. Cam 98% 
dintre oamenii care au primit un cadou gratuit ca răs- 
puns la cecul cu fonduri insuficiente nu numai că au 
restituit banii, dar și-au făcut și timp să scrie o scrisoare 
amabilă în care să-și ceară scuze. Asta, față de mai puțin 
de 40% care şi-au plătit cecurile înainte. O veche zicală 
spune: „Omoară-i cu bunătatea.” Eu prefer să spun: 
„Conectează-te cu ei prin iubire și generozitate” sau, 
cum ar spune Sfântul Francisc: „Seamănă iubire.” 


lartă-te pe tine însuți și privește-te cu bunătate. Amintește-ţi 
mereu că ești conectat cu Dumnezeu în eternitate. Eşti o 
creaţie divină și nu vrei să te mai temi de divinitatea ta. 
Nu trebuie să te ridici la standardele cuiva pentru a fi 
iubit; ești iubit necondiționat. Nu trebuie să fii fără de 
greșeală; ești întotdeauna iubit. Nu trebuie să câștigi; 
ești iubit indiferent de rezultat sau de scor. 


Toate motivele pe care le-ai fi putut adopta pentru a 
te uri pe tine însuţi sunt rezultatul unei credinţe rigide 
conform căreia egoul este forța dominantă în viaţa ta. 
Egoul tău crede că tu ești ceea ce faci, ceea ce ai, ceea ce 
cred ceilalți despre tine. Egoul tău crede că ești separat 
de toată lumea și de Dumnezeu. Astfel că acel ego te ju- 


decă, te evaluează și te compară fără încetare cu ceilalți. 

Atunci când nu corespunzi standardelor, te angrenezi în 
disprețul de sine. Apoi recapitulezi de câte ori ai eșuat și 
transformi acele eșecuri autopercepute în ură de sine. 


Ca ființă spirituală, tu nu trebuie să te achiți foarte 
bine de îndatoriri, să te compari, să câștigi sau orice alt- 
ceva. Valoarea ta e un dat. Ești parte din Dumnezeu. 
Întotdeauna conectat. Reamintește-ţi acest adevăr ori 
de câte ori ajungi la orice formă de ură de sine. lartă-te și 
astfel semeni iubire în câmpul tău energetic, furnizându-ți 
în același timp o soluţie spirituală la problema disprețu- 
lui de sine. 


Închei cu asta sugestiile mele menite să te înveţe cum să 
aduci iubire acolo unde este ură. În inima mea ştiu că 
nicio persoană nu poate iubi pe alta dacă nu iubește în 
primul rând umanitatea. Capacitatea de a revărsa iubire 
își are originea în senzaţia interioară de a te simţi mai 
degrabă conectat decât separat de toate ființele vii, de 
umanitate și de Dumnezeu. 


Un sclav emancipat, despre care s-ar putea crede că 
avea toate motivele să fie plin de ură, este un bun exem- 
plu pentru mesajul acestui capitol și rugăciunea Sfântu- 
lui Francisc. Numele său a fost Booker T. Washington și 
el a spus așa: „Nu voi lăsa niciun om să-mi împuțineze 
sufletul făcându-mă să-l urăsc. lată un om care a mers 
la muncă de la vârsta de nouă ani, a lucrat ca om de ser- 


viciu pentru a obţine o educaţie și mai târziu a absolvit 

ca șef de promoţie Tuskegee Institute din Alabama. A 
refuzat să urască. De ce? Pentru că, după cum a spus, ura 
împuţinează sufletul. Seamănă iubire și bucură-te de 
buchetul de respect care îţi împodobește sufletul. 

„Lumea nu are nevoie de o nouă religie și nici de o nouă filo- 
zofie. Lumea are nevoie de vindecare și regenerare. Lumea 
are nevoie de oameni care, prin credinţa lor adevărată în 
Dumnezeu, sunt atât de plini de spirit, încât pot fi instru- 
mente prin care se înfăptuieşte vindecarea, deoarece ea 
este importantă pentru toată lumea.” 
- JOEL S. GOLDSMITH, THE ART OF SPIRITUAL HEALING 
(ARTA VINDECĂRII SPIRITUALE) 


- olosirea cuvintelor vătămare” și iertare îmi pare un 
mod fascinant de a exprima dorința Sfântului Francisc 
de a vindeca bolnavii și de a-i însănătoși pe cei răniți. El 
folosește cuvântul iertare ca mod de a exprima dorința 
de a te elibera de ofensă asemeni unui prizonier care ar 
fi eliberat din arest prin emiterea unui ordin de grațiere. 
După cum știi prea bine, Sfântul Francisc a fost cunoscut 
în vremea sa ca vindecător al bolnavilor. Prezenţa lui 


că Injury, în original, înseamnă și „rană”. (n.tr.) 

printre cei răniți a produs vindecări miraculoase, care 
nu puteau fi explicate de doctorii vremii. El imploră, în 
acest verset al rugăciunii, să se contopească atât de de- 
plin cu spiritul, încât trupul său și mintea universală să 
devină una. El se roagă pentru ca perfecțiunea conștiin- 
tei lui Dumnezeu să-i pătrundă în trup, astfel încât el să 
poată transmite această energie spirituală celor care 
sunt nu tocmai întregiți. 


Eu nu îţi cer să devii ca Sfântul Francisc sau ca lisus 
și să înfăptuiești vindecări miraculoase, deși nu sugerez 
nici că acest lucru ar fi imposibil. Îți cer să te deschizi 
însă la această idee despre care probabil gândești că ar 
fi exagerată sau chiar imposibilă, dar pe care o vei anali- 
za aici, dacă nu din alte motive, măcar pentru a te distra 
pe seama „nebuniei lui Dyer”. Poate te va încuraja defini- 
ţia dată în secolul al X-lea de Tilopa iluminării: „Să ai o 
minte deschisă la tot și neatașată de nimic.” 


Vreau să clarific modul în care cred eu că putem pri- 
vi prezenţa bolii sau a vătămării în vieţile noastre și în 
viețile celor dragi, din perspectiva punerii în aplicare a 
unei soluţii spirituale. Când trebuie să recunoaștem și să 
acceptăm o anumită stare de boală în corpul nostru, pri- 
mul nostru gând ar trebui să fie la cum să creăm o solu- 
ție. Aceasta presupune, în general, să ne aducem corpul 
înapoi la o stare lipsită de boală, cât mai rapid și mai fără 
durere cu putință. 

Când sugerez să îți asumi responsabilitatea pentru 
orice boală sau vătămare, vreau să subliniez faptul că 
acest lucru trebuie făcut fără sentimentul de vinovăţie 

care le însoțește sau fără rușine. Spunându-ţi: „Această 
stare de boală sau de dezechilibru este a mea; eu o stă- 
pânesc și îmi controlez atitudinea față de ea”, vei dobândi 
un sentiment dătător de putere, pentru că te deschizi în 
fața energiei vindecătoare ce se găsește în soluția spiri- 
tuală. Vinovăţia sau furia din cauza artritei, cancerului, 
bolii de inimă, blocajului renal sau a oricărui fel de vătă- 
mare te împiedică să te apropii de nivelurile energetice 
în care se găsesc din abundență soluţiile spirituale. 


Trăim într-un mediu cancerigen, avem poluanți în 
aerul, mâncarea și apa noastră. Vinovăţia, furia pentru 
aceste condiţii, aruncarea vinii pe cei care poluează nu 
vor servi decât la amplificarea „problemei”. Căutarea 
unei soluții spirituale presupune să lași în urmă acele 
energii ce ne fac vulnerabili, ale rușinii, vinovăţiei, furiei 
și reproșurilor. Dacă spui: „E a mea și caut o soluţie spi- 
rituală pentru această situație”, te muţi în zona energiilor 
vindecătoare mai înalte. 


Corpul tău este curriculum-ul tău de la Dumnezeu în 
această viață. Unii dintre noi au chelie, sunt scunzi, au 
ochi care nu văd, urechi care nu aud, picioare care nu 
merg și așa mai departe. Dacă refuzi să privești drept 
probleme aceste stări întrupate și începi să le îndepli- 
nești menirea fără să simţi vinovăţie, furie sau remușca- 
re, atragi în viața ta o energie mai înaltă. Pe scurt, pur și 
simplu, nu privi aparatul fizic ca fiind relevant pentru 
cine ești și pentru ceea ce faci. E ca și cum ai ști că sinelui 
tău spiritual i-a fost desemnat acest vehicul, acest corp, 

oricare ar fi starea lui, pentru această încarnare. Corpul 
nu ești tu, iar tu nu ești corpul. 


Eu mai cred și că legea care a permis vindecări mira- 
culoase ale bolilor sau vătămărilor este încă în vigoare. 
N-a fost niciodată abrogată și poate fi probată prin foarte 
multe vindecări spontane și prin abandonarea cârjelor 
și cărucioarelor cu rotile în spaţii cu o încărcătură ener- 
getică imensă, precum Lourdes, în Franța, Fatima, în 
Portugalia și sate îndepărtate din Brazilia, pentru a numi 
doar câteva dintre ele. 


Prezenţa vătămărilor și a bolii la copii este cu atât 
mai tulburător de privit. Încă o dată, e important să ob- 
servăm cu empatie că, dintr-o perspectivă spirituală, 
suntem suflete infinite, nu ne naștem și nu murim nicio- 
dată. Esenţa noastră nu este dată de forma noastră ma- 
terială. Un copil mic poate fi un suflet străvechi. Cine 
știe? Sunt sigur însă că poți aduce o soluţie spirituală în 
mintea oricărui copil bolnav dacă îl înveţi să refuze cu 
îndârjire să se gândească la el, sau la ea, ca fiind limitat 
în vreun fel și să-l ajuţi să vadă că spiritul lui este perfect 
și conectat întotdeauna cu Dumnezeu, în pofida slăbi- 
ciunii trupului. Să vezi mereu expresia lui Dumnezeu în 
orice persoană și să-i înveţi pe cei aflați în trupuri tinere 
cu afecțiuni să facă la fel. Prin asemenea învățături, ier- 
tarea este adusă în prezența vătămării și înlesnește astfel 
procesul de vindecare. 


Plasarea cuvintelor „Acolo unde este vătămare, să 
semăn iertare” în contextul Soluției spirituale pentru 
orice problemă este modul meu de a-mi împărtăși 

credinţa în eliberarea spirituală de boală, răni sau vătă- 
mări prin intermediul capacității personale individuale 
de a se uni într-un întreg cu puterea de vindecare a lui 
Dumnezeu. Acest lucru presupune să conceptualizezi 
corpul și mintea ca pe un întreg și să-ţi foloseşti propria 
esență spirituală pentru a menţine un sentiment al să- 
nătăţii perfecte unificatoare. Cu cât te apropii mai mult 
de frecvențele înalte, bazate pe spirit, ale iubirii, bunătă- 
ţii, iertării, conectării, recunoștinţei și conștientizării 
infinite, lăsând în urmă, în gândurile tale, vibraţiile mai 
joase/lente ale fricii, îndoielii, urii și senzației de sepa- 
rare, cu atât vei putea să influenţezi mai mult sănătatea 
altora și pe a ta într-un mod vindecător. Vindecarea este 
starea de conștiință în care îi dai voie lui Dumnezeu să 
circule prin tine până la rană și până la rănit. Toate boli- 
le, din punct de vedere metaforic, sunt rezultatul deco- 
nectării de Dumnezeu în minţile și trupurile noastre. 


Cred cu tărie că nu poți fi niciodată separat de pute- 
rea unică, astfel încât, vedem o dată în plus că boala în- 
săși este una dintre iluziile care pot fi corectate atunci 
când aducem spiritul în prezenţa acestei erori. lar ierta- 
rea este un alt cuvânt pentru spirit. Într-un sens foarte 
real, ai puterea de a aduce energia vindecătoare mai 
înaltă a iertării în prezența acestui lucru numit vătăma- 
re și, făcând asta, aduci puterea lui Dumnezeu să apese 
asupra ei. 


Atunci când spun că există o soluţie spirituală pentru 
orice problemă, nu exclud problemele de sănătate cu care 
ne confruntăm. Deși nu subapreciez deloc comunitatea 

medicală, vreau să spun că nu doctorii, medicamentele 
sau tratamentul vindecă pe cineva. Toţi prietenii mei 
medici recunosc puterea remarcabilă, inexplicabilă a 
corpului de a se vindeca singur. Ei știu că există o putere 
care lucrează, pe care ei nu o pot vedea sau atinge, o pu- 
tere care este energie spirituală pură ce vindecă o rană 
și păstrează întregul organism într-o armonie perfectă. 
Spre această energie spirituală trebuie să te îndrepți 
pentru a îndeplini rugăciunea Sfântului Francisc de a 
semăna iertare în prezența vătămării. 


CORPUL TĂU ESTE PUTERNIC 
ÎNRĂDĂCINAT ÎN SPIRIT 


Funcționarea corpului tău reprezintă o sursă de energie 
invizibilă din univers care lucrează activ în tine. Nu tu îţi 
faci sângele să curgă sau acizii din stomac să îndepli- 
nească miracolul digestiei. Corpul tău s-a ivit din ceva 
invizibil, pe care eu îl numesc spirit. El e puternic înră- 
dăcinat în acel spirit, iar acel spirit este perfect. Într-un 
fel, trupul tău este o manifestare a cunoașterii lui Dum- 
nezeu, o expresie a unei idei conținute în conștiința 
universală. 


Acest corp face parte din ciclul universal al vieţii, pe 
care îl vezi pretutindeni în jurul tău, în sămânță, mugu- 
re, floare, creștere, ofilire și cedarea locului pentru viața 
nouă. Corpul tău și corpurile celorlalți sunt destinate să 
exprime această idee a spiritului și să facă loc unei idei 
și mai apropiate de perfecțiune. Corpul însuși este 

întotdeauna puternic înrădăcinat în această perfecțiune 
a spiritului. Atunci când pierde contactul cu spiritul per- 
fect, apar ca rezultat vătămările sau boala. Așadar, nu 
există corpuri imperfecte, numai idei ale oamenilor care 
le întăresc starea de separare de Dumnezeu. Există doar 
idei imperfecte. Aceste idei imperfecte reprezintă egoul 
la lucru, creând un mod de gândire potrivit căruia nu ne 
putem vindeca nici pe noi, nici pe alții. O idee ce afirmă 
că am artrită ori migrene și n-am ce să fac în legătură cu 
ele sau că sunt înțepenit și cu dureri permanente din 
cauza acestor afecțiuni, în loc de o gândire care să spună 
că am aceste afecțiuni din cauza ideilor imperfecte pe 
care le am despre corpul meu. 


Vreau să afirm fără echivoc că inteligenţa care sălășlu- 
iește în corpul tău va deveni absolut orice o proiectezi tu 
să fie. Ea va crea un corp sănătos sau bolnăvicios, în 
funcţie de cum hotărăști tu să-ți foloseşti mintea. Dacă 
vrei un corp cu adevărat sănătos și capacitatea de a se- 
măna iertare în ciuda oricărui fel de vătămare, trebuie 
să-ți vindeci în primul rând mintea prin intermediul iu- 
birii necondiționate și să recunoști că trupul tău este un 
instrument al spiritului bine înrădăcinat în tine. Fă-ţi 
mintea fermă, iubitoare, sănătoasă și pozitivă, iar corpul 
tău va reacționa în consecință. Mai mult, vei putea în- 
drepta această atitudine a vindecării asupra tuturor ce- 
lorlalţi pe care îi întâlnești, lucru pentru care Sfântul 
Francisc a fost renumit. De asemenea, poţi aduce iertare 
în fața vătămării și poți înlesni vindecarea în același 

timp. Împărţiţi aceeași energie. În tine există, puternic 
înrădăcinat și permanent conectat la spirit, un vindecă- 
tor. Pentru a-l cunoaște pe acest vindecător și pentru a-l 
pune să lucreze în viaţa ta și a altora, trebuie (încă o 
dată) să-ți dai la o parte egoul. 


CUM SĂ TRECI DINCOLO 
DE EGO 


Pentru a-ţi dezvolta o încredere nezdruncinată în pute- 
rea vindecătoare a naturii, trebuie să înveţi să-ți armo- 
nizezi propriul trup cu corpul, mintea și spiritul naturii. 
Pentru a realiza acest lucru va trebui să faci tot ceea ce 
poți pentru a-ţi stăpâni egoul. Amintește-ţi, definiția 
egoului este aceea că el nu este nimic mai mult decât o 
idee pe care o porți după tine, care te identifică pe tine 
ca fiind separat de toți ceilalți și ca o sumă a tuturor re- 
alizărilor și achiziţiilor tale. Pe scurt, egoul tău îți spune 
că tu ești personalitatea și corpul tău, care trebuie să 
concureze cu toate celelalte corpuri și personalități pe 
care le întâlnești în fiecare zi. 


Atunci când tu te percepi ca o minte sau un corp se- 
parat, te afli în lumea iluziei, în care boala și vătămarea 
reprezintă un mod de viață. Egoul tău nu reușește să 
vadă dimensiunea mai largă în care el este adăpostit. 
Așa că devine adesea supărat, însingurat, frustrat și te- 
mător, întorcându-se împotriva lui însuși pentru a-și 
confirma valoarea neînsemnată pe care o dă vieţii. Chiar 
aceste gânduri de dispreţ de sine, gândire limitată și 

teama că nu se va ridica la înălțimea așteptărilor se vor 
manifesta într-o formă sau alta de vătămare sau boală. 
După cum știi acum, dacă ai citit până aici, aceste gân- 
duri interioare ale egoului nu sunt nimic altceva decât 
erori. Nu există decât o singură putere, omniprezentă și 
care, prin urmare, se află în tine tot timpul. Egoul tău 
este partea din tine care acordă credibilitatea absolută 
unei iluzii. Egoul tău este ceea ce trebuie să depășești 
pentru a cunoaște adevărul vindecării prin intermediul 
aducerii iertării acolo unde sălășluiește vătămarea. 


Transcenderea egoului se îndeplinește destul de 
ușor, îndreptându-ţi atenţia către unica putere ce repre- 
zintă forţa armonizantă din întreaga natură. Calea către 
miracolul creației și al întregii existențe îți așteaptă pa- 
şii, cu toate că ai îngăduit fricii să alunge această energie 
şi să creeze vătămare într-o formă sau alta. Toate lucru- 
rile încep din minte, din cele nevăzute, iar să îmblânzești 
pretențiile și revendicările egoului nu reprezintă o ex- 
cepție. Corpul tău poate deveni un instrument perfect al 
gândurilor tale, atâta timp cât veghezi neîncetat pentru 
a înlătura gândurile la o boală iminentă și perspectiva 
unei vătămări. Vei elibera din fiinţa ta (sau vei ierta) astfel 
de gânduri dacă apelezi la ființa spirituală sufletească ce 
creează o armonie perfectă în lumea fizică, inclusiv în 
corpul tău. După cum stă scris în Sfânta Scriptură: „La 
Dumnezeu însă toate sunt cu putinţă.” Știi acum că acest 


lucru nu exclude nimic. 

UITĂ NOȚIUNEA DE INCURABIL 


Singurul principiu de bază, fundamental al universului 
fizic este acela că gândurile devin lucruri. Strămoșul fie- 
cărui lucru material existent este un gând. Atunci când 
te gândești că ceva este imposibil, dai și mai multă putere 
gândului că este imposibil. Ideea că o boală este incura- 
bilă sau că o vătămare este iremediabilă echivalează cu 
a-i spune lui Dumnezeu: „Renunțţ și la Tine, și la mine, 
extensie a ta.” Spiritul perfect se află în toată lumea. 
Când scăpăm de ideile care creează iluziile bolilor noas- 
tre, ne deschidem către posibilitatea de a ne crea starea 
de sănătate perfectă. 


Prefer să mă gândesc la orice boală sau problemă de 
vătămare în termenii energiei. După cum îți amintești 
din capitolele din prima jumătate a acestei cărți, totul 
este energie, iar energia este vibrație. Dacă trupul tău 
este în orice fel imobilizat, el este astfel din cauza frec- 
vențelor incompatibile cu frecvențele tale personale de 
armonie superioară ale sănătății perfecte, așa cum sunt 
ele create de spirit. Când poţi identifica frecvențele bolii 
și poți furniza soluţii energetice noi, frecvențele negati- 
ve pot fi îndepărtate, înlăturate definitiv. Sarcina ta 
atunci când aduci iertare vătămării este să fii echilibrat 
din punct de vedere energetic. 


Te îndemn să mai privești o dată în urmă, la obser- 
vaţiile lui Patanjali asupra conștientizării superioare, 
prezentate în capitolul doi. Când ești statornic în a te 
abține de la ignoranță (falsa identificare cu egoul), poţi 

să te binecuvântezi și chiar să te vindeci pe tine și pe alții 
prin simpla ta prezență în câmpul lor energetic. Să fii 
echilibrat energetic înseamnă de fapt să te întorci la starea 
ta normală de graţie prin meditaţie, gânduri de iubire 
necondiționată, sentimentul de a fi conectat cu spiritul, 
bună-dispoziţie și, în esenţă, să trăieşti în vibraţiile mai 
rapide ale conștiinței spirituale superioare. În acele 
frecvențe mai înalte, nu e loc pentru ideea că ceva ar fi 
imposibil sau incurabil. 


Prietenul meu Stephen Lewis a scris o carte intitulată 
Sanctuary: The Path to Consciousness (Sanctuarul: Calea 
către conștiință). Este un roman, dar se bazează pe reali- 
tatea pe care el o cunoaște. Scrie cu entuziasm despre 
energiile vindecătoare și despre îndepărtarea din corp a 
energiilor incompatibile. O parte a cărții sună „excen- 
tric” și va fi respinsă de cei care sunt convinși de tiparul 
exclusiv al terapiei, medicamentelor, chirurgiei, radiote- 
rapiei și chimioterapiei ca unice modalități de tratament 
disponibile pentru a înlătura bolile din vieţile noastre. 


Eu am participat la programul de echilibrare ener- 
getică și am văzut că funcționează în viața mea, pentru 
alții și pentru mine. Fiind deschis tuturor posibilităților, 
am putut să văd un progres în conștiința vindecării și o 
conștientizare mai profundă a stării de bine. Cred cu tă- 
rie că sunt multe lucruri în univers și în echilibrarea 
energetică ce nu au fost abordate. Dacă lași în urmă no- 
țiunea de incurabil vei putea să te muţi cu adevărat pe 
tărâmul energiei perfect armonioase, adică al conștiin- 
tei spirituale, și să îți dai seama că nimic din conștiința 

lui Dumnezeu nu vrea ca noi să fim denaturați, răniți sau 
năpădiţi de boală. Recunoaște-ţi propria perfecțiune 
spirituală și vei ajunge să înţelegi cât de absurd este să 
consideri că ceva ar fi imposibil. 


CE ESTE VINDECAREA? 


Atunci când cineva experimentează boala sau vătămarea, 
după cum spune Sfântul Francisc, a ajuns să fie într-un 
fel deconectat de Dumnezeu. Un proces de reunificare 
înfăptuieşte vindecarea spirituală; e ceea ce eu numesc 
înțelegerea lui Dumnezeu. N-are nimic de-a face cu de- 
numirile bolilor, cu urmarea tratamentelor medicamen- 
toase sau cu munca unui chirurg priceput. Vindecarea 
reprezintă o reunire a sinelui cu întregul. M-am referit 
în mod repetat la boli (ca și la discordie și lipsa armoniei) 
ca la niște iluzii, de vreme ce tot ceea ce vine de la Dum- 
nezeu este bun. Vreau să dezvolt subiectul, analizând 
acest proces de vindecare. 


Când vorbesc despre boală ca despre o iluzie sau ca 
fiind ireală, nu vreau să spun că ar fi inexistentă. Nu-ţi 
cer să te păcălești singur să crezi că ceea ce există în tine 
sau în alţii e doar în imaginaţia ta. După cum ne reamin- 
tește Joel Goldsmith în The Art of Spiritual Healing (Arta 
vindecării spirituale): 


Atunci când despre boală (ca și despre moarte și păcat) se 

spune că ar fi ireală, nu este vorba de o negare a așa-zisei 

existențe a acestor lucruri: E o negare a existenței lor ca 

parte a lui Dumnezeu sau a realității... Pe tărâmul celor 
reale, în împărăția lui Dumnezeu, dezacordul simțurilor 
nu există. Acest lucru nu schimbă însă faptul că suferim 
din cauza lor... Începutul înţelepciunii îl reprezintă înțele- 
gerea faptului că nu e nevoie ca aceste stări să existe. 


Vindecarea nu se înfăptuieşte cerându-l ajutor lui 
Dumnezeu, deoarece El nu îţi reţine nimic, ci căutând 
ajutor prin Dumnezeu și ridicându-te până la locul în 
care ajungi să te reunești cu acel câmp energetic spiritual 
mai înalt, în care se află Dumnezeu întotdeauna. Vinde- 
carea reprezintă atunci o ridicare deasupra noțiunii de 
fizic sau material, până la înțelegerea lui Dumnezeu, iar 
termenul de ireal sau iluzie se referă la irealitatea bolii 
pe tărâmul plenitudinii și al conștiinței spirituale. Când 
Sfântul Francisc îl imploră pe Dumnezeu să aducă ierta- 
re vătămării, el cere să fie reunit cu această plenitudine 
spirituală și ca el să îngăduie acelei conștiințe să fie emi- 
să în exterior spre toți cei care trăiesc în lumea „ireală” a 
bolii și lipsei de armonie. Când știi că adevărata ta esen- 
tă este spiritul și trăieşti acolo, în mintea ta, corpul îţi va 
urma exemplul și rezultatul va fi, în cele din urmă, 
vindecarea. 


E un eveniment miraculos să fii martor la o vindecare 
şi ea are loc zilnic, într-o multitudine de feluri. O iritaţie 
dispare atunci când vindecarea tonifică pielea. Simpto- 
mele unei răceli care s-a prelungit nu mai au deodată 
niciun efect asupra ta. Nu-ţi mai curge nasul, temperatu- 
ra revine la normal, stomacul deranjat e alinat, degetul 

rupt se vindecă. Toate aceste vindecări nu sunt mai mult 
decât întoarceri la plenitudine. Gândurile tale au mult 
de-a face cu acest proces de vindecare. 


Cu cât stai mai aproape de Dumnezeu prin fericirea 
armonioasă din gândurile tale, cu atât îngădui mai mult 
puterii unice a universului să se reverse asupra ta. Gân- 
durile tale și tiparele energetice joase pot declanșa un 
ulcer, dar la fel de bine pot declanșa și fluxul Chi-ului 
pentru a înlătura dezechilibrul. Legătura minte-corp 
este reală, dar legătura Dumnezeu-corp reprezintă esen- 
ţa vindecării. Să te vezi conectat la cele mai înalte vibra- 
ţii de energie spirituală și să te străduiești să rămâi în 
acea zonă înseamnă să vezi funcționând principiul fun- 
damental al vindecării. 


Și-acum, ai putea întreba de ce a murit Sfântul Fran- 
cisc de tuberculoză, de ce a murit lisus pe cruce și de ce 
fac sfinții cancer și mor, dacă se află în legătură cu aceas- 
tă energie supremă a plenitudinii? La fel ca boala, moartea 
nu este reală, însemnând că ea nu avut loc niciodată în 
împărăția spiritului. Când Sfântul Francisc a fost între- 
bat de ce nu s-a vindecat de bolile lui terminale, el a 
răspuns: „Vreau să știe toată lumea că nu eu fac vindecă- 
rile.” Pentru maestrul spiritual, moartea este ireală, ine- 
xistentă, ireală. Deoarece realitatea la nivel spiritual 
este infinită, nimeni nu se naște și nimeni nu moare. 
Realitatea nivelului spiritual este informă, atemporală și 
nelimitată. Să trăiești în această dimensiune înseamnă 
să trăiești în sfera plenitudinii. 

Să aduci iertarea în fața vătămării e totuna cu a uni 
corpul cu conștiința lui Dumnezeu. Când se întâmplă 
acest lucru, ceea ce numim vindecare pare să se înfăptu- 
iască miraculos. După cum a spus atât de concis Sfântul 
Augustin: „Miracolele nu se întâmplă contrar naturii, ci 
contrar a ceea ce știm noi despre natură.” Dacă știi că 
vindecarea nu este nimic mai mult decât înțelegerea lui 
Dumnezeu și dacă abandonezi toate gândurile că ai fi 
separat de acea conștiință, inclusiv frica de boală și 
moarte, atunci creezi un câmp energetic pentru a te reu- 
ni cu spiritul. Aceasta este vindecarea, iar Sfântul Francisc 
îți cere, prin intermediul rugăciunii lui, să fii un instru- 
ment al acestui proces. 


CE ESTE UN VINDECĂTOR 


În minunata ei carte, The Physician Within You (Vindecă- 
torul dinăuntrul tău), dr. Gladys Taylor McGarey relatează 
o conversație cu fiul ei, Carl, care tocmai își terminase 
rezidențiatul și se specializa în chirurgie ortopedică. 
După ce i-a vorbit mamei lui despre teama de a avea pe 
mâini viețile oamenilor, ea i-a spus: „Carl, în calitate de 
chirurg, probabil vei închide o incizie și o vei sutura, dar 
nu o poți face să se vindece. Dacă îţi închipui că tu ești 
cel ce vindecă, atunci ai dreptate să fii speriat. Dar dacă 
înţelegi că tu ești canalul prin care curge vindecarea, 
atunci nu ai de ce să te temi. Vei fi trezit vindecătorul din 
ei și îi vei trimite să se vindece singuri.” 

Începând să-ţi trăieşti viața în planul spiritual, vei 
descoperi că și mintea, și trupul tău devin uneltele lui 
Dumnezeu atunci când poţi să aduci un fel de conștiință 
celor bolnavi sau vătămați, tu aducând, de fapt, posibili- 
tatea de a ierta sau de a se elibera de boală. Vindecarea 
apare atunci când abordăm propria putere de vindecare 
cu credinţă în perfecțiunea noastră spirituală și cu un 
sentiment trainic de iubire necondiționată. Vindecătorul 
nu înfăptuieşte vindecarea, ci aduce iertare sub forma 
iubirii necondiționate și sub forma energiei mai înalte a 
conștiinței spirituale, care să îndure vătămarea, în timp 
ce Îi încredinţează lui Dumnezeu întregul proces. 

Atunci când îţi accepți perfecțiunea spirituală, pui 
de fapt în mișcare legea universală. Acest lucru se face 
prin abandonarea îndoielilor și temerilor tale, prin lăsa- 
rea la o parte a egoului tău neînsemnat și prin trăirea în 
conformitate cu principiul existenţei, care este princi- 
piul gândurilor ce se transformă în lucruri. Gândurile 
sau starea mentală au fost cele care au creat iluzia bolii, 
ca o separare de divinitate, și tot gândurile tale de per- 
fecțiune spirituală vor permite forței vindecătoare să 
lucreze prin tine, ca și prin alţii. 

Nu vorbesc aici despre vindecări prin atingerea cu 
mâinile sau despre ocultism, ci doar despre conștienti- 
zarea faptului că un vindecător trebuie să poată să-și 
accepte, în propria minte, perfecțiunea spirituală a min- 
ţii și a corpului, precum și perfecțiunea spirituală a ace- 
lor vătămări pe care cauţi să le ierți. Într-un cuvânt, 
iubirea este puterea care vindecă. Amintește-ţi, opusul 

iubirii este frica, iar credinţa în frică este o credință în 
puterea secundară a bolii. Amintește-ţi mereu că „Dra- 
gostea desăvârșită izgonește frica” și că rădăcina tuturor 
bolilor și vătămărilor este frica; frica de a fi separat de 
puterea unică a lui Dumnezeu. 


POȚI SĂ FII ȘI TU VINDECĂTOR? 


Oricine înţelege că el sau ea este doar un canal prin care 
circulă iubirea spirituală perfectă poate deveni vindecă- 
tor. Când ești bolnav, te-ai deconectat de la capacitatea 
de a te vindeca. Ai pierdut contactul cu sursa ta vindecă- 
toare. Îţi vei găsi capacităţile de vindecare reunindu-te 
cu sursa. Ca vindecător, ești în legătură cu întregul, fără 
a cădea vreodată pradă superstiţiei separării, care face 
în primul rând ca boala să pună stăpânire pe corp. Când 
atingi boala altuia cu energia spiritului sau a sursei, acti- 
vezi conexiunea și facilitezi procesul de vindecare. În 
acest sens, da, ești un vindecător, chiar dacă tu nu vin- 
deci pe nimeni. Nu e nevoie nici măcar să înţelegi meca- 
nismele acestui proces. Când ajuţi pe altcineva să devină 
conștient de sursa din care vine vindecarea, nu numai că 
facilitezi vindecarea, dar acționezi și pentru a-i ajuta pe 
alții să prevină boli ulterioare. 


Sunt convins că poți deveni într-adevăr o unealtă a 
vindecării dacă-ți crești câmpul energetic până la cele 
mai înalte și spirituale niveluri, care au fost descrise în 
primele șase capitole ale acestei cărți. Am explicat acolo 
că Dumnezeu nu vindecă boala, pentru că boala nu este 

acceptată ca o putere separată. Mai degrabă Dumnezeu 
este puterea unică a armoniei. 


Fii tu acea putere, trăiește acolo și vei aduce tu în- 
suți iertare vătămării din viața ta și din vieţile celor pe 
care îi întâlnești și care trăiesc în iluzia bolii. Crede în 
această putere unică. Nu e un miracol, ci, pur și simplu, 
firea lucrurilor. După cum a spus-o Sfântul Toma de 
Aquino, „Miracolele nu sunt semne pentru cei ce cred, ci 
pentru cei ce nu cred.” 


SUGESTII PENTRU A SEMĂNA IERTAREA 
ACOLO UNDE ESTE VĂTĂMARE 


Folosește-ţi gândurile pentru a-ţi păstra energia în vinde- 
care, nu în boală. E destul de obișnuit să-ți plasezi ener- 
gia în ceea ce este greșit și nu îţi dorești. Gânduri precum: 


) 


„Răcela asta se va înrăutăţi', „N-ai ce să faci, e sezonul 
gripei și circulă peste tot”, „Trebuie să te simți mai rău 
înainte să te simţi mai bine”, toate sunt idei care te vor 
ajuta să concretizezi ceea ce nu îți dorești. O scurtă aten- 
ționare: acționezi pe baza gândurilor tale, lucru valabil 
pentru corpul tău și ale celor din jurul tău. Dacă gându- 
rile tale sunt îndreptate către ceea ce nu-ți dorești (boală), 
vei acționa pe baza lor și vei concretiza încă și mai multe 


lucruri pe care nu ţi le dorești. 


Ori de câte ori intri într-un câmp energetic al vătămării 
sau bolii, amintește-ți că aduci energia strălucitoare a spi- 


ritului în acea zonă. Rămâi concentrat pe energia mai 

înaltă, fă un efort să o emiţi în exterior, astfel încât să te 
înconjoare, fără să dai crezare energiei mai joase a bolii. 


Am vizitat, într-un spital din Canada, un tânăr care 
fusese rănit într-un accident grav de motocicletă și era 
în comă. Câţiva dintre prietenii lui mi-au cerut să-l vizi- 
tez, deoarece era fan al scrierilor și înregistrărilor mele 
și nu ajunsese la prezentarea mea din Toronto din cauza 
accidentului ce i-ar fi putut fi fatal, petrecut cu câteva 
zile înainte de vizita mea. În drum spre aeroport, m-am 
dus să îl văd pe Anthony la terapie intensivă. Asistentele 
au spus că erau foarte puține șanse ca el să supraviețu- 
iască. Era înconjurat de energia vătămării. Ceilalţi 
pacienţi din salon erau în stări una mai proastă decât 
alta. Anthony zăcea acolo, la douăzeci și cinci de ani, in- 
conștient, într-un loc în care i se dădeau puține șanse de 
vindecare. 


Am petrecut o oră cu Anthony și am făcut toate efor- 
turile posibile ca să fiu un canal prin care să circule vin- 
decarea. Am stat într-un contact conștient profund cu 
Dumnezeu (prin meditaţie) și am vizualizat o lumină 
albă înconjurându-l pe acest tânăr. Când am plecat, cre- 
deam cu tărie că Anthony se va face bine. Și fără îndoia- 
lă, optsprezece luni mai târziu, în timp ce vorbeam la o 
întrunire, a apărut Anthony. Arăta și vorbea bine și ne-a 
spus că s-a recuperat aproape complet. Când s-a adresat 
grupului, la cererea mea, a povestit că a ieșit din comă și 
asistentele i-au spus despre vizita mea. l-au povestit că 
m-am rugat și că păream aproape pierdut în propriul 

extaz mistic, pe când mergem de jur împrejurul patului 
său, în timpul vizitei mele. 

După cum știi, n-am fost eu, egoul sau corpul meu 
cel care a avut de-a face cu însănătoșirea lui Anthony. Eu 
n-am făcut decât să aduc conștiință spirituală vătămării 
lui și, în marea schemă a lucrurilor, Anthony a ajuns să-și 
folosească acum propria călătorie a vindecării ca pe o 
metaforă pentru a-i învăţa și pe alții. Singurul lucru că- 
ruia i-am fost dedicat în timpul vizitei mele a fost să ră- 
mân în cel mai înalt model energetic posibil și să refuz 
să acord credibilitate unei puteri secundare numite 
vătămare. 


Abordează orice experienţă a vătămării, a ta sau a altora, 
cu un mod de gândire marcat de speranţe mari și posibili- 
tăți de eliberare de acea vătămare (iertare). Gândurile 
tale trebuie să ajungă la plenitudine pentru a face vizibil 
acest lucru în corpul tău. Cred că nimeni nu știe suficient 
de mult pentru a fi pesimist și oricine poate fi vindecat, 
chiar și cei aflaţi la frecvențele cele mai joase. 


Îmi amintesc că am primit o scrisoare de la o femeie 
care căzuse victimă prostituţiei, era dependentă de co- 
caină, pierduse enorm în greutate și ajunsese un schelet 
ambulant. Aflată pe această treaptă de jos a existenţei 
sale, a intrat într-o dimineaţă din întâmplare într-o far- 
macie și a furat, dintr-un suport rotativ de casete, una de 
dezvoltare personală. S-a întâmplat să fie una dintre ca- 
setele mele și, dintr-un motiv sau altul, s-a dus acasă și a 
ascultat-o. 

Când am cunoscut-o personal, a fost de acord să 
apară la o emisiune de la televiziunea națională pentru 
a-și împărtăși povestea. A descris cum, de pe o treaptă 
de jos a vieţii ei, a început să aibă gânduri hotărâte de 
vindecare, același tip de gânduri pe care le înregistra- 
sem pe casetă. A ascultat-o în fiecare zi și, încet-încet, 
acele gânduri au ajuns să fie propriile ei gânduri și i-au 
transformat, la propriu, vătămarea în sănătate. Primesc 
acum în fiecare an o felicitare de Crăciun, cu o fotografie 
cu ea, soțul său și cei doi copii, împreună cu o scrisorică 
în care povestește despre succesul constant al noii ei 
afaceri. 

Când reușești să-ți depășești starea de rău și gândurile 
că ar fi ceva imposibil sau incurabil și reușești să le înlo- 
cuiești cu energia spiritului, în care toate lucrurile sunt 
posibile, lumea materială răspunde și plenitudinea înlo- 
cuiește viziunile damnării și separării. Transmite această 
energie mai înaltă, gândind că poţi să echilibrezi până și 
cele mai rele condiţii, și o soluție spirituală se va arăta. 

În concluzie, gândește mereu că, da, e posibil, pot, o 
voi face, am încredere deplină în Dumnezeu, deoarece 
tot ceea ce nu este bine nu poate fi real, chiar dacă există 
în lumea materială. Fii tot timpul conștient de momentele 
în care ești captiv în conștiința egoului. La o întâlnire din 
Maui, moderată de Swami Satchidananda, la care am 
participat, am discutat despre diferenţa dintre boală și 
starea de bine. Satchidananda ne-a sfătuit să analizăm 
modul în care se scriu aceste două cuvinte. „Boală (ill- 
ness)”, ne-a spus el, începe cu litera i (eu), care e sursa 

tuturor bolilor. Credința egoului în separarea lui de per- 
fecțiunea lui Dumnezeu creează o stare imperfectă, nu- 
mită boală. Starea de bine (wellness), pe de altă parte”, 
ne-a reamintit el, „începe cu we (noi), care indică un 
sentiment de a fi conectat cu Dumnezeu în toată per- 
fecțiunea Lui.” Rămânând în modul de gândire al lui 
„Noi”, în loc de „eu', rămâi într-o stare de bine și eviţi 
boala. 

Căutând să aduci iertare prezenţei vătămării, fii con- 
știent că ea este un indiciu al deconectării spirituale. Nu 
face din asta o ocazie de a te simţi vinovat sau slab, ci de 
a-ți reaminti să te muţi din sentimentul egoului tău că ai 
fi separat de spirit. Atunci când îţi folosești mintea pentru 
a te percepe ca fiind conectat la spirit, te vei simți mai 
iubitor, mai tolerant, mai încrezător și mai pașnic. Aces- 
tea sunt semnale pentru corpul tău și pentru existența 
unei vătămări că acum ești dispus să fii un canal prin 
care să circule forța vindecării. 


Să vezi în existența vătămării în alţii o ocazie ca tu să în- 
treprinzi o acțiune de iertare. În loc să te simţi dezgustat 
sau supărat atunci când vezi o vătămare, permite-le sen- 
timentelor tale interioare să te stimuleze pentru a acționa. 
Ceea ce urmează este o poveste adevărată, trimisă de un 
cititor, care a făcut exact ceea ce afirm eu aici. Am făcut 
modificări numai pentru a proteja identitatea celor 
implicați. 

Eu și colegii de serviciu am participat la o întâlnire la cină, 
într-un restaurant din oraș. Stăteam de vorbă la masă, 
când o chelneriță ne-a întrebat dacă dorim ceva de băut. 
Am privit în sus la ea, am văzut o femeie drăguță și i-am 
zâmbit. Mi-a zâmbit și ea și am fost la un pas să mă înec!!! 
Avea dinţii cariați, jumătate lipsă, iar cei pe care îi mai 
avea erau ciobiți și ieșiți în afară. Ea a continuat să zâm- 
bească și ne-a luat comanda, în timp ce eu întorceam pri- 
virea, ca să nu mai văd priveliștea aceea groaznică. După 
ce a plecat, am comentat și eu, și comesenii mei. Îmi părea 
foarte rău de ea că trebuia să-și trăiască astfel viața. Nu 
era corect, mai ales în societatea de azi, când asistența 
medicală stomatologică e la îndemâna oricui. După cină, 
n-am putut să nu mă gândesc tot timpul la ea. Habar 
n-aveam cine era, nu știam nimic despre ea, dar am simțit 
nevoia să ajut. Nu sunt sigur de ce am simțit impulsul să o 
ajut tocmai pe ea, când zilnic vedem oameni aflaţi în 


nevoie. 


M-am dus acasă și am meditat și am ajuns la conclu- 
zia că o puteam ajuta. Nu-mi puteam permite să suport eu 
costurile, dar știam că erau multe organizaţii în comunita- 
tea noastră care puteau ajuta persoane ca ea. De fapt, fu- 
sesem în câteva consilii de conducere și știam exact cu 
cine să iau legătura. Acum, problema mea era cum să o 
abordez să-i spun că vreau să o ajut. Nu voiam să o jignesc. 
M-am hotărât să îi scriu o scrisoare și, dacă răspundea, 
vedeam eu mai departe. Am dus personal scrisoarea și în 
cinci minute m-a sunat. Pe scurt, i-am promis că o voi aju- 
ta să-și pună dinţi noi, fără să o coste nimic. Am crezut că 
va fi simplu! 

După ce am sunat la: United Way (niciun program 
disponibil deocamdată), Departamentul Comunitar pentru 
Sănătate (niciun dentist disponibil), Organizația pentru 
Servicii Dentare din Donaţii (listă de așteptare de trei 
ani), Fundaţia Zonală (fără fonduri rezervate asistenţei 
medicale dentare), la Asistență Socială și programe guver- 
namentale (nu se încadrează pentru că este angajată cu 
normă întreagă!) Nu puteam să cred, toate ușile erau în- 
chise!!! Am sunat la câțiva dentiști și cereau peste 5000 de 
dolari pentru lucrare. Eram foarte descurajat, dar ceea ce 
mă deranja cel mai tare era că îi promisesem acestei femei 
o dantură nouă. Ce aveam să mă fac acum? 

Am ieșit să iau masa în oraș cu familia mea (mama, 
tata, frații și soțiile lor), le-am spus ce s-a întâmplat și le- 
am cerut sfatul. Mi-au scris toți cecuri chiar în acea seară. 
Apoi, mi-am sunat dentistul și el s-a oferit să doneze 1500 
de dolari pentru dinţii ei, dacă eu puteam să vin cu 3500 
de dolari. S-a făcut! lată articolul care a fost scris despre 


acea femeie, m-am gândit că ţi-ar plăcea să-l citeşti. 


Este un exemplu din viaţa reală de situaţie în care, 
aducând iertare în prezența vătămării, o faci să dispară. 
E o zicală: „Când învățăcelul este pregătit, va apărea și 
învățătorul.” Şi reciproca este adevărată: „Când învățăto- 
rul este pregătit, vor apărea și învățăceii.” Când trăieşti 
în spirit, ca învățător al spiritului, căutând o soluție spi- 
rituală pentru orice problemă, vei vedea că învățăceii 
apar în fiecare zi, iar tu vei fi îndrumat să aduci iertare, 
prin simplul fapt că te îndepărtezi de la calea egoului tău 
și îi îngădui spiritului să domnească. 

Cufundă-te mai degrabă în literatura vindecării, decât în 
cea a răului. Citește și ascultă povestiri despre leacuri 
miraculoase, vindecări, energie pozitivă și despre măre- 
ţia tututor lucrurilor bune din această lume. Lasă-te pă- 
truns de harul lui Dumnezeu și crezi în potenţialul uman 
de a atinge perfecțiunea spirituală. Aceste lucruri vor 
deveni apoi așteptări pentru tine însuţi, ca un canal de 
vindecare. Citește despre vieţile sfinților și despre 
schimbările remarcabile pe care le-au săvârșit în viețile 
celor pe care i-au întâlnit, în special ale celor vătămați. 
Uită-te la filme și seriale care preamăresc mai degrabă 
virtuțile omului, decât intenţiile rele și tarele omenești. 
Întăreşte încontinuu în tine ideea că omenirea este 
bună, că bolnavii pot fi vindecați, că cei vătămați pot fi 
iertați. Există un milion de fapte bune în lume pentru fi- 
ecare faptă de violenţă. Fă tot ceea ce poți pentru a întări 
acest adevăr. 


Un mic exemplu despre cum poate această atitudine 
să aducă vindecarea mi-a venit prin intermediul unei 
scrisori primite de la o femeie din Pottstown, Pennsylvania, 
care tocmai citise o carte pe care am scris-o împreună cu 
soția mea, Marcelene. A Promise Is a Promise (0 promisiu- 
ne e o promisiune) este o poveste adevărată despre iubi- 
rea necondiționată, fără egal, a lui Kaye O'Bara, o mamă 
care și-a îngrijit fiica aflată în comă mai bine de treizeci 
de ani, în spiritul dedicării și al unei iubiri altruiste cum 
n-am mai văzut până acum. Barbara Binkley mi-a scris 
următoarele cuvinte; sunt firești, în contextul acestui 
capitol despre aducerea iertării în prezenţa vătămării. 

„Îţi citesc acum cartea A Promise Is a Promise (0 pro- 
misiune e o promisiune). E o carte incredibilă, atât de 
plină de iubire și miracole, încât am băgat de seamă că, 
după ce am citit o parte din ea, durerea din cotul stâng, 
care mă supărase în fiecare zi din noiembrie încoace, a 
dispărut. Dumnezeu să te binecuvânteze, Barbara J. 


Binkley”. Ce mod frumos de a aminti cât de important 
poate fi să citeşti povești inspiraționale! 


Ai grijă de cel bolnav, dar fii indiferent la boală. Nu con- 
feri și mai multă putere vătămării acordând iubire spe- 
cială și atenţie exagerată bolii. Acest lucru este valabil în 
ceea ce privește atât tratamentul altora, cât și al tău. 
Evită să-ți oferi ție sau altora un motiv pentru a continua 
să fii bolnav. Nu face din apariţia bolii singurul moment 
în care oferi atenţie iubitoare. Boala și iubirea pot deve- 
ni astfel asociate. Când o persoană, în special un copil, 
vrea iubire, s-ar putea să creadă, în mod greșit, că o va 
obține dacă se îmbolnăvește. 


Convinge-te de faptul că boala în sine nu e reală. Nu 
e de la Dumnezeu, așa că, din punct de vedere spiritual, 
nu e reală. Poartă-te cu ea așa cum te-ai purta cu orice 
altă iluzie, ceva ce nu are, efectiv, ce căuta în conștiința 
ta sau a celui vătămat. Devino indiferent faţă de boală. 
Întăreşte ideea că tu, cel real, nu eşti bolnav și că boala 
poate să dispară atunci când îți dai seama că nu o vrei și 
nu o meriţi. 

306 


EXISTĂ O SOLUȚIE SPIRITUALĂ PENTRU ORICE PROBLEMĂ 


Consider că oamenilor care au parte de foarte multe 
vătămări și boli în viață pare să le placă să le povestească 
întruna, tuturor, despre suferințele lor. Când acești oa- 
meni încep să îmi spună cât de mândri sunt de suferin- 
tele lor, le răspund cu indiferență față de boala în sine. 
„Nu e nevoie să trăiești cu această durere”, le sugerez eu, 
„eşti mai puternic decât orice boală”. Nu acord niciun pic 
de credibilitate vătămării. La fel mă port și cu mine, și cu 
familia mea. Am observat, încă demult, că în familia 
noastră rar se întâmplă să spunem că suntem obosiţi, că 
nu ne simțim bine sau că simțim că „ne paște ceva”. Fi- 
rește că eu și soția mea le-am transmis copiilor noștri 
mesajul că ei sunt mai puternici decât procesul oricărei 
boli. Cu alte cuvinte, vrem ca iubirea noastră să fie asociată 
mai degrabă cu sănătatea, puterea și conștiința spiritua- 
lă, decât cu starea de boală, oboseală sau vătămare. 
Atunci când nu mai întărești, prin iubire, vătămarea și îți 
folosești iubirea pentru a întări iertarea, vindecarea va 
înlocui, adesea destul de repede, boala. 


Practică direcționarea energiei vindecătoare. Un mod de 
a aduce iertare în prezența vătămării este să te percepi 
ca pe un distribuitor de energie vindecătoare mai înaltă. 
Observă-ți respiraţia în mod conștient și percepe esența 
sinelui tău ca fiind energie și conștientizare pură, ce se 
exprimă prin corpul/mintea ta. Vizualizează cum aduci 
această conștientizare în inima ta și cum, inspirând ușor, 
asimilezi conștientizarea din inimă. Vezi, apoi, un curent 


de energie iubitor care curge ușor din inima ta către 

orice zonă vătămată, fizic sau emoțional, a corpului tău 
sau a corpului altei persoane. 


Acest proces de vizualizare și direcționare a energiei 
poate fi foarte eficient. Tu ești un sistem de vibrații mai 
înalte /rapide, în care lucrarea minţii tale este precur- 
soarea realității materiale (cum gândești, așa vei fi). Poţi 
accesa, prin eforturile de vizualizare, energia vie, armo- 
nioasă a ființei tale și poți simţi energia cum circulă spre 
zonele vătămate sau dureroase şi le vindecă. 

Au fost scrise multe cărți despre capacitatea uimi- 
toare a minţii de a vizualiza și de a transfera apoi imagi- 
nea în realitatea materială. Jucătorii de baschet învață să 
arunce liber la coș prin acest procedeu de vizualizare, 
așa că nu exagerezi deloc dacă te vezi folosind această 
tehnică pentru a aduce energie vindecătoare în locurile 
lezate sau bolnave. Eu practic această tehnică de vizuali- 
zare pe mine însumi tot timpul. Am reușit să îmi alung din 
corp o durere de cap direcționând energie din chakra 
inimii înspre zona dureroasă. 


Poţi face toate aceste lucruri dacă devii o persoană 
deschisă la ideea că îți poţi folosi capacitățile superioare 
pentru a ajuta la restabilirea armoniei naturale iubitoare 
a corpului. 


Ţine întotdeauna aproape frumuseţea și simte pute- 
rea vindecătoare a lumii naturale liniștitoare și armoni- 
oase a lui Dumnezeu. Permite-ţi să trăieşti din plin și să 
te bucuri de flori, apusuri și răsărituri de soare, de munți, 
plaje și literatură de spiritualitate frumoasă. Când ai 

nevoie de vindecare, îți sugerez să te deschizi experien- 
tei de a asculta cât mai multă muzică frumoasă și opti- 
mistă. Şi, mai presus de toate, ține la loc de cinste în 
mintea ta cuvintele lui Peace Pilgrim: „Vindecarea nu 
înseamnă întotdeauna să rămâi de partea vieții. Câteo- 
dată Dumnezeu are alte planuri pentru copiii Lui - iar 
ambele părți ale vieţii sunt de fapt una singură." 


Renunţă. Da, aşa este, detașează-te de gândurile tale pli- 
ne de furie, amărăciune, autocompătimire sau de orice 
alt fel și iubește-ți pur și simplu corpul ca pe un templu 
pe care Dumnezeu ţi l-a dăruit pentru a-ți adăposti su- 
fletul pe parcursul acestei călătorii. Procesul de renun- 
țare și refuzul de a-ți îndrepta gândurile către boală îţi 
vor aduce o energie vindecătoare calmă în acel moment, 
iar pacea va fi răsplata ta pentru că ai renunțat. 


Folosirea cuvântului iertare de către Sfântul Francisc 
poate fi interpretată de asemenea ca însemnând bunăvo- 
ința de a acorda iertare tuturor celor care te-au vătămat 
în orice fel, nu numai prin vătămări ale corpului. Trăind 
din ce în ce mai mult în planul spiritual, vei avea tot mai 
puţin de-a face cu frecvențele mai joase ale furiei, preju- 
decăţii, fricii și răzbunării. Sfântul Francisc îi cere lui 
Dumnezeu să-l ajute să fie o unealtă a iertării ori de câte 
ori se simte vătămat de comportamentul altora. Capaci- 
tatea de a acorda iertarea devine firească atunci când nu 
mai porți în tine ură. 

Ori de câte ori simți că cineva te-a ofensat, ţi-a pătat 
reputația sau ţi-a provocat un rău fizic, soluţia spiritua- 
lă, oricât de dificilă ar părea, e să acorzi iertarea. Să te 
agăți de suferinţă și să încerci să vrei să-ți iei revanșa te 
va ține pur și simplu blocat în durere, iar problema va fi 
astfel exacerbată. Un vechi proverb chinezesc o spune 
mai bine decât mine: „Înainte să pornești pe calea răz- 
bunării, sapă două morminte.” Exersează renunțarea la 
sentimentele rănite înlocuindu-le cu iubire și iertare, iar 
soluțiile spirituale la majoritatea problemelor tale vor 
apărea. Renunţă și lasă-te în voia lui Dumnezeu este un 
sfat minunat, așa cum este și acest memento dintr-un 
capitol precedent: Niciunul dintre conflictele tale cu ceilalți 
nu este între tine şi ei; totul este între tine și Dumnezeu. 


Închei cu asta gândurile şi sugestiile mele menite 
să-ți arate cum să aduci iertare acolo unde este vătăma- 
re. Te poți muta într-o zonă a energiei spirituale, unde 
devii, la propriu, o unealtă sau un canal pentru vindeca- 
re. Aici se află vindecarea ta și a tuturor vătămărilor tale, 
așa cum le percepi tu, precum și reazemul tuturor celor 
vătămați pe care îi întâlneşti în viața ta. De fapt, voi mer- 
ge și mai departe. 

Când devii o unealtă a iertării pure, vei ajuta la vin- 
decarea tuturor celor de pe planeta noastră, de vreme ce 
noi toți și fiecare în parte, împărțim forța unicului Dum- 
nezeu. Este, ca întotdeauna, un proces de renunțare la 
egoul tău și de predare în fața îndurării, care ne stă me- 
reu la dispoziţie sub forma iertării. După cum a spus-o 
Ramakrishna în întrebarea lui retorică: „E ușor să 

primești îndurarea lui Dumnezeu? Tot ce ai de făcut e să 
renunți complet la egocentrism; nu-L poţi vedea pe 
Dumnezeu atâta vreme cât simţi că tu ești cel ce face 
acțiunea.” 

ACOLO UNDE ESTE ÎNDOIALĂ, 
SĂ SEMĂN CREDINȚĂ 


„Una dintre funcţiile principale ale religiei organizate este 
să-i apere pe oameni de experimentarea directă a lui Dum- 
nezeu.” 

- C.G. JUNG 


olosesc adesea exercițiul cu fructul de mango pen- 

tru a ilustra faptul că este imposibil să ai credință 
fără trăirea unei experienţe directe. Atunci când vorbesc 
în fața unui public numeros, invit pe cineva care n-a gus- 
tat niciodată un mango să se ofere voluntar pentru un 
mic experiment. Apoi le cer oamenilor care au gustat un 
mango să îi descrie voluntarului ce gust are fructul. Pe 
măsură ce oamenii încearcă să-i descrie aroma unui 
mango, își dau seama că eforturile sunt zadarnice. Con- 
cluzia este că e cu neputinţă să transmiţi această infor- 
mație prin cuvinte. Voluntarul se întoarce de fiecare 
dată în public tot fără să știe ce gust are un mango. 

Exercitiul legat de gustul fructului de mango repre- 
zintă o analogie cu abilitatea ta de a avea credință acolo 
unde există îndoială. Așa cum nu poți cunoaște gustul 
unui mango dacă nu ai trecut prin experiența de a mân- 
ca unul, nu poţi cunoaște credința fără să fi avut o expe- 
riență directă cu Dumnezeu. Dacă te bazezi pe mărturiile 
și experienţele altora ca bază pentru credinţa ta, vei 
avea mereu o urmă de îndoială acolo unde vrei să fie 
numai credinţă. Te afli în aceeași situaţie cu voluntarul 
care nu a gustat niciodată un mango. E imposibil să 
aduci credinţa în prezenţa îndoielii, până nu abando- 
nezi ideea de a-l cunoaște pe Dumnezeu prin interme- 
diul cuvintelor și experienţelor altora. Trebuie să faci 
un efort concentrat pentru a cunoaște frecvențele cele 
mai înalte ale energiei spirituale prin intermediul pro- 
priilor mijloace de stabilire a unui contact conștient. 

Odată ce tu însuți cunoşti această conștiință spiritu- 
ală, alternativa îndoielii nici măcar nu îţi va trece prin 
cap. Te vei strădui să trăiești din ce în ce mai mult la un 
nivel spiritual, atunci când ai acces tot timpul la această 
cunoaștere. Această cunoaștere este ceea ce eu numesc 
credinţă și ea nu poate fi demonstrată sau verificată din 
surse externe. Și, atunci când cunoști credința, poți obţi- 
ne o soluție spirituală pentru orice problemă care ar 
putea să apară. 


314 


EXISTĂ O SOLUȚIE SPIRITUALĂ PENTRU ORICE PROBLEMĂ 


CUM SĂ ÎNLOCUIEȘTI ÎNDOIALA 
CU CREDINȚA 


De ce ai trăi cu orice fel de îndoială legată de capacitatea 
ta de a accesa spiritul în momentele dificile sau atunci 
când apar problemele? Răspunsul se găsește în întelege- 
rea diferenței dintre ceea ce crezi și ceea ce știi. 


Credinţele provin din experienţele și mărturiile al- 
tora care au încercat într-un fel sau altul să te convingă 
de adevărurile lor. Toată pregătirea religioasă instituțio- 
nalizată, cărțile sfinte și dogmele teologice s-ar putea să 
fie întemeiate și extrem de sincere, cu toate acestea, ele 
sunt de obicei prezentate ca adevăr valabil pentru toată 
lumea, inclusiv pentru tine. Presiunile de a crede s-ar 
putea să fi fost aproape insurmontabile, dacă aceste cre- 
dințe i-au fost impuse la naștere și ai crescut cu ele. Nu 
sugerez că pregătirea religioasă este greșită. Cred însă 
că orice metodă de condiţionare a oamenilor de a accep- 
ta credințe legate de Dumnezeu creează îndoială, deoa- 
rece, în acest caz, credinţele nu vin dintr-un contact 
conștient sau dintr-o experiență directă cu Dumnezeu. 
Pentru a crea o cunoaștere care să îți aducă credinţă, 
trebuie să stabilești o experienţă directă cu Dumnezeu. 


Eşti încredințat că poți merge pe bicicletă nu datori- 
tă mărturiei sau experiențelor altora, ci pentru că ai avut 
un contact conștient cu mersul pe bicicletă. Experienţa ta 
ţi-a furnizat credință în acest demers. Nu se întâmplă 
datorită vreunei dovezi ce ţi-a fost prezentată, ce confir- 
mă existenţa legilor echilibrului, nici pentru că alţii 

te-au convins că și tu poţi sta în poziţie de echilibru, nici 
pentru că toată lumea din jurul tău merge sârguincioasă 
pe bicicletă. Cunoașterea ce vine din experienţa ta direc- 
tă şi nimic altceva e ceea ce îţi dă credinţă. 


La fel se întâmplă cu întreaga cunoaștere, inclusiv cu 
modul în care ajungi să îl cunoști pe Dumnezeu. Trebuie 
să îți lași deoparte toate temerile și să creezi un spațiu în 
viața ta în care ești independent față de influenţele din 
afară, trebuie să îţi dai voie să urci pe scara energetică și 
să intri în contact direct cu frecvențele mai rapide /înalte 
care, în această carte, sunt numite conștiință spirituală. 
Când trăiești acolo și inspiri energia înţelegerii lui Dum- 
nezeu, vei avea acea credință de care niciodată nu vei 
putea fi dezamăgit. Poţi face asta dacă-ţi risipești teme- 
rile ce apar după ce iei decizia de a trăi o experiență di- 
rectă, dacă nu mai depinzi de părerile forțelor exterioare 
ce au avut atâta putere asupra ta de-a lungul vieții. 


FRICA ȘI CREDINȚA 


Când îți depășești temerile, îți găsești natura dumneze- 
iască, ce te face să revii la starea în care corpul și mintea 
sunt în echilibru, și ajungi astfel într-o armonie perfectă, 
în care nu mai există probleme. Frica și credința nu pot 
trăi în armonie în același spațiu, la fel cum nici iubirea și 
ura, ori pacea și haosul nu pot coexista. 


Poate îți aduci aminte că, mai devreme, am sugerat 
că oamenii au o singură problemă, din care derivă toate 
subproblemele. Acea unică problemă este credința că 

am fi separați de Dumnezeu. Din acest sentiment de a fi 
separați ne creăm toate fricile, ce ne hrănesc îndoielile. 
Ţi-ar mai fi frică vreodată dacă ai ști (fără urmă de îndo- 
ială) că Dumnezeu este adevăratul tău sine? Ţi-ar mai fi 
frică dacă ai ști că Dumnezeu se exprimă prin tine și că 
n-ai cum să fii separat vreodată de El? Evident că, atunci, 
ar fi imposibil să-ți mai fie frică. Amintește-ţi, răul nu 
poate să existe și nu există în binele omniprezent. Totul 
este rodul minții tale (și al minţii noastre colective), o 
eroare, dacă vrei, care are nevoie să fie corectată. În 
A Course in Miracles (Curs de miracole), ni se reamintește 
că nu există decât două emoţii, iubirea și frica. Atunci 
când te afli într-o stare sufletească de frică, te confrunţi 
cu probleme. Când dai la o parte frica și o înlocuiești cu 
iubire, problemele dispar chiar acolo unde te confrunți 
cu ele, în gândurile tale. Ni se reamintește în Sfânta 
Scriptură: „Iubirea desăvârșită alungă frica.” Cu alte cu- 
vinte, știi că nu poți fi separat niciodată de sinele tău 
adevărat, care este Dumnezeu. 


CUM SĂ ÎNLOCUIEȘTI 
FRICILE 


Frica are efectul de a produce schimbări în corp, 

printr-un proces chimic. Ea schimbă, de asemenea, și 

lumea exterioară. De exemplu, Maica Tereza s-a consa- 

crat alinării temerilor celor bolnavi și lipsiţi de adăpost. 

Ea i-a spus unui prieten al meu, care a întrebat-o cum ar 

putea s-o ajute: „Trezește-te la patru dimineața, du-te pe 

străzile din Phoenix și găsește pe cineva care trăiește 
acolo, care crede că e singur și convinge-l că nu e așa. 


Cei care trăiesc în mizerie, care și-au pierdut calea 
sau sunt distruși de dependențe și sentimente de neaju- 
torare cred că sunt singuri. Aparent și-au pierdut sufle- 
tul și trebuie să găsească un fundament spiritual. Acest 
fundament este iubirea, singura putere eternă din uni- 
vers. E ingredientul de bază al vindecării și al întregii 
armonii. Recunoaște puterea iubirii și înțelege că este 
deasupra tuturor lucrurilor, și atunci tu și ceilalți vă veți 
fi plasat într-un spaţiu în care nu există frică. Fă o listă 
cu toate problemele tale și vezi dacă poți găsi una singu- 
ră care să nu își aibă originea în teama că ai fi separat de 
spirit. 

Data viitoare când vei simți frică, gândește-te că ești 
parte a acestei iubiri perfecte și privește ce se întâmplă 
în interiorul tău, acolo unde locuiește frica. Iubirea va 
lua locul fricii. Acesta reprezintă începutul aducerii cre- 
dinței în prezenţa îndoielii. Simplul fapt de a admite, în 
sinea ta, că ai, în orice moment, capacitatea de a aduce 
iubirea acolo unde te simţeai separat de sursa ta. 


Am folosit această tehnică atunci când aveam o dis- 
cuție aprinsă cu soția mea. Exact atunci când îmi apă- 
ram, cu exasperare, poziția, iar ea se străduia, la rândul 
ei, să şi-o apere pe-a sa, am reușit să mă opresc și să-mi 
dau seama că sentimentul de suferință vine dintr-un 
fel de teamă că aș fi absolut singur în această dispută. 
Într-o fracțiune de secundă pot să risipesc acea frică şi 
să-mi dau la o parte egoul, invitând în peisaj iubirea. Știu 

că nu sunt niciodată singur și că iubirea va izgoni frica și 
va risipi sentimentele de suferință. Sfântul Francisc ne 
invită să fim conștienți de faptul că, acolo unde este în- 
doială, trebuie să aducem credinţă care să o facă să 
dispară. 


CUM SĂ AJUNGI LA ACEASTĂ 
CUNOAȘTERE 


Strălucitul poet indian Rabindranath Tagore a spus odată: 
„Credinţa este pasărea care cântă atunci când zorii sunt 
încă întunecați.” E o convingere interioară că, în orice 
moment de întuneric, lumina e pe cale să apară. Nimeni 
nu te poate obliga să ai această credință care, asemeni 
iubirii, nu poate fi impusă. Când impui iubirea, creezi 
rezistenţă şi chiar și ură. Încercarea de a impune credin- 
ţa duce, de cele mai multe ori, la îndoială și neîncredere. 
Dacă nu ești pregătit, niciun fel de constrângere nu îţi va 
permite să vezi lumina în mijlocul întunericului tău. Dar, 
dacă ești pregătit, vei cunoaște credința, indiferent de 
ceea ce ți s-ar arăta. Îți voi povesti cum am ajuns să am 
această convingere, care mi-a alungat îndoiala din min- 
te, odată pentru totdeauna. 


Am auzit odată o poveste care, pur și simplu, părea 
că are sens. Din momentul acela, mi-am înlocuit toate 
îndoielile cu credință. A fost o vreme în care am pus se- 
rios la îndoială existenţa lui Dumnezeu și faptul că pu- 
tem găsi o soluție spirituală pentru orice problemă. 
Eram genul de persoană mai degrabă agnostică, 

pragmatică, genul care crede că, dacă nu poți vedea, 
atinge, simţi sau mirosi ceva, atunci nu poți admite că 
există. Această poveste părea să-mi clarifice totul. E o 
poveste simplă, ce scoate în evidență absurditatea exis- 
tenţei unui univers ce ar funcționa perfect în absența 
unei inteligenţe diriguitoare. 


În această poveste ți se cere să îţi imaginezi cum ar 
fi să vezi o groapă de gunoi plină cu milioane de deșeuri 
disparate: cabluri împrăștiate peste tot, bucățele de me- 
tal, cauciucuri, pernuțe, mecanisme electrice, şuruburi 
și piuliţe, sticlă, capace de toaletă și orice altceva îți poți 
imagina, zăcând aruncate la întâmplare. Deodată, un 
vânt uriaș suflă prin această gropă de gunoi haotică, iar 
deșeurile sunt aruncate în aer, lovindu-se unele de alte- 
le, zburând și prăbușindu-se în toate direcţiile. Apoi, tot 
brusc, forţa vântului se potolește, și acolo, în groapa de 
gunoi, unde înainte erau milioane de gunoaie, acum 
este un avion de pasageri, un Boeing 747, gata de zbor. 
Dintr-o întâmplare, printr-un noroc sau o coincidență 
ciudată, toate piesele au fost puse cap la cap pentru a 
face, din câteva milioane de bucăţi de deșeuri, o aeronavă 
cu reacție, perfectă. De la gunoaie disparate, la o perfec- 
țiune precisă, printr-un accident. 


Contemplând absurditatea situației, mi-am amintit 
că, la rândul meu, am găsit, la un moment dat, o explica- 
ție similară pentru univers, cu miliardele și miliardele 
de piese componente, ce ajung să coexiste și să interac- 
ționeze într-o simetrie perfectă. Toate ajungând să func- 
ționeze astfel printr-o coincidenţă, un mare noroc sau o 

pură întâmplare.Mi-am revizuit punctul de vedere pentru 
a face loc unei idei noi, și anume că există, cu siguranță, 
o energie creatoare care face totul să funcționeze. 


Există un sistem inteligent, din care cu toţii facem 
parte. Există o forţă, o putere, o conștiință care a creat 
sistemul și care îl întreține. Acea forță este omniprezen- 
tă și, prin urmare, se află și în tine. Corpul tău este o 
parte din acest sistem și este, la rândul lui, un sistem de 
piese perfect coordonate. Deși poate părea aleatoriu și 
lipsit de inteligenţă, ar fi culmea aroganțţei și a naivității 
să presupui că e accidental. E la fel de improbabil cum ar 
fi ca vântul să sufle din întâmplare câteva milioane de 
bucăţi de deșeuri și să creeze din ele un avion 747, la fel 
cum ar fi și ca o forţă să aranjeze doar din întâmplare 
acest sistem inteligent, din care facem cu toții parte, ce 
are miliarde de piese aflate în mișcare. Acea povestioară 
simplă m-a deschis către convingerea că există o inteli- 
gență numită în fel și chip, dar alcătuită în esenţă din 
cooperare, armonie, pace, flux sau iubire, care este sursa 
oricărui lucru. 

Rămânând în energia cooperării, armoniei, păcii și 
fluxului, suntem întotdeauna conectaţi la această forță 
pe care eu o numesc spirit sau Dumnezeu. Știu că pot să-mi 
încredinţez viaţa acestei forțe în orice moment. Când 
observ că le-am permis gândurilor mele să se abată de 
la această putere creatoare unică, invit iubirea să înlocu- 
iască iluzia unei probleme. Un alt mod de a spune acest 
lucru este că aduc credință în prezenţa îndoielii, iar în- 
doiala dispare. Vechiul proverb irlandez o spune atât de 

bine: „Frica a bătut la ușă. Credinţa a răspuns. Nu era 
nimeni.” 


CUM SĂ-ȚI CONTROLEZI DESTINUL 
PRIN CREDINȚĂ 


Semănând credința pentru a anula îndoiala poți prelua 
conducerea asupra propriei vieți, nu numai prin eradi- 
carea temerilor, ci și prin convingerea că ai acces la o 
forță creatoare superioară oricând simți că ai nevoie de 
ajutor. Când intri în contact conștient cu această forță 
spirituală, cunoști ceva ce nu poate fi distrus, ceva ce nu 
s-a născut niciodată, nu moare niciodată, este întot- 
deauna prezent și nu are formă sau limite. Nu ai nevoie 
de aprobarea sau de acceptul nimănui. Nu e necesar să 
intri cu alţii în polemici legate de existența acestei surse 
spirituale universale a întregii vieți. Nu te afli în vreo 
competiție. E a ta. Potrivit lui Carl Jung, relaţia pe care o 
persoană o are cu infinitul spune multe despre viaţa ei. 
Petrece un timp și descoperă ce fel de relaţie ai tu cu 
infinitul. 

Sunt întotdeauna de părere că propria-mi credință 
este o chestiune foarte personală. Mai știu și că orice 
încercare de a-i influenţa pe alții sau de a aduce argu- 
mente legate de relativele merite ale propriei mele cre- 
dinţe într-o putere spirituală superioară nu numai că 
este o pierdere de vreme, dar mă și îndepărtează de 
spirit şi mă duce în lumea egoului. În momentul în care 
simt nevoia să-mi apăr credința sau să aduc argumente 

în favoarea ei, mă mut în sfera nevoii de a avea dreptate. 
Sunt transportat imediat către îndoieli și incapacitatea 
de a avea acces la conștiința spirituală. Reamintesc aici 
că: „Spiritul dă viață. Trupul nu contează câtuși de pu- 
țin.” Rămânând tăcut și intim într-o energie spirituală a 


convingerii, eu: 


1. aduc aceeași energie a iubirii și păcii în situația 
prezentă, 

2. fac posibilă apariția unei soluţii spirituale; și 

3. aduc credinţă în zona în care, înainte, domnea îndoia- 
la conștiinței egoului. 


Credința devine, astfel, un mod de a te îndrepta că- 
tre interior și de a crea un sentiment de control asupra 
propriei vieți, în orice moment. De îndată ce intri în con- 
tact conștient cu Dumnezeu și ai o experiență directă cu 
El, poţi folosi această cunoaștere în orice situație. Aceasta 
nu este o convingere moștenită în virtutea nașterii tale, 
ci o cunoaștere care este numai a ta, în virtutea angaja- 
mentului tău față de energia ta spirituală superioară. 
Când te confrunţi cu o problemă, te poţi îndrepta către 
această credință, chiar dacă problemele par să se agra- 
veze și să devină aproape insuportabile. După cum a 
spus regele David: „Chiar dacă ar fi să umblu prin valea 
umbrei morții, nu mă tem de niciun rău, căci Tu ești cu 
mine.” 

Mai rău decât „valea umbrei morții” nu se poate; cu 
toate acestea, mesajul spiritual este evident. Ai credinţă, 
și credința va lua locul fricii. Să aduci credinţă în prezen- 
ţa îndoielii îţi va fi de folos atunci când îți muţi câmpul 
energetic către o vibraţie mai rapidă /înaltă. 

Vorbind deschis, în ceea ce mă privește, știu că nu 
sunt niciodată singur. Știu că, întotdeauna, în astfel de 
momente, dispun de îndrumare divină. Conștientizarea 
acestui fapt este singurul lucru pe care mă pot baza să 
îmi înlăture suferința. Ceea ce urmează sunt câteva su- 
gestii care cred că te vor ajuta să aduci în prim-plan 
credința, în momentele de zbucium sau de îndoială. 


SUGESTII PENTRU A ALUNGA ÎNDOIALA 
PRIN CREDINȚĂ 


Nu pot sublinia destul de ferm importanța meditaţiei. 
Prin meditație se poate realiza un contact conștient cu 
Dumnezeu și se poate alunga îndoiala. 


Meditaţia este o practică rafinată folosită pentru a 
reduce stresul, pentru a scăpa de oboseală, pentru a hrăni 
sufletul și pentru a avea o stare generală de bine. Totuși, 
valoarea principală a meditaţiei constă în faptul că îţi 
permite să intri în contact conștient cu Dumnezeu și să 
construiești astfel credința lăuntrică potrivit căreia 
prezența divină este disponibilă tot timpul. Cunoaște- 
rea lăuntrică a faptului că ai contact conștient cu Dum- 


nezeu face să dispară orice îndoieli ai putea avea și te 

eliberează de îndoielile pe care ceilalţi le-ar putea pro- 
iecta asupra ta. Asta înseamnă credinţă. 


Simt că este absolut necesar să insist asupra impor- 
tanței pe care meditaţia o are în consolidarea credinței. 
Dumnezeu este indivizibil, puterea unică, sursa întregii 
vieți. Dumnezeu este oriunde te-ai afla, omniprezent, 
omnipotent și omniscient. Dumnezeu nu numai că este 
toate aceste lucruri, dar se și află, întotdeauna, numai 
aici, în momentul prezent. Momentul prezent, asemeni 
lui zero în matematică, nu poate fi divizat. Echivalentul 
acestei unități indivizibile în experienţa ta de viață este 
liniștea. Nu poți împărți liniștea în două, pentru că există 
o singură liniște, indivizibilă. Dacă meditezi și exersezi 
zilnic această linişte, poţi ajunge să Îl cunoşti pe Dumne- 
zeu, mai degrabă decât să știi despre Dumnezeu. Această 
trăire directă, la care ajungi dacă îţi faci mintea să tacă, 
îți aduce un grad de credință ce rămâne nezdruncinată 
și neatinsă de îndoielile sau temerile nimănui, inclusiv 
ale tale. Acesta este rolul meditaţiei în crearea credinţei 
ce șterge toate îndoielile. Oamenii cu adevărat luminaţi 
și remarcabili din lumea noastră au un partener spiritu- 
al permanent, pe Dumnezeu, a cărui voce este cea a 
tăcerii. 


Practică dezvoltarea încrederii în necunoscut. Prin necu- 

noscut mă refer la ceea ce este inaccesibil simţurilor 

noastre. Ca fiinţe fizice întrupate, avem tendința să ne 

bazăm pe simţurile noastre pentru a determina ce este 

real. Dacă nu putem vedea, atinge, gusta, pipăi sau 

mirosi, atunci avem tendinţa să credem că nu are cum să 
existe. Credinţa presupune să treci dincolo de simţuri 
pentru a face din conștiința spirituală acel spaţiu în care 
ai încredere, chiar dacă este o frecvenţă care vibrează 
atât de rapid, încât depășește capacităţile celor cinci 
simţuri. 

Când am început să scriu cărți, aveam credința abso- 
lută că voi putea să le public. Credința mea era întot- 
deauna intactă și fermă, chiar dacă i-am auzit pe alţii 
exprimându-și îndoiala că un autor începător ar putea 
să publice la o editură mare, îndoieli bazate pe experien- 
tele altora care mi-au povestit despre încercările lor 
eșuate și îndoieli ale experților care „cunoșteau” dome- 
niul. Ca tânăr profesor la colegiu, am anunțat la cursuri 
că îmi va fi publicată cartea și am spus chiar ce instituții 
media voi vizita. Am făcut acest lucru și chiar mai multe, 
dintr-o încredere în necunoscut ce era o dorință arză- 
toare de a transforma o idee într-o realitate fizică. Acest 
fel de încredere în necunoscut este ca un magnet invin- 
cibil și invizibil care atrage la sine orice este dorit cu 
patimă și așteptat. Asta este încredere în necunoscut. 


Dezvoltă-ţi încrederea chiar și în absenţa dovezilor 
fizice, aşa cum sunt ele percepute de simţurile tale. În 
orice circumstanţe și în ciuda oricăror piedici, odată ce 
îți proiectezi visul, ai cale liberă, iar universul îți răspun- 
de și lucrează împreună cu tine pentru a face ca ideea să 
se manifeste în realitatea fizică. În cazul meu, întotdeau- 


na a funcționat. 

Când eram mic, repetam ce aș spune într-o emisiune 
de televiziune. Când eram student la colegiu, în timp ce 
stăteam în clasă și ascultam profesorii plictisiți repe- 
tând aceleași subiecte vechi, mă vedeam pe mine fiind 
inspirator, amuzant, distractiv și informând un public 
larg, în lumea întreagă. Nu aveam altceva decât un vis cu 
care mă hrăneam în casele adoptive, în Marina Statelor 
Unite și la colegiu. Dacă ai încredere în visurile tale și le 
urmezi cu stăruință, vei stinge, cu încrederea în ideea ta, 
focul mocnit al îndoielii. Ai încredere că necunoscutul 
poate fi cunoscut și că e cu mult mai vast decât cunoscutul. 
Sau, după cum spune proverbul budist: „Dacă te îndrepți 
în direcția bună, tot ce trebuie să faci este să mergi mai 
departe. 


Creează-ţi o rugăciune personală care să te aducă în co- 
muniune cu Dumnezeu. După cum am scris mai devreme, 
scopul rugăciunii este nu să-l influenţeze pe Dumnezeu 
să-ți acorde favoruri speciale, ci mai degrabă să îţi rea- 
mintească faptul că ești întotdeauna conectat cu Dum- 
nezeu. După cum a spus-o Søren Kierkegaard, cunoscutul 
teolog danez: „Rugăciunea îl schimbă nu pe Dumnezeu, 
ci pe cel care se roagă.” Schimbarea ce are loc în timpul 
rugăciunii constă în înlăturarea oricărei îndoieli prin 
credință. 

Eu folosesc rugăciunea pentru a-mi aminti mereu să 
acord atenţie ființei tăcute ce sălășluiește înlăuntrul 
meu și pentru a mă afla în strânsă legătură cu cea mai 
înaltă frecvenţă a spiritului, care este sursa existenței 

mele. Nu-i cer niciodată lui Dumnezeu favoruri speciale, 
nici să-mi îndeplinească dorinţe, să-mi rezolve proble- 
mele sau să-mi vindece prietenii. Nu încerc niciodată să 
îl influențez în vreun fel pe Dumnezeu. Prezenţa tuturor 
problemelor și a necazurilor în viață este cauzată de ac- 
ceptarea lumii materiale drept realitate superioară lu- 
mii spiritului. Atunci când mă rog, îmi amintesc să fac 
din această lume infinită a spiritului piesa centrală a 
momentului, să am încredere în această prezenţă și să 
las în urmă pretenţiile egoului meu mărunt. Imediat 
ajung într-o lume a păcii și liniștii. Mă alătur sfatului 
Sfântului Francisc: „Când ne rugăm la Dumnezeu”, a 
spus el, „nu trebuie să căutăm nimic - nimic.” 


Rugăciunea personală reprezintă o reconectare cu 
conștiința spirituală; cu Dumnezeu. Roagă-te și în mo- 
mentele „bune, și în cele „rele”, deopotrivă atunci când 
simți prezenţa unei probleme și când te simți binecu- 
vântat și liniștit. Rugăciunea îți amintește să fii în strân- 
să legătură cu vibraţiile spirituale mai rapide, acolo 
unde iubirea, pacea, bunătatea și iertarea reprezintă 
esența. Kahlil Gibran a spus-o astfel: „Te rogi când ești 
nefericit și la nevoie; ai putea să te rogi și atunci când 
ești pe deplin fericit, și în zilele îmbelșugate.” Acest fel 
de comuniune cu Dumnezeu îți dă o credință neclintită, 
pe care să o pui în faţa tuturor îndoielilor din viața ta. 


Afirmă-ţi credința, nu îndoiala. Credinţa reprezintă în- 

crederea deplină în puterea și bunătatea spiritului și în 

faptul că ești întotdeauna conectat cu această bunătate. 

Când afirmi că lucrurile s-ar putea să nu iasă așa cum 
trebuie, că necazurile tale continuă să crească, că pro- 
blemele sunt de nerezolvat, că Dumnezeu nu te ascultă 
sau că ești lipsit de putere în ciuda atâtor eforturi, atunci 
afirmi mai degrabă îndoiala, decât credința. Capacitatea 
de a cunoaște credinţa și de a o afirma îi permite credin- 
tei să se manifeste în viaţa ta. 


Când lisus a vorbit (loan 14:27), El a spus: „Vă dau 
pacea Mea. Aceasta este o afirmare a credinței. El nu 
sugera, cu siguranță, că pacea ar fi greu de obţinut și că 
trebuie să faci eforturi pentru ea. lisus a adus pace tutu- 
ror prin simpla ei afirmare. La fel, în munca Lui de vin- 
decare, El n-a sugerat: În ultima vreme n-am prea avut 
succes în tratarea leprei, dar, dacă mă ascultați pe mine, 
aveți șanse de supravieţuire de treizeci la sută în urmă- 
torii cinci ani. A spus, în schimb: „Eşti vindecat”, afirmând 
credinţa la cel mai înalt nivel spiritual, iar vindecarea a 
avut loc. 


Și tu trebuie să înveți să îţi afirmi credinţa în ciuda 
îndoielii, gândind că lucrurile se vor rezolva cu bine, se 
vor îmbunătăți. Gândește, scrie și rostește afirmații pre- 
cum acestea. Intenționez să creez prosperitate, voi face 
orice este necesar pentru a eradica această problemă, 
știu că nu sunt singur și am credinţă că totul e spre bine, 
nu dau energie răului sau problemelor, deoarece știu că 
totul e așa cum trebuie în ordinea divină, mă voi sfătui 
cu Dumnezeu și știu că voi fi îndrumat să fac ceea ce tre- 
buie. Toate acestea sunt afirmaţii ale credinţei, care, 

atunci când e pusă în practică, îţi va oferi o posibilă solu- 
ție spirituală la orice problemă. 


Refuză să stăruiești asupra unor gânduri despre proble- 
mele din viața ta. Fă un efort pentru a refuza să păstrezi 
orice problemă în gândurile tale mai mult de câteva cli- 
pe. Odată ce ai devenit conștient că rămâi blocat într-o 
problemă, gândește-te la diferite alternative, mergi apoi 
în tăcere la Dumnezeu și predă efectiv problema acestei 
energii spirituale mai înalte. 


Cedând, creezi un câmp energetic cu un caracter re- 
ceptiv pentru apariția soluţiei. Atunci când continui să 
te întorci la problemă în gândurile tale, ia în considerare 
acest lucru și apoi las-o în urmă. Chiar într-un astfel de 
moment, răspunsul va fi pe deplin limpede. Îţi vei primi 
soluţia împreună nu numai cu informația despre cum să 
procedezi, ci și cu conștientizarea faptului că ai capaci- 
tatea de a o face. 


Această nouă claritate este rezultatul eliberării min- 
ţii tale de gânduri legate de problemă. Claritatea mai 
este și consecința faptului că ești dispus să-ți spui: „Nu 
știu ce să fac în această situație, dar sunt dispus să re- 
nunt și să iau totul de la capăt, cu convingerea că soluția 
se află în mâinile unicei puteri atotcunoscătoare." 


În timp ce citești toate acestea, te-ai putea gândi că e 
ușor de zis, dar greu de făcut, pentru că tu crezi că nu 
poți să-ți oprești gândurile și să nu mai stăruiești pe 
ceva care te deranjează cu adevărat. Vreau să spun că 

acest fel de gândire, pe care l-ai practicat probabil o via- 
tă întreagă, este cel care te ține blocat într-o viață năpă- 
dită de probleme. De fapt, poți să-ți dezvolţi o nouă 
metodă de a vorbi cu tine însuți, ce implică încredința- 
rea problemelor din mintea ta lui Dumnezeu. Un motiv 
pentru care ai putea considera că e greu de făcut este 
convingerea că tu și egoul tău mărunt sunteți singurii 
care pot rezolva problema și că a încredința problema 
lui Dumnezeu ar însemna să te sustragi. Dar, aminteș- 
te-ți, „Cum gândești, așa vei fi”, iar o minte ce se concen- 
trează exclusiv asupra problemelor va acționa pe baza 
lor și, astfel, va face să apară încă și mai multe. Refuzând 
să stăruiești asupra unei probleme și încredințând-o lui 
Dumnezeu, îi permiți conștiinței divine a iubirii și păcii 
să se reverse în tine. Această conștientizare spirituală 
aduce soluția problemelor pe care le analizezi iar și iar 
în mintea ta. 


După cum știi acum, problemele sunt în primul rând 
iluzii. Când te împaci cu ideea că nu are rost să încerci să 
rezolvi singur nicio problemă, că nu ești suficient de 
mare, că nu știi destul de multe și că nici măcăr nu înțe- 
legi forţele enorme care conlucrează în univers, asupra 
cărora nu ai niciun control, atunci poți coopera cu sursa 
universală la care ești conectat în permanenţă. 


Folosește puterea rugăciunii pentru a aduce credință într-o 

lume a îndoielii, pentru alţii care ar putea suferi. Ceea ce 

urmează este o poveste pe care am primit-o pe e-mail, 

despre eforturile unui grup de oameni de a folosi 

rugăciunea colectivă pentru vindecarea unei femei dia- 
gnosticate cu cancer ovarian în fază terminală. Este re- 
produsă aici exact așa cum am primit-o. Am schimbat 
doar numele, pentru a proteja intimitatea celor implicați. 


Participam la întâlnirea săptămânală a cercetașilor îm- 
preună cu fiul meu și, în timp ce părinţii erau pe undeva 
prin spate și vizitau locurile, Sarah ne-a împărtășit că a 
fost diagnosticată cu cancer ovarian și doctorii i-au dat 
mai puțin de un an de trăit. Era deja în stadiul patru, ceea 
ce era foarte grav. l-au recomandat chimioterapia, numai 
pentru a-i mai da câteva luni de trăit. Eram în martie 1999. 
A început să plângă și am încercat să o consolez. Nu o cu- 
noșteam pe Sarah decât de la întâlniri. Ne-am apropiat în 


seara aceea și m-am gândit că trebuie să fac ceva. 


După ce am meditat de mai multe ori, m-am hotărât 
că „O vindecare cu ajutorul mâinilor” era un dar perfect pe 
care-l puteam oferi. Doar auzisem despre asta, dar nu o 
făcusem niciodată și nu știam de unde să încep. Am luat 
legătura cu soțul ei și mi-a dat o listă cu familia și rudele 
ei, împreună cu o listă cu numele prietenilor. Am organi- 
zat o întâlnire cu câțiva prieteni apropiaţi și familia, iar 
trei pastori de la biserica noastră au venit să ajute. După 
câteva întâlniri, am stabilit împreună o zi, un loc, o oră, am 
trimis e-mailuri etc. Pe scurt, biserica s-a umplut de prie- 
teni și rude mai apropiate și mai îndepărtate și toată lu- 
mea a contribuit cu gustări, băuturi, rugăciune, muzică, 
amiciție. Seara a decurs perfect. Puterea rugăciunii era 
evidentă! 

După acea seară, m-am dus acasă simțindu-mă bine în 
legătură cu ceea ce făcusem, dar nu aveam speranță. Can- 
cerul ei era cel mai rău posibil. M-am dus să îi văd pe câți- 
va dintre medicii care o tratau (sunt prieteni ai familiei 
noastre), iar ei mi-au spus foarte clar că cei mai mulți oa- 
meni mor din cauza acestui tip de cancer îngrozitor și că 
ei făceau tot ce puteau pentru a o ajuta să se simtă bine pe 


durata tratamentului și a timpului rămas. 


N-am mai vorbit mult cu ea de atunci. Am primit o 
felicitare de sărbători de la ea și suna de parcă își lua ră- 
mas-bun de la toată lumea. În ianuarie 2000, a terminat 
chimioterapia și nu mai avea ce să facă. A fost supusă unei 
intervenții chirurgicale exploratorii pentru a determina în 
ce stare erau ovarele și pentru a afla cât de mult s-a răs- 
pândit cancerul sau dacă puteau să-l împiedice să se ex- 
tindă. Spre uimirea lor, cancerul dispăruse! Nu erau urme 
de cancer pe nicăieri... e un miracol! Sunt încă șocată! E 


eficientă rugăciunea? Tu ce crezi? 


Ştii ce cred eu. Rugăciunea este energie. Energie spi- 


rituală. La Dumnezeu, toate sunt cu putință. Ar mai fi 


ceva de spus? 


Pe cât posibil, păstrează-ţi credinţa ca pe o chestiune per- 
sonală, între tine și Dumnezeu. Tendinţa de a-ţi exprima 
punctele de vedere și de a-i converti pe alții la modul tău 
de gândire invită egoul într-o zonă în care numai spiritul 
are succes. În momentul în care încerci să îi convingi pe 
alții de corectitudinea modului tău de gândire, oprești 
procesul credinţei și al manifestării. De ce? Deoarece 

acum te afli în poziţia în care trebuie să te justifici și să 
te aperi. Simţi nevoia ca tu să ai dreptate și ceilalți, nu. Îţi 
scazi vibrația energetică până la frecvențele conflictului, 
furiei, ranchiunii, fricii și altora asemănătoare, toate 
ivindu-se pe neașteptate, atunci când inviţi egoul în cre- 
dința ta. „Spiritul dă viaţă, trupul nu folosește la nimic.” 
Rămâi cu spiritul și ține trupul deoparte. 

Fiind în comuniune personală cu Dumnezeu și 
transmițând iubire celor ce au un punct de vedere dife- 
rit, rămâi tu însuți în credință. Numai această energie te 
va menține în pace și îţi va permite să transmiţi pacea și 
în exterior. Păstrează-ţi credinţa între tine și Dumnezeu 
și astfel vei face mai mult pentru a înlătura îndoiala de- 
cât ai face prin dezbateri și prin prozelitism, încercând 
să-i convertești pe alții la modul tău de viaţă. 


Recunoaște-l meritul lui Dumnezeu. Atunci când oamenii 
mă felicită pentru cărți și înregistrări și mă copleșesc cu 
laude pentru realizările mele, întotdeauna le spun poli- 
ticos mulțumesc, dar, în inima mea, eu ştiu mai bine. 
Dumnezeu scrie toate cărțile, creează toate înregistrări- 
le, pictează toate tablourile, proiectează toate clădirile și 
construiește toate podurile. Toate lucrurile sunt făcute 
de această minte universală pe care am numit-o aici 
Dumnezeu. Eu nu sunt decât o unealtă a acestei conști- 
ințe superioare, la care sunt tot timpul conectat. Când 


îmi las deoparte vanitatea și, mental, refuz să îmi asum 

meritul, totul pare să decurgă de la sine. Sunt în armonie 
cu ceva ce nu pot vedea sau atinge și degetele mele se 
mișcă, cu un stilou între ele, pentru a crea simboluri pe 
un bloc de hârtie de scris. Pe scenă, corzile mele vocale 
se mişcă şi ies cuvintele, dar eu nu ştiu de unde vin. Îi 
spun adesea soției mele cum timpul pare să nu aibă ni- 
cio însemnătate atunci când sunt cu adevărat inspirat 
(în spirit) și scriu sau vorbesc. Orele zboară de parcă 
timpul nu ar exista. Totul decurge de la sine, firesc, iar 
eu știu că am atins ceea ce, înainte, erau doar forţe în 
stare latentă. Cu Dumnezeu, nu există timp. 


La fel cum sângele este făcut să curgă prin corpul 
meu de către o forță invizibilă, ce îmi face inima să bată 
și să pompeze sânge fără încetare, tot așa, aceeași forță 
invizibilă pompează cuvinte prin stiloul meu. O venerez. 
Am încredere în ea. Ştiu că nu mă va abandona niciodată. 
Știu că nu mă pot separa de ea. Eu și cu ea suntem eterni, 
iar ego-ul meu mărunt și firav nu își asumă meritele 
pentru niciuna dintre realizările mele. Aduc credinţa în 
prezenţa oricărei îndoieli pe care egoul meu ar putea-o 
declanșa și, atunci când fac asta, timpul se oprește în loc 
și totul este perfect. 


Inspiră-L pe Dumnezeu. Acest lucru ar putea suna neo- 
bișnuit în contextul dat, însă respiraţia ta este o unealtă 
fenomenală cu care poți construi credință, dincolo de 


orice îndoială. Atunci când te confrunţi cu îndoiala în 

viaţa ta, devino conștient de acest lucru extraordinar 
numit respirație. Câteva momente de conștientizare 
profundă a respirației mă fac să revin la credința mea în 
forța invizibilă ce lucrează fără oprire pentru a menține 
fluxul vieţii. Inspiraţie și expirație, exact ca bătăile inimii, 
ca valurile oceanului din fața casei mele, mișcându-se 
neîncetat înainte și înapoi. Folosește conștientizarea 
respirației tale drept element de conectare la Dumne- 
zeu, în special atunci când te simţi deconectat de către 
iluzia unei probleme cu care te confrunți în mintea ta. Să 
fii conștient de respiraţia ta este liniștitor, mângâietor și 
hrănitor. Este un mod de a aduce credinţă în prezența 


îndoielii sau a problemelor, pe care eu îl consider util. 


Aminteste-ti că un placebo este exemplul perfect de cre- 
dință în acțiune. lei o pastilă de zahăr, crezând că ea 
conține elixirul magic ce-ţi poate vindeca tumoarea, alina 
artrita, scădea tensiunea sau ce te poate stimula sexual, și 
credinţa ta este cea care îți determină corpul să creeze 
armonia pe care o dorești, nu pastila de zahăr. Același fel 
de credinţă în energia lui Dumnezeu poate și chiar îţi va 
aduce pace și armonie în viață, dacă te hotărăști să faci 


din ea convingerea ta interioară. 


William Blake a scris pe vremuri un inteligent distih 
rimat, ce rezumă acest capitol și rugămintea intensă a 


Sfântului Francisc de a semăna credinţă acolo unde este 

îndoială: „Dacă soarele și luna s-ar îndoi vreodată /S-ar 
stinge deîndată.” 


Soarele şi luna, la fel ca orice creaţie a lui Dumnezeu, 
supraviețuiesc și strălucesc prin credința și numai prin 
credința că niciodată nu vom dispărea. 

„Compară splendoarea senină și simplă a unui trandafir în- 
florit cu tensiunile și agitația din viața ta. Trandafirul are un 
dar ce ție îţi lipsește. Este pe deplin mulțumit să fie el însuși. 
N-a fost programat de la naştere, aşa cum ai fost tu, să fie 
nemulțumit de sine, așa că nu are nici cea mai mică dorință 
de a fi altceva decât e. De aceea el are grația ingenuă și lipsa 
conflictului interior ce, în lumea omenească, se găsesc doar 
la copiii mici și la mistici.” 

- ANTHONY DEMELLO, THE WAY TO LOVE 


e este speranța dacă nu un sentiment de opti- 
mism, un gând ce îţi spune că lucrurile se vor 
îmbunătăţi, că nu va fi mereu deprimant, că există întot- 
deauna o cale prin care te poți ridica deasupra circum- 
stanţelor. Speranţa este o conștientizare interioară a 
faptului că nu trebuie să suferi pentru totdeauna și cum- 
va, undeva, există un remediu pentru deznădejde pe 

care-l vei găsi, numai dacă vei putea să-ți păstrezi în su- 
flet această așteptare. Când rostim acest vers din rugă- 
ciunea Sfântului Francisc, cerem puterea de a aduce 
speranţă tuturor celor care sunt deznădăjduiţi, precum 
și nouă înșine. Deoarece, în prezenţa unei viziuni pline 
de speranță, deznădejdea și suferința nu ne mai atrag 
atenția. 


Deznădejdea este o atitudine pe care o avem numai 
în mintea noastră. E un mod de a privi o situaţie de viață 
și de a te simți fără speranță. Nu există deznădejde în 
lume. Nu poţi să aduci acasă o găleată plină de deznădej- 
de, există numai oameni care au gânduri deznădăjduite. 
Este crucial să înţelegi asta. S-ar putea să fie multe situ- 
ații vrednice de plâns în viața ta și în vieţile celorlalți, cu 
toate acestea, prin ele însele, sunt simple situații, reali- 
tăți ale vieții și nimic mai mult. Deznădejdea în sine este 
un proces mental care percepe o situație și o evaluează 
ca fiind îngrozitoare. Când admiţi, pur și simplu, că dez- 
nădejdea este doar o atitudine mentală, începi un pro- 
ces prin care aduci speranța față în faţă cu viziunea 
interioară a disperării și astfel o faci pe aceasta din urmă 
să dispară. 

E imposibil ca speranţa și deznădejdea să coexiste, 
una o anulează pe cealaltă. Adesea însă, deznădejdea 
este cea care anulează speranţa. În acest vers din rugă- 
ciunea Sfântului Francisc, cerem puterea de a inversa 
procesul și de a anula deznădejdea printr-o viziune a 
speranţei. Dacă te gândești bine, nici speranța nu este 
altceva decât un gând sau o viziune. 

CUM SĂ ÎNLOCUIEȘTI PESIMISMUL 
CU OPTIMISMUL 


E important să ne amintim aici că energia are o frecven- 
tă. În frecvenţa deznădejdii, energia este joasă și te simţi 
deprimat sau supărat. Afirmația „Mă simt deprimat as- 
tăzi” descrie deznădejdea pe care o simți atunci când 
energia ta se află la frecvențe joase. Atâta vreme cât ră- 
mâi la acea frecvență joasă, vei continua să atragi și mai 
multă energie de acest fel. Oamenii care trăiesc într-o 
stare perpetuă de deznădejde mentală nu își dau nicio- 
dată voie să experimenteze frecvențele mai înalte ce 
ajung până la energia spirituală. Îşi alimentează în 
schimb energia joasă, procesând aproape fiecare eveni- 
ment dintr-un punct de vedere pesimist. De îndată ce te 
identifici cu afirmaţia „Viaţa e grea”, exact așa va trebui să 
fie experienţa ta. Ca întotdeauna, legea centrală a univer- 
sului triumfă: „Cum gândești, așa vei fi.” 

Dacă privești înapoi la capitolul unu, vei băga de seamă 
că un ingredient de bază al energiei spirituale este buna 
dispoziție, un punct de vedere asupra vieții în care ești plin 
de speranţă și optimist. În această energie mai înaltă a op- 
timismului, e probabil să spui: „Azi mă simt deasupra tutu- 
ror.” Deasupra și mai înalt înseamnă același lucru. Prin 
urmare, prezența unei vibrații ce este deasupra celorlalte 
anulează iluzia pesimismului. Încă o dată, să ne amintim că 
tot ce a creat Dumnezeu este bun, iar Dumnezeu a creat 
totul, așadar deznădejdea sau pesimismul reprezintă crea- 
ţii ale minții tale, generate de convingerea ta că ai fi separat 

de Dumnezeu. În multe feluri, mâhnirea noastră este o 
despărțire de Dumnezeu. Adu optimism acolo unde se află 
pesimismul, aducând energia conștiinței lui Dumnezeu în 
spațiul în care acționează pesimismul, care se află, bineîn- 
teles, pe teritoriul minţii noastre. 


Soluţia spirituală pentru orice deznădejde și pentru 
toate deopotrivă constă, în primul rând, în creșterea 
energiei, intrând în contact conștient cu Dumnezeu și 
având încredere în această conexiune, făcând, prin ur- 
mare, să dispară imaginile negativităţii și pesimismului 
şi, în al doilea rând, în transmiterea, în exterior, a acestei 
energii mai înalte, aflată „deasupra”, către ceilalți, care 
cred în deznădejde și care își trăiesc, așadar, viețile într-o 
deznădejde mută. Prin simplul fapt că se află în prezenţa 
energiei tale spirituale mai înalte, ceilalți pot fi influen- 
țați de starea ta sufletească plină de speranţă și voioșie. 
De fapt, devii un far al speranţei, ce arată calea desprin- 
derii de mâhnire și deznădejde. Crescându-ţi energia, 
faci să fie imposibil ca oamenii din jurul tău să se mai 
agațe de ideile false conform cărora ar fi separați de tot 
ceea ce este bun, adică de Dumnezeu. 


CUM SĂ RUPI ATAȘAMENTELE 
DE MÂHNIRE ȘI DEZNĂDEJDE 


Sună absurd să spui că cineva ar vrea să fie atașat de 

mâhnirea lui sau a ei, însă exact așa stau lucrurile. Un 

proces îndelungat de condiționare a sentimentelor că 

viața e nedreaptă, că altcineva e responsabil pentru 

durerea noastră, că nimeni nu ne înțelege cu adevărat 
duce inevitabil la obiceiul de a avea gânduri de deznă- 
dejde. Să te agăți de aceste idei menţine o persoană blo- 
cată în autocompătimire, ceea ce, până la urmă, se 
transformă în ură de sine. Motivul pentru care un indi- 
vid rămâne atașat este că, trăind în deznădejde, nu trebuie 
să-și asume niciodată riscul de a accepta responsabilita- 
tea pentru mâhnirea lui sau de a-și schimba tiparele 
de-o viață. E un adăpost sigur prin faptul că îţi permite 
să suferi în confort. 

E extrem de comun ca oamenii să își construiască 
viețile pe noțiunea greșită că, fără anumite lucruri sau 
fără anumite persoane, ei nu pot fi fericiți sau liberi. E 
aproape ca și cum ar fi programați să fie nefericiți. Prin 
urmare, atitudinea lor este că fără lucrurile mele, fără o 
anumită persoană, fără bani, fără prietenie sunt predes- 
tinat să fiu mâhnit. Prin urmare, devin condiționaţi să 
creadă că absenţa a ceva reprezintă o scuză pentru dez- 
nădejde. Cu toții am înghiţit aceste convingeri într-o 
oarecare măsură și ne-am dezvoltat, în consecinţă, dife- 
rite grade de ataşament. Aceste ataşamente sunt sursa 
deznădejdii, pentru că ne justificăm mâhnirea pe baza a 
ceea ce ne lipsește sau a cine ne lipsește. De fapt, trăim 
extazul atunci când obţinem un obiect; neliniștea când 
l-am putea pierde; și deznădejdea atunci când l-am 
pierdut! 

Pentru a depăși acest ciclu al atașamentului trebuie 
să ne reamintim de diferența dintre egoul nostru și sine- 
le superior. Vocea egoului e mereu dornică să domine 

prin gânduri de genul: „Sunt ceea ce am, ceea ce fac și 
ceea ce gândesc ceilalți despre mine. Dacă poţi rămâne 
tăcut suficient timp, vocea lui Dumnezeu va pătrunde cu 
mesaje precum: „Niciunul dintre aceste lucruri nu îţi va 
aduce fericirea, sunt doar niște iluzii. Eu sunt singura ta 
sursă de pace. Acesta este sinele tău superior vorbind, 
aceasta este soluția spirituală pentru toate problemele 
legate de ataşamente.” 


Pentru a fi cu adevărat fericit, ai un singur lucru de 
făcut. Să te deprogramezi și astfel vei scăpa definitiv de 
atașamentele cu energie joasă. Amintește-ți acum, un 
atașament nu e o realitate, este o fantezie din capul tău, 
despre care ai ajuns să crezi că ar fi reală. Chiar e posibil 
să trăiești fericit fără atașamente. Exersează să nu spui 
sau să nu gândești că trebuie să ai pe cineva sau ceva 
anume ca să te eliberezi de deznădejde. Înlocuiește 
aceste expresii cu atitudinea pe care o ai față de un apus, 
o pasăre în zbor, o minunată grădină cu flori. Le iubești 
pentru ceea ce sunt, le eliberezi de orice pretenţii pe 
care le-ai putea avea de la ele și te bucuri de ele, fără a te 
agăța de ele. Fă asta și deznădejdea ce depinde de senti- 
mentele că nu ai ceea ce-ţi trebuie vor fi neutralizate și 
vor dispărea. Pentru a scăpa de atașamente trebuie să 
renunti, pur și simplu, la ele. Fă asta amintindu-ţi, fără 
încetare, că tu crezi, în mod eronat, că motivul nefericirii 
tale este că cineva sau ceva lipsește din viața ta. Neferi- 
cirea și deznădejdea sunt doar idei. 


Poţi păstra și iubi obiectele tuturor atașamentelor 
tale, fără să renunți la vreunul dintre ele. Poţi iubi 

profund și te poți simţi liniștit și neamenințat. Exact așa 
te iubește Dumnezeu pe tine. Necondiționat. Fără ataşa- 
mente. Pe scurt, calea de a elimina deznădejdea este să 
te eliberezi de atașamente și să te relaxezi cu convinge- 
rea că sinele tău, cu vibraţiile cele mai înalte și mai rapi- 
de, nu are nevoie de nimic și de nimeni pentru a se simți 
împlinit. Mutarea în câmpul energetic fără atașamente 
al lui Dumnezeu îţi furnizează speranța de care ai nevoie 
pentru a depăși deznădejdea. Asta presupune să iubești 
totul, inclusiv suferinţa ta. De ce să-ţi iubeşti suferința? 
Pentru că îţi oferă ocazia de a fi martor la deznădejde, în 
loc să o accepți. 


CUM SĂ-ȚI CONTROLEZI DEZNĂDEJDEA 


Unul dintre marii învățători din viața mea, Nisargardata 
Maharaj, a spus odată: „Atât timp cât te identifici cu an- 
samblul corp-minte, ești vulnerabil la tristețe și suferință.” 
Concluzia pe care eu o trag de aici este că trebuie să în- 
vățăm să fim simpli martori la ansamblul corp-minte, cu 
toate nevoile sale. 


Când mă retrag puţin și mă observ, nu mă mai iden- 
tific cu lumea materială. Prin urmare, nu sunt vulnerabil 
la tristeţea, suferința și deznădejdea care există în lu- 
mea fizică. Astfel, aduc un sentiment de speranţă și opti- 
mism față în față cu iluzia deznădejdii. Îmi observ 
ansamblul corp-minte și spun în tăcere ceva de genul: 
„la uită-te la Wayne acum, el chiar crede că deznădejdea 
lui e reală. Se poartă de parcă el ar fi cel care trece prin 

asta, când de fapt eu sunt el, privind toată această intri- 
gă în desfășurare. Dacă s-ar opri numai puţin și s-ar re- 
conecta la spirit, s-ar trezi din deznădejdea lui imediat.” 
Ca martor, nu ești vulnerabil, pentru că te vezi pe tine 
însuți dintr-o altă perspectivă. 

E posibil, de asemenea, să adopţi atitudinea de ob- 
servator pentru a-i ajuta pe alții care sunt blocaţi în 
chinul deznădejdii. Spune cuiva să se dea un pas înapoi, 
în mintea lui sau a ei, și doar să observe ceea ce el sau ea 
vede. Astfel, ajuţi acea persoană să înlocuiască deznă- 
dejdea cu observaţia. Mi se pare folositor să îmi amin- 
tesc permanent că eu sunt cel care observă, și nu ceea ce 
observ. Acest lucru îmi permite să aduc energia mai 
înaltă /rapidă a conștientizării spirituale în orice loc în 
care deznădejdea este prezentă. 


POT CU ADEVĂRAT SĂ-MI IUBESC 
DEZNĂDEJDEA? 


Gândește-te la asta. Suferința încetează atunci când nu 
te mai gândești la ea ca fiind suferință. Conform spuse- 
lor sfântului indian Sivanda: „Dacă te pregătești pentru 
a te bucura de suferință, dacă tu crezi că totul e făcut de 
Dumnezeu ca să devii mai bun și pentru înălțarea ta, dacă 
primești durerea ca pe un mesager de la Dumnezeu, me- 
nit să-ţi amintească de El... atunci durerea nu va mai fi 
durere. Suferința nu va mai fi suferință.” 


Atunci când te gândești la aceste cuvinte, asigură-te 
că subliniezi concluzia. Durerea și suferinţa nu există 
346 


EXISTĂ O SOLUȚIE SPIRITUALĂ PENTRU ORICE PROBLEMĂ 


atunci când sunt privite din perspectiva lui Dumnezeu. 
Asta înseamnă că, atunci când te muţi în energia spiritua- 
lă, lucrurile în legătură cu care ești deznădăjduit dispar. 
Ceea ce ai numit suferință este, de fapt, o binecuvântare 
minunată. Te învață să te întorci spre Dumnezeu sau să-ți 
crești vibrația până la frecvența spiritului și să aduci în 
peisaj acel spirit iubitor, în momentul prezent. 

Pot spune cu toată sinceritatea că majoritatea lucru- 
rilor care cândva mă făceau să fiu deznădăjduit și să 
sufăr s-au dovedit a fi cele mai importante momente de 
dezvoltare și de inițiere a mea în devoțiune. A trebuit să 
învăţ că scopul a ceea ce pe atunci numeam suferință a 
fost să-mi mistui egoul și, astfel, să mă purific. Acele mo- 
mente din viața mea când am ajuns jos mi-au furnizat 
energia care m-a impulsionat spre un nivel mai înalt. 
Dacă am ști, în miezul suferinței, că acea experiență este 
un preludiu necesar, având ca rezultat un progres spiri- 
tual, atunci am putea să ne bucurăm în acea „suferință”, 
după cum ne sfătuiește Sivanda. 


Dacă ai putea să te oprești chiar în plin sentiment 
de deznădejde și să transmiţi iubire, ai ști aproape ime- 
diat motivul pentru care treci prin această deznădejde. 
Chiar mai bine, nu te-ai mai gândi la ea ca fiind deznă- 
dejde. Voilà! Ai anulat iluzia tristeții, aducând frecvenţa 
iubirii să suporte problema. Pe scurt, nu te afli aici ca să 
te căinezi și să plângi pentru nenorocirile condiţiei uma- 
ne, ci pentru a le schimba prin iubirea, puterea și vitalita- 
tea care sunt deja prezente în interiorul tău. Asta 
înseamnă să aduci speranţă în prezența deznădejdii. 

Asta înseamnă să dai viață unei soluţii spirituale pentru 
iluzia deznădejdii, ca problemă. Pentru mulți, asta sună 
ca un bun motiv admisibil pentru a acționa.Totuși, exis- 
tă milioane de oameni care susţin că acest lucru e im- 
posibil atunci când suferi de deznădejdea supremă, 
depresia. 


CUM SĂ PUI CAPĂT DEPRESIEI PRIN 
SPERANȚĂ 


Depresia este, mai mult sau mai puţin, un fenomen con- 
temporan. Astăzi se vorbește, mai mult decât oricând, 
despre depresie. Am văzut estimări conform cărora în 
jur de 20% din populaţia țărilor dezvoltate suferă de 
depresie. Și există diferite grade ale acestui fenomen. 
Depresia clinică este, potrivit relatărilor, cea mai gravă, 
și este aceea în care oamenii nu pot funcționa în viața 
cotidiană și sunt supravegheați să nu se sinucidă. Totul, 
din cauza acestui monstru numit depresie! 


Cu toate acestea, depresia în sine nu există. Nu poți 
aduce acasă un recipient plin cu depresie, pe care să o 
analizezi, să o cureți și să o elimini din viață. Nu există 
depresie ca atare, nu există decât oameni care au gân- 
duri depresive. Cu siguranţă, există oameni care sunt 
convinși că suferă de depresie. Există o întreagă indus- 
trie farmaceutică dedicată producţiei în masă de medi- 
camente menite să combată această boală. În multe 
cazuri, medicația pare să reducă simptomele de deznă- 
dejde și lipsă de speranţă, cum ar fi apetitul scăzut, 

insomnia, lipsa respectului de sine și un sentiment ge- 
neral de apatie. Unii specialiști spun că depresia este 
psihologică, alţii insistă că ar fi un dezechilibru chimic. 
Dar un lucru e cert, în lumea noastră occidentală indus- 
trializată, noi credem că depresia e o problemă cât se 
poate de reală. 


Într-o lucrare clasică, From Medication to Meditation 
(De la medicație la meditaţie”), Osho scrie: „Problema 
depresiei nu există în țările nedezvoltate — în țările săra- 
ce, oamenii sunt încă plini de speranţă - există numai în 
țările dezvoltate, unde ei au tot ce și-au dorit vreodată... 
Și-au atins scopul - și această atingere a scopului este 
cauza depresiei. Acum nu mai există speranţă: ziua de 
mâine e întunecată, iar ziua de poimâine va fi și mai 
întunecată.” 

Dacă ai fost educat să crezi că valoarea ta constă în 
toate aceste lucruri exterioare, atunci când începi să 
simți că nu mai ai nimic de dobândit, că provocările vie- 
ţii au fost toate satisfăcute și vezi că poți avea orice lucru 
material pe care ţi-l dorești, îți pierzi scânteia interioară 
a vieții. S-ar putea să ai sau să nu ai toate lucrurile. Ideea 
este că te afli în niște vremuri și într-o cultură care îţi 
stimulează dorința de a concura pentru mai mult din 
aceste lucruri, chiar dacă e fără sens. Într-o societate 
învățată să alerge după bani, dominată de goana nebună 
după bani și după tot ce poți cumpăra cu ei, începi să 
amâni să arunci o privire la frumuseţea și măreția 


* Apărută în lb. română sub acest titlu la Ed. Mar, București, 2008. 
(n.red.) 

naturii, a altor ființe umane și a întregii vieți. O viață 
spirituală contemplativă, a comuniunii cu Dumnezeu și 
a cunoașterii sinelui superior, este dată deoparte în fa- 
voarea nevoii de a câștiga tot mai mulți și mai mulți 
bani, şi totuși banii nu oferă satisfacție. 


Când accentul cade pe energia spirituală interioară 
a iubirii, păcii, bucuriei, bunei dispoziţii, sărbătoririi și 
bunătăţii, n-ai cum să cunoşti depresia epuizantă. Dacă 
dai deoparte spiritul și urmărești banii cu convingerea 
eronată că aceștia pot cumpăra orice și de toate, ajungi 
să descoperi că nu poți cumpăra exact ce îţi dorești cel 
mai mult. Dacă întreaga ta viață este dedicată unui scop 
despre care știi în inima ta că este lipsit de importanţă, 
atunci dai naștere procesului mental pe care îl numim 
depresie. O iluzie, cu siguranţă, dar una pe care totuși o 
vei crede. 


Treptat, această stare mentală îi va infecta pe toți cei 
apropiați ţie, inclusiv pe copiii tăi. Ei vor crede iluzia. Cu 
toţii vor reacționa la gândurile cu energie joasă ale de- 
presiei și deznădejdii, tensiunii, îngrijorării și fricii, iar 
sănătatea lor trupească va avea, încetul cu încetul, de 
suferit. 

În energia joasă a depresiei, noi identificăm sau dia- 
gnosticăm dezechilibrele chimice ce rezultă din ea și 
ajungem la concluzia că trebuie să readucem acea chi- 
mie la nivelul ei natural, armonios. Turnăm chimicale în 
corpurile noastre și vedem unele schimbări. Mai puţină 
deznădejde, mai multă armonie, mai puțină tensiune, 
mai multă bună dispoziție. Ajungem la concluzia că 

depresia s-a vindecat cu medicamente și chimicale. De 
ce ansamblul corp-minte a ajuns în dezechilibru ar fi 
trebuit să fie prima întrebare. Depresia, la fel ca stresul, 
e generată intern de atitudinile cuiva. Ar putea fi speran- 
ţa acel ingredient esenţial ce oferă o soluţie spirituală la 
uriașa problemă a depresiei? 


CÂTEVA CUVINTE DESPRE SPERANȚĂ 


În miezul ființei noastre, adânc înrădăcinată în sufletul 
nostru, există convingerea că suntem indestructibili. 
Sperăm în nemurire, în viață după moarte, speranță 
care este un stimulent pentru perfecțiunea morală. 
Această convingere interioară este speranţa, ce repre- 
zintă o treaptă către trezirea sufletului. E acea voce liniș- 
tită, dar de neoprit din interiorul tău care te cheamă 
spre o energie mai înaltă /rapidă. Într-un fel, speranța 
este revigorarea poftei de viaţă și întreaga fericire ce 
însoțește renunțarea la căutarea sensului și a puterii în 
lumea materială. 


Povestea lui Buddha este bine cunoscută. Un prinț 
care avea de toate și și-a dat seama că acest lucru nu-i 
oferea iluminare. A renunțat la preocuparea pentru ceea 
ce e material și a căutat o cale nouă, ce a dus într-un loc 
în care spiritul domnea peste lumea iluzorie a lucrurilor 
materiale. Nu vreau să spun că ar fi necesar ca tu să re- 
nunți la toate posesiunile tale fizice și materiale pentru 
a găsi fericirea, cu toate că nici nu o exclud. Îţi cer numai 
să te gândești la importanţa pe care o joacă pierderea 

351 


Wayne W. Dyer 


poftei de viață în apariția deznădejdii și a depresiei în 
viața ta. Și te încurajez să înlocuiești goana neobosită 
după bani, ce nu pot cumpăra fericirea, cu intenţia de 
a-ți crea o experienţă de viață mai profundă și mai boga- 
tă. Speranţa va înlocui atunci, la propriu, deznădejdea. Și 
va fi imposibil ca depresia, clinică sau de orice alt fel, să 
apară. 

Eu privesc prezența acestei atât de puternice con- 
vingeri în depresia dobândită, din societatea occidenta- 
lă contemporană, ca pe o criză morală, deoarece ea 
reprezintă o căutare maladaptativă a sacrului din noi. 
Mai știu și că, atunci când renunțăm să ne mai bazăm pe 
indicii externi ai succesului și ne dăm seama că ei ne 
privează de capacitatea de a trăi la nivelul energiei spiri- 
tuale, înlocuim deznădejdea cu un sentiment proaspăt 
de speranţă și este imposibil ca depresia să apară. 

Ceea ce urmează sunt câteva sugestii pentru aduce- 
rea sentimentului de speranţă și conștiință spirituală în 
toate momentele cu iz de deznădejde, mâhnire sau 
depresie. 


SUGESTII PENTRU A TRANSFORMA 
DEZNĂDEJDEA ÎN SPERANȚĂ 


Incepe să te bucuri de non-atașament. Crescându-ţi pro- 
pria conștientizare, poţi iubi fără a fi atașat. O iubire 
atașată creează deznădejde, deoarece plasezi sursa îm- 


plinirii și fericirii tale la altcineva. Dacă ei refuză să 

coopereze așa cum simți tu că ar trebui să o facă, atunci 
te muţi în disperare. 

Să ai, în schimb, speranţă pentru tine. Poţi iubi pe 
oricine și îl poți sau o poţi aprecia pentru ceea ce este, 
fără să-ți spui că ai fi distrus dacă te-ar dezamăgi. Anthony 
DeMello are două afirmaţii extrem de convingătoare în 
The Way To Love (Felul în care iubim), care te vor ajuta 
să trăieşti iubirea într-un mod neatașat: 


1. „De fapt, nu sunt atașat deloc de tine. Doar mă amă- 
gesc singur cu convingerea că fără tine nu voi fi 
fericit.” 


2. „Îţi las libertatea de a fi tu însuți: să ai gândurile tale, 
să-ți faci toate poftele, să-ți urmezi înclinațiile, să te 
porți așa cum hotărăști tu că îți place." 


Când analizezi aceste două recomandări pentru iu- 
bire detașată, vei observa că persoana devine importan- 
tă pentru tine tot așa cum un curcubeu sau un concert 
sunt minunate prin ele însele. Te eliberezi într-un mod 
categoric. Iubirea de fapt se intensifică, toată deznădej- 
dea dispare și ai mai degrabă speranţă în inimă, decât 
suferința pe care o aduce atașamentul. 


Exersează întărirea speranţei, nu a deznădejdii. Nu fi ca- 

talizatorul deznădejdii compătimindu-i pe cei care se 

simt la pământ. Ca terapeut/consilier, am jurat odată că 

voi căuta mereu să-i fac pe clienţii mei să pună accent 

mai degrabă pe succesul lor decât pe lucrurile care pro- 
voacă sentimente de deznădejde. 


De exemplu, l-am încurajat pe un client care nu pu- 
tea să se înțeleagă cu părinții lui să analizeze scurtele 
momente în care a simțit că a avut interacțiuni reușite 
cu ei. L-am împins să își amintească orice moment reu- 
şit. Cum s-a simțit, ce a gândit, care au fost rezultatele, 
cum i-a mers în ziua cu momente reușite și așa mai de- 
parte. Căutând orice semne de reușită, aș face din ședin- 
tele de consiliere mai degrabă experienţe ale speranței, 
decât momente de consolidare a deznădejdii. 


În mod asemănător, clienţii cu dependențe şi chiar 
cu dureri cronice au avut, toți, momente în viață în care 
au simțit că au făcut față cu succes „problemelor”. O săp- 
tămână în care n-au mâncat excesiv, trei zile în care nu 
au băut, o zi întreagă fără durere. Toate aceste tipuri de 
experienţe le dau ocazia să-și amintească faptul că au 
puterea de a înlocui deznădejdea cu speranța, fie și pen- 
tru o singură zi. Dacă o poți face timp de o zi, atunci nu e 
exagerat să crezi nici că o poţi face timp de două și ai 
astfel un gând plin de speranţă. 

Am aflat că insistarea pe aspectele negative, discuţi- 
ile despre cauze, scoaterea în evidenţă a sentimentelor 
rănite şi retrăirea emoţiilor dureroase nu servesc, în 
cele mai multe cazuri, decât la consolidarea unui senti- 
ment de lipsă a speranţei în prezent. Ca terapeut/consi- 
lier, am vrut să aduc speranţă în prezența deznădejdii și, 
prin acest proces, s-o anulez. 

Această logică se aplică și în cazul deznădejdii din 
viața ta. Amintește-ţi de momentele din trecut în care ai 
simțit un dram de speranţă și de succes în rezolvarea 
unei probleme și încearcă să recreezi gândurile și senti- 
mentele prin care treceai atunci. Făcând acest lucru, îţi 
oferi ție însuți o hartă pentru a ieși din deznădejde. Dacă 
îti consolidezi speranţa, vei acționa pe baza noilor gân- 
duri și sentimente. 


Aminteste-ti să apelezi la Dumnezeu și să-l încredinţezi 
Lui, la propriu, deznădejdea. Poţi înceta să mai trăiești 
deznădejdea, dacă iei chiar acum decizia de a o lăsa în 
urmă într-un moment de rugăciune tăcută. „Nu fac față 
de unul singur acestei situații, știu că te afli aici cu mine, 
ca un partener superior tăcut. Ţi-o încredințez ție.” 
Această rugăciune tăcută, simplă și scurtă îţi va oferi 
imediat o alinare pentru sentimentele deznădejdii. E o 
cale de a lăsa în urmă ideea că totul ar fi lipsit de speranţă. 
În esenţă, ceea ce faci tu prin rugăciune este să ceri ace- 
lei iubiri să-ți ghideze viaţa. E o modalitate de a te elibera 
de sarcini și de a folosi puterea care face planetele să se 
învârtească în jurul soarelui, ține soarele pe loc și trans- 
formă o sămânță într-o floare sau într-un copil. E cu 
mult superioară afirmației: „Voi face acest lucru de unul 
singur.” Solicitând intervenţia divină, te poţi da un pas 
înapoi şi Îl poţi lua, simbolic, de mână pe Dumnezeu. 
Acest sfat este tot atât de vechi ca Sfintele Scripturi. 
Folosește-l și eliberează-te de drama deznădejdii tale. 
Cu șase cuvinte scurte, poţi să confrunți cu speranță 

deznădejdea și să obţii o soluţie spirituală pentru orice 
problemă legată de ea: „Cere și ți se va da.” 


Comportă-te ca și când speranţa că deznădejdea îţi poate 
fi alinată ar fi deja aici, la locul ei. În locul reacției tale 
obișnuite la deznădejde, aceea de a rămâne inactiv, de a 
vorbi în termenii lipsei de speranţă, de a te plânge și de 
a arunca vina pe altcineva, de a simți autocompătimire 
și pesimism, creează o imagine a modului în care ai vrea 
să se rezolve toate și ia-ți angajamentul ferm de a te 
comporta ca și cum ai avea deja ceea ce îți dorești. Dacă 
vrei mai mult belșug, fă rost de o imagine cu tine în care 
deja ai primit binecuvântări materiale. Du-te și așază-te 
în mașina visurilor tale în salonul auto, vizualizează 
cum o conduci, apoi păstrează imaginea în conștiința ta. 
Calea ţi se va arăta. După cum am spus în Manifest Your 
Destiny (Manifestă-ţi destinul), treaba ta nu e să întrebi 
cum; e să spui „Dal. 

Eu și soţia mea procedăm astfel, în loc să fim deznă- 
dăjduiți din cauza unei porniri sau a unui comporta- 
ment al copiilor noștri. Amândoi încercăm să vizualizăm 
ce situaţie li se potrivește. Și apoi ne purtăm cu ei ca și 
când ar fi obținut deja ceea ce noi am crezut că e spre 
binele lor. Practicăm apoi acest mod de comportament 
cu ei, pentru că aceasta este imaginea noastră mentală 
despre ei. Pesimismul nostru dispare și este înlocuit cu 
o putere pozitivă, necesară pentru a materializa imagi- 
nea succesului pe care noi deja o avem pusă bine la locul 
ei. Astfel încât le putem spune: „Te descurci de minune 

la școală”, „Mâine vei ajunge la timp la școală” sau „Mă 
bucur să te văd fericit”. Consolidăm speranța compor- 
tându-ne ca și când ceea ce ne dorim pentru ei deja s-a 
întâmplat. 


Deznădejdea nu e decât o imagine din mintea noastră. 
În realitate, suntem orice hotărâm să gândim, oricare ar 
fi circumstanţele, iar alegerea de a vedea problema ca și 
când deja a dispărut reprezintă, de fapt, o înlocuire a 
deznădejdii cu speranța. 


În mijlocul suferinţei, fă un efort conștient de a vedea bi- 
necuvântarea. Este un instrument eficient cu care să 
elimini deznădejdea. Atunci când simți că te afli în cea 
mai mare dificultate și lucrurile par să meargă din rău în 
mai rău, încearcă să te oprești o clipă și să te întrebi cum 
te vei dezvolta în urma acestei experienţe. Ascultă-ți 
apoi vocea interioară și rămâi deschis la apariţia lucru- 
rilor bune, pe măsură ce drama deznădejdii continuă să 
se desfășoare. Cufundarea în tăcere îţi dă energie să de- 
pășești deznădejdea și, în același timp, te ajută să te 
dezvolţi. Când lași în urmă gândurile de deznădejde, in- 
troduci o energie mai înaltă, ce înlocuiește în cele din 
urmă iluzia deznădejdii tale. 


Când pare imposibil să te oprești în iureșul suferin- 
tei şi să cauţi binecuvântările, amintește-ţi că toate mo- 
mentele care, în trecut, păreau traumatizante par acum, 
când privești în urmă, să fi fost experiențe de dezvoltare 
valoroase. Fostul alcoolic își binecuvântează beţiile. 

Persoana înstărită își slăvește sărăcia din trecut. Pacien- 
tul care și-a revenit după atacul de cord prețuiește expe- 
riența bolii. Cuplul fericit preamăreşte suferința 
despărțirii. Fiecare moment disperat a fost necesar pen- 
tru a te aduce într-un loc superior, mai fericit al vieţii 
tale. Așadar, te îndemn să nu te mai gândești la nicio ex- 
perienţă de viață în termenii deznădejdii. 

Imaginează-ți că priveşti înapoi la acel moment și fo- 
losești în mod benefic speranţa dezvoltării din experiența 
respectivă pentru a opri autocompătimirea. Lasă deznă- 
dejdea să se topească în recunoștință față de oportuni- 
tatea pe care o reprezintă de fapt. Rugăciunea Sfântului 
Francisc se încheie cu acest verset: „Murind, reînvii în 
viața eternă!” Eu sugerez că odată cu moartea unui mo- 
ment deznădăjduit are loc o naștere spirituală. Dacă re- 
ușești să vezi binecuvântarea din deznădejde, atunci 
când ea apare, dai naștere elixirului speranței. 


Nu-i lăsa pe ceilalţi să facă din tine o cutie de rezonanță 
pentru poveștile lor triste. Unor oameni le place foarte 
mult să spună povești despre deznădejde și dezastre. Cu 
cât detaliile sunt mai pline de deznădejde, cu atât se 
pare că le place mai mult să le povestească iar şi iar. În 
multe feluri, acest lucru aduce deznădejdea pe care ei o 
povestesc și în viața ta. Consider că este util să precizez 
că eu, unul, nu aleg să mă complac în deznădejde, a mea 
sau a altora. 

Când sunt bombardat cu povești cum ar fi știrile 
despre decese, boli, accidente, vreme rea, infracţiuni și 
așa mai departe, dau politicos din cap și identific posibi- 
la binecuvântare din ceea ce aud. „Poate atacul de cord 
al unchiului Harry îl va face să fie mai conștient de ceea 
ce mănâncă și e foarte posibil să îi fi salvat viața.” „De 
câte ori e câte o furtună puternică, ea scoate la iveală ce 
e mai bun din toată lumea și oamenii sar să-și ajute veci- 
nii.” „Bunica e acum în mâinile Domnului și nu va mai 
trece niciodată prin niciun fel de suferință.” Acest gen de 
răspunsuri calculate transmit politicos persoanei căreia 
îi place să stăruie în deznădejde și să-i chinuie pe ceilalți 
cu poveștile despre dezastre că tu preferi să discuţi des- 
pre ceea ce este bun în situația respectivă. Adu speranță 
în acest tip de bombardări, iar atmosfera se va elibera 
deîndată de deznădejde. 


Practică arta de a fi tot timpul optimist. Oamenii care 
sunt veșnic optimişti sunt adesea numiţi Pollyanna', ca 
și când li s-ar aduce o critică. Pentru mine, să fiu numit 
Pollyanna, așa cum am fost cu multe ocazii, este un 
compliment. 


A fost odată un oraș în care toată lumea era depri- 
mată. Oamenii erau mohorâţi, economia mergea prost, 


* De la cartea omonimă pentru copii, scrisă de Eleanor H. Porter, în 
1913, al cărei personaj principal, o fetiță pe nume Pollyanna, încearcă 
să întâmpine cu veselie orice situaţie. Principiul Pollyanna a fost de- 
semnat pentru prima oară în psihologie de Matlin și Stang, în 1978, cu 
referire la tendința oamenilor de a rememora evenimentele din viața 
lor într-o lumină pozitivă. (n.red.) 

toată lumea ura totul la vieţile și la comunitatea lor. 
Domnea pesimismul. În acest peisaj intră o fetiță pe 
nume Pollyanna. În doar câteva săptămâni, toată lumea 
ajunge să fie bine dispusă, oamenii sunt buni unii cu 
ceilalţi, iar economia și-a revenit, datorită atitudinii 
Pollyannei. The Secret Garden (Grădina secretă) e o altă 
poveste minunată despre triumful optimismului unei 
fetițe asupra bolii imaginare a unui băieţel răsfățat. Îţi 
mai recomand să vezi The Barrets of Wimpole Street (Fa- 
milia Barrett din Wimpole Street), un film care descrie 
cum faimosul poet Robert Browning a ajutat la transfor- 
marea lui Elizabeth Barrett dintr-o femeie bolnăvicioasă 
și pesimistă într-o femeie plină de viață, care mai târziu 
i-a şi devenit soție. 

Acest fel de povești promovează importanța opti- 
mismului. Când sunt criticat pentru că sunt o Pollyanna 
incurabilă, spun întotdeauna mulțumesc. Ce alt model 
mai bun de urmat să ai dacă nu pe cineva care, prin sim- 
pla prezenţă, inspiră speranţă, acolo unde, înainte, dez- 
nădejdea juca un rol dominant? 


Fii consecvent în a te comporta ca și când ar fi imposibil 
să dai greș. Îmi place foarte mult acest citat din Louis 
Pasteur: „Hai să-ți spun secretul care m-a făcut să-mi 
ating scopul. Puterea mea constă exclusiv în tenacitatea 
mea” Îţi sugerez să devii ca un pitbull care se agaţă de 
* Apărută în lb. română sub acest titlu la Ed. Aldo Press, Bucureşti, 
2012. (n.red.) 

un os numit speranţă. Ţine cu dinţii de osul numit spe- 
ranță, indiferent de ceea ce se întâmplă și de obstacolele 
și așa-zisele eșecuri care ţi-au provocat până acum dez- 
nădejdea. Când simţi că gândurile deznădăjduite se în- 
torc, îndreptă-le către intenţia de a face lucrurile să se 
rezolve. Eu îmi amintesc de o vorbă veche: „O să treacă 
şi asta.” Și îmi reafirm refuzul de a renunţa la mine. 
Această tenacitate interioară este molipsitoare. Sfântul 
Francisc, a cărui faimoasă rugăciune constituie baza 
unei bune părți a acestei cărți, a refuzat să renunțe la 
ceea ce el știa că este o chemare de la Dumnezeu. Părin- 
ţii şi familia lui au încercat totul ca să-l deturneze de la 
obsesia lui pentru lisus și de la devotamentul pentru 
spirit, dar el a perseverat, tot așa cum se agaţă pitbullul 
de os. Știa, pur și simplu, că nu avea cum să dea greș, din 
moment ce credinţa lui era atât de mare, iar obstacolele 
au devenit mai degrabă oportunități pentru speranță 
decât să contribuie la o atitudine deznădăjduită. Cine 
știe, poate într-o zi vei avea un oraș frumos ca San Fran- 
cisco numit după tine. 


Sunt sigur că ai auzit cuvintele emoţionante ale lui 
Winston Churchill care își chema compatrioţii să se ridi- 
ce și să lupte pentru onoarea libertăţii, în fața unui imens 
nor de deznădejde. „Nu renunţa niciodată. Niciodată, 
niciodată, niciodată, niciodată - în nimic, mare sau mic, 
măreț sau neînsemnat. Nu renunța niciodată, cu excep- 
ţia cazurilor în care o faci pe considerente de onoare sau 
de bun-simţ.” 

Rabdă și stăruie cu îndârjire. Suferinţa se va trans- 
forma, în cele din urmă, în binele tău. Aceasta este va- 
loarea stăruinței în aducerea speranţei la iluzia 
deznădejdii. Oriunde și oricând întâlnești deznădejdea, 
la tine sau la alții, reamintește-ți pe loc să te muţi în acea 
energie a spiritului mai înaltă /rapidă. Emite energia di- 
rect către ceea ce consideri că ar fi cauza deznădejdii. 
Înconjoară sursa imaginară cu lumină şi cu iubirea ne- 
condiționată a lui Dumnezeu. În cele din urmă, dar cu 
siguranţă, vei aduce speranţă la acea deznădejde imagi- 
nară și, astfel, vei fi făcut încă un pas spre cunoașterea 
faptului că există cu adevărat o soluţie spirituală pentru 
orice problemă. 

12. 


ACOLO UNDE ESTE ÎNTUNERIC, 
SĂ SEMĂN LUMINA TA 


„Nu există niciun obiect într-atât de urât încât lumina inten- 
să să nu îl facă frumos.” 
-RALPH WALDO EMERSON 


cest verset din rugăciunea Sfântului Francisc cere 

puterea și capacitatea de a aduce lumină tuturor 
celor care se simt urâţi sau percep lumea ca fiind super- 
ficială, rea sau un loc întunecat. După cum sugerează 
Emerson în citatul introductiv de mai sus, intensitatea 
luminii tale poate să facă orice lucru frumos. Atunci 
când trăieşti în întuneric, ești cufundat într-o lume care 
nu îți permite să vezi frumusețea ce te înconjoară. Una 
dintre calitățile cele mai importante ale oamenilor îm- 
pliniți este capacitatea lor de a vedea frumuseţea pretu- 
tindeni și de a extrage viață din frumuseţe. „Lasă-mă să 
aduc lumină” este un alt mod de a spune: lasă-mă să 
exemplific prin prezenţa și atitudinea mea faptul că pes- 
te tot există frumusețe. 

În multe feluri, aducerea luminii în prezența întune- 
ricului este un mod de a aduce o soluţie spirituală la o 
problemă. Întunericul simbolizează incapacitatea de a 
experimenta adevărata natură a lumii noastre. După 
cum descrie John Keats în faimoasele-i versuri poetice: 
„Adevărul e Frumosul, Frumosul Adevăr se cheamă,/ 
Atâta-i tot ce ştiţi aicea, de alta nu mai ţineţi seamă” În 
întuneric, rămâi neștiutor și de frumuseţe și de adevăr, 
deoarece sunt sinonime. Decizia de a aduce lumină în 
întuneric deschide o lume a aprecierii frumosului cu to- 
tul nouă și te eliberează de orice percepții greșite pe 
care le-ai putea avea despre viață ca fiind o experiență 
întunecată. 


S-ar putea să-ți amintești din descrierile mele ante- 
rioare că totul este energie și că lumina reprezintă 
energia mai înaltă /rapidă a spiritului, care anulează ex- 
periențele întunericului. Capacitatea de a face pur și 
simplu lumina „să apară” nimicește experienţele întune- 
ricului din viaţa ta și din vieţile celor cu care ești în 
legătură. 


LUMINA ESTE ENERGIE 


Totul vibrează, chiar dacă simțurile tale îți spun că unele 

lucruri sunt solide. Lumina în sine este energie, o frec- 

vență foarte înaltă, ce se află în concordanţă cu legile 

spirituale pe care le-am tot menţionat pe parcursul căr- 

ţii. Atunci când aduci frecvențele mai înalte în prezența 

vibratiilor mai joase/lente, „problemele” se dezintegrează 
364 


EXISTĂ O SOLUȚIE SPIRITUALĂ PENTRU ORICE PROBLEMĂ 


instantaneu, pentru că întunericul nu e decât absența 
luminii. Când introduci lumina într-o zonă întunecată, 
întunericul dispare, pur și simplu. Dacă intri, cu o lampă, 
într-un loc întunecat, lumina se revarsă asupra tuturor 
celor din jurul tău. Nu trebuie să anunti: „Uite că vin cu 
lumina.” Toată lumea e conștientă imediat de prezența 
luminii, iar întunericul se dezintegrează. Încă o dată, o 
problemă nu mai e o problemă atunci când aducem vi- 
braţiile mai rapide /înalte ale spiritului pentru a se pogori 
iluziile, inclusiv asupra iluziilor întunericului. 


Gândește-te la soare ca la o sursă de lumină. EI stră- 
luceşște mereu. Norii vin să întunece soarele, dar el tot 
strălucește. Soarele pare să apună în timpul nopţii, dar 
aceasta este o iluzie, el continuă să strălucească tot 
timpul. Soarele pare să fie sursa luminii, dar e de fapt o 
reflexie a adevăratei lumini, care este Dumnezeu sau 
spiritul. Cea mai înaltă energie este spiritul, care dă lu- 
mină lumii materiale, inclusiv soarelui. Amintește-ţi că 
această lumină adevărată străluceşte întotdeauna, la fel 
cum soarele strălucește mereu, chiar și atunci când nu îl 
vezi. Poţi să te deschizi atunci pentru a accesa lumina 
divină în ceea ce pare a fi întuneric, care nu poate exista 
cu adevărat. Cel ce anulează întunericul strălucește în- 
totdeauna și îţi stă la dispoziţie ori de câte ori vrei. E la 
fel de simplu ca reamintirea faptului că lumina și întune- 
ricul nu pot coexista. Puterea luminii constă în faptul că 
întunericul trebuie să se risipească cu totul atunci când 


semeni lumina în prezenţa lui. 

CUM SĂ SEMENI LUMINA 


Îţi sugerez să te priveşti ca pe o ființă a luminii, un sis- 
tem energetic ce se deplasează rapid și are capacitatea 
să facă întunericul să dispară. Tu ești purtătorul acestei 
lumini. Emiţi această lumină oriunde te duci și te poți 
ajuta pe tine însuți și pe alții să învingețţi întunericul. 

Dincolo de faptul că îți sugerez să consideri lumina 
ca pe o vibrație energetică ce se deplasează rapid, aș 
vrea să te gândești la lumină ca la o atitudine. Adică poți 
alege să ai gânduri luminoase sau gânduri întunecate. 
Când ai gânduri luminoase, aduci oricărui set de proble- 
me o claritate necontaminată, ce poate dezintegra 
dificultățile. 

Poate ai auzit pe cineva vorbind despre faptul că a 
înconjurat un prieten sau pe cineva drag cu lumină albă 
în momente percepute ca fiind întunecate. Aceste co- 
mentarii reflectă conştientizarea faptului că lumina e 
protectoare și e pură și că poate proteja pe cineva de 
energiile periculoase sau nocive. Înconjurarea cuiva 
drag cu lumină albă reprezintă un alt mod de a transmi- 
te gânduri iubitoare și de a avea încredere în faptul că 
gândurile energetice pot ajuta la menţinerea în siguran- 
tă a persoanei respective. Acestea sunt gânduri lumi- 
noase, în care alegi să te gândești la o lumină iubitoare, 
vizualizând-o ca fiind trimisă de tine să înfăptuiască 
lucrarea spiritului. În mod intuitiv, ştim că gândurile lu- 


minoase vor risipi întunericul la fel de sigur cum știm că 

simpla apăsare a unui întrerupător va duce la luminarea 
unei camere întunecate. 


Acest verset din rugăciunea Sfântului Francisc sem- 
nifică pentru mine cele patru componente ale luminii pe 
care o poți semăna în orice situație în care întunericul 
reprezintă o problemă. Aceste patru ingrediente sunt: 


1. Puritatea Lumina presupune puritate. Când poţi se- 
măna puritate acolo unde ceva este impur, îndeplinești 
dorința Sfântului Francisc și totodată găsești o soluție 
spirituală pentru problemă. Puritatea, așa cum se aplică 
ea domeniului fizic, reprezintă o prezenţă curată, limpe- 
de, nepoluată, veritabilă, așa cum este apa curată, aerul 
pur, sângele pur sau mâncarea pură. Procesul purificării 
elimină problemele bolilor, aerului viciat sau bacteriilor. 
Acest lucru este valabil și pentru felul în care se modifi- 
că gândurile și comportamentele noastre în prezența 
impurităților. 

Problemele există pentru noi atunci când ne îngăduim 
să avem gânduri înjositoare. Când gândurile noastre de- 
vin impure, ele creează murdărie în viața noastră și în 
viețile celor din jur. Apar conflicte atunci când ne mutăm 
în frecvențele mai joase ale beţiei, poftei trupești, ale 
unui trai impur, ale violenţei, abuzului de substanțe, 
limbajului vulgar și altora asemănătoare. O prezenţă 
purificată este exact ca lumina, din care toți aditivii au 
fost înlăturați, iar ceea ce a rămas este puritatea luminii 
sau absenţa întunericului. Aducând această senzaţie de 

367 


Wayne W. Dyer 


purificare în zonele în care rezidă impuritățile, poţi ob- 
ține o soluţie spirituală pentru problemele unei gândiri 
murdare sau lipsite de limpezime. 


S-a întâmplat recent să fiu noaptea într-un parc, în 
care mai mulți tineri se adunaseră să sărbătorească ab- 
solvirea liceului. A devenit evident că băutura și drogu- 
rile îşi puneau amprenta asupra tinerilor adulţi. În 
curând, limbajul vulgar și amenințările cu bătaia domi- 
nau scena, iar tinerii luaseră poziția de atac, gata de 
luptă. M-am gândit la acest verset din rugăciunea Sfân- 
tului Francisc. Am văzut peste tot întunericul sub forma 
impurității cum face ravagii. 

Așa că m-am îndreptat spre locul încăierării care se 
dezvolta rapid, emițând în mod conștient gânduri lumi- 
noase, fără să spun nimic, doar înconjurând întreaga 
agitație cu lumină. În doar câteva momente, tinerii au 
început să se împrăștie și amenințările violente s-au 
domolit. Îmi era limpede că era posibil să transmit lumină 
iubitoare pură acestei energii joase și că ea îi influența 
pe tineri fără ca ei să bănuiască măcar ce făceam eu. Poţi 
accesa puritatea sufletului tău, aducând iubirea necon- 
diționată a asociatului tău superior în prezenţa oricărei 
impurități. Emițând în exterior acel fel de lumină pură, îi 
poți influenţa pe cei din jurul tău. 

Atunci când intri în spaţiul celor care trăiesc, respiră 
și practică gândirea luminoasă, poţi simţi energia mai 
destinsă din încăpere. După cum sugera Patanjali, toate 
fiinţele vii încetează să fie ostile în prezenţa celor care 
sunt statornici în a se abține de la gânduri nocive, 

impure. Acest lucru presupune să aduci lumina în pre- 
zența întunericului și, cu cât ești mai hotărât să faci asta, 
cu atât mai mult vei fi un emisar al luminii. Gândirea și 
comportamentul impure nu pot înfrunta puterea luminii 
tale pure, nu mai mult decât poate întunericul să înfrun- 
te lumina. 


2. Moralitatea. Lumina reprezintă tratamentul nostru și 
al altora din perspectiva regulii de aur. Lasă-mă să fac 
lucrul corect și, făcându-l, aduc lumina să apese asupra 
întunericului. Atunci când cineva se simte tratat inco- 
rect, se simte rănit, pierdut sau doar singur în nefericirea 
sa, e ca și cum ar avea un nor negru plutind amenințător 
deasupra capului său. Acest tip de sentimente îi permit 
întunecimii norului să îl cuprindă. Aducând lumina în 
acest peisaj trist, putem alege să ne purtăm cu ceilalți 
așa cum am vrea să se poarte și ei cu noi. Lumina și mo- 
ralitatea merg mână-n mână. În momentul în care cineva 
se simte tratat corect, norul negru pare să se ridice. 


Mi-o amintesc pe Maica Tereza caracterizând ce a 
făcut în misiunea ei. „În fiecare zi, Îl văd pe lisus Hristos 
în toate ipostazele lui pline de suferință.” Ea putea să 
vadă perfecțiunea din epavele de pe străzi și aducea un 
fel de moralitate și de lumină acelor persoane. Numai 
asta ajuta la ridicarea vălului de întuneric ce îl acoperea 
pe omul fără adăpost. La fel se întâmplă cu fiecare dintre 
noi. Când poţi să te oprești și să te gândești cum ai vrea 
să fii tratat într-o situaţie similară, atunci aduci mora- 
litate, un ingredient al luminii, să apese asupra 

întunericului cuiva. Chiar dacă ai auzit toată viața regula 
de aur, știi că e un sfat minunat. Te îndemn să te gândești 
serios la această cale de a da întunericul afară din viața 
ta şi de a aduce lumina celor care nu se simt trataţi 
corect. 


Poţi, de asemenea, să începi să te tratezi astfel pe 
tine însuți ori de câte ori simţi o absenţă a luminii din 
viața ta. Dacă te simţi rănit sau trădat pentru că nu ești 
tratat corect de alții și întunericul a coborât asupra ta, 
întreabă-te cum ai vrea să fii tratat. Vizualizează apoi 
acel fel de lumină și de tratament moral coborând asu- 
pra ta de la Dumnezeu. lartă și uită de persoana pe care 
ești supărat și fii conștient că te afli în lumina morală a 
lui Dumnezeu chiar în acest moment. Astfel ai mereu 
acces la lumină. Să te gândești cum vrei să fii tratat te 
ajută, de asemenea, să aplici asupra celorlalți regula de 
aur. 


Eu și fiul meu cel mic stăteam recent la coadă într-un 
parc acvatic și am auzit o femeie de la o coadă învecinată 
comandând trei sucuri, pentru ca apoi să descopere că 
nu mai are bani să le plătească. Era evident supărată că 
nu avea cele câteva monede de care avea nevoie, iar vân- 
zătorul nu manifesta nicio înţelegere față de situația di- 
ficilă în care se afla. Răspunsul meu imediat în asemenea 
situaţii e să ofer banii, lucru pe care l-am și făcut. Dar 
mai întâi m-am întrebat cum aș vrea să fiu eu tratat dacă 
m-aș fi aflat în acea situație. Vechea regulă de aur. 

Acest lucru este valabil și după certurile cu soţia sau 


cu membrii familiei. Stând singur cu frustrarea mea, mă 

întreb cum aș vrea să fiu tratat acum. Și apoi încep să mă 
port așa cum aș vrea să fiu tratat, rupând tăcerea sau 
cerându-mi iertare. Problema s-a diminuat în lumina pe 
care regula de aur a aruncat-o asupra întunericului. 


3. Adevărul. James Russel Lowell a spus odată: „Lumina 
e simbolul adevărului.” lar eu aș adăuga că: „Întunericul 
e simbolul minciunii.” Poţi ascunde adevărul în întune- 
ric, pe când în lumină nu sunt mistere, lucruri ascunse, 
totul este dezvăluit. Așadar, întunericul ascunde, pe 
când lumina dezvăluie. Când aduci lumina în prezenţa 
întunericului, așa cum Sfântul Francisc cere în acest ver- 
set din rugăciune, aduci o atitudine de deschidere care 
nu dă voie ca adevărul să fie temător sau ascuns. În im- 
presionanta carte a lui David Hawkins, Power versus 
Force (Putere versus forţă), el ne oferă această remarcă 
plină de înţelepciune: „În procesul analizării vieților 
noastre cotidiene, ne putem da seama că toate temerile 
noastre s-au bazat pe falsitate. Eliminarea a ceea ce este 
fals de către ceea ce este adevărat reprezintă esența vin- 
decării tuturor lucrurilor vizibile și invizibile.” 


Cu mulţi ani în urmă, am scris un articol intitulat „În 
cine ai încredere?” pentru o revistă de consiliere. Tema 
centrală a articolului era că avem tendinţa să îi credem 
pe oamenii dispuși să ne spună adevărul, chiar dacă e 
posibil să nu ne placă acel adevăr. Oamenii care ne spun 
exact ce vrem să auzim, deși e posibil să ne consoleze pe 
moment, nu sunt cei în care avem încredere. Când ai 
nevoie de un sfat sau de ajutor de la cineva, în a cui 

părere te încrezi? În a celui care e interesat numai să te 
facă să te simți bine sau în a celui care îți va spune adevă- 
rul indiferent de cum vei reacționa la ceea ce îţi spune? 

Vei ajunge să înţelegi cu adevărat învățătura biblică: 
„Adevărul vă va face liberi” atunci când vei fi, în mod 
constant, un aducător al adevărului în situaţiile cu pro- 
bleme. Din perspectiva exclusivă a adevărului, tu faci să 
strălucească lumina adevărului asupra tuturor probleme- 
lor, iar ele pălesc, la propriu, scrutate de această lumină. 
Nimic nu e ascuns, nimic nu e mascat. 


Îmi amintesc cum mă plimbam cu o femeie ce sufe- 
rea de obezitate morbidă cronică și care nu reușise nicio- 
dată să dea jos kilogramele în plus, în ciuda faptului că 
încercase toate dietele la modă posibile. Îmi jura că nu 
mănâncă prea mult și că o problemă de metabolism era 
cauza obezității sale. Am încurajat-o să abordeze pro- 
blema cu onestitate, „numai cu adevărul”, și să aducă 
acest adevăr în activitățile ei zilnice. I-am spus să înre- 
gistreze tot ce mânca sau bea și să țină un jurnal onest al 
exerciţiilor, douăzeci și patru de ore din douăzeci și pa- 
tru, timp de o săptămână. La sfârșitul unei săptămâni, a 
fost uimită de ceea ce dezvăluia adevărul despre regi- 
mul ei zilnic. Singurul criteriu asupra căruia am insistat 
a fost adevărul. Ea a descoperit că, fără să-și dea seama, 
se mințea singură. „A uitat” numeroasele momente de 
pe parcursul zilei în care a pus mâncare în gură, a uitat 
că a făcut rar exerciţii, că n-a băut apă aproape deloc, în 
schimb a consumat sucuri și alcool în cantități mult mai 
mari decât recunoștea față de ea însăși. Cel mai mult 

„trișa” când era singură, departe de privirile altora, ca să 
zic așa. Adevărul a fost cel care a eliberat-o până la urmă. 
Aducând o lumină nouă condiţiei sale, a reușit să vadă 
cum problema dispare. 


Cele mai multe dependențe sunt sprijinite și menți- 
nute prin negare, monstrul ce stă ascuns în întuneric, 
speriat să fie văzut la lumină. Tulburările de alimentaţie 
sunt aproape întotdeauna întreținute în siguranța pe 
care o conferă întunericul, în spatele ușilor închise. Ne- 
garea este un mod de viață, iar problema continuă să se 
adâncească pe nesimţite, până când persoana permite 
într-un târziu adevărului, luminii, să intre. Dependenţii 
de droguri și alcoolicii trebuie să se confrunte în general 
cu ceea ce numim o intervenţie, înainte de a lua în sfârșit 
hotărârea de a fi liberi. O intervenţie este o confruntare 
directă inițiată de familie și prieteni, în care dependen- 
tul este forțat să audă adevărul. Lumina strălucește în 
întuneric fără cale de ieșire și, în cele din urmă, persoa- 
na dependentă se duce într-un loc în care nu e permisă 
niciun fel de înșelăciune, duplicitate sau denaturare. 
Lumina străluceşte puternic. Întunericul și problema se 
dezintegrează dacă persoana se hotărăște să rămână în 
lumină. 

Căutând o soluţie spirituală pentru probleme, esen- 
ţa adevărului ca o componentă vitală a luminii devine 
evidentă. Fii o persoană dispusă să privească în mod 
cinstit energiile joase ale întunericului din propria viață 
și ia hotărârea de a arunca o lumină sinceră asupra ace- 
lor locuri. Adu apoi lumina adevărului în prezenţa 

oricărei întunecimi din viaţa ta și a tuturor laolaltă. Vei 
radia o energie ce te va ajuta să dezintegrezi minciuna 
sau înșelătoria subtilă prin simpla prezență a luminii tale. 


4. Claritatea. Când trăieşti în lumină și aduci lumina să 
strălucească în prezenţa întunericului, aduci în fața pro- 
blemei o cunoaștere lipsită de ambiguitate. Eu numesc 
această ipostază a luminii claritate. E o cunoaștere lăun- 
trică a faptului că ești conectat cu Dumnezeu, dincolo de 
orice urmă de îndoială. Acest gen de claritate reprezintă 
exact opusul a ceea ce se întâmplă în întuneric. În întu- 
neric bâjbâi după ceva de care să te agăți și vei apuca 
primul lucru care îţi iese în cale. Nu există claritate și, în 
consecinţă, nici lumină. 

Imaginează-ți că arunci lumina cea mai strălucitoa- 
re cu putință asupra unui diamant. Ceea ce vei vedea va 
fi o luminozitate limpede și scânteietoare. Prin contrast, 
privește același diamant într-un loc cu lumină slabă, în 
semiîntuneric. Claritatea s-a dus. Această metaforă ilus- 
trează valoarea pe care o are claritatea în prezența pro- 
blemelor; ale tale sau ale celorlalți. Dacă nu ești pe 
deplin clar în conexiunea ta spirituală, vei aduce îndoia- 
la încețoșată în fața problemei, iar aceasta va persista și 
va părea o enigmă inexplicabilă. Să aduci lumină în întu- 
neric înseamnă să aduci viziunea clară a faptului că ai 
capacitatea de a anula problemele cu lumina ta. Nicio 
neclaritate în imagine, niciun element contaminant, 
doar o lumină strălucitoare lipsită de orice obstacol și 
de toate laolaltă. 

În timp ce mă documentam și scriam despre mulţi dintre 
marii maeștri și despre învățăturile lor pentru Wisdom 
of the Ages (Înţelepciunea din vechime); Sixty Days to 
Enlightenment ($Șaizeci de zile până la iluminare), am 
observat singurul lucru pe care toţi acești maeștri stră- 
vechi îl au în comun, și anume o claritate a scopului vie- 
ţii lor. Lui Michelangelo și DaVinci le era clară viziunea 
lor și au adus acea lumină clară și strălucitoare în tot ce 
au creat. Thoreau știa cu o claritate deplină ce avea de 
făcut și a mărșăluit în acel ritm, fără să ţină cont de re- 
zultat. Elizabeth Barret Browning a avut o viziune clară 
a nevoii de a lăsa în urmă întunericul fricii și firii difici- 
le a tatălui ei și de a fugi într-o ţară străină pentru a-și 
îndeplini misiunea. Aceștia și ceilalți despre care am 
scris au avut o claritate a scopului ce n-a fost tulburată de 
nicio îndoială și de nicio urmă de întuneric în vieţile lor. 


Și tu ai posibilitatea de a aduce acest fel de viziune 
clară în viaţa ta și în viețile celorlalți. Când îţi îngădui 
să ai încredere în lumina clară revărsată asupra orică- 
rei probleme, îți crești nivelul energetic și obţii îndru- 
mare divină. Poţi fi sigur de asta; îndrumarea divină 
este o lumină clară, lipsită de ambiguități și de 
impurități. 

lată câteva sugestii pentru a aduce lumina să influ- 
ențeze experienţele întunericului din viața ta. 

SUGESTII PENTRU A ADUCE LUMINA 
ÎN ÎNTUNERIC 


Fă-ţi obiceiul de a fi un admirator al frumuseții. Fă alege- 
rea de a observa frumuseţea care îți împodobește ziua. 
Oprește-te, pe parcursul zilei, să contempli și să simți 
recunoștință pentru momentele de frumuseţe din viața 
ta. S-ar putea să fie nevoie de efort atunci când treci prin 
momente întunecate, dar te va ajuta să-ți dezvolți obice- 
iul de a lăsa în urmă întunericul. Aprecierea frumosului 
este rezultatul unui obicei format în timp de a gândi lu- 
minos cât mai des posibil. Găsește mai degrabă ceva 
pentru care simţi recunoștință, în loc de resentimente. 
Când acesta devine obiceiul tău, vei aduce automat 
sentimentul de apreciere a frumosului în toate circum- 
stanţele vieții. 

Harriet Beecher Stowe a observat odată: „Pe toate 
treptele vieţii, inima omului tânjește după frumuseţe.” 
Da, pe toate treptele vieţii, inclusiv când te confrunți cu 
orice fel de probleme și în orice situații întunecate. 
Măcar o dată pe zi, oprește-te în mijlocul unui moment 
întunecat și caută frumuseţea din apropiere. Fă acest 
lucru o dată pe zi și, treptat, vei ajune s-o faci de două 
ori, iar, în scurtă vreme, va deveni felul tău obișnuit de a 
răspunde întunericului. 


Nu te preface și nu simula fericirea în prezenţa întu- 
nericului. Cultivă-ţi în schimb un sentiment interior 
de venerație pentru tine și pentru locul tău în lume. 
Gândește-te la măreţia fiecărei respiraţii. Venerează 

imensitatea universului nostru. Fii convins că în spatele 
tuturor norilor întunecațţi strulucește soarele și că, în 
spatele tuturor aparenţelor întunericului, există o lumi- 
nă eternă pe care o poți accesa, care va dezamorsa întu- 
nericul. Oamenii care sunt descriși ca fiind împliniţi pot 
vedea peste tot frumuseţea și își trag viața din conștien- 
tizarea acestui lucru. Nu e nevoie decât de un moment 
de repaus pentru a lumina întunericul cu un gând de 
apreciere a frumuseţii. Remarca mea preferată a lui 
Rumi este: „Vinde-ţi istețimea și cumpără uimirea.” 


Familiarizează-te cu literatura inspirațională despre cei 
care au depășit întunericul din vieţile lor. Când citesc 
despre cineva care a depășit întunericul, precum Helen 
Keller, trăiesc sentimentul puternic că pot să aduc acel 
fel de entuziasm și lumină oricărei probleme cu care 
este posibil să mă confrunt. Poveștile despre depășirea 
greutăților îmi ridică moralul întotdeauna. 


Emite lumină albă și scaldă-i pe ceilalți în ea. Amintește-ţi, 
totul este energie. Corpurile solide, sunetul, lumina, 
gândurile, spiritul sunt mișcare, sunt unde ce vibrează 
la o anumită frecvenţă. Poţi fi un emisar al luminii și îi 
poți ajuta pe alţii să anihileze întunericul din viețile lor. 
Gândește-te la lumină și practică, de asemenea, medita- 
ţia și vizualizarea luminii albe, clare și pure ce învăluie 
pe oricine vrei. Dacă te îndoiești de capacitatea ta de a 
face acest lucru sau dacă simți că e imposibil să transmiţi 
lumină prin intermediul gândurilor tale și prin 

meditație, atunci aceasta va fi experienţa ta. Mută-ţi 
conștiința interioară spre gândul că nimeni nu știe sufi- 
cient de multe pentru a fi pesimist. Vei putea transmite 
apoi lumina la cea mai înaltă/rapidă vibrație, în care 
totul e posibil. 


Eu practic în mod regulat transmiterea luminii albe, 
la fel cum face și soția mea. Dacă vreunul dintre copiii 
noștri este în oraș și întârzie, ne amintim unul celuilalt 
să îl scăldăm în lumină albă și să îi transmitem energia 
spiritului, care este iubirea, și să facem ca energia lumi- 
noasă iubitoare să se reverse asupra lui. Avem apoi în 
minte o imagine a iubirii, în loc de una a întunericului și 
primejdiei. 

Eu am studiat și aurele, care sunt energii luminoase 
ce ne înconjoară asemenea unui câmp energetic electric. 
Aceste aure pot fi citite și pot fi modificate de felul în 
care practicăm spiritualitatea. De fapt, fotografia Kirlian 
ne arată o aură de lumină ce înconjoară ființele vii, care 
nu se vede de obicei cu ochiul liber. Dacă această lumină 
există și noi o putem modifica prin gândurile și emoțiile 
noastre, atunci de ce să nu ne dăm seama că le putem 
folosi ca să transmitem această lumină pură pentru a 
ajuta la protejarea cuiva de întuneric. Încearcă, cu o gân- 
dire deschisă la tot și neatașată de nimic. 


Păstrează-ţi gândurile concentrate mai degrabă pe lumi- 

nă și pe ceea ce îţi dorești, decât pe întuneric și ceea ce nu 

îți dorești. Practică vizualizarea luminii din interiorul 

tău. Adu gânduri luminoase în fiecare situaţie întuneca- 
tă. E atât de obișnuit să facem exact contrariul. Când faci 
acest lucru, atragi și mai multe iluzii ale întunericului. 


De exemplu, dacă gândurile tale sunt concentrate pe 
cât de rea este o situație, cât de îngrozitor pare să mear- 
gă totul și dacă tot ce îți poți închipui e că lucrurile merg 
spre și mai rău, atunci efectiv atragi întunericul în viața 
ta. În mod similar, dacă abordezi pe cineva care trece 
printr-o perioadă întunecată cu gânduri de frică și neli- 
niște pentru el, ceea ce faci e să te identifici cu întuneri- 
cul. S-ar putea să ţi se pară potrivit să-i alini pe cei aflați 
în întuneric imitându-le gândurile acoperite de umbră, 
dar vei ajuta la eliminarea completă a acelui întuneric 
doar aducând lumina în momentul respectiv. 


Empatia este o calitate minunată cu energie înaltă, 
iar eu te încurajez să oferi gânduri de compasiune și iu- 
bire celor care trec prin întuneric. Cu toate acestea, te 
încurajez să nu confunzi empatia cu susținerea întuneri- 
cului. Nutrește gânduri de lumină și iubire și intră în în- 
tuneric cu această energie. Energia ta luminoasă va 
lumina întunericul. Poţi emana lumină atunci când știi 
că întunericul este o iluzie, de vreme ce lumina lui Dum- 
nezeu strălucește fără oprire, și când știi că gândurile de 
deznădejde și chin sunt cele care creează iluzia întuneri- 
cului. Oferă compasiune și fii convins că totul este spre 
bine. După cum am spus de multe ori în această carte, nu 
putem merge acolo unde nu este Dumnezeu, iar acolo 
unde este Dumnezeu totul este bine. 

Ieși în lumină atunci când gândurile întunecate te cople- 
șesc. De câte ori te trezești că ai gânduri morbide, este 
obligatoriu să te ridici în picioare și să lași lumina înăun- 
tru. Observă apoi că, prin prezenţa luminii, te vei simți 
mult mai bine. Să primeşti lumina îţi permite efectiv să 
ștergi gândurile întunecate. 

Îţi mai sugerez și să reanalizezi gândurile înspăi- 
mântătoare în lumina strălucitoare a soarelui. Gândurile 
care par atât de înfricoșătoare noaptea, în pat, nu mai 
par atât de tulburătoare atunci când sunt revizuite la 
lumina zilei. Îmi aduc aminte un moment, atunci când 
eram mic și mă aflam într-un cămin adoptiv, când mă 
gândeam ce dor îmi e de mama și mă temeam să nu i se 
întâmple ceva rău și să nu o mai văd niciodată. Gânduri- 
le îmi hoinăreau la tot soiul de evenimente întunecate și 
neliniștea mea creștea până când, în cele din urmă, ajun- 
geam să fiu de-a dreptul înspăimântat. În dimineaţa 
următoare, în siguranța oferită de lumină, temerile dis- 
păreau, iar eu mă întrebam cum am putut să fiu atât de 
înspăimântat. 

Într-un anume fel, lumina nu numai că reduce întu- 
nericul dintr-o încăpere, dar face și ca îndoielile și senti- 
mentele de groază să pălească până într-acolo încât par 
niște fleacuri. Lumina e o energie de frecvență înaltă, iar 
prezenţa ei este un simbol al faptului că Dumnezeu este 
calea, adevărul și lumina. Invită lumina data viitoare 
când experimentezi gânduri morbide și observă 
diferenţa. 

Practică purificarea în toate zonele vieţii tale. Lumina 
este pură. Întunericul este contaminat. Încearcă să înlă- 
turi din viața ta elementele contaminatoare, care slă- 
besc incandescenţa luminii tale spirituale. Începe cu 
corpul tău. Bea mai multă apă pură și mai puţine lichide 
tulburi cum ar fi sucurile, alcoolul și cafeaua. Opt până la 
zece pahare de apă pură pe zi elimină multe toxine care 
îți scad nivelurile energetice și provoacă dezechilibrul 
armoniei energetice a corpului tău. Te vei simți mai 
uşor, vei gândi mai limpede și vei simți mai multă ener- 
gie spirituală dacă îți purifici sistemul bând cantități 
mari de apă proaspătă în fiecare zi. 

Eu mi-am început purificarea cu apă acum paispre- 
zece ani, când soția mea m-a îndemnat să renunţ la su- 
cul dietetic, băutura mea de bază. Obișnuiam să beau 
opt până la zece cutii de 354 de mililitri pe zi. Încet, dar 
sigur, am înlocuit apa maronie contaminată, cu apă pură 
neacidulată. Sunt, astăzi, aproape cincisprezece ani de 
când nu m-am mai atins de niciun fel de suc și beau cel 
puțin 3,7 litri de apă în fiecare zi. 

Fă ca procesul de purificare să se extindă și la ceea 
ce mănânci. Ştii ce este pur și știi ce este toxic pentru 
organismul tău. Mănâncă cel puţin trei fructe pe zi și 
legume ecologice proaspete de două ori pe zi. Înlătură 
toxinele din dieta ta și vezi cum te simți. 


Pentru a încheia procesul de purificare, lucrează 
pentru a-ți menține gândurile pure. Educă-te să nu îi 
judeci pe alţii și să nu fii nervos. Surprinde-te atunci 
când ai gânduri impure sau când îi judeci pe ceilalți. 

Folosește o imagine mentală prin care arunci o lumină 
strălucitoare asupra gândurilor contaminate și observă 
cum lumina le va înlătura. Când te simți frustrat și nepu- 
tincios în fața unei „probleme”, dă-i voie luminii în inte- 
rior doar pentru o clipă și observă cum ţi se schimbă 
sentimentele lăuntrice. Amintește-ți că, de fapt, nu exis- 
tă probleme, în afară de convingerea că am fi separați de 
Dumnezeu. Problema în sine se află în minţile noastre. 

Purificându-ţi corpul, gândurile, limbajul, îţi purifici 
toate comportamentele și, în cele din urmă, aduci unul 
dintre ingredientele principale ale luminii să străluceas- 
că asupra oricărui întuneric și asupra tuturor celor pe 
care le-ai fi putut crea ca pe o umbră în viaţa ta. 


Repetă-ţi unul dintre cele mai importante pasaje, pentru 
a aduce lumină în întuneric. „Adevărul vă va face liberi.” 
Rămâi cu adevărul. Vei ajunge să vezi efectiv libertatea 
din lumină atunci când rămâi cu adevărul și aduci acel 
adevăr în tot ceea ce întâlnești. 


Când practici minciuna de orice fel, inviţi un ele- 
ment contaminator în sistemul tău. Tulburi lumina și 
faci posibilă deplasarea către întuneric. Se poate ca cei- 
lalți să se plângă că nu le spui ce ar vrea să audă, fii to- 
tuși hotărât atunci când vine vorba de ceea ce aduci în 
întunericul altcuiva. Atunci când ceilalți știu că nu îţi vei 
îndulci răspunsurile în momentele critice, vor dori să-ţi 


audă părerea. 

Am apărut la multe talk show-uri la televiziune în 
ultimii douăzeci și șase de ani și am văzut că multe per- 
sonalități reprezentative din divertisment au un anturaj 
a cărui principală sarcină pare a consta în a-i spune „sta- 
rului” ceea ce el sau ea vrea să audă. Personalul lor plă- 
tit, format din lingăi, le spune cât de minunat s-au 
prezentat, chiar dacă în platou au fost plictisitori, imbe- 
cili și prea toleranți cu ei înșiși. Sunt sigur că, în momen- 
tele dificile, starurile vor apela la persoane din viața lor 
în care știu că pot avea încredere că le vor da un răspuns 
sincer. 


Oamenii precum soția mea mi-au spus verde-n față, 
în diferite momente din viață, că beau lichide nepotrivi- 
te, că mănânc mâncare nepotrivită, că mă îngraș, că sunt 
prea agresiv sau prea îngăduitor cu mine însumi, prea 
concentrat pe bani sau că îmi pierd din vedere scopul. 
Acești oameni care mi-au spus adevărul mi-au readus 
lumina în viață, atunci când umbrele se strecurau încet 
în ea. 


Adevărul este lumină. Practică acest adevăr atunci 
când îi ajuţi pe alții și fii mereu pe deplin sincer cu tine 
însuţi. Poate că nu îţi vei elimina imediat din viaţă tot 
întunericul, cum ar fi comportamentele imorale sau to- 
xice. Însă, dacă eşti pe deplin sincer cu tine însuţi și îţi 
recunoști slăbiciunile în ciuda a ceea ce ești în exterior, 
vei face, încet dar sigur, schimbările ce te vor îndrepta 
către o energie spirituală mai înaltă, în care umbrele nu 
pot supraviețui. Nimeni nu a spus-o mai bine ca William 
Shakespeare, în Hamlet: „Rămâi fidel adevărului tău.” 

Rugămintea Sfântului Francisc de a semăna lumină 
acolo unde este întuneric redă un mod eficient de a găsi 
o soluție spirituală pentru fiecare problemă. Lumina 
este pură, morală, clară și lipsită de minciună. Mergi pe 
această cale și vezi cum se destramă întunericul. Altfel 
nu se poate. Întunericul nu poate supravieţui nici măcar 
o clipă atunci când reverși lumina asupra lui. 

SĂ SEMĂN BUCURIE 


„E destul de uşor plăcut să fii, 
Când viaţa curge ca un cântec; 
Dar omul merituos e cel ce va zâmbi 
Când totul de râpă se duce.” 
- ELLA WHEELER WILCOX 


ingurul semn cert că te-ai mutat în frecvențele mai 

joase și ai lăsat spiritul în urmă este acela că simți 
mai puţină veselie, mai puțină bucurie. Dacă nu radiezi 
de bucurie și nu ai o atitudine prietenoasă, dacă ai un 
chip prelung și bosumflat și ești ostil, dacă ţi se pare di- 
ficil să zâmbești și e o povară să fii amabil și dacă nu 
debordezi de iubire și bunăvoință pentru fiecare creatu- 
ră şi ființă, atunci un lucru este cert — nu Îl cunoşti pe 
Dumnezeu. În această rugăminte a Sfântului Francisc de 
a semăna bucurie acolo unde este tristeţe, el cere să ÎL 
aducă pe Dumnezeu în prezenţa oricărei tristețţi și, 

făcând aceasta, să înlăture iluzia nenorocirii, care e 
doar un gând creat de o minte ce nu-L cunoaște pe 
Dumnezeu. 


DE CE NE FERIM DE BUCURIE 


Tristeţea reprezintă o atitudine deprinsă într-o viață 
întreagă în care ne-am concentrat pe ceea ce nu este în 
regulă sau lipseşte din vieţile noastre. Îmi place foarte 
mult scrierea lui Anthony DeMello, în special această 
remarcă pătrunzătoare: „Există un singur motiv pentru 
care nu simți extazul în această clipă, iar acela este că te 
gândești sau te concentrezi pe ceea ce nu ai.” Tristeţea 
este un obicei de a interpreta lumea din perspectiva 
lipsurilor, gândindu-te constant că nu ai destul din lu- 
crurile ce crezi că ți s-ar cuveni, cum ar fi bani, sănătate, 
iubire, prieteni sau chiar timp liber. Uite-așa curg, fără 
încetare, gândurile care creează un sentiment de 
tristeţe. 


Bucuria, pe de altă parte, este un mod de a interpre- 
ta lumea din perspectiva a ceea ce ai și a ceea ce e corect. 
Oamenii veseli se bucură de punctele lor forte, de talen- 
tele și puterile lor și nu se compară cu nimeni. Nu sunt 
intimidati de punctele forte, posesiunile sau puterea 
altcuiva. Veselia vine atunci când te bucuri de tot ceea ce 
ești, tot ceea ce ai, tot ceea ce poți fi. Vine din convinge- 
rea că ești divin, o părticică din Dumnezeu. 

Tristeţea derivă din faptul că ai conștiința lipsurilor 
și poate fi dezintegrată accesând abundența care te 

așteaptă. După cum am citat mai devreme din Sfânta 
Scriptură: „Fiule,' a spus Tatăl, „tu întotdeauna ești cu 
mine și tot ce am eu este al tău.” (Luca 15:31). Și acum, 
ce lipsește din tot ce am eu? Nimic! Antidotul tristeții 
este să aduci belșugul lumii prin aprecierea, plină de 
bucurie, a tot ceea ce ai și a tot ce ai putea avea, față în 
față cu convingerea greșită că ţi-ar lipsi ceva și, astfel, 
iluzia se va destrăma. 


CUM SĂ-ȚI CULTIVI O ATITUDINE 
VESELĂ 


L-am auzit odată pe Leo Buscaglia spunând o poveste 
despre egiptenii antici, care credeau că răspunsurile lor 
la două întrebări decid dacă își vor continua sau nu călă- 
toria în viața de apoi. Prima întrebare era: „Ai găsit bu- 
curia?” A doua era: „Ai adus bucurie?” Să găsești bucuria 
înseamnă să decizi, în mod conștient, să îţi trăieşti viața 
concentrat asupra recunoștinței pentru ceea ce ai. Îţi 
poți cultiva această atitudine refuzând să îţi dai voie să 
gândești în termeni de lipsuri. Să fii vesel înseamnă să 
ai gânduri vesele, chiar și atunci când ești tentat să nu 
o faci. 


Obiceiul de a gândi trist este rezultatul educației 
tale. Ai învățat că bucuria este posibilă numai atunci 
când viața merge așa cum crezi tu că ar trebui să mear- 
gă. Prin urmare, ţi-ai făcut un obicei din a abandona un 
gând recunoscător, plin de bucurie, în favoarea tristeții, 
atunci când viaţa nu e așa cum credeai tu că trebuie să 

fie și ai fost încurajat să crezi că amărăciunea ta e ceva 
normal! Dar nu este. E o eroare de gândire, o iluzie, la fel 
ca toate celelalte descrise în această carte. Eroarea unui 
mod de gândire plin de tristețe este corectată atunci 
când aduci în prezenţa ei bucuria. Amintește-ţi, în lume 
nu există tristețe, există numai oameni cu gânduri triste. 
„Şi a privit Dumnezeu toate câte a făcut și iată erau bune 
foarte." (Facerea 1:31) Pentru mine, „bune foarte” 
înseamnă pline de bucurie sau, după cum Peace Pilgrim 
s-a întrebat odată retoric: „Cum ar putea cineva să îl 
cunoască pe Dumnezeu și să nu fie vesel?” 


Să-ţi cultivi o atitudine de bucurie înseamnă, la pro- 
priu, să aduci spiritul sau energia lui Dumnezeu în tot 
ceea ce întâlnești, schimbându-ți modul de gândire. Pro- 
babil asta a vrut să spună Albert Einstein atunci când a 
sugerat că nu poţi rezolva o problemă cu același mod de 
gândire care a creat-o. Tristețea o simți în mintea ta, 
atunci când îţi interpretezi și evaluezi viaţa din per- 
spectiva a ceea ce nu ai. Schimbă-ți modul de gândire, 
mutându-te într-o energie mai înaltă. 


BUCURIA CA ENERGIE SPIRITUALĂ 


Gândește-te cum pare să treacă timpul atunci când ești 

bucuros, prin comparație cu trecerea lui atunci când te 

afli într-o stare de amărăciune sau tristeţe. Atunci când 

te simți inspirat și ești implicat cu drag într-un proiect, 

timpul pare că zboară. Așa se întâmplă în cazul meu 

atunci când țin un discurs sau sunt profund implicat în 

ceea ce scriu. Orele trec, iar eu sunt uimit că timpul a 
curs atât de repede. Această însușire a timpului de a tre- 
ce repede sau încet este, de fapt, o iluzie. Noi am inven- 
tattimpulpentru a împărți unitatea, care este indivizibilă. 
Timpul nu poate exista, din moment ce tot ce există este 
momentul prezent. 


Atunci când te muţi spre bucurie, experiența timpu- 
lui se topește în uniunea spiritului, iar timpul dispare. 
Prin urmare, dacă trăieşti cu un scop și simţi bucuria 
acelui scop, el te aduce în tiparul energetic mai rapid al 
spiritului. Aceasta este cea mai înaltă energie pe care o 
poți avea. Să trăieşti cu un scop înseamnă să te afli în 
prezentul plin de bucurie în care timpul nu poate 
exista. 


Gândește-te acum la experienţa contrară. Gândește-te 
cât de greu pare să treacă timpul atunci când ești trist. 
Cu cât intri mai adânc în tiparele energetice ale amără- 
ciunii, părerii de rău, melancoliei, neliniștii și tristeţii, cu 
atât mai încet pare să curgă timpul. Momentele de amă- 
răciune par să nu se mai termine. Te uiţi la ceas și ți se 
pare imposibil să crezi că au trecut numai cincisprezece 
minute. Albert Einstein a descris, cu mult umor, trecerea 
timpului, atunci când explica relativitatea: „Când un băr- 
bat stă o oră cu o fată drăguță, i se pare ca un minut. 
Pune-l însă să stea pe o sobă încinsă un minut și acela va 
fi mai lung decât o oră. Aceasta este relativitatea.” 


Bucuria accelerează iluzia timpului, în vreme ce tris- 
tețea pare să îl încetinească. Energia mai înaltă este 

spiritul. Bucuria este spirit și această energie spirituală 
este cea care va anula energia mai joasă a tristeţii. Cei 
mai mulţi dintre noi tind să fie atrași de cei care au o 
atitudine pozitivă și veselă. Dobândești această atitudi- 
ne atunci când devii conștient de nenumăratele binecu- 
vântări pe care ţi le-a oferit viața. Fii o persoană cu o 
atitudine veselă și vei deveni cineva care emite această 
energie pozitivă și veselă, care va risipi tristețea oriunde 
te-ai afla. 


Înainte de a transmite bucurie acolo unde e tristeţe, 
trebuie să lucrezi mai întâi la tiparele energetice perso- 
nale. Decide să trăieşti, tu cu tine însuți, în energia mai 
rapidă a bucuriei. Poţi realiza asta cu mai multă ușurință 
simțind, cât mai des cu putinţă, că ai un scop în ceea ce 
faci. 


CUM SĂ TE MUȚI SPRE UN SCOP 


Atunci când, în viaţă, te îndrepţi către un scop, te simți 
inundat de bucurie. E o cale simplă de a te ridica până la 
frecvențele mai rapide ale spiritului. Abraham Maslow a 
descris piramida trebuinţelor ca pe o ascensiune de la 
nevoile de bază, de satisfacere a hranei, setei și de a avea 
un adăpost, către un sentiment de apartenenţă și apre- 
ciere a frumosului. În vârful piramidei trebuinţelor se 
află sentimentul scopului și al însemnătății propriei 
vieți. Aici se simte bucuria spirituală. Timpul dispare, 
iar tu te afli în comuniune cu cea mai înaltă ipostază a ta 
sau ceea ce eu numesc conștiința lui Dumnezeu. Aici, în 

vârful piramidei, bucuria îți este un companion 
permanent. 


Această stare de fericire depinde exclusiv de calita- 
tea gândurilor tale. Presupune să lași în urmă grijile le- 
gate de modul în care te percep cei din jur, presupune să 
te detașezi de rezultatele pe care le obţii și să te cufunzi, 
în schimb, cu întreaga ființă, în activitățile din viaţa ta. 
Presupune să refuzi urmărirea fericirii și să aduci, în 
schimb, fericire în tot ceea ce întreprinzi. Pe scurt, bucu- 
ria desăvârșită poate fi găsită atunci când nu te strădu- 
iești s-o obţii, ci atunci când realizezi că ea se află în 
interiorul tău. 


Sentimentul scopului nu are legătură cu ceea ce faci 
sau cu plecarea în vacanţa ideală. Nu îţi este dat de ceva 
sau de cineva din exteriorul tău. Scopul este găsit prin 
disponibilitatea de a-ți concedia egoul, prin înțelegerea 
faptului că ești conectat etern la Dumnezeu și prin capi- 
tularea minţii mici în fața minţii mari. Adevărata bucu- 
rie de a trăi vine atunci când permiţi energiilor mai 
înalte ale spiritului să îţi îndrume viaţa. În această stare 
de conștientizare nu trebuie să întrebi niciodată care 
este scopul tău sau cum să-l găsești. Te simți, în schimb, 
plin de scop în tot ceea ce faci și transmiţi această bucu- 
rie tuturor celor pe care îi întâlnești. Nu va conta dacă îţi 
plivești grădina, dacă citești un roman, dai zăpada la o 
parte, creezi o simfonie, conduci în trafic sau meditezi în 
liniștea dormitorului tău. Tu vei fi cel care aduce bucu- 
ria, deoarece te afli mai degrabă în armonie, decât în 
conflict cu Dumnezeu. lar ironia este că, așa cum vei afla, 

calea cea mai sigură de a ajunge în această stare, a bucu- 
riei de a fi plin de scop, este să o dăruiești pe toată. 


CUM SĂ GĂSEȘTI BUCURIA DĂRUIND-O 


Cea mai sigură cale de a găsi fericirea și bucuria pentru 
tine însuți este, poate, să-ți foloseşti energiile pentru a 
face fericit pe altcineva. Dacă eforturile tale se vor con- 
centra pe căutarea bucuriei, îți vei da seama că aceasta 
este greu de atins, în mare parte pentru că vei ajunge să 
fii prins cu căutarea însăşi. În viaţa ta va fi vorba despre 
strădanie, iar experienţa vieţii tale ar putea fi exprimată 
prin zicala sardonică: „Viaţa e ceea ce se întâmplă atunci 
când îţi faci alte planuri.” Totuși, dacă încerci să aduci 
altcuiva fericire, atunci bucuria va veni la tine. 


Vii pe lume cu nimic și pleci cu nimic. Singurul lucru 
pe care îl poți face cu viaţa ta este să o dăruiești. Aceasta 
este esența sentimentului de a avea un scop. Aceasta 
este calea de a simți bucurie, în ciuda tristeții. Simţi bu- 
curia atunci când încerci să îi faci pe alţii fericiți. Or, 
Sfântul Francisc a înțeles că acesta este sensul vieții. 


Partea a doua a rugăciunii Sfântului Francisc din 
Assisi reprezintă integral un testament al adevărului 
potrivit căruia găsim bucuria dăruind-o. Şi pentru a o 
dărui trebuie să o avem noi înșine. 


O, Doamne, nu Te-am căutat atât 


Spre a fi consolat, cât pentru a consola, 

Spre a fi înțeles, cât pentru a înțelege, 


Spre a fi iubit, cât pentru a iubi. 
Căci: 


Dăruind, primeşti, 
lertând, ești iertat, 


Murind, reînvii în viața eternă! 


Am aflat că, de cele mai multe ori când sunt absorbit 
de tristețe din cauza unei probleme, sunt astfel din cau- 
ză că altcineva a făcut sau a spus ceva sau, dimpotrivă, 
nu a făcut. Aceasta este, așadar, problema. Sunt trist din 
cauza acțiunilor sau inacțiunilor altora. Bineînţeles că e 
o iluzie; ceva ce am creat în gândurile mele. În mintea 
mea mă confrunt cu „problema”. Care este, așadar, soluția 
spirituală? Întotdeauna e atât de simplă, încât, adesea, 
mă plesnesc peste frunte și nu-mi vine să cred că nu mi- 
am dat seama mai devreme. 


Soluţia spirituală vine din încercarea de a aduce o 
bucurie cât de mică altcuiva, iar atunci tristețea dispare 
instantaneu. Și îmi reapare în gânduri, atunci când reiau 
monologul mental în care mă chinuiesc din cauza com- 
portamentului altcuiva și iar mă întorc să ofer o bucurie 
cuiva și ciclul se repetă, până când obțin în sfârșit răs- 
punsul corect. Să transmit bucurie oamenilor pe care îi 
percep ca fiind sursa tristeţii mele. Pare însă atât de difi- 
cil. La urma urmelor, egoul meu îmi reamintește că ei 

n-au dreptate și eu am, iar egoul meu ar prefera să aibă 
dreptate în loc să fie fericit. 


Îmi îmblânzesc însă egoul şi îmi schimb gândurile că 
aș fi nedreptăţit cu gânduri de bucurie pentru cei despre 
care am impresia că m-au enervat. Tristeţea mea se dez- 
integrează instantaneu și definitiv, ca prin minune. 
Transmițând celorlalți gânduri iubitoare și pline de bu- 
curie, în special celor pe care i-am perceput ca fiind sur- 
sa tristeții mele, pun capăt problemei, care, încă de la 
început, a existat numai în mintea mea. 


Devenind mai bun atunci când găsești bucuria dă- 
ruind-o, constați că are loc o nouă schimbare. La înce- 
put lucrai numai cu gândurile tale, care sunt spaţiul în 
care simţi tristeţea. Când transformi aceste gânduri 
triste în bucurie, vor urma și emoții pe măsură. Vei 
simți o schimbare în starea de bine fizică și vei începe 
să te simți mai bine. Te vei simți mai ușor, mai confor- 
tabil și mai sănătos. Sentimentele tale de deznădejde, 
furie și depresie vor începe să se dezintegreze și atunci 
comportamentul tău se va schimba, pentru a urma ca- 
lea bucuriei. Te vei îndrepta cu iertare către cei care 
„ti-au greșit” și le vei întinde o mână de ajutor celor pe 
care, înainte, îi considerai dușmani. 

De la gânduri, la sentimente și comportamente, toa- 
tă viața ta se mută departe de probleme, atunci când îţi 
găsești scopul, dăruind bucurie. 

S-ar putea să te întrebi, în acest punct, dacă nu cum- 
va sugerez că n-ar trebui să-ți îngădui niciodată să fii 

trist, lucru care ar fi un fel de negare. Bineînțeles că vei 
simți tristețea și că nu te sfătuiesc să te prefaci că ești 
fericit și vesel atunci când nu ești. Cum rezolvi, deci, evi- 
dentul paradox? 


CUM SĂ FACI FAȚĂ TRISTEȚII TALE 
ȘI A CELORLALȚI 


În A Course in Miracles (Curs de miracole) e un citat re- 
marcabil care vizează problema tristeţii sau a emoţiilor 
negative, cum ar fi deznădejdea, întunericul, ura, vătă- 
marea și îndoiala, care au constituit subiectul acestei 
cărți: 


Nimic din ce e real nu poate fi amenințat 
Nimic din ce nu e real nu există, 


În cele de față sălășluiește pacea lui Dumnezeu. 


Da, în anumite momente ale vieții te vei simți trist. 
Nu, nu ar trebui să îți negi acele sentimente și să te pre- 
faci că ești vesel. Da, e sănătos să îți exprimi acele senti- 
mente, să le cinstești și să nu te simţi vinovat atunci 
când treci prin ele. Întoarce-te însă la această idee pe 
care insist încă din paginile de început. Dacă nu e de la 
Dumnezeu, nu e real și totul e de la Dumnezeu și tot ce e 
de la Dumnezeu e bun. Putem cădea cu toţii de acord 
asupra faptului că tristețea, deznădejdea, boala și ura nu 
sunt bune. Dacă nu e real, nu poate exista și cu toate 
acestea tu simți existenţa tristețţii. E numai un gând însă, 

creat de o minte care se simte separată de Dumnezeu, 
aşadar, o iluzie. 

Când înţelegi natura tristeţii tale, poţi să o recunoști, 
să o accepțţi, să o cinstești și să faci orice vrei tu cu ea, 
inclusiv să-i aduci omagii și să-i ridici un altar. Dar, la 
sfârșit, când te hotărăști să o faci să dispară, adu energia 
mai înaltă a bucuriei, și astfel vei putea să-i dai un sărut 
de rămas-bun, în timp ce ea își ia zborul din viața ta. De 
ce? Pentru că nu e reală și, prin urmare, nu poate exista 
decât în ochii minţii egoului tău. lubirea lui Dumnezeu 
este reală. lar bucuria nu poate fi amenințată niciodată. 


Atunci când înţelegi acest adevăr fundamental des- 
pre tristețe, că nu e reală, ci e doar un produs iluzoriu al 
minții tale, nu vei mai simți o nevoie atât de puternică să 
îţi aperi dreptul de a fi trist. Îți vei da seama că, atunci 
când îţi susții dreptul de a fi trist și deprimat, singurul 
lucru pe care îl vei obține pentru efortul tău va fi și mai 
multă tristeţe. Începe să alegi energia spirituală mai 
înaltă a bucuriei. În cele din urmă, această energie va 
deveni starea ta naturală. Când studiezi vieţile sfinților 
și ale înțelepţilor, descoperi că ei sunt veseli, liberi și 
simt o iubire profundă pentru fiecare ființă vie. Tristeţea 
nu face parte din repertoriul lor. 


Nisargadatta Maharaj a răspuns cu această uimitoa- 
re replică atunci când a fost întrebat cum de nu se simte 
niciodată trist, în ciuda circumstanțelor care, pe cei mai 
mulți, îi aduc la disperare, și anume războiul, sărăcia și 
altele asemănătoare. „În lumea mea, nimic nu merge 
prost.” El spunea că trăiește în lumea spiritului, iar restul 

e doar o iluzie. leși din corpul tău, din toate preocupările 
și posesiunile lui și privește la toate ca un observator. 
Din această perspectivă, tristeţea este imposibilă. Cei pe 
care îi numim ființe realizate se află cel mai adesea în- 
tr-o stare de fericire voioasă și plină de bucurie. S-ar 
putea să nu te consideri încă o ființă realizată, dar cred 
că aspiri la asta, de vreme ce citești cărți ca aceasta. Dacă 
e așa, atunci dorește-ţi să înlocuiești tristețea cu bucu- 
rie; e un minunat mod de a fi. Ceea ce urmează sunt câ- 
teva sugestii tocmai pentru a reuși să faci asta. 


SUGESTII PENTRU A TRANSMITE BUCURIE 
ACOLO UNDE EXISTĂ TRISTEŢE 


Recunoaște-ţi tristeţea, înțelege că nu este reală și apoi 
las-o în urmă. Nu încerca să te prefaci fericit atunci când 
ești trist. Fii, în schimb, conștient de tristeţe atunci când 
apare și întreabă-te apoi dacă vrei să rămâi în această 
stare emoțională. Dacă răspunsul este nu, îndreaptă-te 
atunci spre o înţelegere mentală a tristeţii, recunoscând 
că tristețea este rezultatul modului în care alegi să gân- 
dești. Tristețea se află numai și în totalitate în mintea ta; 
în lume, ea nu există. 


Odată ce îți recunoști dreptul deplin de a fi trist, ho- 
tărăște pentru cât timp vrei să rămâi în această stare, 
înțelege că ea este doar rezultatul gândurilor tale și al 
energiei scăzute și apoi o poți face să dispară. Realizezi 
acest lucru aducând în momentul prezent gânduri vese- 
le și privind la tristețe cum își ia zborul. 

Această tehnică mentală simplă prin care poți să re- 
cunoşti, să înţelegi și să împrăștii tristețea poate fi dusă 
la îndeplinire în câteva secunde sau poți să o faci să du- 
reze săptămâni la rând, dacă aşa vrei. În principiu, con- 
știentizând tristeţea, atunci când o simţi, îţi oferi 
opțiunea de a o înlocui cu bucurie, care este soluţia spi- 
rituală pentru eroarea tristeții. 


Radiază energia bucuriei către ceilalți care par să simtă 
tristețea. Ascultă povestirile triste și dureroase ale ce- 
lorlalți cu empatie și cu angajamentul de a trăi în bucu- 
rie. Contribui atunci la situația respectivă cu o energie 
mai înaltă. Tristețea nu poate supravieţui în energia mai 
rapidă a spiritului. Acest lucru este similar cu încercarea 
de a provoca la bătaie pe cineva care nu vrea să se bată. 
Până la urmă adeversarul fie va dispărea, fie va renunța 
la pornirile lui pugilistice. La fel e și cu cei care sunt ho- 
tărâţi să rămână trişti. Ei simt că refuzi să li te alături în 
tiparele lor energetice mai joase. Fie vor căuta un suflet 
mai dornic, pe care să îl împovăreze, fie prezenţa ta și 
angajamentul tău neînduplecat de a contribui la situația 
respectivă cu bucurie vor dezintegra tristețea. 


Răspunsurile mele pentru oamenii care insistă să 
stea încruntați sunt de obicei ceva de genul: „Lucrurile 
se vor îmbunătăţi dacă te hotărăști că vei fi fericit, fără a 
ține seama de toate aceste evenimente” sau „Acum te 
simți trist, dar sunt sigur că vei trece peste aceste lu- 
cruri şi într-o zi vei privi în urmă la ele zâmbind”, Încerc 
să îmi mențin sentimentul propriului meu angajament 

față de fericire, în pofita oricăror obstacole, atunci când 
întâlnesc oameni care se confruntă cu piedici în viaţă. 
Astfel pot să emit energia și să ajut la anularea energiei 
tristeții. Aristotel a spus-o astfel: „Fericirea este sensul 
și scopul vieții, traiectoria și finalul existenţei omenești." 
Acesta este un sfat bun pe care să ţi-l amintești atunci 
când te confrunțţi cu propriile-ți gânduri triste și atunci 
când te izbești de ale celorlalți. 


Caută beneficiul în cei care îți aduc tristeţe. Da, există un 
beneficiu care sporește atunci când întâlnești orice 
energie mai joasă decât cea a spiritului. Acești oameni 
sunt cei mai mari învățători ai tăi! Ei îți amintesc că nu 
ești încă stăpân pe tine și îți dau, aici și acum, ocazia să 
alegi bucuria și pacea care vin cu ea. Prin exprimarea 
tristeții lor, înveţi cum să depășești acea energie și să o 
folosești ca pe un ghid. 

E o poveste despre G.I. Gurdjieff, care a condus o 
comunitate spirituală în Franța, ce ilustrează cât de 
valoros este să ai în viața ta oameni cu energie mai joa- 
să. John Marks Templeton spune povestea în cartea sa 
Worldwide Laws of Life (Legile vieții în jurul lumii). 


Trăia odată un bătrân care era întruchiparea omului 
dificil - irascibil, dezordonat, care se certa cu toată lumea 
și nu voia să facă curățenie sau să ajute în vreun fel. Ni- 
meni nu reușea să se înțeleagă cu el. Într-un târziu, după 
multe luni pline de frustrare, în care a încercat să rămână 
împreună cu grupul, bătrânul a plecat la Paris. Gurdjieff 

l-a urmat și a încercat să-l convingă să se întoarcă, dar s-a 
dovedit a fi dificil, și omul a spus „Nu”. Într-un final, Gurd- 
jieff i-a oferit un salariu lunar foarte mare dacă s-ar fi 
întors în comunitate. Cum ar fi putut omul să refuze? 


Când bătrânul s-a întors, toţi au fost șocați. Auzind că 
el era plătit (în vreme ce lor li se cerea o sumă frumușică 
pentru a fi acolo), membrii comunităţii s-au revoltat. Gur- 
djieff i-a chemat pe toţi la o întrunire și, după ce le-a au- 
zit nemulțumirile, a râs și le-a explicat: „Acest bătrân e ca 
drojdia pentru pâine. Dacă el nu ar fi aici, nici voi nu ați 
învăţa vreodată cu adevărat ce sunt furia, iritabilitatea, 
răbdarea și compasiunea. De aceea voi mă plătiți pe 
mine, iar eu îl angajez pe el.” 


Fiecare experienţă a tristeţii ne furnizează lecţii va- 
loroase de învăţat și uși de deschis către conştientizarea 
spirituală superioară. Fiți recunoscători, așadar, atunci 
când se ivesc asemenea ocazii. 


Atinge-ţi scopul și cunoaște bucuria ce vine din faptul că 
ai ajuns aici. Dacă ai spus vreodată: „Nu prea știu care e 
scopul meu”, îți sugerez să îți amintești că singurul lucru 
pe care îl poţi face cu viaţa ta este să o dăruieşti. În orice 
clipă în care ieși din propria-ți indulgență și încerci să le 
fii de folos altora, ai un scop. 

Ori de câte ori te simți deconectat, trist sau zbuciu- 
mat, fă doar atât, oprește-te numai o clipă și întreabă: 
„Cum pot fi de folos?” Oferă apoi un ajutor cât de mic și 
vezi cât de plin de scop te simţi. Aceasta înseamnă să 
aduci bucuria la tristețe. Totul se învârtește în jurul atin- 
gerii treptelor mai înalte de pe scara împlinirii. O faptă 

simplă prin care alini o altă persoană este o faptă plină 
de scop. Să ajuţi pe cineva să treacă strada sau să faci tot 
posibilul pentru a ţine o ușă deschisă pentru un străin 
sunt fapte pline de scop. Chiar și un salut amabil sau 
trimiterea unei felicitări sunt fapte pline de scop. Îţi 
aduc bucurie și erodează tristeţea ce s-ar putea să existe 
în tine și în alții. 


Aplanează certurile și transmite adevărul tău. Fă o listă 
cu oamenii pe care i-ai suna dacă ai ști că mai ai o singu- 
ră zi de trăit. Imaginează-ţi ce le-ai spune. Întreabă-te 
apoi ce mai aștepți. Adevărul e că ziua de mâine nu e 
garantată pentru nimeni. Spune-le oamenilor pe care îi 
iubeşti întocmai ce simți pentru ei și de ce. Cere oricărei 
persoane pe care ai jignit-o sau ai tulburat-o în vreun 
fel să te ierte. Dacă în viaţa ta sunt suferinţe care per- 
sistă, fă astăzi un efort să le înlocuiești cu bucurie. 
Trimite flori, dă un telefon, scrie o scrisoare. Într-un 
mod care îţi aduce bucurie, transmite că vrei să ștergi 
tristețea. Când faci acest lucru, trăiești la o frecvență 
mai înaltă, aduci tristeţii o soluție spirituală, dându-i 
voie să se dezintegreze în forța spirituală plină de forță 
a bucuriei. 


Reamintește-ţi că bucuria se găsește în liniște. Repet ade- 
sea acest verset din Noul Testament: „Opriţi-vă' și să 


* În engl., în orig., Be still - aici, „Opriţi-vă”, care însemnă și „Fiți liniş- 
tii”. (n.tr.) 

ştiţi că Eu sunt Dumnezeu”. Cele două cuvinte cheie aici 
sunt opriți-vă şi să știți. Să știți, după cum am scris pe 
larg în capitolele anterioare, înseamnă a intra în contact 
conștient. Opriţi-vă se referă la tăcerea meditaţiei, prin 
care îl cunoști pe cel care este indivizibil și faptul că tă- 
cerea nu poate fi împărțită și nici Dumnezeu. Și acum să 
consultăm Noul Testament: „Roada Duhului este bucu- 
ria”. Stând liniștit, îl cunoşti pe Dumnezeu, iar bucuria 
este rodul lui Dumnezeu. 


Îţi recomand să faci exerciţiul de a fi liniştit, în special 
atunci când ești înconjurat de tristețe. De curând, soția 
mea a trecut, timp de două zile, printr-o încercare cum- 
plită cu unul dintre copiii noștri. N-a dormit aproape 
deloc și a trebuit să facă față unui munte de greutăți. 
Atunci când i-am spus: „Draga mea, ești probabiltristă și 
atât de obosită după toate prin câte ai trecut”, ea a răs- 
puns fără șovăială: „Nu chiar, meditaţia mă ține concen- 
trată și veselă, chiar și atunci când totul în jurul meu 
este agitat.” Ea își găsește antidotul pentru tristeţe în 
meditație. Recomand meditaţia ca practică zilnică pen- 
tru a aduce bucurie în prezenţa tristeții. 


Studiază vieţile sfinților și înțelepților. Acesta este întot- 
deauna un mod minunat de a aduce energiile spirituale 
mai înalte la energiile mai joase ale simţurilor și ale lumii 
materiale. Cei pe care noi îi admirăm nu sunt morocă- 
noși și deprimaţi. Au un scop, sunt plini de hotărâre și 
pasiune, arzând de o dorinţă fierbinte de a-și trăi senti- 
mentul puternic al scopului, și plini de bucurie. 

Cât despre mine, am aflat că parcă nu am niciodată 
suficient timp să fac tot ceea ce vreau și, prin urmare, nu 
am timp de pierdut cu melancolia sau autocompătimi- 
rea. Bineînţeles, câteodată mă supăr și mă simt trist. 
Totuși, sentimentul de admiraţie pentru tot ceea ce mă 
înconjoară, împreună cu dorința mea fierbinte de a-mi 
împlini destinul îmi lasă prea puţin timp pentru a sta 
trist. 


Străduiește-te să urmezi exemplul marilor maeștri 
spirituali pe care i-ai admirat sau cu care te-ai familiari- 
zat. Ei trăiesc fericiţi, râd și găsesc bucuria până și în 
cele mai mărunte lucruri. Un greier, o cochilie, forma și 
silueta unui copac întrezărindu-se pe cerul întunecat, și 
chiar și o bomboană îi pot face să debordeze de fericire. 
Citește despre aceste suflete divine. Mergi în locurile în 
care sunt venerați, vorbește cu adepţii lor, cufundă-te în 
energia lor și vei descoperi oameni care reușesc întot- 
deauna să aducă bucurie în prezenţa tristeţii, deoarece 
ei înșiși sunt bucuria întrupată. 


Simte fericirea supremă. lată ce sugerează John Temple- 
ton în minunata lui carte, Worldwide Laws of Life (Legile 
vieţii în jurul lumii): 


Există trei cuvinte simple ce par să aibă însușiri aproape 

magice în dezvoltarea unei atitudini pozitive în viață. Simte 

fericirea supremă! Atunci când îţi dai voie să simți fericirea 

supremă - indiferent de aspectele exterioare - întregul 

corp ți se schimbă. Gândurile tale, expresia feței, sănătatea, 
atitudinile, de fapt totul se schimbă în bine la tine. 


Am experimentat această tehnică cu multe ocazii, de 
când am citit cartea lui John Templeton. Îmi spun doar: 
„În acest moment, indiferent de ceea ce se întâmplă în 
jurul meu, voi simți fericirea supremă. Și, aproape ca prin 
minune, sunt transportat spre o energie divină mistică 
superioară, a bucuriei. Folosesc această sugestie și me- 
tafora deconectării mele din priza lumii fizice și a conec- 
tării la Dumnezeu. Când obțin în mintea mea acel gând 
și acea imagine, atunci îmi spun: „Simt fericirea supre- 
mă”. Încearcă și tu. Vei fi încântat de cât de repede poţi 
trece de la tristeţe la bucurie. 


Cu acestea, închei cele șapte rugăminţi pe care Sfântul 
Francisc din Assisi le-a înălțat în rugăciunea sa. Ele oferă 
o soluție spirituală pentru orice problemă. Dacă poți 
învăţa să semeni 1) pacea, 2) iubirea, 3) iertarea, 4) cre- 
dința, 5) speranța, 6) lumina și 7) bucuria, vei eradica 
practic orice problemă aparentă pe care o întâlnești. 
Aceste șapte elemente ale rezolvării pe cale spirituală a 
problemelor vor șterge iluziile 1) agitaţiei, 2) urii, 3) 
vătămării, 4) îndoielii, 5) deznădejdii, 6) întunericului și 
7) tristeţii. 

Atunci când te vei hotărî să înţelegi locul care este 
mintea ta, spărgând toate barierele și trecând dincolo de 
substanța materială, vei ajunge să descoperi, în cele din 
urmă, adevărul. Nu există un loc numit mintea ta. Iluzia 

va fi, atunci, definitiv destrămată de binele care este 
Dumnezeu, ce nu cunoaște răul. 


Închei această carte cu un pasaj elocvent dintr-un citat din 
scrierea sfântă cunoscută sub numele de Bhagavad-Gita. 
În această străveche poveste clasică, războinicul Arjuna 
vorbește cu Krishna (Dumnezeu) și îl întreabă cine este 
omul iluminat. Vă ofer comentariile mele pe marginea 
răspunsurilor lui Dumnezeu și vă încurajez să apreciați 
ideile pe care Arjuna le primește. Ele rezumă minunat 
mesajul acestei cărți. 


Arjuna: Spune-mi despre cei care trăiesc întotdeauna în 
înțelepciune, mereu conștienți de Sine, o, Krishna; cum 
vorbesc ei, cum stau, cum umblă? 


Sri Krishna: Trăiesc în înțelepciune cei ce se văd în tot și 
văd totul în ei, cei a căror iubire pentru Domnul lubirii a 
mistuit fiecare dorință egoistă și fiecare ispită a simțuri- 
lor ce chinuiesc inima. 


Persoana iluminată înțelege puterea unică și știe că 
e întotdeauna conectată la esenţa spirituală. Nu se pune 
niciodată problema că ar fi separată de Dumnezeu. Iubirea 
de spirit e atât de puternică, încât a devenit o cunoaște- 
re. Poți apela la acea cunoaștere pentru a pune capăt 
problemelor, despre care Krishna îi spune lui Arjuna că 
sunt tentaţiile simțurilor unei inimi chinuite. Iubirea 

pentru „Domnul lubirii” e o descriere minunată a ener- 
giei spirituale. 


Sri Krishna: Netulburaţi de amărăciune sau tânjind 
după plăceri, ei trăiesc fără de poftă trupească, frică și 
furie. 

Persoana iluminată este liberă, deoarece a depășit 
energiile mai joase precum pofta trupească, frica și furia 
și a adus opusul lor să destrame asemenea iluzii. 


Sri Krishna. Descătușaţi de ataşamente egoiste, pe ei 
nu-i încântă norocul și nu-i întristează ghinionul. Aceștia 
sunt profeţii. 

Persoana iluminată nu identifică fericirea sau succe- 
sul, cu evenimentele lumii materiale considerate bune 
sau rele. Ea nu este atașată de aceste lucruri, iar detașa- 
rea sa e cea care îi oferă o viață fără probleme. 


Sri Krishna: Așa cum o ţestoasă poate să își retragă pi- 
cioarele în carapace, tot așa și înțeleptul își poate retrage 
simţurile. 

Persoana iluminată trăiește după aptitudinile supe- 
rioare ale iubirii, creativității, intuiţiei, bunătăţii, iertării, 
cedării și voioşiei și nu este sclavul simţurilor. lluminații 
pot ignora poftele simţurilor și pot astfel evita proble- 
mele ce însoțesc aceste nevoi senzoriale. 

Sri Krishna: Deși aspiranţii se abtin de la plăcerile sim- 
țurilor, ei încă vor tânji după ele. Toate aceste pofte vor 
dispărea atunci când îl vor vedea pe Domnul Iubirii. 


Persoana iluminată ajunge să știe că toate „proble- 
mele” sunt rezultatul sentimentului de a fi separat de 
Dumnezeu, iar ele dispar atunci când intră în contact 
conștient cu Dumnezeu. Prin urmare, ei știu adevărul 
potrivit căruia există o soluție spirituală pentru orice 
problemă. 


Sri Krishna: Chiar și la cei ce merg pe calea cea bună, 
simțurile năvalnice se pot năpusti asupra minții. Ei tră- 
iesc însă în înțelepciunea care îi supune și își păstrează 
mereu minţile absorbite în Mine. 

Îmblânzindu-ţi egoul şi trecând în energia mai înal- 
tă a spiritului, furtunile provocate de atașamentele 
noastre și de lumea materială se dezintegrează. 


Sri Krishna: Atunci când te tot gândești la obiecte senzori- 
ale, apare atașamentul. Atașamentul dă naștere dorinţei, 
poftei de a poseda, care, atunci când nu e satisfăcută, 
aprinde furia. Furia întunecă judecata; nu mai poți învăța 
din greșelile trecutului. Puterea de a alege între „ce e înțe- 
lept și ce nu e” este pierdută, iar viaţa ta e complet irosită. 
Dar când te muţi din miezul lumii simţurilor, eliberat de 
atașament și aversiune, iată că vine pacea în care se sfâr- 
șesc toate necazurile și atunci tu poți trăi în înțelepciunea 
spiritului. 

Un atașament față de orice duce în cele din urmă la 
o mulțime de probleme. Lăsând în urmă și cedând, pu- 
tem aduce pacea și iubirea spiritului să preia lucrurile 
de care eram atașați înainte. Aceasta face imposibilă 
apariţia furiei, deznădejdii, îndoielii, întunericului și 
urii. Această energie mai înaltă ne permite să fim mereu 
liberi să trăim în înțelepciunea și pacea Domnului lubi- 
rii, adică a lui Dumnezeu. 


Sri Krishna: Mintea dezbinată e departe de a fi înțeleap- 
tă; Cum să mediteze? Cum să aibă pace? Atunci când nu 
cunoşti pacea, cum să cunoști bucuria? 


Reconectându-te cu Dumnezeu, urci pănă la o vi- 
brație spirituală mai înaltă /rapidă. Acest lucru se rea- 
lizează atunci când te muţi în locul indivizibil al tăcerii. 
Prin meditaţia tăcută, ajungem, totodată, în locul uni- 
tății - unicităţii. Locul a ceea ce este indivizibil. Aici 
simțim pacea și bucuria. Aici se află soluția pentru ori- 
ce și pentru toate problemele ce se ivesc dintr-o minte 
scindată. 


Sri Krishna: Folosește-ți toată puterea pentru a-ți elibe- 
ra simţurile și de atașament, și de aversiune și trăieşte în 
desăvârșita înțelepciune a Sinelui. Un astfel de înțelept se 
trezește în lumină, chiar dacă toate fiinţele se află în 
noapte. Ceea ce lumea numește zi, pentru înțelept este 


noaptea ignoranței. 

Întunericul dispare atunci când ajungi să cunoşti 
lumina ce străluceşte etern. Lumina soarelui și lumina 
lui Dumnezeu nu se sting niciodată, indiferent de ceea 
ce ți-ar spune ţie atașamentele și simțurile tale. 


Sri Krishna: Așa cum râurile se varsă în ocean, dar nu 
pot face oceanul vast să se reverse, tot așa se varsă și cu- 
renții magici ai lumii simţurilor în marea plină de pace, 
care este înțeleptul. 

Belșugul lui Dumnezeu este nelimitat. Poţi să sorbi 
din sursa nesecată de iubire, lumină, bucurie și armonie 
după pofta inimii, iar, atunci când o faci, vei cunoaște 
pacea perfectă. 


Sri Krishna: Sunt liberi pe vecie cei care evadează din 
cușca egoului, a lui eu, mine, al meu, pentru a se uni cu 
Domnul Iubirii. Aceasta este starea supremă. Ajungi la ea 
și treci din moarte în nemurire! 


Asta spune totul. Când intri în câmpul energetic al 
lui Dumnezeu, nu te vei mai îndoi niciodată de faptul că 
există cu adevărat o soluție spirituală pentru orice 
problemă. 

